\NormalFont\ShortTitle{IPRU}

{\MTB Nein Pohl Kisinlikou ong Mehn

\par }{\MT IPRU

\par }{\IS Oaralap en Kisinlikou wet

\par }{\IP {\BK{Kisinlikou ong mehn Ipru}} ntingdier ong pwihnen souleng kei me milahr nan apwal laud pwehki ar souleng, oh kereniongehr kesehla ar pwoson en souleng. Sounntingo eri nantihong en koangngoangeirailda nan arail pwoson ni eh padahkihong irail me Sises Krais, iei imwilahn kasalepen Koht mehlel ong aramas. Ni eh wia met, e kadehde kehlailki ire siluh: (1) Sises, iei ih Sapwellimen Iehros soutuk, me padahngkiher peik mehlel ong Seme pwehki lokolok me e ketin alehdier. Nin duwen eh Sapwellimen Koht Iehros, Sises ketin lapalapasang soukohp en Kadehde Mering ko, tohnleng ko, oh pil Moses. (2) Koht ketin kawehwehda duwen Sises eh samworo soutuk, lapalapasang samworo en kawa ko. (3) Pwehki Sises, souleng men me pwoson Sises kin maiauda sang nan dihp, nan masak, oh nan mehla; oh nin duwen Samworo Lapalap, Sises kin ketikihong aramas komour mehlel; pwehki tiahk sarawi kan oh meirong en mahn akan nan palien lamalam en mehn Suhs akan sohte kak komourala aramas, soahng pwukat, iei duwehte mwetehn doadoahk en Krais me pahn pwarada mwuhr.

\par }{\IP Sounntingo ahpw koangngoangehki irail kan me pahn wadek kisinlikou kiset re en dadaur nan ar loalopwoat oh pwoson, ni eh katamandohng irail en ekei aramas ndand en poadopoad en Israel ar pwoson (ire laud 11); oh nan ire laud 12 e koangoangehkin irail en dadaur loalopwoat lel ni imwi, tetehk mwahu duwen Sises, oh kanengamahiong soangen lokolok oh kamakam koaros me pahn lelohng irail. E ahpw kaimwisengkihla kisinlikou kiset mahsen en kaweid oh kapar kei.

\par }{\IOT Audepe ni Oaralap

\par }{\IO Tepin kisinlikou: Krais iei kasalepen Koht mehlel oh unsek 1.1-3

\par }{\IO En Krais eh lapalapasang tohnleng kan 1.4—2.18

\par }{\IO En Krais eh lapalapasang Moses oh Sosua 3.1—4.13 En Krais eh kohwa doadoahk en samworo me uhdahn lapalapasang samworo teikan koaros 4.14—7.28

\par }{\IO En Krais eh inou me uhdahn lapalapasang inou koaros 8.1—9.22

\par }{\IO En Krais eh meirongkihla pein ih lapalapasang meirong koaros 9.23—10.39

\par }{\IO Kesempwal en pwoson 11.1—12.29

\par }{\IO Kaimwiseklahn peneu kan oh kisinlikou wet 13.1-25



\par }\ChapOne{1}{\SH Mahsen en Koht sang rehn Sapwellime Iehros
\par }
{\PP \VerseOne{1}Kawao Koht kin ketin mahseniong samatail mehn mahs ako pak tohto oh ni soangen mwohmw tohto sang rehn soukohp ako;

\VS{2}a ni rahn pwukat, e ketin mahseniong kitail sang rehn Sapwellime Iehros. Iehros menet, iei ih me Koht ketin wiahkihda nanleng oh sampah pokon. Iehros menet, iei ih me Koht ketin pilada pwe en sapwellimanikihla mehkoaros ni imwin kawa.
\XREF{}{{\XO 1:2: }
{\XT{Kupw 7.22.}}}

\VS{3}Lingan en Koht kin dakedaker; e duwehte Koht oh ih me ketin kamwakamwakidki nanleng oh sampah pokon sapwellime mahsen manaman. Mwurin eh ketin kamwakelehda aramas akan sang nan diparail kan, e ahpw ketidiong ni palimaun en Koht nanleng, Wasa Lapalahpie.
\XREF{}{{\XO 1:3: }
{\XT{Kupw 7.25-26; 8.1.}}}


\par }{\SH Sapwellimen Koht Iehros me Lapalapasang Tohnleng kan
\par }
{\PP \VS{4}Mwoalen Sapwellimen Koht Iehroso me inenen lapalapasang deun tohnleng kan, duwehte lengileng lapalap me Koht ketikihong me lapalapasang lengileng en tohnleng kan.

\VS{5}Pwe Koht sohte mwahn ketin mahsanihong emen sapwellime tohnleng ko,

\par }{\Q “Iei nei pwutak kowe,

\par }{\QB rahnwet I wialahr Semomw.”

\par }{\MM Koht pil sohte mahsanih duwen tohnleng men,

\par }{\Q “I pahn wiahla Seme,

\par }{\QB oh e pahn wiahla nei pwutak.”
\XREF{}{{\XO 1:5: }
{\XT{Mel. 2.7; b 2 Sam. 7.14; 1 Kron. 17.13.}}}

\VS{6}Ni Koht eh pahn poaronedohng nin sampah Sapwellime Iehros, e pil mahsanih,

\par }{\Q “Sapwellimen Koht tohnleng kan koaros uhdahn pahn pwongih.”
\XREF{}{{\XO 1:6: }
{\XT{Deud. 32.43 (LXX).}}}

\VS{7}Eri, iet me Koht ketin mahsanih duwen tohnleng kan,

\par }{\Q “Koht ketin kupwurehda sapwellime tohnleng kan en rasehngala kisinieng,

\par }{\QB oh sapwellime papah kan en rasehngala mpwulen kisiniei.”
\XREF{}{{\XO 1:7: }
{\XT{Mel. 104.4 (LXX).}}}

\VS{8}A duwen Sapwellime Iehros, Koht ketin mahsanih,

\par }{\Q “Mwoalomwi, Maing Koht, pahn mihmihte kohkohlahte!

\par }{\QB Omwi pwuhng kin kakaun omwi wehi.
\XREF{}{{\XO 1:8: }
{\XT{Mel. 45.6-7.}}}


\par }{\Q \VS{9}Komw kin kupwurki dahme pwung, oh kin kalahdeki dahme sapwung.

\par }{\Q Ihme Koht, omwi Koht, ketin pilkinkomwihda,

\par }{\QB oh ketikihong komwi peren en wahu ehu me

\par }{\QB laudsang mehlel me e ketikihong omwi werek kan.”

\VS{10}E pil mahsanih,

\par }{\Q Komwi me kaun me wiahda sampah nin tapio,

\par }{\QB oh nin limomwi kan ketin kapikada audepen nanleng kan.
\XREF{}{{\XO 1:10: }
{\XT{Mel. 102.25-27 (LXX).}}}


\par }{\Q \VS{11}Mepwukat koaruhsie pahn sohrala, ahpw komw pahn duweduwehte kohkohlahte;

\par }{\QB re pahn meringla duwehte likou kan.


\par }{\Q \VS{12}Komw pahn welikirailpene duwehte likou puhp ehu,

\par }{\QB oh pahn weliali duwehte likou.

\par }{\Q Ahpw kowmi pahn duweduwehte kohkohlahte,

\par }{\QB oh omwi ieias sohte mwahn pahn imwisekla.

\VS{13}Koht sohte mwahn mahsanihong emen tohnleng ko,

\par }{\Q “Mwohndiong ni palimauni,

\par }{\QB I lao wiahkihla omwi imwintihti kan

\par }{\QB utupen aluweluwomwi kan.”
\XREF{}{{\XO 1:13: }
{\XT{Mel. 110.1.}}}


\par }{\PP \VS{14}Eri, dahkei tohnleng kan? Irail koaros iei ngehn kei me kin papah Koht, oh me Koht kin ketin kadarodo pwehn sewese irail kan me pahn ale komour.
\XREF{}{{\XO 1:14: }
{\XT{Dop 12.14-15.}}}




\par }\Chap{2}{\SH Komour Lapalap
\par }
{\PP \VerseOne{1}Ihme kahrehda e konehng mehlel kitail en ngoangki kapwaiada mwahu padahk kan me kitail rongehr, pwe kitail dehr katihasang mour soutuk.

\VS{2}Pwe ma mahseno me tohnleng ko lohkidohr ong atail pahpa kahlap ako me mehlel, oh mehmen me sohte kapwaiada, de me kauwehla, e alehki kalokolok me konehng,

\VS{3}eri, ia duwe? Kitail kak pitsang kalokolok, ma kitail pahn seukautihong soangen komour lapalapo? Pein Kaun-o me tepin lohkihdo komour wet; mwuhr, irail ko me iang rongasang, re ahpw kamehleledohng kitail.

\VS{4}Ni ahnsowohte Koht ahpw ketin iang kadehdehda ni eh ketin wiahda kilel sansal oh kapwuriamwei kei, ni eh ketin kamwerediong kitail kisakis kan en Ngehn Sarawi nin duwen kupwure.


\par }{\SH Kesepwilkihda eh Lokolok oh Pwoula
\par }
{\PP \VS{5}Koht sohte ketin kilelehdi tohnleng kan en kin kakaun sampah kapw me pahn kohdo—sampah kapw wet me kitail koasoakoasoia duwe.

\VS{6}Ahpw, nin duwen wasa kis nan Pwuhk Sarawi eh kadehdehda, ni eh mahsanih,

\par }{\Q “Maing Koht, dahkot aramas, me komwi kin ketin kupwukupwure;

\par }{\QB aramas mwahl, me komwi kin ketin apwahpwalih?
\XREF{}{{\XO 2:6: }
{\XT{Mel.8.4-6.}}}


\par }{\Q \VS{7}Ni ahnsou kis komw ketikihong dehu ehu me mi pahnangin tohnleng kan;

\par }{\QB komwi me ketin kamwarehkihda lingan oh wahu,


\par }{\QB \VS{8}oh kasapwiladahng pohnangin mehkoaros.”

\par }{\MM Eri, e mahsanih Koht ketin kasapwiladahng aramas “pohnangin mehkoaros,” met wehwehki me sohte mehkot mie me aramas sohte kaunda. Kitail sohte kin kilang aramas eh kakaun ahnsou wet.

\VS{9}Ahpw me kitail kin kilang, iei Sises! Ni ahnsou kis e ketin sapwellimaniki dehu ehu me mi pahngangin tohnleng kan, oh met e ahpw lengilengkidahr lengileng lingan oh wahu pwehki eh ketin lokolok oh pwoula; iei sang ni kalahngan en Koht me Sises ketin pwoukihla aramas koaros.

\VS{10}Me uhdahn pwungiong Koht—me ketin kapikada oh komokomour mehkoaros—en ketin kaunsekala Sises sang ni eh lokolok pwehn kahredohng sapwellime seri tohto, pwe re en iang ahneki sapwellime lingan. Pwe iei Sises me kin ketin kahluwairaildohng nan mour soutuk.


\par }{\PP \VS{11}E kin ketin kamwakelehsang dipen aramas akan, oh irail kan me mwakelekel sangehr nan dihp iangehr Sises samankilahr Sahmtehmen. Ihme kahrehda Sises sohte ketin namenengki kahdanekin irail rie.

\VS{12}Duwen eh ketin mahsanih,

\par }{\Q “Maing Koht, I pahn lohkihong riei kan duwen wiepen limomwi,

\par }{\QB I pahn kapinga komwi ni ar kin pokonpenehng kaudok.”
\XREF{}{{\XO 2:12: }
{\XT{Mel. 22.22.}}}


\par }{\PP \VS{13}E ahpw pil mahsanih, “I pahn koapworopworki Koht.” Oh e pil mahsanih, “Iet ngehi, I mihmi rehn seri kan me Koht ketikihong ie.”
\XREF{}{{\XO 2:13: }
{\XT{Ais. 8.17 (LXX); b Ais. 8.18.}}}


\par }{\PP \VS{14}Eri, pwehki seri kan, me e kin ketin kahdaneki, aramas me mie ntah oh uduke, pein Sises ketin wiearamasala pwe en duwehla irail. E kupwurehda met pwe eh pwoula en kauwehla Tepil, me kakaun mehla.

\VS{15}oh pwe en ketin kasaledekihala irail kan me wiewie lidu erein ar mour pwehki ar masak mehla.

\VS{16}Pwe me dehde mehlel me kaidehk tohnleng kan me e ketin sewesehda, pwe kadaudok en Eipraam, duwen Pwuhk Sarawi eh mahsanih.

\VS{17}Eri, met wehwehki me e uhdahn duwehla rie ko ni soahng koaros pwe en wiahla arail samworo lapalap, loalopwoat oh kalahngan, ni sapwellime doadoahk ong Koht, pwe aramas akan en kin ale lapwepen diparail kan.

\VS{18}Eri met, e kakehr ketin sewese irail kan me kin ale songosong, pwehki pein ih ketin iangehr ale songosong sang ni sapwellime lokolok.




\par }\Chap{3}{\SH Sises Lapalapasang Moses
\par }
{\PP \VerseOne{1}Riei souleng ko, kumwail kan me Koht pil ketin malipeier, kumwail tehk mwahu duwen Sises, me Koht ketin poaronedohng kitail pwe en wiahla atail Samworo Lapalap ni pwoson me kitail kin kadehdehda.

\VS{2}Pwe e inenen loalopwoat ong Koht, me ketin pilada pwe en ketin wia doadoahk wet, duwehte Moses me loalopwoat ong eh doadoahk ong sapwellimen Koht kadaudok pilipilo.\FTNT{a}{{\FR 3:2: }
{\FK{KADAUDOK PILIPILO:
}}{\FT{Lepin mahsen lepet ni mahsen en Krihs pil kak wehwehki ihmw de tehnpesen Koht.}}}
\XREF{}{{\XO 3:2: }
{\XT{Nempe 12.7.}}}

\VS{3}Aramas me kin kou ihmw kin ale wahu laudsang ihmwo. Pil duwehte, Sises me inenen warohng ale lingan laudsang Moses.

\VS{4}Aramas akan me kin kauwada ihmw—ahpw Koht, iei ih me ketin wiahda mehkoaros.

\VS{5}Eri, Moses me loalopwoat ni sapwellimen Koht kadaudok pilipilo. Ladun Koht men ih, me kin lohkihda duwen soahng kan me Koht pahn ketin mahsanih mwuhr.

\VS{6}Ahpw Krais me loalopwoat nin duwen sapwellimen Koht Iehros me kin pwukoahki sapwellimen Koht kadaudok pilipilo. Eri, kitail me sapwellimen Koht kadaudok pilipilo, ma kitail tengeteng ni kapehd kehlail oh koapworopworki en alehdi mour soutuk.


\par }{\SH Kommoal ong Sapwellimen Koht Aramas akan
\par }
{\PP \VS{7}Eri, duwen Ngehn Sarawi eh mahsanih,

\par }{\Q “Ma kumwail rong kapitien Koht rahnwet,
\XREF{}{{\XO 3:7: }
{\XT{Mel. 95.7-11 (LXX).}}}


\par }{\QB \VS{8}kumwail dehr keptakaila, duwehte rahno me samamwail kahlap ako pelianda Koht nan sapwtehno oh kasongosonge.


\par }{\Q \VS{9}Pwe Koht ketin mahsanih, mehnda ma samamwail mehn mahs ako kilikilang dahme I wiewia wasao erein sounpar pahisek,

\par }{\QB ahpw re kasongosonge ie.


\par }{\Q \VS{10}Ihme kahrehda I engiengda pahn aramas ako, oh mahsanih,

\par }{\QB ‘Irail kin soaloalopwoat ahnsou koaros;

\par }{\QB re sohte men peikiong ei kosonned akan.’


\par }{\Q \VS{11}I engiengda oh wiahda inou teng ehu me:

\par }{\QB ‘Re sohte mwahn pahn pedolong nan sahpwo me I pahn kakommoaleiraildi loale!’ ”


\par }{\PP \VS{12}Riei souleng ko, kumwail mwasahn pwe emen kumwail dehr nan kapehd suwedla oh seupwosonla, oh kahrehda eh pahn sohpeisang Koht ieias.

\VS{13}Eri, ahnsou wet, me wehwehki “Rahnwet” me Pwuhk Sarawi kadokehkin kitail, kumwail en sawaspene rahn koaros, pwe dihp dehr widingeikumwaildi oh kakeptakaikumwailla.

\VS{14}Pwe kitail koaros wialahr iengen Krais, ma kitail kin tengetengte lel ni imwi nan koapworopwor me kitail ahneki sang nin tapio.


\par }{\PP \VS{15}Iet me Pwuhk Sarawi mahsanih:

\par }{\Q “Ma kumwail rong kapitien Koht rahnwet,

\par }{\QB kumwail dehr keptakaila, duwehte rahno me samamwail kahlap ako pelianda Koht.”
\XREF{}{{\XO 3:15: }
{\XT{Mel. 95.7-8 (LXX).}}}


\par }{\PP \VS{16}Eri, ihs me rongehr kapitien Koht ahpw pelianda? Iei aramas ako koaros me Moses kahluwahieisang Isip.
\XREF{}{{\XO 3:16: }
{\XT{Nempe 14.1-35.}}}

\VS{17}Ihs me Koht engiengda pah erein sounpar pahisek? E ketin engiengda pahn aramas ako me wiadahr dihp, irail ko me melahr nan sapwtehn.

\VS{18}Ahnsou me Koht ketin wiadahr sapwellime inou teng me, “Re sohte mwahn pahn pedolong nan sahpwo me I pahn kakommoaleiraildi loale.”—ihs me e mahmahseniheki met? E mahmahseniheki irail ko me pelianda Koht.

\VS{19}Eri, kitail kilangehr duwen ar sohte kak pedolong nan sahpwo pwehki ar seupwoson.




\par }\Chap{4}{\PP \VerseOne{1}Eri, sapwellimen Koht inou ahpw pil lelohng kitail, pwe kitail en kak pedolong oh kommoaldi reh. Ihme kahrehda kitail en nsenohki pwe emen kitail dehr katihasang oh sohte iang pedolong oh kommoaldi wasa me e ketin inoukidahr.

\VS{2}Pwe kitail rongehr Rongamwahu, duwehte irail; ahpw sohte ekis katepe mie ong irail, pwehki ar rongete ahpw sohte pwoson.

\VS{3}Ahpw kitail kan me pwoson, kitail pahn pedolong oh kommoaldi wasa me Koht ketin inoukidahr. Nin duwen me e mahsanih,

\par }{\Q “I engiengda oh inoukihda:

\par }{\QB ‘Re sohte mwahn pahn pedolong nan sahpwo me I pahn kakommoaleiraildi loale!’ ”

\par }{\MM E pil mahsanih met mehnda ma sapwellime doadoahk imwiseklahr sang ni ahnsou me e ketin kapikada sampah.
\XREF{}{{\XO 4:3: }
{\XT{Mel. 95.11.}}}

\VS{4}Pwe wasa kis mie nan Pwuhk Sarawi me mahsanih duwen keisuhn rahn: “Keisuhn rahn Koht ketin kommoaldihsang sapwellime doadoahk koaros.”
\XREF{}{{\XO 4:4: }
{\XT{Sen. 2.2.}}}

\VS{5}Mahsenpen irair wet pil wiawi ekis wasa, me mahsanih, “Re sohte mwahn pahn pedolong nan sahpwo me I pahn kakommoaleiraildi loale.”
\XREF{}{{\XO 4:5: }
{\XT{Mel. 95.11.}}}

\VS{6}Irail ko me tepin rong Rongamwahu, re sohte pedolong oh kommoaldi rehn Koht, pwehki ar sohte pwoson. Ahpw pil mie ekei me mweimweiong re en pedolong oh kommoaldi rehn Koht.

\VS{7}Eri, met dehdehda sang ni eh ketin kilelehdi pil ehu rahn me adaneki “Rahnwet.” Koht ketin mahsanih duwen “Rahnwet” mwurin sounpar tohto e ketin mahsanihong Depit pwe en patohwanohng aramas akan mahsen en Pwuhk Sarawi me sansalehr powe, me mahsanih:

\par }{\Q “Ma kumwail rong kapitien Koht rahnwet,

\par }{\QB kumwail dehr keptakaila.”
\XREF{}{{\XO 4:7: }
{\XT{Mel. 95.7-8 (LXX).}}}


\par }{\PP \VS{8}Ma Sosua kahluwalahngehr aramas ako re en kommoaldi nin duwen me Koht ketin inoukidahr, Pwuhk Sarawi sohte pahn mahsanih mwuhr duwen ehu rahn tohrohr.
\XREF{}{{\XO 4:8: }
{\XT{Deud. 31.7; Sos. 22.4.}}}

\VS{9}Ahpw nin duwe met, rahnen kommoal ehu pahn pil mie rehn sapwellimen Koht aramas akan, duwehte Koht eh ketin kommoaldihsang sapwellime doadoahk ni keisuhn rahn.

\VS{10}Pwe mehmen me pahn pedolong oh kommoaldi rehn Koht, pahn kommoalasang pein eh doadoahk, duwehte Koht eh kommoalasang sapwellime doadoahk.
\XREF{}{{\XO 4:10: }
{\XT{Sen. 2.2.}}}

\VS{11}Eri, kitail nantihong uwen atail kak pwe kitail en iang pedolong oh kommoaldi rehn Koht oh dehr alasang irail kan me sohte iang pedolong pwehki ar sapeik.


\par }{\PP \VS{12}Ni mehlel, mahsen en Koht wie momour oh manaman, e keng sang kedlahs me au riau. E kin dilong loalen aramas lel wasa keieu rir, wasa me mour oh ngehn kin tuhpene ie, wasa me kakon oh sahl akan kin tuhpene ie. E kin kadeikada ineng oh lamalam en nan kapehd en aramas.

\VS{13}Sohte mehkot me kak rirsang silangin Koht. Mehkoaros nanleng oh sampah pokon kin sansal oh dehde mwohn silangi. Eri, kitail koaruhsie pahn wehkadahng ih atail wiewia kan.
\XREF{}{{\XO 4:13: }
{\XT{Kupw 1.6.}}}


\par }{\SH Sises Samworo Lapalap
\par }
{\PP \VS{14}Eri, kitail kolokol tengeteng pwoson me kitail ieiang wia sounkadehdehpe. Pwe mieier atail Samworo Lapalap me ketier mwohn silangin Koht, iei Sises, Sapwellimen Koht Iehros.

\VS{15}Atail tungoal Samworo Lapalap kaidehn samworo men me sohte kin kak pehmada atail tungoal luwet akan. Pwe e ketin iang ale songosong ni soahng koaros duwehte kitail, ahpw ihte, e sohte ketin wiahda dihp.

\VS{16}Eri, kitail eimah oh keiong mpen mwoalen Koht, wasahn ale kalahngan. Iei wasao me kitail pahn ale kalahngan ie, mehn sewesei kitail ni ahnsoun atail anahn laud kan.




\par }\Chap{5}{\PP \VerseOne{1}Samworo lapalap koaros kin pilipilda sang rehn aramas akan oh kileldi en papah Koht nin duwen wiliepen aramas akan pwe en meirongkihong Koht ar kisakis akan pwehki diparail kan.

\VS{2}Pwehki pein ih eh luwet ni soahng tohto, e kin kadekohng irail me sawehwe oh me kin wiahda sapwung kan.

\VS{3}Oh pwehki pein ih eh luwet, e uhdahn pahn kin wia meirong, kaidehkte pwehki dipen aramas akan, ahpw pwehki pil dipe kan.
\XREF{}{{\XO 5:3: }
{\XT{Lip 9.7.}}}

\VS{4}Sohte me kin piladahng pein ih wahun samworo lapalap. Kohtohte me kin ketin pilada aramas pwe en kin wia doadoahk en samworo lapalap—duwehte Aaron me Koht ketin pilada.
\XREF{}{{\XO 5:4: }
{\XT{Eks. 28.1.}}}


\par }{\PP \VS{5}E pil duwehte, Krais sohte ketin pilohng pein ih wahun samworo lapalap, pwe Koht me ketin pilohng ni eh ketin mahsanihong,

\par }{\Q “Ih nei Pwutak kowe;

\par }{\QB rahnwet I wialahr Semomw.”
\XREF{}{{\XO 5:5: }
{\XT{Mel. 2.7.}}}

\VS{6}E pil mahsanih ekis wasa,

\par }{\Q “Komw pahn wiahla samworo kohkohlahte,

\par }{\QB nin duwen koasoandien Melkisedek.”
\XREF{}{{\XO 5:6: }
{\XT{Mel. 110.4.}}}


\par }{\PP \VS{7}Nan sapwellime mour nin sampah, Sises ketin loulou oh peki ni ngidingid oh kapitie laudida, iangahki pilen silangi, ong Koht me kak doarehsang pwoula. Eri, pwehki eh aktikitik oh poadidi, Koht ketin karonge sapwellime pekipeko.
\XREF{}{{\XO 5:7: }
{\XT{Mad. 26.36-46; Mk 14.32-42; Luk 22.39-46.}}}

\VS{8}Ahpw mehnda ma ih Sapwellimen Koht Iehros, a e mwahngihala peik sang ni mehkan me e ketin lokolongki.

\VS{9}Ni eh ketin unseklahr, e ketin wiahla pwarer en mour soutuk ong irail koaros me kin peikiong.

\VS{10}Koht eri ketin kupwurehla pwe en wiahla samworo lapalap nin duwen koasoandien Melkisedek.


\par }{\SH Dehr Kesehla Pwoson
\par }
{\PP \VS{11}Ong irair wet soahng tohto mie me kitail kak koasoia, ahpw me apwal en kawehwehiong kumwail, pwehki amwail nan kapehd kekeluwak ong en dehdehkihla soahng kan.

\VS{12}Pwe lel ahnsou wet e itar kumwail en wiahla sounpadahk; ahpw soh, pwe kumwail anahnehte emen en kin padahkihong kumwail keieun padahk kan duwen mahsen en Koht. Kumwail me saikinte kakohng tungoale kisin tungoal kekeluwak; ihte me kumwail kakohng, pilendihdi.
\XREF{}{{\XO 5:12: }
{\XT{1 Kor. 3.2.}}}

\VS{13}Mehmen me kin tungutungoalehte pilendihdi, sohte eh koahiek en ese dahme mwahu de suwed, pwehki eh wiewiahte seri pwelel.

\VS{14}Kisin tungoal kekeluwak, iei ih me aramas koahieklahr kan kin tungoale, irail kan me ahnlahr oh eselahr wekpeseng en me mwahu oh me suwed.




\par }\Chap{6}{\PP \VerseOne{1}Eri, kitail doulahng mahs ni mehkan me unsek duwen Krais oh pwilikihdi tepin padahk kan duwen rongamwahwo. Kitail sohte pahn kin koasoia sapahl duwen poahsoanen wiliakapwasang atail wiewia kan me sohte katepe, oh duwen atail pwoson Koht;

\VS{2}duwen padahkpen papidais oh duwen pwil peh kan powe; duwen iasada en me melahr akan, oh padahk duwen Koht eh pahn ketin kadeikada aramas koaros, oh pil duwen sapwellime kadeik wet eh pahn poatopoat.

\VS{3}Eri, iet me kitail pahn wiahn: kitail pahn doulahsang ire pwukat, ma Koht pahn ketin kupwurei kitail.


\par }{\PP \VS{4}Pwe ia duwen irail ko me kesehla ar pwoson ar pahn sapahldo oh wiliakapwala? Irail ko me marainkilahr mahs marain en Koht; irail me songadahr kisakis en nanleng oh aleier pwaisarail sang Ngehn Sarawi.

\VS{5}Re pehmehr nan kapehdirail duwen mwahu en sapwellimen Koht mahsen kan oh kehnehr manaman akan me kisehn sapwellimen Koht mwehi.

\VS{6}Ahpw re keselahr ar pwoson! Eri, solahr me kak pwurehng kapwureiraildo pwe re en wiliakapwala, pwehki ar kin kalohpwuwehla sapahl Sapwellimen Koht Iehroso oh kasarowehdi mwohn aramas akan.


\par }{\PP \VS{7}Koht kin ketin kupwuramwahwih pwehl me keteu kin kalap mwerediong powe, oh kin kakairada wahn pwehl me kin katapan ong irail kan me kin koadoahkihada pwehlo.

\VS{8}Ahpw ma pwehlo pahn kawosehda tuhke tekatek oh dihpw suwed, ihme kahrehda e pahn lekdekla oh Koht pahn ketin keriahla; oh ni imwilah e pahn isihsla.
\XREF{}{{\XO 6:8: }
{\XT{Sen. 3.17-18.}}}


\par }{\PP \VS{9}Eri, kompoakepahi ko, nan at koasoia duwen mepwukat, se koapworopworkin kumwail mehlel. Se ese me kumwail ahneki pwais mwahu kei me kisehn komourpamwail.

\VS{10}Koht me uhdahn pwung; e sohte pahn ketin meliehla amwail wiewia kan de amwail limpoak ong ih ni sawas me kumwail kasaledahr oh pil kin kasalehiong riamwail souleng kan.

\VS{11}Ih at ineng lauden: emenemen kumwail en kin nantihong eh ngoang lel ni imwi, pwe me kumwail kin koapworopworki en kak pweida.

\VS{12}Kumwail dehr dangahngahla, ahpw kumwail alasang irail kan me kin pwoson oh kanengamah re lao lel dahme Koht ketin inoukihong irail.


\par }{\SH Sapwellimen Koht Inou Mehlal
\par }
{\PP \VS{13}Ni Koht eh ketin wiahiong Eipraam inowo, e ketin kahukihla me e pahn ketin kapwaiada dahme e ketin inoukidahro. A nan eh sohte emen me lapalapasang, e ketin kahukihla ni pein mware ni wiepen inowo.

\VS{14}E mahsanih, “I inoukihong uhk me I pahn kapaiukada oh kahngederehla kadaudokomw kan.”
\XREF{}{{\XO 6:14: }
{\XT{Sen. 22.16-17.}}}

\VS{15}Eipraam eri kanengamah oh awiawihete, inowo lao pweida reh.

\VS{16}Eri, aramas akan kin kahukihla ni mwaren emen me lapalapasang irail oh kahulao ahpw kin katokihedi akamai koaros, pwehki eh wia mehn kadehde kehlail ehu.

\VS{17}Koht ketin kupwurki kasalehda ni dehde mwahu ong irail kan me pahn sohsohki paien sapwellime inou duwen eh sohte kak wekidala kupwure; ihme e ketin kapatakihong inowo sapwellime kahula.

\VS{18}Eri, soahng riau pwukat mie me sohte kak wekidekla, oh duwen Koht me sohte kak ketin wiahda likamw. Eri, kitail kan me kin diar poadoarpatail reh kin kehlailkihda, kahrehda kitail kak kasikasik kamwahu kan me Koht ketin inoukihong kihtail.

\VS{19}Koapworopwor wet me mihmi rehtail rasehng peipwung ehu nan kapehditail kan, me teng, kehlail, me poudeklahng nan tehnpas en nanleng nan mwoahl sarawio,
\XREF{}{{\XO 6:19: }
{\XT{Lip 16.2.}}}

\VS{20}wasa me Sises ketilahngehr ie mwohtail pwehn ketin sewesei kitail. E ahpw ketin wialahr samworo lapalap kohkohlahte nin duwen koasoandien Melkisedek.
\XREF{}{{\XO 6:20: }
{\XT{Mel. 110.4.}}}




\par }\Chap{7}{\SH Samworo Melkisedek
\par }
{\PP \VerseOne{1}Melkisedek, iei nanmwarki men en Salem oh samworoun Koht, Wasa Lapalahpie. E ketin tuhwong Eipraam oh kupwuramwahwih, ahnsou me Eipraam sapasapahldo sang nan mahwen me e kemehla ie nanmwarki pahmeno.
\XREF{}{{\XO 7:1: }
{\XT{Sen. 14.17-20.}}}

\VS{2}Eipraam eri kihong Melkisedek eisek kis ehu en dipwisou koaros me e rikada sang nan mahweno. (Iet kawehwepen mwaren Melkisedek: keieu, “Nanmwarki Pwung”; a pwehki eh nanmwarkien Salem, mware pil wehwehki “Nanmwarkien Popohl.”)

\VS{3}Sohte sansal ihs seme oh ine; sohte sansal kadaudoke kan; pil sohte kilel ehu mie en rahnen eh ipwidi de rahnen eh mehla. E rasehng Sapwellimen Kohto; e wia samworo kohkohlahte.


\par }{\PP \VS{4}Eri, kumwail tehk ia uwen lapalap en ohl menet! Me samatail ndand Eipraam kisekisehkier eisek kis ehu en dipwisou koaros me lohdier nan mahweno.

\VS{5}Irail ko me kisehn kadaudok en Lipai, me iang wia samworo, re ahneki kosonned en rikasang rehn aramas en Israel kan, me iei riarail tohn wehi, eisek kis ehu en ar dipwisou kan, mehndahte riarail tohn wehi ko pil wia kisehn kadaudok en Eipraam.
\XREF{}{{\XO 7:5: }
{\XT{Nempe 18.21.}}}

\VS{6}A Melkisedek kaidehk kadaudok en Lipai, e ahpw ale eisek kis ehu sang Eipraam oh kapaiahda ih me aleier sapwellimen Koht inou kan.

\VS{7}Nahn mehlel kowahlap pwe me kin kupwuramwahwih emen, ih me lapalapasang me kin ale kupwuramwahu.

\VS{8}Rehn mehn Lipai kan, aramas me kin mehla me kin ale eisek kis ehu; a rehn Melkisedek, aramas momour men me ale eisek kis ehuwo, duwen Pwuhk Sarawi eh mahsanih.

\VS{9}Eri, ni Eipraam eh kihda eisek kis ehu ong Melkisedek, kitail kak nda me Lipai oh kadaudoke kan me kin ale eisek kis ehu, re pil iang kihda.

\VS{10}Pwe Lipai saikinte ipwidi, ahpw e mihmi nan paliweren seme Eipraam ahnsou me Melkisedek tuhwong.


\par }{\PP \VS{11}Eri, Kosonned kohieng aramas en Israel ko pwehki pwihnen samworo en Lipai. Eri, ma doadoahk en samworo en mehn Lipai ko iei doadoahk unsek kei, nahn sohte anahnepen ehu soangen pwihnen samworo en mie duwehte pwihnen samworo duwen koasoandien Melkisedek, ahpw kaidehk duwen koasoandien Aaron.

\VS{12}Pwe ahnsou me koasoandien samworo kin wekidek, nahn Kosonnedo pahn pil wekidek.

\VS{13}Eri, Kaun-o me soahng pwukat kin dokedoke, ih kisehn ehu kadaudok tohrohr; oh sohte emen kiseh kan me iang wia doadoahk en samworo.

\VS{14}Me dehde mwahu duwen eh ketin ipwidi sang ni kadaudok en Suda; oh Moses sohte mwahn ketihtihki mehkot duwen kadaudok wet ni eh kin koasoia duwen samworo kan.


\par }{\SH Emen Samworo Tohrohr, duwehte Melkisedek
\par }
{\PP \VS{15}Irair wet pil dehdedahr mwahu mehlel: pwe samworo tohrohr emen pwaradahr, me duwehte Melkisedek.

\VS{16}E sohte wiahla samworo sang ni kosonned oh koasoandien aramas; pwe sang ni manaman en eh mour poatopoat.

\VS{17}Duwen Pwuhk Sarawi eh mahsanih, “Komw pahn wiahla samworo kohkohlahte nin duwen koasoandien Melkisedek.”
\XREF{}{{\XO 7:17: }
{\XT{Mel. 110.4.}}}

\VS{18}Eri, koasoandi meringo kasohralahr, pwehki eh luwet oh sohte katepe.

\VS{19}Pwe Kosonned en Moses sohte kak kaunsekala mehkot. A ahnsou wet koapworopwor ehu lelohngkitailehr me mwahusang mehn mahso, me kahrehiongkitailehr kitail en kak keiong mpen Koht.


\par }{\PP \VS{20}Pil ehu, Koht ketin kapatahiong sapwellime inou. Sohte inou ieu wiawihong en aramas teikan ar kin wiahla samworo.

\VS{21}A Sises ketin wiahla samworo sang ni inou ehu, ni Koht eh ketin mahsanihong,

\par }{\Q “Kaun-o ketin inoukidahr,

\par }{\QB oh e sohte pahn wekidala kupwure:

\par }{\Q ‘Komw pahn wiahla samworo kohkohlahte.’ ”
\XREF{}{{\XO 7:21: }
{\XT{Mel. 110.4.}}}

\VS{22}Eri, irair wet kahrehiongehr Sises en pil ketin wiahda kadehdepen inou lap ehu me mwahusang mehn mahso.


\par }{\PP \VS{23}Pil ehu, samworo teiko, re kin tohto pwehki ar kin mehla oh sohte kak mour poatopoat nan ar doadoahk.

\VS{24}A Sises kin ketin ieias kohkohlahte, oh sapwellime doadoahk en samworo kin poatopoatete.

\VS{25}Eri, e ketin kak met, oh ahnsou koaros, komourala irail kan me kin patohdo rehn Koht ni mware, pwehki eh ketin ieias kohkohlahte pwe en kin louloukin irail rehn Koht.


\par }{\PP \VS{26}Eri, iei ih Sises Samworo Lapalap me uhdahn kak ketin kapwaiada dahme kitail anahne kan. Me sarawihe; me sohte kisin sapwung kis de dihp ehu reh; me katohrohralahsangehr rehn aramas dipan akan oh kesepwildahr pohnangin nanleng kan.

\VS{27}E sohte duwehte samworo lapalap teikan; e sohte ketin anahne wia meirong rahn koaros, mahs, pwehki dipe kan, a mwuhr pwehki dipen aramas teikan. Pwe e ketin wiadahr meirong ehu pahn mehpak, ni eh ketin mweidala pein ih ong Koht.
\XREF{}{{\XO 7:27: }
{\XT{Lip 9.7.}}}

\VS{28}Kosonned en Moses kin kasapwilada aramas luwet kei pwe re en wiahla samworo lapalap; a mahsen en sapwellimen Koht inowo, me wiawiher mwurin Kosonnedo, ih me kasapwiladahr Sapwellime Iehroso, me uhdahn dei unsek kohkohlahte.




\par }\Chap{8}{\SH Sises, Atail Samworo Lapalap
\par }
{\PP \VerseOne{1}Eri, iet oaralap en mehkan me se ahpwtehn koasoakoasoia: kitail tungoalenki soangen Samworo Lapalap meno, me ketiket ni palimaun en mwoalen Wasa Lapalahpie nanleng.
\XREF{}{{\XO 8:1: }
{\XT{Mel. 110.1.}}}

\VS{2}Ih me samworo lapalap nan Wasa Sarawihe, iei nan impwal sarawi mehlelo me wiawihkihda nin limen Koht, kaidehkin ni pehn aramas.


\par }{\PP \VS{3}Samworo lapalap koaros kin idihda pwe re en pwukoahki patohwandahng Koht kisakis oh mehn meirong kan; ihme atail tungoal Samworo Lapalap uhdahn konehng en pil kin ketin wia meirong ong Koht.

\VS{4}Eri, ma e ketikette sampah, e sohte pahn kak wia samworo men, pwehki eh mieier samworo kei me kin wia meirong en kisakis duwen Kosonned en mehn Suhs akan.

\VS{5}Doadoahk me re kin wia nin duwen samworo kei, iei kamwomwada kei en uhdahn mehkan me kin wiawi nanleng. Ih pil duwen rehn Moses. Ni ahnsou me e wiewia kokoupen Impwal Sarawio, Koht ketin mahsanihong, “Kanahieng oh tehk mwahu, pwe ke en wiahda mehkoaros nin duwen me kasansalohng uhk pohn nahnao.”
\XREF{}{{\XO 8:5: }
{\XT{Eks. 25.40.}}}

\VS{6}Ahpw met, Sises aleier doadoahk en samworo ehu, me siksang mehlel doadoahk en samworo teiko, duwehte inou lap me e ketin kauwada nanpwungen Koht oh aramas akan eh siksang mehn mahso, pwehki eh ketin poahsoanehkihda inou lapo soahng kan me mwahu kowahlahpie.


\par }{\PP \VS{7}Ma sohte sapwung ehu mie nan inou lap meringo, sohte pahn anahnepen ehu inou lap kapw.

\VS{8}Ahpw Koht ketin diarada sapwung rehn sapwellime aramas ako, ihme e ketin mahsaniheki,

\par }{\Q “Kaun-o mahsanih, ahnsou ehu pahn kohdo,

\par }{\QB me I pahn kauwada inou lap kapw ehu nanpwungen ngehi oh mehn Israel kan oh mehn Suda kan.
\XREF{}{{\XO 8:8: }
{\XT{Ser. 31.31-34 (LXX).}}}


\par }{\Q \VS{9}E sohte pahn duwehte inou lap me I wiahiong samarail ko,

\par }{\QB ni ei kol pehrail kan oh kahreirailsang nan wehin Isip.

\par }{\Q Pwehki ar sohte loalopwoatohng inou lap me I wiahiong irail,

\par }{\QB ihme I sohla tehngkin irail.


\par }{\Q \VS{10}Kaun-o pil mahsanih, eri, iet inou lap me I pahn kauwada nanpwungen ngehi oh mehn Israel kan

\par }{\QB ni rahn ako me pahn kohdo,

\par }{\Q I pahn audehkihla kapehdirail kan

\par }{\QB oh ntingihediong nan mohngiongirail ei kosonned akan.

\par }{\Q I pahn wiahla ar Koht,

\par }{\QB oh re pahn wiahla nei aramas.


\par }{\Q \VS{11}Re solahr anahne emenemen en padahkihong mehn mpe kan,

\par }{\QB de ndaiong ienge tohn wehi kan,

\par }{\QB ‘Esehla Kaun-o.’

\par }{\Q Pwe irail koaros, sang me tikitik kan lelohng me lapalap akan,

\par }{\QB re pahn ese ie.


\par }{\Q \VS{12}I pahn mahkikihong diparail kan,

\par }{\QB oh I solahr pahn tamanda arail sapwung kan.”

\VS{13}Eri, ni eh ketin mahmahsanih duwen inou lap kapw wet, Koht ketin kameringihala inoun mahso; eri, mehkot me meringlahr oh mahlahr, uhdahn pahn mwadang sohrala.




\par }\Chap{9}{\SH Kaudok en Sampah oh Nanleng
\par }
{\PP \VerseOne{1}Nan inou lap meringo mie koasoandi kei duwen wiepen kaudok oh pil duwen wasahn wia kaudok, me wiepen pehn aramas.

\VS{2}Pwe impwal likou ehu me kin kokouda, maslikio adaneki Wasa Sarawi. Ih wasaht me dewen lamp ehu, tehpel, oh pilawahn meirong kan kin nekinek ie.
\XREF{}{{\XO 9:2: }
{\XT{Eks. 26.1-30; b Eks. 25.31-40; c Eks. 25.23-30.}}}

\VS{3}A masloalen keriaun kahdengo impwal tohrohr ehu mie me adaneki Wasa Sarawihe.
\XREF{}{{\XO 9:3: }
{\XT{Eks. 26.31-33.}}}

\VS{4}Ih wasaht me pei sarawi kohlo mehn isik warpwohmwahu kin mie, iangahki Kohpwahn Inowo me kidikidkipene kohl wasa koaros. Nan kohpwao dahl kohl ehu kin mie audaud en manna, pil iangahki en Aaron eh sokon me teh kei poahnsda sang ie, oh pelien takai riapali me kosonned kan en inowo ntinting powe.
\XREF{}{{\XO 9:4: }
{\XT{Eks. 30.1-6; b Eks. 25.10-16; c Eks. 16.33; d Nempe 17.8-10; e Eks. 25.16; Deud. 10.3-5.}}}

\VS{5}Pohn Kohpwahn Inowo kerup kei mi ie, me wia kasalepen en Koht eh ketiket wasao, ar pehnpihr ko pwaindi wasa me aramas kin ale mahkpen diparail kan. Ahpw kaidehk ahnsou wet ahnsoun kawehwehda oh oaritikihada mepwukat koaros.
\XREF{}{{\XO 9:5: }
{\XT{Eks. 25.18-22.}}}


\par }{\PP \VS{6}Ih met mwomwen koasoandi kan. Samworo ko kin pedolong rahn koaros nan impwal maslikio pwe re en kapwaiada ar pwukoa doadoahk.
\XREF{}{{\XO 9:6: }
{\XT{Nempe 18.2-6.}}}

\VS{7}Samworo Lapalapohte me kin ketilong nan impwal me mi masloale, ahpw met pahn mehpak nan pahr ehu. E kin ketiki kohlong nta me e kin meirongkihong Koht pwehki ih oh pwehki dihp me aramas akan kin wiahda ni ar sehse dahme re kin wiewia.
\XREF{}{{\XO 9:7: }
{\XT{Lip 16.2-34.}}}

\VS{8}Ngehn Sarawi ketin kasalehda ni dehde, sang ni koasoandi pwukat, duwen elen kowohng nan Wasa Sarawihe eh saikinte ritida nindokon impwal maslikio pahn mihmihte.

\VS{9}Eri, met mwohmw ehu me kawehwehda dahme wiewiawi ahnsou wet. Pwe e kawehwehda me kisakis oh meirong en mahs ako me kin wiawihong Koht sohte kak kamwakelehda kapehd en irail ko me kin wia soangen kaudok wet.

\VS{10}Pwe meirong kei mwohkan me mihmihte ni kisin tungoal oh ni tiahk en kamwakel. Eri, soahng pwukat koaros tiahk sansal kei me pahn doadoahkete lao lel ahnsou me Koht pahn ketin onehda sapahl mehkoaros.


\par }{\PP \VS{11}Ahpw, Krais ketidohr nin duwen Samworo Lapalap en kapai koaros me pahn kohdo. Impwal me e ketilong loale sohte mehkot rasehng, pwe e lapalapasang oh lingansang impwal en sampah koaros. E sohte wiawihkihda pehn aramas, kaidehkin kisehn sampah wet.

\VS{12}Krais ahpw ketilong nan impwal wet oh ketila nan Wasa Sarawiheo pahn mehtehpak pwe en wia sapwellime meirong, sohte ketiki ntahn kuht oh ntahn koupwul, pwe pein ntah me e ketikihda pwe en ketikihong kitail mour soutuk.

\VS{13}Pwe ma ntahn kuht oh kouwol kan, oh pehsen koupwul me meirongalahr akan kin usupiong aramas me saminlahr ong kaudok, oh met kin kamwakeleirailda,
\XREF{}{{\XO 9:13: }
{\XT{Lip 16.15-16; b Nempe 19.9, 17-19.}}}

\VS{14}eri, ntahn Krais soh pahn manamansang? Krais ketin meirongkihong Koht pein ih unsek ni meirong mwakelekel ehu sang rehn sapwellime Ngehn soutuk. Ntahn Krais pahn kamwakelehda kapehditail kan sang tiahk en kaudok soh-katepe kan, pwe kitail en kak papah Koht ieias.


\par }{\PP \VS{15}Ihme kahrehda Krais sapwellimaniki doadoahk en sounkamwahupen inou lap kapw, pwe irail kan me Koht ketin malipeier, re en ale kapai soutuk kan me e ketin inoukihong irail. Eri, met kakehr wiawi pwehki pwoulahn Krais me lapwadahr aramas akan sang nan diparail kan me re wiadahr nindokon inou lap meringo eh wie doadoahk.


\par }{\PP \VS{16}Pwe ma mie inoun sohso ieu wasa kis, e uhdahn pahn pil mie kadehdepen mehlahn aramas me wiahda inoun sohsowo.

\VS{17}Pwe sohte manaman en inoun sohso kin mie nindokon aramas me wiahda inowo eh momour; soangen inou wet kin manamanla mwurin me wiadahro eh melahr.

\VS{18}Ih kahrepen keieun inou lapo pweikihda, pwehki nta eh iang.

\VS{19}Keieu, Moses wadek ong aramas ako koaros kosonned koaros me mi nan pwuken Kosonnedo. Mwuhr, e ahpw ale rahn isop oh wunen sihpw pohweitahta, kaduh nan ntahn kouwol oh kuht, me e doaloahki pihl, oh usupihki pwuken Kosonnedo oh aramas ako koaros.
\XREF{}{{\XO 9:19: }
{\XT{Eks. 24.6-8.}}}

\VS{20}E ahpw nda, “Iet nta me kileledier inou lap me Koht ketin wiahiong kumwail pwe kumwail en kapwaiada.”

\VS{21}E ahpw pil usupihki ntao Impwal Sarawio, oh dipwisoun wia kaudok ko koaros.
\XREF{}{{\XO 9:21: }
{\XT{Lip 8.15.}}}

\VS{22}Eri, duwen me sansal nan Kosonnedo, kereniong mehkoaros kin mwakelekelkihla nta; oh sohte lapwepen dihp kin mie ma nta sohte kin keredi.
\XREF{}{{\XO 9:22: }
{\XT{Lip 17.11.}}}


\par }{\SH Sapwellimen Krais Meirong kin Kamwakelehsang Dihp akan
\par }
{\PP \VS{23}Eri, dipwisou pwukat me iei sansal kei en dipwisoun nanleng kan, re uhdahn pahn mwakelekelkihla tiahk pwukat; ahpw mehkan me uhdahn mehn nanleng anahne mehlel meirong ehu me mwahusang tiahk pwukat.

\VS{24}Pwe Krais sohte ketilong nan Wasa Sarawi ehu me wiepen aramas, me duwehte mwomwen me uhdahno. Pwe e ketilong nanleng, wasa e ketiket ie ahnsou wet mwohn silangin Koht pwehn sewesei kitail.

\VS{25}Samworo Lapalap en mehn Suhs ako kin pedolong nan Wasa Sarawihe nan pahr koaros wisik ntahn mahn. A Krais sohte ketilong pwe en meirongkihla pein ih pak tohto;

\VS{26}pwe ma iei, e uhdahn pahn ketin lokolok pak tohto sang nin tepin sampah eh wiawihda. Ahpw soh, pwe e ketin pwarodo pahn mehtehpak kerendohng ni imwin dih koaros, pwe en kauwehkihla dihp sapwellime meirong en pein ih.

\VS{27}E koasoanedier pwe aramas koaros en mehla pahn mehpak, a mwuri, re en ale kadeik rehn Koht.

\VS{28}Pil duwehte, Krais meirongalahr pahn mehpak pwe en ketikihsang dipen aramas tohto. E pahn ketin sapahldo keriapak, kaidehkin pwe en tomwki dihp, ahpw en komourala irail kan me kin kasikasik ih.
\XREF{}{{\XO 9:28: }
{\XT{Ais. 53.12.}}}




\par }\Chap{10}{\PP \VerseOne{1}Kosonned en mehn Suhs ako sohte wia mehn kasansal unsek oh poatopoat ehu en dahme uhdahn mehlel; e wia kamwomwada soh dehde ehu en kamwahu kan me pahn kohdo. Soangen meirongkohte kin pwurehng wiewiawi ahnsou koaros nan sounpar koaros. Eri, ia duwen Kosonnedo eh kak kaunsekala mouren irail kan me kin kaudokiong Koht?

\VS{2}Ma aramas akan me kin kaudokiong Koht uhdahn mwakelekellahr sang nan diparail kan, re solahr pahn pehm katoutoupen dihp; oh meirong en mahs koaros pahn tokedi.

\VS{3}Ahpw soh, pwe meirong ko kin katamankihong aramas akan diparail kan nan pahr koaros.

\VS{4}Pwe ntahn kouwol oh kuht sohte mwahn pahn kak kamwakelehsang dipen aramas akan.


\par }{\PP \VS{5}Ihme kahrehda ni Krais eh pahn ketidohng sampah, e mahsanihong Koht:

\par }{\Q “Komw sohte ketin kupwurki meirong oh kisakis en mahn,

\par }{\QB pwe paliwar ehu me komw ketin kaunopohng ie.
\XREF{}{{\XO 10:5: }
{\XT{Mel. 40.6-8 (LXX).}}}


\par }{\Q \VS{6}Komw sohte kupwurperenki kisakis en mahn me kin pwonte isihsla pohn pei sarawi,

\par }{\QB de meirong en tomw.


\par }{\Q \VS{7}Ngehi eri patohwan, ‘Iet ngehi, Maing Koht,

\par }{\QB I patodohn kapwaiada kupwuromwien—

\par }{\QB duwen me ntingdier nan pwuken Kosonned duwen ngehi.’ ”

\VS{8}Keieu e mahsanih, “Komw sohte kupwurki de kupwurperenki meirong oh kisakis en mahn, de kisakis en mahn me isihsla pohn pei sarawi oh meirong en tomw.” Eri, e mahsanih met pil mehnda ma meirong pwukat koaros kin wiawi nin duwen Kosonnedo.

\VS{9}E ahpw mahsanih, “Iet ngehi, Maing Koht, I patodohn kapwaiada kupwuromwien.” Koht eri ketin kasohrehla meirong mering koaros oh ketin koasoanedier pwe meirong en Krais en wilianiraildi.

\VS{10}Pwehki Sises Krais eh ketin kapwaiada kupwur en Koht, kitail koaruhsie mwakelekellahr sang dipatail kan pwehki meirong en kahlepe me e ketin wiahda pahn mehpak pwehki kitail.


\par }{\PP \VS{11}Samworo en mehn Suhs koaros kin wiewia ar doadoahk rahn koaros, wiewiahte soangen meirongkohte pak tohto; ahpw meirong pwukat sohte kak lapwahda dihp kan.
\XREF{}{{\XO 10:11: }
{\XT{Eks. 29.38.}}}

\VS{12}A Krais me ketin wiahda meirong ehute me manaman poatopoat ong ni lapwepen dihp akan, e ahpw ketidiong ni palimaun en Koht.
\XREF{}{{\XO 10:12: }
{\XT{Mel. 110.1.}}}

\VS{13}Ih wasao me e ketin awiawih ahnsou wet, Koht lao pahn ketikihdi sapwellime imwintihti kan pwe re en wiahla utupen aluweluwe kan.

\VS{14}Eri, sang ni meirong wette, e ketin kaunsekalahr kohkohlahte irail ko me mwakelekelsangehr dihp.


\par }{\PP \VS{15}Ngehn Sarawi pil kadehdehiong kitail duwen mepwukat. Pwe e mahsanih,


\par }{\Q \VS{16}“Kaun-o mahsanih, ih inou lapo met me I pahn kauwada nanpwungen ngehi oh irail

\par }{\QB ni rahn akan me pahn kohdo;

\par }{\Q I pahn audehkihda kapehdirail kan

\par }{\QB oh ntingihediong nan mohngiongirail ei kosonned kan.”
\XREF{}{{\XO 10:16: }
{\XT{Ser. 31.33.}}}

\VS{17}E ahpw pil mahsanih, “I solahr pahn taman diparail kan oh ar sapwung kan.”
\XREF{}{{\XO 10:17: }
{\XT{Ser. 31.34.}}}

\VS{18}Eri, ni ar pahn ale lapwepen diparail kan, nahn solahr meirong en tomw pahn wiawi.


\par }{\SH Kitail Keiong pahn Kupwur en Koht
\par }
{\PP \VS{19}Eri, riei ko, pwehki ntahn Sises, kitail saledeklahr douluhl pwe kitail en iang pedolong nan Wasa Sarawihe.

\VS{20}Krais ketin ritingadahngkitailehr wenihmw kapw ehu, elen komour me uhlahngete Wasa Sarawiheo oh pwar kahdengo, iei kahlepe.

\VS{21}Eri, e mieier atail tungoal samworo lapalap me kin apwahpwalih tehnpas en Koht.

\VS{22}Eri, kitail keiong pahn kupwur en Koht ni kapehd mehlel diren pwoson, ni kapehd me mwakelekelsangehr katoutoupen suwed en kadeikpen loalatail oh ni paliwar me wideudkidahr pihl mwakelekel.
\XREF{}{{\XO 10:22: }
{\XT{Lip 8.30; Esek 36.25.}}}

\VS{23}Kitail kolokol tengeteng koapworopwor me kitail kin kadehdehda, pwe Koht, me kitail kin koapworopworki uhdahn pahn ketin kapwaiada sapwellime inou.

\VS{24}Kitail nsenoh sawaspene ni kasalepen atail limpoak oh atail wiewia mwahu kan.

\VS{25}Kitail dehr tokedihsang atail tiahk en pokonpene, duwen ekei ar kin epwehnki wia. A kitail nantihong kakehlaka nan kapehd en emenemen, pwe duwen amwail ese Rahnen Kaun-o kerendohr.


\par }{\PP \VS{26}Pwe ma kitail pahn nsenkihte wiewia dihp, mwurin atail marainkilahr padahk mehlel kan, solahr meirong ehu me pahn kak kamwakelehsang kitail nan dihp.

\VS{27}Ihte, kitail en kasikasik ni masak Kadeiko oh angin kisiniei me pahn kamwomwala irail kan me kin pelianda Koht!
\XREF{}{{\XO 10:27: }
{\XT{Ais. 26.11 (LXX).}}}

\VS{28}Mehmen me kin kauwehla Kosonned en Moses kin kamakamala, ma e dierekda sapwung sang ni kadehdepen riemen de silimen, e sohte kin ale mahk.
\XREF{}{{\XO 10:28: }
{\XT{Deud. 17.6; 19.15.}}}

\VS{29}Eri, dahme kumwail lemelemehiong aramas me kin mwamwahliki Sapwellimen Koht Iehroso? Me kin kasaminehla ntahn sapwellimen Koht inou lap kapw me e mwakelekelkilahr? Me kin lahlahwe Ngehn me kalahngan? Ia uwen kalokolok laud me e pahn warohng ale!
\XREF{}{{\XO 10:29: }
{\XT{Eks. 24.8.}}}

\VS{30}Pwe kitail ese en ihs mahsen wet: “I pahn ikih, I pahn dupukohng.” Oh pil ehu mahsen: “Kaun-o pahn ketin kapwungala sapwellime aramas akan.”
\XREF{}{{\XO 10:30: }
{\XT{Deud. 32.35; b Deud. 32.36.}}}

\VS{31}Meid kamasepwehk kowahlap, lohdiong pahn limmen Koht ieias!


\par }{\PP \VS{32}Kumwail tamanda duwen kumwail mahso. Ni ahnsowo, mwurin marain en Koht eh dakerkumwaildahr, apwal tohto lelohng kumwail, ahpw kumwail sohte lohdiong.

\VS{33}Ekei ahnsou aramas akan kin mwamwahlikin kumwail ni sansal oh kaukauwei kumwail, oh ekei ahnsou kumwail kin men patehng oh miniminiong irail ko me aleier soangen lokolok pwukat.

\VS{34}Kumwail pil iang ale lokolok en me selidi kan; oh ni ahnsou me amwail kepwe kan koaros pehdsang oh kulsang, kumwail kin kanengamah ni peren, pwehki amwail ese me kumwail pil ahneki soahng kei me mwahusang kowahlap, me pahn mihmihte kohkohlahte.

\VS{35}Eri, kumwail dehr nan kapehd tikitikla, ahpw koapworopwor, pwe amwail koapworopwor pahn kahrehda keting laud.

\VS{36}Kumwail uhdahn pahn kin kanengamah, pwe kumwail en kapwaiada kupwur en Koht oh ale mehkan me e ketin inoukihong kumwail.

\VS{37}Pwe, duwen Pwuhk Sarawi eh mahsanih,

\par }{\Q “Ahnsou tehr kis,

\par }{\QB a ih me ketiket kohdo pahn leledo;

\par }{\QB e sohte pahn pwapwand.
\XREF{}{{\XO 10:37: }
{\XT{Apak. 2.3-4 (LXX).}}}


\par }{\Q \VS{38}Nei aramas pwung kan pahn momourki pwoson;

\par }{\QB a ma emen irail pahn kesehla eh souleng,

\par }{\QB I sohte pahn kupwurperenki.”

\VS{39}Eri, kaidehk kitail kisehn irail kan me kin kesehla ar pwoson, re ahpw kin lekdekla. Pwe mie atail pwoson oh kitail aleier komourpatail.




\par }\Chap{11}{\SH Duwen Pwoson
\par }
{\PP \VerseOne{1}Pwoson, iei kamehlele mehkan me kitail kin koapworopworki de kasikasik, kamehlele mehkan me kitail sohte kak kilangki masatail.

\VS{2}Iei pwoson me kahredahr samatail mehn kawa ko ar kenikenla pahn Koht.
\XREF{}{{\XO 11:2: }
{\XT{Sir 44.10—50.21; 1 Mak 2.51-64.}}}


\par }{\PP \VS{3}Pwoson me kitail esehki me lahng oh sampah pokon, iei wiepen mahsen en Koht; eri, mehkan me kitail kilangki masatail kan wiawidahr sang ni mehkan me sohte sansal.
\XREF{}{{\XO 11:3: }
{\XT{Sen. 1.1; Mel. 33.6,9; Sohn 1.3.}}}


\par }{\PP \VS{4}Pwoson me kahrehiong Eipel en meirongkihong Koht meirong ehu me mwahusang en Kain eh meirong. Pwehki eh pwoson, e kenikenla pahn Koht nin duwen aramas pwung men, pwe pein Koht ketin kupwurehla eh meirongo. Pwehki eh pwoson, likamwete e pil kin lokolokaia, mehnda ma e melahr.
\XREF{}{{\XO 11:4: }
{\XT{Sen. 4.3-10.}}}


\par }{\PP \VS{5}Pwoson me kapitasang Enok mehla. E pwekipwekdahla rehn Koht oh sohte emen kak diar, pwehki Koht eh ketikidahla. Pwuhk Sarawi mahsanih me mwohn eh pwekipwekdahla, Enok inenen keniken pahn kupwur en Koht.
\XREF{}{{\XO 11:5: }
{\XT{Sen. 5.21-24 (LXX); Sir 44.16.}}}

\VS{6}Eri, sohte me kak kenikenla pahn kupwur en Koht ma sohte eh pwoson. Pwe mehmen me men kowohng rehn Koht uhdahn pahn kamehlele me Koht ketin mie, oh me Koht kin ketin katingih irail kan me kin raparapahki.


\par }{\PP \VS{7}Pwoson me kahrehiong Noha eh rong oh peikiong sapwellimen Koht mahsen duwen mehkan me pahn kohdo, me e sohte kak kilangki mese. E peikiong Koht oh wiahda warihmw ehu me kapitala ih oh eh peneinei. Ih met me sampah pakadeingkihda, oh Noha alehsang rehn Koht pwung me kin pwilisang ni pwoson.
\XREF{}{{\XO 11:7: }
{\XT{Sen. 6.13-22.}}}


\par }{\PP \VS{8}Pwoson me kahrehiong en Eipraam eh peik, ni Koht eh ketin malipe pwe en kolahng nan sahpw ehu me Koht ketin inoukidahr me e pahn ketikihong. E ahpw mweselsang nan uhdahn sapweo, soh mwahn ese wasa e kohkolahng ie.
\XREF{}{{\XO 11:8: }
{\XT{Sen. 12.1-5.}}}

\VS{9}Pwoson me e koukousoanki nan sahpw me Koht ketin inoukihong, nin duwen aramas en liki men. E kin mihmi nan impwal likou kei, duwehte Aisek oh Seikop, me pil iang ale soangen inowohte sang rehn Koht.
\XREF{}{{\XO 11:9: }
{\XT{Sen. 35.27.}}}

\VS{10}Pwe Eipraam awiawih kahnimw ehu me Koht ketin kupwurehla oh kauwada, kahnimw me poahsoan poatopoat.


\par }{\PP \VS{11}Pwoson me kahrehiong Eipraam en kak wiahla sahm men nan eh likeilapalahr oh eh pwoud Sara lih depwen. E kamehlele me Koht pahn ketin kapwaiada sapwellime inou.
\XREF{}{{\XO 11:11: }
{\XT{Sen. 18.11-14; 21.2.}}}

\VS{12}Eri, mehnda ma e kereniongehr mehla, ahpw kadaudoke kan me tepisang aramastehmenet me tohtohie, rasehng usuhn pahnlahng kan oh pihken ni oaroahr kan me soh kak wadawad.
\XREF{}{{\XO 11:12: }
{\XT{Sen. 15.5; 22.17; 32.12.}}}


\par }{\PP \VS{13}Aramas pwukat koaruhsie pwoson, ahpw re melahr. Re sohte ale mehkan me Koht ketin inoukidahr; ahpw, sang wasa doh me re kilang oh perenkihda, re pil kadehdehda ni sansal duwen ar mehn liki oh mehn keiru kei nin sampah.
\XREF{}{{\XO 11:13: }
{\XT{Sen. 23.4; 1 Kron. 29.15; Mel. 39.12.}}}

\VS{14}Eri, soangen aramas me kin koasoia soahng pwukat, kasalehda duwen ar raparapahki wasa me uhdahn sapwarail.

\VS{15}Re sohte kin tamataman sahpw me re mweselsang ie; pwe ma re wia met, e uhdahn pahn mie ahnsoun sapahllahng wasao.

\VS{16}Eri soh, re raparapahki sahpw ehu me kaselel sang wasao, iei nanleng. Ihme Koht sohte ketin peikasalki ar kin wiahki ih ar Koht, pwe e ketin kaunopohngirailehr kahnimw ehu.


\par }{\PP \VS{17-18}Eri, pwoson me Eipraam meirongkihla nah pwutak Aisek, ni Koht eh kupwurehda en song eh loalopwoat. Koht ketin wiahiong Eipraam inou ehu me mahsanih, “Kadaudokomw kan pahn tepisang rehn Aisek,” ahpw soh, pwe Eipraam mweidalahte nah pwutako pwe en meirongkihla.
\XREF{}{{\XO 11:17-18: }
{\XT{Sen. 22.1-14; 21.12.}}}

\VS{19}Pwe Eipraam lemelemehte me Koht kak ketin komourada Aisek sang mehla—eri, kitail kak nda me Eipraam pwurehng ale Aisek sang mehla.


\par }{\PP \VS{20}Pwoson me Aisek inoukihong Seikop oh Esau kapai kan me pahn kohdo.
\XREF{}{{\XO 11:20: }
{\XT{Sen. 27.27-29, 39-40.}}}


\par }{\PP \VS{21}Pwoson me Seikop kapaiahkihda emenemen nein Sosep pwutak ko mwohn eh pahn mehla, ni eh dairukedi pohn eh sokon oh pwongih Koht.
\XREF{}{{\XO 11:21: }
{\XT{Sen. 48.1-20; b Sen. 47.31 (LXX).}}}


\par }{\PP \VS{22}Pwoson me Sosep, ni eh pahn melahr, e kohpada duwen mehn Israel kan ar pahn lipasang Isip, oh koasoanehdi dahme pahn wiawihong paliwere mwurin eh pahn mehla.
\XREF{}{{\XO 11:22: }
{\XT{Sen. 50.24-25; Eks. 13.19.}}}


\par }{\PP \VS{23}Pwoson me kahrehiong semen Moses oh ine ira en ekihla Moses erein sounpwong siluh mwurin eh ipwidi. Ira kilangada duwen kaselel en serio, oh sohte masangki sapwellimen nanmwarkio kosonned.
\XREF{}{{\XO 11:23: }
{\XT{Eks. 2.2; b Eks. 1.22.}}}


\par }{\PP \VS{24}Pwoson me kahrehiong Moses, ni eh laudlahro, eh sohte men inanki sapwellimen Parao serepeino.
\XREF{}{{\XO 11:24: }
{\XT{Eks. 2.10-12.}}}

\VS{25}E pilada iang sapwellimen Koht aramas akan lokolok sang perenki dihp ahnsou mwotomwot.

\VS{26}E pilada en namenekla pwehki Mesaia sang ahneki kepwe kesempwal koaros en Isip, pwe e kilikilengwohngete keting me pahn kohdo.


\par }{\PP \VS{27}Pwoson me Moses lipikihsang Isip, sohte mwahn masak engieng en nanmwarkio. E wonlahte mwowe nan eh seiloak, likamwete e kilang Koht me soh sansal.
\XREF{}{{\XO 11:27: }
{\XT{Eks. 2.15.}}}

\VS{28}Pwoson me e koasoanehkihdi tiahk en Pahsohpa oh nta en kilelehdi wenihmw kan, pwe Tohnleng en Kamakamo en dehr kemehla nein mehn Israel mesenih kan.
\XREF{}{{\XO 11:28: }
{\XT{Eks. 12.21-30.}}}


\par }{\PP \VS{29}Pwoson me kamengeiong mehn Israel ko re en kotehla Sehd Weitahtao duwehte nan sahpw madekeng, me mehn Isip ko song wia, re ahpw kihrla nansedo.
\XREF{}{{\XO 11:29: }
{\XT{Eks. 14.21-31.}}}


\par }{\PP \VS{30}Pwoson me karangkpeseng kelen kahnimw Seriko, mwurin mehn Israel ko ar pidipidahki rahn isuh.
\XREF{}{{\XO 11:30: }
{\XT{Sos. 6.12-21.}}}

\VS{31}Pwoson me kapitala lih suwed Reap pwehki eh kasamwo lipoahrok ko, e ahpw sohte iang me sapeik ko kamakamala.
\XREF{}{{\XO 11:31: }
{\XT{Sos. 6.22-25; b Sos. 2.1-21.}}}


\par }{\PP \VS{32}Dahme I en pil ndawohng kumwail? Sohte ei ahnsoun koasoiahda duwen Kidion, Parak, Samson, Sepda, Depit, Samuel, oh soukohp ako.
\XREF{}{{\XO 11:32: }
{\XT{S.K 6.11—8.32; b S.K 4.6—5.31; c S.K 13.2—16.31; d S.K 11.1—12.7; e 1 Sam. 16.1—1 Nan 2.11; Sam 1.1—25.1.}}}

\VS{33}Re mahweniong wehi kan oh kalowehkinraildi pwoson. Re kapwaiada dahme pwung oh aleier dahme Koht ketin inoukidahr. Re kakuhpene ewen laion kan,
\XREF{}{{\XO 11:33: }
{\XT{Dan. 6.1-27.}}}

\VS{34}kakunla engin kisiniei kan, re pitsang ewen kedlahs kan. Re me luwet, ahpw re kehlailla; re kommwad nan mahwen oh kamwomwala karis en sounpei kan en mehn liki kan.
\XREF{}{{\XO 11:34: }
{\XT{Dan. 3.1-30.}}}

\VS{35}Lih ekei mie me aleier nair seri kei me pwurehng mourda sang mehla pwehki pwoson.

\par }{\PP Pil ekei, ni ar kahng ale saledek, re pilada mehla nan lokolok laud pwe re en iasadahng mour me mwahusang met.
\XREF{}{{\XO 11:35: }
{\XT{1 Nan. 17.17-24; 2 Nan. 4.25-37; 2 Mak 6.18—7.42.}}}

\VS{36}Ekei aleier lokolok kaweikek oh wowoki, oh ekei selidiong nan imweteng.
\XREF{}{{\XO 11:36: }
{\XT{1 Nan. 22.26-27; 2 Kron. 18.25-26; Ser. 20.2; 37.15; 38.6.}}}

\VS{37}Ekei kostakaidi, ekei rasaraspeseng, oh ekei mehkihla kedlahs. Ekei sansaruwaruseli, likawih likou kilin sihpw de kuht; re semwehmwe, paisuwed, oh sekeniken.
\XREF{}{{\XO 11:37: }
{\XT{2 Kron. 24.21.}}}

\VS{38}Re sohte perenki sampah wet! Re kin kokohseli nan sapwtehn, pohn nahna kan, pahn paip akan, oh nan pwoahr akan.


\par }{\PP \VS{39}Eri, aramas pwukat koaros, mehnda ma re kenikenla pahn Koht pwehki ar pwoson! Ahpw re sohte ale dahme Koht ketin inoukidahr,

\VS{40}pwe Koht ketin kupwukupwurehiong kitail kupwur ehu me mwahusang mehlel met. Eri, iet sapwellime kupwuren: ihte ni ar pahn iang kitail me re pahn kak unsengkihla.




\par }\Chap{12}{\SH Samatail Koht
\par }
{\PP \VerseOne{1}Sounkadehde pwukat me tohto kapilkitailpenehr duwehte depwek kalaimwun ehu. Eri, kitail kesehsang kitail mekoaros me kerempwai kitail, oh dihp me kin salihkitaildi, oh kitail en nantihong nan atail mour me kitail tapihadahr, rasehng atail kin tang kehlail ni atail kin weirentang.

\VS{2}Kitail kainenehiongete kapehditail kan ong Sises, me tepin atail pwoson oh me kaunsekala atail pwoson. E sohte ketin mworuskihla lokolok en lohpwuwo! A, pwehki peren me e kasikasik, e sohte mwahn kupwurohkihla kanamenekpen eh pahn pwoula nin lohpwuwo; eri, ahnsou wet e ketiketier ni palimaun en mwoalen Koht.


\par }{\PP \VS{3}Kumwail medemedewe uwen me e ketin lokolongki, oh duwen eh ketin kanengamahiong kailok me e ketin alehsang rehn me dipan akan! Eri, kumwail dehr mworusala oh nan kapehd tikitikla.

\VS{4}Pwe ni amwail kin uhwong dihp oh pelianda, kumwail saikinte lel ahnsoun mehkihla.

\VS{5}Ia duwe, kumwail manokelahr mahsen en kakehlaka nan kapehdamwail kan me Koht ketin mahsanihong kumwail nin duwen sapwellime seri?

\par }{\Q “Nei kompoake, ke dehr pohnsehse ni Koht eh kin ketin kapwunguhkala;

\par }{\QB oh dehr nan kapehd tikitingkihla sapwellime kopwung.
\XREF{}{{\XO 12:5: }
{\XT{Sohp 5.17; Lep. Pad 3.11-12 (LXX).}}}


\par }{\Q \VS{6}Pwe Kaun-o kin ketin kapwungala me e kin ketin loalloale,

\par }{\QB oh kin ketin kaloke seri koaros me e ketin sapwellimaniki.”

\VS{7}Eri, kumwail kanengamahiong amwail apwal akan, duwehte ma samamwail me kalokei kumwail; pwe amwail apwal akan kasalehda me Koht ketin wiahkin kumwail sapwellime. Ia duwe? Mie seri men me seme sohte kin keme?

\VS{8}Ma kumwail sohte pahn kin kamakam de kalokolok duwehte sapwellime kan koaros, eri, met wehwehki me kaidehk kumwail uhdahn sapwellime, pwe nein emen tohrohr.

\VS{9}Pil ehu, samatail kan en sampah kin kemei kitail, ahpw kitail kin waunekin irail. A ia duwe, e soh konehng kowahlap kitail en peikiong Semen ngenitail, pwe kitail en kak mourkihla?

\VS{10}Samatail kan en sampah, re kin kemei kitail ahnsou kis duwen me re lemeleme me konehng oh pwung; ahpw Koht kin ketin kalokei kitail pwe en kamwahwihkitailla, pwe kitail en kin iang ih sarawihla.

\VS{11}Kalokolok koaros likamwete kin kahrehiong kitail nsensuwed, kaidehk peren. Ahpw mwuhr, kalokolok kin kahrehda popohl oh mour pwung ong irail kan me kin ale.


\par }{\SH Dehr Soikala Sapwellimen Koht Kalahngan
\par }
{\PP \VS{12}Eri, kumwail kakehlahda pehmwail me daulahr oh pwukiemwail me luwetalahr akan!
\XREF{}{{\XO 12:12: }
{\XT{Ais.35.3 (LXX).}}}

\VS{13}Kumwail ahpw weweidwei nan ahl inen, pwe pateneh me ohlahr en dehr suwedla, ahpw en mwamwahula.
\XREF{}{{\XO 12:13: }
{\XT{Lep. Pad 4.26 (LXX).}}}


\par }{\PP \VS{14}Kumwail nantihong popohl ong aramas koaros, oh pil nantihong mour sarawi, pwe sohte me kak kilang Kaun-o ma e sohte mour sarawi.

\VS{15}Kumwail kanahieng pwe emen de soikeweisang reh kalahngan en Koht. Kaleke emen duwehla kisin tuhke katik oh keirda oh karehiong aramas teikan apwal tohto pwehki eh pwoisin.
\XREF{}{{\XO 12:15: }
{\XT{Deud. 29.18 (LXX).}}}

\VS{16}Kumwail mwasahn pwe emen kumwail de mour samin de sohte kin wauneki mehkot sarawi duwehte Esau, me netikihla eh sohso pwehki delen mwenge ehu.
\XREF{}{{\XO 12:16: }
{\XT{Sen. 25.29-34.}}}

\VS{17}Kumwail eseier duwen mwuri, e men ale kapai sang rehn eh pahpao, ahpw sohte kak, mehnda ma pilen mese kereker ni eh pekipeki kapaio, pwehki e solahr kak diar mehkot me pahn wekidala dahme e wiadahro.
\XREF{}{{\XO 12:17: }
{\XT{Sen. 27.30-40.}}}


\par }{\PP \VS{18}Kumwail sohte lelohng mehkot me kumwail kak pehm, duwehte mehn Israel ko me lelohngehr Nahna Sainai, me ngkinken, me rotorot mosul kipehdi, me lahpwoseisei oh melimel mi ie,
\XREF{}{{\XO 12:18: }
{\XT{Eks. 19.16-22; 20.18-21; Deud. 4.11-12; 5.22-27.}}}

\VS{19}me ngihl laud en sowi, oh ngihl laud ehu pwarada. Ni aramas ako ar rongada ngihlo, re peki ni ngidingid re en dehr pwurehng rong,

\VS{20}pwe re sohte kak rong mahseno me mahsanih, “Pil ma mahn emen me pahn sair nahna wet, e uhdahn pahn kostakaidi e lao mehla.”
\XREF{}{{\XO 12:20: }
{\XT{Eks. 19.12-13.}}}

\VS{21}Kasansalo me inenen kamasepwehk mehlel, me kahrehda Moses patohwan, “I masepwehkadahr oh rerrer!”
\XREF{}{{\XO 12:21: }
{\XT{Deud. 9.19.}}}


\par }{\PP \VS{22}Ahpw soh, kumwail lelohngehr nin Nahna Saion, oh ni kahnimw en Koht ieias, iei Serusalem en nanleng, rehn pwihnen tohnleng ngedehrie.

\VS{23}Kumwail leledohngehr ni mwomwohdiso kaperen en sapwellimen Koht me tepin soulenglahr kan, me mwararail ntintingier nanleng. Kumwail leledohr rehn Koht, Sounkopwung en aramas koaros, oh rehn ngenen me lelepek kan me unseklahr.

\VS{24}Kumwail leledohr rehn Sises, me ketin koasoanehdi inou lap kapw, oh ni ntahn usup me kin inoukihong kitail soahng mwahu kan me siksang kowahlap soahng kan me ntahn Eipel inoukihda.
\XREF{}{{\XO 12:24: }
{\XT{Sen. 4.10.}}}


\par }{\PP \VS{25}Eri, kumwail kaleke pwe kumwail dehr soikeweisang rehmwail ih me mahmahseniong kumwail. Pwe irail ko me soikasang rehrail sapwellimen Koht ladu me kawehwehiong irail mahsen en Koht nin sampah, re sohte pitla; a ia duwe kitail, kitail kak pitla ma kitail soikasang rehtail ih me kin mahsendo sang nanleng?
\XREF{}{{\XO 12:25: }
{\XT{Eks. 20.22.}}}

\VS{26}Kapitie kamwakidadahr sampah ahnsowo, a met e ketin inoukidahr, “I pahn pwurehng kamwakidada, ahpw kaidehk sampahte, pwe pil nanleng.”
\XREF{}{{\XO 12:26: }
{\XT{Ak. 2.6 (LXX).}}}

\VS{27}Lepin mahsen lepet “pwurehng” kadehdehda duwen mehkan me kapikipikda ar pahn mwekidida oh sohrala; oh me sohte kak mwekidida kan pahn mihmiehte.


\par }{\PP \VS{28}Eri, kitail patohwan kapingkalahnganki atail aleier wehi ehu me sohte kak mwekidida. Kitail kapinga Koht oh pwongih ni wahu oh lemmwin, nin duwen me e pahn ketin kupwurperenki;

\VS{29}pwe atail tungoal Koht rasehng kisiniei mwehl me kak kamwomwala wasa.
\XREF{}{{\XO 12:29: }
{\XT{Deud. 4.24.}}}




\par }\Chap{13}{\SH Duwen Kaparanda Kupwur en Koht
\par }
{\PP \VerseOne{1}Kumwail dadaurete amwail limpoakpenehn souleng rehn Krais.

\VS{2}Kumwail kin kataman epwelpen mehn keiru kan nan imwamwail kan. Pwe ihme ekei kasamwokiher tohnleng kan, ni ar sasairki ihs irail.
\XREF{}{{\XO 13:2: }
{\XT{Sen. 18.1-8; 19.1-3; Dop 5.4-5.}}}

\VS{3}Kumwail pil tamanda me sensel kan, duwehte ma kumwail iang irail wie sensel. Tamanda irail kan me mihmi nan lokolok laud, duwehte ma kumwail iang irail wie lokolok.


\par }{\PP \VS{4}Kumwail koaros uhdahn pahn wauneki kasarawien kapwopwoud, oh kumwail ohl pwopwoud oh lih pwopwoud kan, kumwail uhdahn pahn kin loalopwoatpene. Koht pahn ketin kadeikada me kin mouren kamwahl oh me kin mouren nenek.
\XREF{}{{\XO 13:4: }
{\XT{Kupw 3.13.}}}


\par }{\PP \VS{5}Kumwail dehr noahroke mwohni, ahpw kumwail nsenamwahukihte dahme kumwail ahneki. Pwe Koht mahsanih, “I sohte pahn mweisang uhk; I sohte pahn keseiukala.”
\XREF{}{{\XO 13:5: }
{\XT{Deud. 31.6,8; Sos. 1.5.}}}

\VS{6}Eri, kitail eimah oh patohwan,

\par }{\Q “Kaun-o, iei sawasepei,

\par }{\QB I sohte pahn masak!

\par }{\Q Dahme aramas kak wiahiong ie?”
\XREF{}{{\XO 13:6: }
{\XT{Mel. 118.6 (LXX).}}}


\par }{\PP \VS{7}Kumwail tamanda amwail sounpadahk en mahs ako, me kawehwehiong kumwail mahsen en Koht. Medemedewe duwen ar mour, duwen ar mehla, oh kahlemengih ar pwoson.

\VS{8}Sises Krais ketin duweduwehte, ahio, rahnwet, oh pil kohkohlahte.

\VS{9}Kumwail dehr mweidohng padahk likamw tohrohr akan en kaweid kumwail sang nan elen komour. Me mwahu ong ngenomwail en kin kehlailki kalahngan en Koht, a kaidehk kosonned duwen kisin mwenge kan; pwe me kin peikiong soangen kosonned pwukat, re sohte kin ale sawas sang ni kosonned akan.


\par }{\PP \VS{10}Samworoun mehn Suhs akan me kin papah nan impwal likowo sohte kak iang tungoale meirong me kin wiawi pohn atail pei sarawi kan.

\VS{11}Samworo Lapalap en mehn Suhs ako kin wa ntahn mahn kohlong nan Wasa Sarawiheo pwe en meirongkihla pwehki dihp; a paliweren mahn ako kin isihsla likin kahnimwo.

\VS{12}Ihme Sises ketin pwoukihla likin kahnimwo, pwe en ketin kamwakelehkihda pein ntah aramas akan sang nan diparail kan.

\VS{13}Eri, kitail kohieilahng reh likin kahnimwo oh iang sapwellime namenek.
\XREF{}{{\XO 13:13: }
{\XT{Lip 16.27.}}}

\VS{14}Pwe sohte atail kahnimw poatopoat nin sampah wet; pwe kitail raparapahki ehu kahnimw me pahn kohdo.

\VS{15}Eri, kitail poaden wiahiong Koht atail tungoal meirong en kaping rehn Sises; pwe ih soangen meirong wet me kin kadehdehda duwen Sises me Kaun.

\VS{16}Kumwail dehr manokehla wiewia mwahu kan oh amwail sawaspene, pwe ih soangen meirong pwukat me Koht kin ketin kupwurperenki.


\par }{\PP \VS{17}Kumwail peikiong amwail sounkaweid akan oh kapwaiada ar kosonned kan. Pwe re sohte kin tokedihsang apwahpwalih ngenamwail kan; pwehki ar uhdahn pahn wehkadahng Koht ar kohwa doadoahk wet. Ma kumwail pahn peikiong irail, re pahn perenki kapwaiada ar doadoahk; ma soh, re pahn kin nsensuwedla; eri, met sohte kak sewesei kumwail.


\par }{\PP \VS{18}Kumwail woneweite kapakapkin kiht. Se pepehm me nan kapehdit me uhdahn mwakelekel, pwehki at kin men wia dahme pwung ahnsou koaros.

\VS{19}Eri, I peki rehmwail koaros ni ngidingid, pwe kumwail en kapakap pwe Koht en ketin mwadang kapwureiewohng rehmwail.


\par }{\SH Kapakap
\par }
{\PP \VS{20}Koht ketin kaiasada sang rehn me melahr akan atail Kaun Sises, me iei Silepe Lapalap en sihpw kan pwehki ntahn sapwellime pwoula me katengedier inou lap soutuko.

\VS{21}Koht en popohl en audehkinkumwailla soangen kamwahu koaros me konehng kumwail, pwe kumwail en kin kapwaiada kupwure, oh en kin wia rehtail dahme e kin ketin kupwurperenki sang rehn Sises Krais, me uhdahn konehng en kin sapwellimaniki lingan koaros kohkohlahte. Amen.


\par }{\SH Kaimwiseklahn Mahsen
\par }
{\PP \VS{22}Eri, riei ko, I peki rehmwail kumwail en kin kanengamah rong ei peneu en kakehlail pwukat; pwe nei kisinlikouet me sohte nohn reirei.

\VS{23}I men kumwail en ese duwen riatail souleng Timoty eh pedoisangehr nan imweteng. Ma e pahn mwadangodo rehi, e pahn iang ie kohwei rehmwail.


\par }{\PP \VS{24}Kumwail ahpw kihong at rahnmwahu ong amwail sounkaweid kan, oh ong sapwellimen Koht souleng kan koaros. En souleng en Italy kan ar rahnmwahu ong kumwail.


\par }{\PP \VS{25}Kalahngan en Koht en ieiang kumwail koaros.


\par }