\NormalFont\ShortTitle{LUK}

{\MTB Rongamwahu me Ntingdier sang rehn

\par }{\MT LUK

\par }{\IS Oaralap en Pwuhk wet

\par }{\IP {\BK{Rongamwahu en Luk}} kasalehda duwen Sises eh Sounkomourpen Israel me inoupe wiawiher kawao oh pil Sounkomourpen aramas koaros.
{\BK{Luk}} kasalehda duwen Ngenen Kaun-o eh ketin malipe Sises pwe en “kapahrengkihong me semwehmwe kan Rongamwahu;” ihme pwuhk wet pil kasalehda duwen Rongamwahu en Sises eh kin sewese aramas akan me kin mihmi nan soangen anahn koaros. Irair en peren me pil dehde mwahu nan
{\BK{Luk,}} ahpw mehlel nan ire laud kan nin tapi, wasa me pakairpen ketidohn Sises wiawi ie, oh pil ni imwi, ahnsou me Sises ketidahla nanleng. Sounntingpen pwuhk wet pil ntingihedi
{\BK{Wiewiahn Wahnpoaron kan}}, me koasoia duwen pwoson Krais eh keirada oh parpeseng mwurin Sises eh ketidahla nanleng.

\par }{\IP Pali 2 oh 6 (tehk nan audepe ni oaralap me mi pah) audaukidahr ire tohto me sohte kin dierek nan pwuken Rongamwahu teikan ahpw ihte nan Rongamwahu wet, me duwehte koasoiepen tohnleng ko ar kokoul ni ipwidien Sises oh silepen sihpw ko ar pasalahng rehn Sises; koasoiepen pwutak Sises ni eh ketiket nanpwungen sounkawehwehn Kosonnedo ko nan Tehnpas Sarawi nan Serusalem; oh karasaras en Mehn Sameria Kadeko oh pil karasaras en Pwutak me Salongalahro. Pwuhk wet kin kesempwalki mehlel padahk duwen kapakap, duwen Ngehn Sarawi, duwen en lih akan ar sawas ong Sises nan sapwellime padahk, oh pil duwen en Koht eh kin ketin mahkikihong dipen aramas akan.

\par }{\IOT Audepe ni Oaralap

\par }{\IO 1. Tepin sakaradahn sounnting Luk 1.1-4

\par }{\IO 2. Ipwidien oh tikdahn Sohn Sounpapidais oh Sises 1.5—2.52

\par }{\IO 3. Doadoahk en Sohn Sounpapidais 3.1-20

\par }{\IO 4. Sises ketin papidaisla oh ale songosong pahn Sehdan 3.21— 4.13

\par }{\IO 5. Sapwellimen Sises doadoahk nan Kalili 4.14—9.50

\par }{\IO 6. Sises ketisang Kalili ketilahng Serusalem 9.51—19.27

\par }{\IO 7. Kaimwiseklahn wihk nan Serusalem oh limwah 19.28—23.56

\par }{\IO 8. Kaun Sises ketin iasada, pwarohng sapwellime kan, oh ketidahla nanleng 24.1-53



\par }\ChapOne{1}{\SH Tepin Sakaradahn Sounnting Luk
\par }
{\PP \VerseOne{1}Kompoakepahi Diopwulos:

\par }{\PP Aramas ngeder song nantihong ntingihedi duwen koasoiepen mehkan me pweidahr rehtail.

\VS{2}Re ntingihedi dahme se alesangehr rehn irail ko me kilangki masarail kan oh pil padahkihong aramas akan soahng pwukat sang nin tapio kohdo.

\VS{3}Eri, maing Diopwulos, ni ei medemedewe mwahu duwen mengihtik en mepwukat koaros sang nin tapio, I lemehda me e pahn mwahu mehlel ma I wiahda ehu pwuhken poadopoad ong komwi duwen mepwukat.

\VS{4}Eri, I lemedahr met pwe komwi en wehwehkihla mehlel soahng koaros me komw aleier padahkpe.


\par }{\SH Pakairpen Ipwidien Sohn Sounpapidais
\par }
{\PP \VS{5}Ni mwehin Erod, nanmwarkien Sudia,\FTNT{*}{{\FR 1:5: }{\FK{SUDIA:
}}{\FT{Met wehwehki sapwen Israel pwon.
}}} mie samworo men, mware Sekaraia, kisehn pelien samworo me adaneki Apaisa. Eh pwoud, me mwarenki Elisapet, pil kisehn kadaudok en samworo ieu.
\XREF{}{{\XO 1:5: }{\XT{1 Kron. 24.10.}}}

\VS{6}Ira koaros inenen mour poadidi mwohn silangin Koht, oh ira kin kapwaiada mwahu mahsen oh kosonned koaros en Kaun-o.

\VS{7}Ahpw sohte neira seri, pwe Elisapet lih depwen emen, oh ira koaros likeilapalahr.


\par }{\PP \VS{8}Rahn ehu Sekaraia ahpw pwaisanki wia doadoahk en samworo nan Tehnpas Sarawio.

\VS{9}Nin duwen me kin wiawi rehn samworo ko, e pilipildahr en wia meirong en isik warpwohmwahu nan Tehnpas en Kaun-o. Ih eri pedolongala wasao,

\VS{10}a pokon kalaimwun ehu mihmi liki wie kapakap ni ahnsoun isihso.

\VS{11}Tohnleng en Kaun-o men ahpw pwarohng Sekaraia, uh ni palimaun en mwoalen meirongo wasa me warpwohmwahu wie edied ie.

\VS{12}Ni Sekaraia eh kilangada tohnlengo, e ahpw luskihda oh masepwehkada kowahlap.

\VS{13}Tohnlengo eri mahsanihong, “Sekaraia, ke dehr masak, pwe omw kapakap pweidahr rehn Koht! Omw pwoud, Elisapet, pahn naitikihada pwutak emen, me ke pahn kihong mware Sohn.

\VS{14}E pahn kahrehiong uhk peren laud oh popohl, oh me ngeder pahn perenda ni eh pahn ipwidi!

\VS{15}Pwe e pahn lapalap mwohn silangin Koht. E sohte pahn sair wain de sakau kehlail. Mwohn eh pahn ipwidi e pahn direkihla Ngehn Sarawi.
\XREF{}{{\XO 1:15: }{\XT{Nempe 6.3.}}}

\VS{16}E pahn kasapahldohng mehn Israel ngeder rehn Kaun-o, arail Koht.

\VS{17}E pahn tieng mwowe nin duwen meninkeder en Koht, ni roson oh manaman duwehte soukohp Elaisa. E pahn kamwahwihla nanpwungen pahpa kan oh nair seri kan; e pahn wekidohng aramas sapeik kan ong ni elen me pwung kan, oh kaunopada sapwellimen Kaun-o aramas ong Kaun-o.”
\XREF{}{{\XO 1:17: }{\XT{Mal. 4.5-6; Sir. 48.10-11.}}}


\par }{\PP \VS{18}Sekaraia ahpw patohwanohng tohnlengo, “Dahme I pahn esehki me mahsen wet pahn pweida rehi, pwe ngehi oh ei pwoud kiht koaros likeilapalahr?”


\par }{\PP \VS{19}A tohnlengo sapeng, mahsanih, “Ngehi Kapriel, I kin aririh Koht, oh I pekederdohng kairehkin uhk rohng mwahu pwoatet.
\XREF{}{{\XO 1:19: }{\XT{Dan. 8.16; 9.21; Dop. 12.15.}}}

\VS{20}Ahpw pwehki omw sohte kamehlele ei pakair me pahn pweida ni ahnsawi, ke pahn lohtengla; ke sohla pahn kak lokaia lao lel ni rahn me mepwukat pahn pweida.”


\par }{\PP \VS{21}Ni ahnsowo pokono awiawih Sekaraia, ahpw pwonopwonkihda dahme e wereikilahr loaleo.

\VS{22}Ni eh pedoisang nan Tehnpas Sarawio e solahr kak lokaiaiong irail. Irail eri esehkihda me e udiahlehr mehkot kapwuriamwei loaleo. E ahpw uh mwohrail oaloahlki eh men lokaia, ahpw sohte kak pwe e lohtenglahr.


\par }{\PP \VS{23}Kedekedeo, ni eh pwaisen papah nan Tehnpas Sarawio eh erala, e ahpw pwuralahng ni imweo.

\VS{24}Mwurin ahnsou kis, eh pwoud, Elisapet, ahpw liseianda oh mihmihte ni imweo erein sounpwong limau.

\VS{25}E ahpw kin nda, “Ih duwen Kaun-o me ketin sewesehkin ie met, ni eh ketikihsang ie kanamenekpei rehn aramas akan!”


\par }{\SH Pakairpen Ipwidien Sises
\par }
{\PP \VS{26}Ni en Elisapet eh keweneun sounpwong, Koht ahpw ketin poaronedohng tohnleng Kapriel nan kahnimw en Kalili ehu me ede Nasaret,
 
\VS{27}rehn serepein meipwon emen me kisinihniong ohl emen, mware Sosep, kisehn kadaudok en Nanmwarki Depit. Eri, serepein meipwono mwarenki Mery.
\XREF{}{{\XO 1:27: }{\XT{Mad. 1.18.}}}

\VS{28}Tohnlengo eri ketila reh oh rahnmwahwih, mahsanih, “Mery, popohl ong komwi! Kaun-o ketiket rehmwi oh ketin kapaikomwidahr!”


\par }{\PP \VS{29}Mery eri salohkihda kowahlap mahsen wet, e ahpw mengimengloalki ia pahn wehwehn mahsen pwoatet.

\VS{30}Tohnlengo ahpw mahsanihong, “Mery, komw dehr perki mehkot, pwe kalahngan en Koht me uhdahn laud rehmwi.

\VS{31}Komw pahn liseianda oh naitikihada pwutak emen me komw pahn ketikihong mware Sises.
\XREF{}{{\XO 1:31: }{\XT{Mad. 1.21.}}}

\VS{32}E pahn lapalap oh e pahn mwarenki Sapwellimen Koht, Wasa Lapalahpie. Kaun-o Koht pahn ketin kasapwilada en nanmwarki duwehte seme Depit,
\XREF{}{{\XO 1:32: }{\XT{2 Sam. 7.12,13,16; Ais. 9.7.}}}

\VS{33}oh e pahn nanmwarkien kadaudok en Seikop kan kohkohlahte; oh sapwellime wehi sohte pahn imwisekla!”


\par }{\PP \VS{34}Mery ahpw mahsanihong tohnlengo, “A ia duwen met eh kak wiawi, nan ei meipwon?”


\par }{\PP \VS{35}Tohnlengo ahpw sapeng, mahsanih, “Ngehn Sarawi pahn ti pohmwi oh roson en Koht pahn kipeikomwihdi, ihme kahrehda seri sarawio pahn mwarenki Sapwellimen Koht.

\VS{36}Komw tamataman kisehmwi Elisapet, duwen aramas akan ar wiahki lih depwen emen; a met e liseiandahr oh miher nan eh keweneun sounpwong, mehnda ma e likeilapalahr.

\VS{37}Pwe sohte mehkot me sohte kak pahn Koht.”
\XREF{}{{\XO 1:37: }{\XT{Sen. 18.14.}}}


\par }{\PP \VS{38}Mery ahpw mahsanihong tohnlengo, “Eri, iet sapwellimen Kaun-o lidu ngehi; en wiawihiong ie duwen me komwi mahsanih.” Tohnlengo eri ketiketla sang reh.


\par }{\SH Mery Pas Rehn Sawi Elisapet
\par }
{\PP \VS{39}Eri, mwurin mepwukat Mery ketin kaunopada mehkoaros oh mwadang mwesellahng nan kahnimw en Sudia ehu me mi ni keilen nahna ieu,

\VS{40}ni imwen Sekaraia pwe en rahnmwahwih Elisapet.

\VS{41}Ni Elisapet eh rongada en Mery eh rahnmwahwo, serio pa mwekidida nan kapehde. Elisapet eri direkihla Ngehn Sarawi

\VS{42}oh ngihl laudida, patohwanohng Mery, “Komw meid pai rehn lih akan! Meid iasenei seri me komw pahn kaipwidi!
\XREF{}{{\XO 1:42: }{\XT{Sudid 13.18.}}}

\VS{43}Dahme soahng kapwuriamwei wet wiawihkihong ie, me inen ei Kaun ketin paskidohng rehi?

\VS{44}Pwe ni ahnsowohte me komw rahnmwahwih ie, seri pwelel en nan kapehdiet pa mwekidkihda eh peren.

\VS{45}Komw meid pai pwehki omwi pwoson me mahsen en Kaun-o pahn pweikihda rehmwi!”


\par }{\SH En Mery eh Koulen Kaping
\par }
{\PP \VS{46}Mery ahpw mahsanih,

\par }{\Q “Ngeniet kin kapinga Kaun-o;
\XREF{}{{\XO 1:46: }{\XT{1 Sam. 2.1-10.}}}


\par }{\QB \VS{47}loaleiet kin perenki Koht, ei Sounkomour,


\par }{\QB \VS{48}pwehki eh ketin kupwurehla sapwellime lidu tikitik menet!

\par }{\Q Sang met kohla dih koaros pahn kapikapinga ie
\XREF{}{{\XO 1:48: }{\XT{1 Sam. 1.11.}}}


\par }{\QB \VS{49}pwehki soahng kapwuriamwei kan me Koht, Wasa Lapalahpie, ketin wiadahr rehi.

\par }{\Q Mware iei me sarawi;


\par }{\QB \VS{50}sapwellime kalahngan kin sansal ong koaros me kin wauneki,

\par }{\QB sang ehu dih lelohng ehu dih.


\par }{\Q \VS{51}E ketin kapawehr lime roson,

\par }{\QB oh ketin kamwomwala kupwur en me aklapalap akan koaros.


\par }{\Q \VS{52}E ketin sikendi nanmwarki lapalap akan sang nan mwoalehr akan,

\par }{\QB oh uhd kasapwilada me tikitik kan.
\XREF{}{{\XO 1:52: }{\XT{Sohp 5.11; 12.19; Sir. 10.14.}}}


\par }{\Q \VS{53}E kin ketin kamadkihla kisin tungoal mwahu me duhpeklahr akan,

\par }{\QB oh ketin kadarpeseng me kepwehpwe kan kahiep.


\par }{\Q \VS{54}E ketin tamatamante sapwellime inou ong samatail ko,

\par }{\QB oh ketidohn sewese sapwellime ladu Israel;


\par }{\Q \VS{55}E sohte ketin meliehla kalahngan me e ketin wiahiong Eipraam

\par }{\QB oh kadaudoke ko koaros kohkohlahte!”
\XREF{}{{\XO 1:55: }{\XT{Sen. 17.7.}}}


\par }{\PP \VS{56}Mery eri ketikette rehn Elisapet sounpwong siluh; mwuhr, e ahpw ketin sapahllahng ni tehnpese.


\par }{\SH Duwen Ipwidien Sohn Sounpapidais
\par }
{\PP \VS{57}Eri, e lelehr ahnsoun en Elisapet eh pahn neitik; e ahpw naitikihada kisin pwutak kis.

\VS{58}Ni mehn mpe ko oh sawi ko ar rongada duwen kalahngan en Koht eh pweidahr reh, irail koaros ahpw iang perenkihda kowahlap.


\par }{\PP \VS{59}Ni kawaluhn rahn mwurin serio eh ipwidi, re ahpw patohwanla pwe re en sirkumsaisihala oh kihong mwaren semeo, Sekaraia.
\XREF{}{{\XO 1:59: }{\XT{Lip. 12.3.}}}

\VS{60}Ineo ahpw sapeng irail, patohwan, “Soh! Kaidehk Sekaraia me e pahn mwarenki, pwe Sohn.”


\par }{\PP \VS{61}Irail ahpw ndahng, “A ia duwe? Sohte soumw men mwarenki Sohn!”

\VS{62}Irail eri oalehki semen serio oh kalelapak mwar da me e men kihong serio.


\par }{\PP \VS{63}Sekaraia eri pekihda sileit ehu oh ntingihedi powe, “E pahn mwarenki Sohn.” Irail koaros eri pwuriamweikihla mehlel!

\VS{64}Ni ahnsowohte Sekaraia pa pwurehng lokaiahda, oh tapihada kapikapinga Koht.

\VS{65}Tohn wasa koaros ahpw masakada kowahlap, oh rongen mepwukat ahpw lelpeseng wasa koaros pohn sahpw nahnahn Sudia.

\VS{66}Oh koaros me iang rong mepwukat ahpw kin medemedewe oh mengimengloalki, “Dahme pahn pwaisen seri menet?” Pwe me uhdahn dehde duwen nin limen Koht eh ketin ieiang serio.


\par }{\SH En Sekaraia eh Kokohp
\par }
{\PP \VS{67}Eri, semen Sohn, Sekaraia, ahpw direkihla Ngehn Sarawi oh kohpada nin duwe met:


\par }{\Q \VS{68}“Kitail kapinga Kaun-o, Koht en Israel!

\par }{\QB Pwehki eh ketidohr pwe en sewese sapwellime kan oh komourirailla.


\par }{\Q \VS{69}E ketin kasapwiladahng kitail Sounkomour manaman emen,

\par }{\QB sang ni kadaudok en Depit, sapwellime ladu.


\par }{\Q \VS{70}E ketin inoukidahr rehn sapwellime soukohp sarawien kawa ko


\par }{\QB \VS{71}me e pahn ketin doarehsang kitail atail imwintihti kan,

\par }{\QB oh sang ni manaman en irail koaros me kin kailongkin kitail.


\par }{\Q \VS{72}E mahsanih me e pahn ketin kalahngan ong samatail ko,

\par }{\QB oh kupwukupwurehte sapwellime inou lap sarawio.


\par }{\Q \VS{73-74}E ketin kahukihong samatail Eipraam,

\par }{\QB oh inoukihong me e pahn ketin kapitkitailsang atail imwintihti kan,

\par }{\QB oh ketin mweidohng pwe kitail en kin papah ih oh dehr perki mehkot;


\par }{\Q \VS{75}pwe kitail en kin mwakelekel oh pwung mwohn silangi rahn koaros en atail mour.


\par }{\BB \par }
{\Q \VS{76}“A kowe, nei kisin seri, ke pahn mwarenki soukohp en Koht, Wasa Lapalahpie.

\par }{\Q Ke pahn tiengla mwohn Kaun-o,

\par }{\QB pwe ke en kaunopada mwowe sapwellime ahl akan;
\XREF{}{{\XO 1:76: }{\XT{Mal. 3.1.}}}


\par }{\Q \VS{77}pwe ke en padahkihong sapwellime kan duwen ar pahn mourla

\par }{\QB ni ar pahn ale lapwepen diparail kan.


\par }{\Q \VS{78}Pwe atail Koht me kupwurkalahngan oh kadek.

\par }{\Q E pahn ketin kamarainihkin kitail marain en komour,


\par }{\QB \VS{79}oh serehki marain sang nanleng irail koaros me kin mihmi nan rotorot en mehla,

\par }{\QB pwe en kahkahluwei kitail nan elen popohl.”
\XREF{}{{\XO 1:79: }{\XT{Ais. 9.2.}}}


\par }{\PP \VS{80}Serio eri keirda oh ngene koahiekla mehlel; e kin koukousoan nan sapwtehn lao lel rahn me e pwarada ni pokon sansal mwohn aramas en wehin Israel.




\par }\Chap{2}{\SH Ipwidien Sises
\par }
{\R (Pil tehk Mad. 1.18-25)

\par }{\PP \VerseOne{1}Ni ahnsowo Nanmwarki Sihsar Akustus ketin padokada kosonned ehu me ketihtihki tohn sapwellime wehi koaros en ntingdi.

\VS{2}Ih keieun ntingdien aramas met me wiawi ni mwehin Kirinius, kepinahn Siria.

\VS{3}Aramas koaros eri mwekidlahng nan uhdahn wasa me re ipwidi ie pwe re en iang ntingdi.


\par }{\PP \VS{4}Sosep, pwehki eh kisehn kadaudok en Depit, e ahpw pil iang mwesel sang Kalili nan kisin kahnimw en Nasaret, kolahng Sudia nan kisin kahnimw en Depit, ede Pedleem,

\VS{5}pwe en iang ntingdi ie, iangahki Mery me e kisinihniong oh me liseian ahnsowo.

\VS{6}Ni ara ketiketier Pedleem, en Mery eh ahnsou ahpw lelehr pwe en neitik.

\VS{7}Ih eri ketin kaipwihedi sapwellime mesenih kisin pwutak kis. E ahpw ketin kidimkipene likoun seri oh ketikihdiong nan dewen kamwenge mahn ehu—pwehki eh sohla wasa nan imwen keiru.


\par }{\SH Silepen Sihpw kei oh Tohnleng kei
\par }
{\PP \VS{8}Silepen sihpw kei wie sinsile nair pelin sihpw kan nipwongo nan sahpwo.

\VS{9}A tohnleng en Kaun-o men pa pwarodohng irail, oh marain en Koht dakerirailda oh kapilirailpene. Irail eri salohkihda kowahlap.
\XREF{}{{\XO 2:9: }{\XT{Dop. 5.4.}}}

\VS{10}A tohnlengo ahpw mahsanihong irail, “Kumwail dehr masak, pwe I wadohng kumwail rohng kaperen mehlel pwoat, me pahn kaparanda aramas koaros.

\VS{11}Pwe pwongpwong wet Sounkomouro ipwidiongkumwailehr nan kahnimw en Depit—iei Kaun Mesaia!

\VS{12}Eri, iet kilelpe ong kumwail: kumwail pahn diar kisin seri pwelel kis me kidikidki likoun seri oh wonohn nan dewen kamwenge mahn.”


\par }{\PP \VS{13}Ni ahnsowohte karis ehu en tohnleng ngedehrie pa pwarada wasao iang tohnlengo kapikapinga Koht, kokoulki:


\par }{\Q \VS{14}“Kaping ong Koht nanleng wasa ileilehie,

\par }{\QB oh mwehi kapohl nin sampah ong aramas akan me e kin ketin kupwuramwahwih!”


\par }{\PP \VS{15}Ni tohnleng ko ar ketiketla sang irail oh ketiketla nanleng, silepe ko ndapene nanpwungarail, “Nna, kitail kolahng mahs Pedleem pwe kitail en kadehde dahme wiawihier wasao, me Kaun-o ahpwtehn mahsanihong kitail.”


\par }{\PP \VS{16}Irail eri mwadangalahng Pedleem oh diarada Mery oh Sosep oh pil seri pwelelo me wonohn nan dewen kamwenge mahn.

\VS{17}Ni silepe ko ar kilangada kisin serio, re ahpw padahkihong Sosep oh Mery dahme tohnlengo mahsanihong irail duwen serio.

\VS{18}Oh koaros me rongorong silepe ko ahpw inenen pwuriamweikihla audepen ar koasoi ko.

\VS{19}Mery ahpw kin ketin tamataman mepwukat koaros oh kin ketin medemedewe nan kupwure.

\VS{20}Silepe ko eri pwuralahng nan arail wasa, sohte tokedi sang ar kapikapinga Koht pwehki mehkoaros me re rongehr oh kilangehr; pwe mehkoaros pweidahr duwen me tohnlengo mahsanihong irail.


\par }{\SH Sises ketin Ale Mware
\par }
{\PP \VS{21}Mwurin wihk ehu, serio ahpw sirkumwsaisla; re ahpw kihong mware, Sises, duwen me tohnlengo ketikihongehr mwohn ine eh saikinte ahpada.
\XREF{}{{\XO 2:21: }{\XT{Lip. 12.3; b Luk 1.31.}}}


\par }{\SH Kasarawihpen Sises
\par }
{\PP \VS{22}Ahnsoun kamwakel me ntingdier nan Kosonned en Moses lao daulih, Sosep oh Mery ahpw ketikidalahng serio Serusalem pwe en kasarawihong Kaun-o,

\VS{23}duwen me koasoandihsangehr rehn Kaun-o: “Seri wol koaros me mesenih pahn kin kasarawihong Kaun-o.”
\XREF{}{{\XO 2:23: }{\XT{Eks. 13.2,12.}}}

\VS{24}Ira pil ketiki kohdahla ara mehn meirong, duwen me pil koasoandihsangehr rehn Kaun-o: eri, mwuroi riemen de mwuroi pwulopwul riemen.
\XREF{}{{\XO 2:24: }{\XT{Lip. 12.6-8.}}}


\par }{\PP \VS{25}Ni ahnsowo ohl emen kin mihmi Serusalem, mware Simion. Ohl menet inenen poadidi oh kin lemmwiki Koht; oh e kin iang kasikasik komourpen Israel, oh Ngehn Sarawi kin ketiket reh.

\VS{26}Ngehn Sarawi ketin kamarainihekihda me e sohte pahn mehla mwohn eh pahn udiahl Mesaia me Kaun-o ketin inoukidahr.

\VS{27}Ngehnohte pil kahluwahki Simion en pwaralahng nan Tehnpas Sarawio. Ni semen serio oh ine ara ketikihlong Sises nan Tehnpas Sarawio pwe en kapwaiada mahsen en Kosonnedo,

\VS{28}Simion alehte serio, pwekada oh kapikapinga Koht, patopatohwan,


\par }{\Q \VS{29}“Maing ei Kaun, komw ketin mweidala sapwellimomwi ladu

\par }{\QB en patopatohwei ni popohl, duwen me komw ketin inoukidahr.


\par }{\Q \VS{30}Pwe pwoaren mesei kat kilangehr sapwellimomwi komour,


\par }{\QB \VS{31}me komw ketin onopadahr mwohn mesen wehi koaros:


\par }{\Q \VS{32}Marain ehu mehn kamarainih me rotorot akan

\par }{\QB oh kalinganahla tohn sapwellimomwi wehi, Israel.”
\XREF{}{{\XO 2:32: }{\XT{Ais. 42.6; 49.6; 52.10.}}}


\par }{\PP \VS{33}Semen serio oh ine ahpw pwuriamweikihla mehkan me Simion koasoakoasoia duwen neira serio.

\VS{34}Simion kupwuramwahwih ira oh kohpadahng Mery, patohwan, “Kisin seri menet pilipildahr pwe en wiahla mehn meninkau oh mehn komour en me tohto rehn mehn Israel kan; e pahn wiahla kilel ehu me aramas tohto pahn pelianda,

\VS{35}oh kasalehkihda lamalam rir en nan kapehdirail kan. Oh nsensuwed laud pahn kauwehla kupwuromwien, rasehng kedlahs keng pwoat.”


\par }{\PP \VS{36}Pil mie lih soukohp men, mware Ana, nein Panuel, kisehn kadaudok en Aser. E likeilapalahr oh sounparte isuh me eh pwoudo mihmihki reh,
\XREF{}{{\XO 2:36: }{\XT{Sudid 8.4-5.}}}

\VS{37}pwe met e liohdilahr oh sounparehr 84. E sohte kin pedoisang nan Tehnpas Sarawio; pwe nipwong nin rahn e kin kaudokiong Koht, wie kapakap, oh kaisihsol.

\VS{38}Ni ahnsowohte e lella mwo oh kapingakalahngan en Koht oh koasoia duwen kisin serio ong irail koaros me awiawihodo komourpen Serusalem.


\par }{\SH Irail Sapahllahng Nasaret
\par }
{\PP \VS{39}Ni arail kapwaiadahr mehkoaros me kileldier nan pelien kosonned en Kaun-o, re ahpw ketin sapahllahng Kalili, nan kisin kahnimw en Nasaret.
\XREF{}{{\XO 2:39: }{\XT{Mad. 2.23.}}}

\VS{40}Serio eri kekeirda oh rosorosonla; e ahpw pil kupwukupwurokongla mehlel oh kalahngan en Koht kin sansalda reh.


\par }{\SH Sises Nanpwungen Sounkawehwehn Kosonnedo kan
\par }
{\PP \VS{41}Nan pahr koaros semen Sises oh ine kin ketidahla Serusalem pwe ira en iang Sarawien Pahsohpa.
\XREF{}{{\XO 2:41: }{\XT{Eks. 12.1-27; Deud. 16.1-8.}}}
 
\VS{42}Ni Sises eh mahkier sounpar eisek riau, re ahpw ketidahla pwe re en iang sarawio nin duwen ahnepahr.

\VS{43}Ni Sarawien Pahsohpao eh imwisekla, irail ahpw sapahllahng nan uhdakarail; a Sises ketikette Serusalem. Seme oh ine ahpw sasairki me e sohte ketin iang ira.

\VS{44}Ira patohwan lemeleme me e iangehr pokono tiengla mwohra. Mwurin ara seiseiloangki rahn ehu pwon, ira ahpw tapihada rapahki neira serio rehn seura oh kisehra kan.

\VS{45}Ni ara sohte diar, ira ahpw pwuralahng Serusalem raparapahkiseli ie.

\VS{46}Kedekedeo, mwurin rahn siluh ira ahpw diarada nan Tehnpas Sarawio, ni eh ketiket nanpwungen sounkawehwe ko, karokaronge irail oh kekeinemwe rehrail.

\VS{47}A koaros me iang rongorong inenen pwuriamweikihla sapwellime kupwurokong me pwarada ni sapwellime pasapeng kan.

\VS{48}Ni seme oh ine ara diarada, ira inenen pwuriamweikihla. Ineo eri patohwanohng, “Lao, dahme komw wiahkihong kiht met? Ngehi oh semomwiet inenen tihwohkihla at raparapahkinkomwiseli.”


\par }{\PP \VS{49}A e ketin sapeng, mahsanih, “Dahme kumwa raparapahkiniehki? Kumwa sohte ese me I uhdahn pahn kin mihmi nan tehnpas en Semei?”

\VS{50}Ira ahpw sohte patohwan wehwehki mahsen pwoatet.


\par }{\PP \VS{51}Sises eri ketin iang ira ketiketlahng Nasaret, wasa e kin ketin peikiong ira. Ineo ahpw kin tamataman mepwukat koaros oh medemedewe.

\VS{52}Sises eri ketin kekeirda oh kupwurokongla, oh ketin masamasala mwohn Koht oh aramas akan.
\XREF{}{{\XO 2:52: }{\XT{1 Sam. 2.26; Lep. Pad. 3.4.}}}




\par }\Chap{3}{\SH En Sohn Sounpapidais eh Kapahrek
\par }
{\R (Pil tehk Mad. 3.1-12; Mark 1.1-8; Sohn 1.19-28)

\par }{\PP \VerseOne{1}Ni kaeisek limaun sounpar en mwehin Sihsar Daipirius, nindokon Pontius Pailet kepinahn Sudia, a Erod kaunen Kalili, oh rie Pilip kaunen Iduria oh Trakonaidis, Lisanias kaunen Apilihn;

\VS{2}oh ni mwehin Samworo Lapalap Anas oh Kaiapas; eri, ih ahnsowo me mahsen en Koht peidohng Sohn Sounpapidais, nein Sekaraia, me patopato nan sapwtehn.

\VS{3}Sohn eri kakahnseli wasa koaros limwahn Pillap Sordan, kapakapahrekihong aramas akan, “Kumwail koluhla, wiliakapwala oh papidaisla, Koht ahpw pahn ketin mahkikihong kumwail dipamwail kan.”

\VS{4}Duwen me ntingdier nan pwuken soukohp Aiseia:

\par }{\Q “Mie ngihl ehu me kin liklikwer nan sapwtehn:

\par }{\QB ‘Kumwail onopadahng Kaun-o sapwellime ahl akan,

\par }{\QB kumwail kainenehla wasa kan me e pahn ketin keid ie!
\XREF{}{{\XO 3:4: }{\XT{Ais. 40.3-5 (LXX).}}}


\par }{\Q \VS{5}Wahu koaros uhdahn pahn audaudla,

\par }{\QB dohl oh nahna koaros pahn patapatala.

\par }{\Q Ahl pirek koaros uhdahn pahn kainenla,

\par }{\QB wasa sapahrek koaros pahn pahrekla;


\par }{\Q \VS{6}aramas koaros ahpw pahn udiahl komour me sang rehn Koht!’ ”


\par }{\PP \VS{7}Eri, me tohto ahpw kin pwarala rehn Sohn pwe re en papidaisla. E ahpw kin kapahrekihong irail, mahsanih, “Ia duwen, kumwail me rasehng sineik kan! Dahkot? Ihs me padahkihong kumwail me kumwail kak pitsang engieng en Koht me nektehn lel kumwail?
\XREF{}{{\XO 3:7: }{\XT{Mad. 12.34; 23.33.}}}

\VS{8}Kumwail wiahda tiahk kan me pahn kasalehda amwail kolulahr oh wiliakapwalahr. Kumwail dehr ndinda, ‘Se samanki Eipraam,’ pwe I ndaiong kumwail me Koht kakete ketin wia sang nin takai pwukat nein Eipraam seri!
\XREF{}{{\XO 3:8: }{\XT{Sohn 8.33.}}}

\VS{9}Sileo miher nin tepin tuhke kan; eri, tuhke koaros me sohte wa mwahu pahn paldi oh lekdekiong nan kisiniei.”
\XREF{}{{\XO 3:9: }{\XT{Mad. 7.19.}}}


\par }{\PP \VS{10}Aramas ako ahpw kin idek rehn Sohn, “Eri a, dahme se pahn wia?”


\par }{\PP \VS{11}E ahpw kin sapeng, mahsanih, “Mehmen me ahneki sekid riau, en kihong ehu me sohte ah; a mehmen me mie kene kisin mwenge, en kihong ekis me sohte kene.”


\par }{\PP \VS{12}Sounrik daksis kei pil iang pwarodo pwe re en papidaisla rehn Sohn; irail eri idek reh, “Sounpadahk, a kiht dahme se pahn wia?”
\XREF{}{{\XO 3:12: }{\XT{Luk 7.29.}}}


\par }{\PP \VS{13}A e sapengkin irail, “Kumwail dehr kin rikpene uwen mwohni ehu me laudsang me kileldier.”


\par }{\PP \VS{14}Sounpei kei pil idek, “A kiht, dahme se pahn wia?”

\par }{\PP Sohn ahpw sapeng irail, mahsanih, “Kumwail dehr adihasang de pitihasang nein emen nah mwohni; kumwail dehr karaunmwahlih emen aramas; a kumwail en kin itarkihte pweinamwail kan.”


\par }{\PP \VS{15}Aramas ako ahpw kin mwelemwelekih ma kaidehn Sohn, Mesaiao; lamalam wet ahpw kin lalaudla nan kapehdirail kan.

\VS{16}Sohn eri mahsanihong irail koaros, “Ngehi, I kin papidaisihkin kumwail pihl; ahpw mie emen me uhdahn lapasang ie, me pahn ketido mwuri; selen sapwellime suht I sohte warohng I en lapwahda. Ih me pahn papidaisihkin kumwail Ngehn Sarawi oh kisiniei.

\VS{17}Sapwellime sapwel miher nin lime pwe en koahkoa wihd kan oh ketikipene wahn pilawa kan nan sapwllime imwen nahk, a dihpw kan de kilin pilawa kan e pahn ketin isikala nan kisiniei sekehkun.”


\par }{\PP \VS{18}Ni soangen ire tohto Sohn kin pangepangenki aramas akan ni eh kin kapakapahrengkihong irail Rongamwahu pwe re en wiliakapwala.

\VS{19}E ahpw kapahrek ong Kepina Erod, kapwungohng eh sapwung ni eh pwoudikihda Erodias, uhdahn en rie Pilip eh pwoud; oh pil soahng suwed tohto me e wiahda.
\XREF{}{{\XO 3:19: }{\XT{Mad. 14.3-4; Mark 6.17-18.}}}

\VS{20}Erod pil wiahda soahng suwed laud ehu, ni eh salihedi Sohn oh kesehlong nan imweteng.


\par }{\SH Sises ketin Papidaisla Rehn Sohn
\par }
{\R (Pil tehk Mad. 3.13-17; Mark 1.9-11)

\par }{\PP \VS{21}Kedekedeo, ni aramas ako koaros ar papidaislahr rehn Sohn, Sises pil ketin iang papidaisla. Nindokon eh ketin loulou, nanleng pa ritpeseng

\VS{22}oh Ngehn Sarawi ahpw ketidiong powe ni mwomwen mwuroi men; a ngihl ehu ahpw peidihdo sang nanleng, me mahsanih, “Kowe, me iei nei pwutak kompoake, me I kin kupwurperenki.”
\XREF{}{{\XO 3:22: }{\XT{Sen. 22.2; Mel. 2.7; Ais. 42.1; Mad. 3.17; Mark 1.11; Luk 9.35.}}}


\par }{\SH Irekidien Dih kan en Sises
\par }
{\R (Pil tehk Mad. 1.1-17)

\par }{\PP \VS{23}Sises sounpar silihsek ni eh ketin tapihada sapwellime doadoahk. Nein Sosep ih, duwen aramas akan ar kin ndinda, a Sosep nein Eli,

\VS{24}Eli nein Madad, Madad nein Lipai, Lipai nein Melki, Melki nein Sanai, Sanai nein Sosep,

\VS{25}Sosep nein Madadaias, Madadaias nein Eimwos, Eimwos nein Nahum, Nahum nein Esli, Esli nein Nakai,

\VS{26}Nakai nein Maad, Maad nein Madadaias, Madadaias nein Semein, Semein nein Sosek, Sosek nein Soda,

\VS{27}Soda nein Sohanan, Sohanan nein Rehsa, Rehsa nein Serupapel, Serupapel nein Sealtiel, Sealtiel nein Neri,

\VS{28}Neri nein Melki, Melki nein Adi, Adi nein Kosam, Kosam nein Elmadam, Elmadam nein Er,

\VS{29}Er nein Sosua, Sosua nein Elieser, Elieser nein Sorim, Sorim nein Madad, Madad nein Lipai,

\VS{30}Lipai nein Simion, Simion nein Suda, Suda nein Sosep, Sosep nein Sonam, Sonam nein Elaiakim,

\VS{31}Elaiakim nein Melea, Melea nein Menna, Menna nein Madada, Madada nein Nadan, Nadan nein Depit,

\VS{32}Depit nein Sehsi, Sehsi nein Oped, Oped nein Pohas, Pohas nein Solmon, Solmon nein Nahson,

\VS{33}Nahson nein Aminadap, Aminadap nein Admin, Admin nein Arni, Arni nein Esron, Esron nein Peres, Peres nein Suda,

\VS{34}Suda nein Seikop, Seikop nein Aisek, Aisek nein Eipraam, Eipraam nein Tera, Tera nein Nahor,

\VS{35}Nahor nein Seruk, Seruk nein Reu, Reu nein Pelek, Pelek nein Eper, Eper nein Sela,

\VS{36}Sela nein Kenan, Kenan nein Arpaksad, Arpaksad nein Sehm, Sehm nein Noha, Noha nein Lamek,

\VS{37}Lamek nein Medusala, Medusala nein Enok, Enok nein Sared, Sared nein Maalaleel, Maalaleel nein Kenan,

\VS{38}Kenan nein Enos, Enos nein Sehd, Sehd nein Adam, Adam me Sapwellimen Koht.




\par }\Chap{4}{\SH Sises ketin Songosong nan Sapwtehn
\par }
{\R (Pil tehk Mad. 4.1-11; Mark 1.12-13)

\par }{\PP \VerseOne{1}Sises eri ketiketla sang Sordan, diren Ngehn Sarawi; Ngehnohte ahpw ketin kahluwalahng nan sapwtehn,

\VS{2}wasa e ketiket ie rahn pahisek oh kin ketin songosong pahn Tepil. Erein rahn ako e ahpw sohte ketki mehkot, iei me ni imwilahn rahn pahiseko e pwungitikla.


\par }{\PP \VS{3}Tepilo eri patohwanohng, “Ma Sapwellimen Kohto komwi, a komw mahsanih pwe takai wet en pikla wiahla pilawa.”


\par }{\PP \VS{4}A Sises ketin sapeng, mahsanih, “E ntingdier nan Pwuhk Sarawi me ‘Kaidehk pilawahte me aramas kak mourki.’ ”
\XREF{}{{\XO 4:4: }{\XT{Deud. 8.3.}}}


\par }{\PP \VS{5}Tepilo ahpw kahrelahng wasa ileile ieu oh kasalehiong ni marepteieu wehin sampah koaruhsie,

\VS{6}oh patohwanohng, “I pahn kihong komwi soangen manaman koaros oh lingan en wehi pwukat koaros. Pwe koaros kohiengieier oh I kak kihong mehmen me I men kihong.

\VS{7}Eri, koaruhsie pahn kohieng komwi, ma komw poaridi mwohi oh pwongih ie.”


\par }{\PP \VS{8}Sises ketin sapeng, mahsanih, “E ntingdier nan Pwuhk Sarawi me ‘Kaun-ohte, omw Koht, me ke pahn pwongih, oh ihete me ke pahn papah.’ ”
\XREF{}{{\XO 4:8: }{\XT{Deud. 6.13.}}}


\par }{\PP \VS{9}Tepilo ahpw pil kahrelahng Serusalem oh kidahng pohn kengkeng en Tehnpas Sarawio, e ahpw patohwanohng, “Ma Sapwellimen Kohto komwi, a komw lusdihwei sang met.

\VS{10}Pwe e ntingdier nan Pwuhk Sarawi me ‘Koht pahn mahsanihong sapwellime tohnleng kan, re en apwalih komwi mwahu,
\XREF{}{{\XO 4:10: }{\XT{Mel. 91.11-12.}}}

\VS{11}oh re pahn patohwankinkomwihda pehrail kan pwe aluweluwomwi kan dehr ohkihla takai.’ ”


\par }{\PP \VS{12}Sises ketin sapeng, mahsanih, “E ntingdier, ‘Ke dehr kasongosonge Kaun-o, omw Koht.’ ”
\XREF{}{{\XO 4:12: }{\XT{Deud. 6.16.}}}


\par }{\PP \VS{13}Ni Tepilo eh kaimwisekala eh kasongosonge, e ahpw kamoadolonla ekis ahnsou.


\par }{\SH Sises ketin Tapihada Sapwellime Doadoahk nan Kalili
\par }
{\R (Pil tehk Mad. 4.12-17; Mark 1.14-15)

\par }{\PP \VS{14}Sises eri rosonkidahr Ngehn Sarawi oh sapahllahng Kalili. Ronge ahpw lohkseli wasa koaros wasao.

\VS{15}E kin ketin padapadahk nan arail sinakoke kan, oh aramas koaros kin kapikapinga.


\par }{\SH Sises Sekenikenla pahn mehn Nasaret
\par }
{\R (Pil tehk Mad. 13.53-58; Mark 6.1-6)

\par }{\PP \VS{16}Rahnen Sapad ehu Sises eri ketilahng Nasaret, wasa e ketin tikda ieo, oh ketilong nan sinakoke ehu duwen ahnepe. Ih eri ketida pwe en ketin wadek Pwuhk Sarawi.

\VS{17}Eri, pwuhken soukohp Aiseia me re patohwanohng. E ahpw ketin pahkpeseng pwuhko oh wadekada wasa me ketihtihki,


\par }{\Q \VS{18}“Ngenen Kaun-o ketier rehi,

\par }{\QB e ketin keieiehdier pwe I en kapahrengkihong me semwehmwe kan rongamwahu.

\par }{\Q E ketin poaroneiedohr pwe I en lohkihong me sensel kan ar saledek,

\par }{\QB oh ong me maskun kan ar kakehr kilangada wasa,

\par }{\Q oh pwe I en kasaledekala irail kan me mihmi nan apwal,
\XREF{}{{\XO 4:18: }{\XT{Ais. 61.1-2 (LXX).}}}


\par }{\QB \VS{19}oh lohkihda me ahnsowo leledohr,

\par }{\QB ahnsou me Kaun-o pahn ketin komourala sapwellime aramas akan.”
 

\par }{\PP \VS{20}Sises eri ketin kapwurepene pwuhko oh ketikihong papah men. E ahpw ketidiong nan mwoale. Aramas koaros nan sinakokeo ahpw kangkakil.

\VS{21}E ahpw tapihda mahsanih, “Maing ko, rahnwet mahsen en Pwuhk Sarawi, duwen amwail karongeier, pweidahr mehlel rehtail.”


\par }{\PP \VS{22}Irail koaros inenen dahkihla oh pwuriamweikihla mahsen kaselel ko me pwilipwil sang nin silangi. Re ahpw kin ndinda, “Kaidehkin nein Sosep pwutako met?”


\par }{\PP \VS{23}A Sises ahpw ketin sapeng irail, mahsanih, “Ele kumwail pahn padokohng ie lepin mahsen en karasaraset: ‘Sounwini, pein kamwahwihiukala.’ Oh kumwail pil pahn nda, ‘Soahng kapwuriamwei koaros me se rongehr me komw ketin wiadahr nan Kapernaum, komw pil wiahda nan uhdakomwiet.’ ”

\VS{24}E ahpw pil ketin usehlahte, mahsanih, “Kumwail en ese pwe sohte soukohp emen kin keniken nan uhdahn eh wasa rehn kiseh kan.
\XREF{}{{\XO 4:24: }{\XT{Sohn 4.44.}}}

\VS{25}Mehlel me mie liohdi tohto nan Israel ni mwehin Elaisa, ahnsou me sohla keteu erein sounpar siluh elep oh lehk lapalap kipehdi sahpwo pwon.
\XREF{}{{\XO 4:25: }{\XT{1 Nan. 7.1.}}}

\VS{26}Ahpw sohte emen rehrail me Elaisa pekederlahng, pwe rehn liohdien Sarepad men nan sapwen Saidon.
\XREF{}{{\XO 4:26: }{\XT{1 Nan. 17.8-16.}}}

\VS{27}Pil ni mwehin soukohp Elisa kiden tokutok mie nan Israel; ahpw sohte emen rehrail mwakelekella, pwe ihte Nahman mehn Siriao.”
\XREF{}{{\XO 4:27: }{\XT{2 Nan. 5.1-14.}}}


\par }{\PP \VS{28}Aramas koaros nan sinakokeo lingeringerda kowahlap, ni ar rongada mahsen pwukat.

\VS{29}Irail eri uhdahte wurahdekieisang Sises nan kahnimwo oh walahng ni keilen dohl me ar kahnimwo kokouda ie, pwe re en sikendilahng pah.

\VS{30}A Sises ketin keidte nanpwungarail, ketiketla sang irail.


\par }{\SH Ohl emen me Ngehn Suwed Tiadahr Powe
\par }
{\R (Pil tehk Mark 1.21-28)

\par }{\PP \VS{31}Sises eri ketiketlahng Kapernaum, kahnimw ehu nan Kalili; e ahpw ketin padahk ong aramas akan rahnen Sapad ehu.

\VS{32}Aramas koaros ahpw pwuriamweikihla mwomwen sapwellime padahk, pwe e kin mahsenwei ni manaman.
\XREF{}{{\XO 4:32: }{\XT{Mad. 7.28-29.}}}

\VS{33}Mie ohl emen me iang mihmi nan sinakokeo, me ngehn saut tiadahr powe. Ih eri werda, ndinda,

\VS{34}“Ah! Sises mehn Nasaret, dahme komw men wiahiong kiht? Komw soh ketidohn kauweikitala! I patohwan ese ihs komwi; komwi me sapwellime Koht meninkeder sarawio!”


\par }{\PP \VS{35}Sises ahpw ketin kidahwehda ngehn sauto, mahsanih, “Eri, nennenla, kowe eri pweiekweisang rehn ohl menen!” Ngehn suwedo eri kesehdihte ohlo nanpwel mwohrail koaros, pwedieisang, sohla wiahiong ohlo mehkot suwed.


\par }{\PP \VS{36}Irail koaros eri pwuriamweikihla oh ndindapene nanpwungarail, “Dahme mi ni mahsen en ohl menet? Pwe e kin mahsen kehlail oh manaman ongete ngehn saut kan, a re kin peikiong!”

\VS{37}Rongen Sises eri lohkseli wasa koaros nan sahpwo.


\par }{\SH Sises Kakehlahda Aramas Tohto
\par }
{\R (Pil tehk Mad. 8.14-17; Mark 1.29-34)

\par }{\PP \VS{38}Sises eri ketieisang nan sinakokeo oh ketiketlahng ni imwen Saimon. Soulap en Saimono wonohnki nan ihmwo karakar laud. Re ahpw patohwanohng Sises en ketin sewese liho.

\VS{39}Sises ahpw ketin keieng mpe oh mahseniong karakaro. Karakaro ahpw sarasang reh, e ahpw pwourda ni ahnsowohte oh papah tohn imwo.


\par }{\PP \VS{40}Nin soutikpene, aramas koaros me mie kompoakeparail me soumwahu, me ahneki soangen soumwahu sohte lipilipil, re ahpw patohwanirailpenehng rehn Sises. Ih eri ketikidahng lime ko pohrail koaros wad emen oh ketin kakehlairailda.

\VS{41}Ngehn saut kan pil kin kohieisang rehn me tohto, kin weriwer ndinda, “Komwi me Sapwellimen Kohto!”

\par }{\PP Sises ahpw kin ketin angiangihirailda oh sohte kin men mweidohng re en lokaia, pwehki ar ese me iei ih Mesaiao.


\par }{\SH Sises Kapahrengki Rongamwahu nan Sudia
\par }
{\R (Pil tehk Mark 1.35-39)

\par }{\PP \VS{42}Ni eh rahnpeseng Sises ahpw ketieisang nan kahnimwo oh ketila kalapwukala wasa kis. Aramas ako eri tapihda raparapahkiseli; ni ar diarada re ahpw ngidingidkihong en dehr ketilahsang rehrail.

\VS{43}E ahpw mahsanihong irail, “I uhdahn pahn pil kapahrengki Rongamwahu en Wehin Koht ong kahnimw teikan, pwe ih me Koht ketin poaronekiniehdo.”


\par }{\PP \VS{44}Ih eri ketin kapahrek nan sinakoke kan en Sudia.




\par }\Chap{5}{\SH Sises Tepin Malipe Sapwellime Tohnpadahk ko
\par }
{\R (Pil tehk Mad. 4.18-22; Mark 1.16-20)

\par }{\PP \VerseOne{1}Rahn ehu Sises ketiket ni oaroahr en Lehen Kenesaret, a aramas ngeder ahpw pokondohng reh pwe re en iang rong mahsen en Koht.
\XREF{}{{\XO 5:1: }{\XT{Mad. 13.1-2; Mark 3.9-10; 4.1.}}}

\VS{2}Ih eri mahsanihada kisin pwoht riakis me peipei ni oaroahr en leho; a soused kei keredihsangehr powe pwe re en kolahng widen ar uhk kan.

\VS{3}Sises eri ketidahng pohn apwoat kisin pwoht ko, weren Saimon, ahpw mahsanihong en kaieilahsang ekis ni oaroahro. Sises eri ketidiong pohn kisin pwohto oh tapihada padahk ong pokono.


\par }{\PP \VS{4}Ni sapwellime mahsen eh eralahr, e ahpw mahsanihong Saimon, “Saimon, kumwail kaieilahng mahs kisin pwohto wasa loal, pwe kumwail en sehngkipeseng amwail uhk kan.”


\par }{\PP \VS{5}A Saimon sapeng Sises, patohwan, “Maing, se laidier pwohng wasa lao rahnpeseng, ahpw sohte seikat. Eri, soh, ni mwaromwien me se pahn kihdihki at uhk kat.”
\XREF{}{{\XO 5:5: }{\XT{Sohn 21.3.}}}

\VS{6}Irail eri sehngkipeseng ar uhk ko. Re ahpw kehledi kiden mwahmw, kereniong pwe arail uhk ko en teipeseng.
\XREF{}{{\XO 5:6: }{\XT{Sohn 21.6.}}}

\VS{7}Irail eri oalehdo iangarail ko me dake pwoht teio pwe re en patodohng sewese irail; irail eri patohwan seido. Re ahpw akeradahng mwahmw ko nan pwoht riapwoato lao dir; irail eri kereniong mwowikihdi.

\VS{8}Ni Saimon Piter eh kilangada soahng pwukat me wiawiher, e ahpw poaridihsang Sises, patohwanohng, “Maing, komw ketiweisang ie, pwe ngehi aramas dipan emen.”


\par }{\PP \VS{9}Ih oh ienge ko koaros inenen pwuriamweikihla soangen laid mwomwin wet me re ahpwtehn wiahda.

\VS{10}Pil duwehte iangarail teiko, Seims oh Sohn, nein Sepedi ko. Sises eri mahsanihong Saimon, “Eri, Saimon, ke dehr masak, pwe sang met kohla ke pahn kin laidih aramas.”


\par }{\PP \VS{11}Eri, re ahpw nihdadahng wararail pwoht ko nansapw, oh pwilikihdi arail dipwisou kan koaros oh iangala Sises.


\par }{\SH Kakehlepen Ohl Tokutok men
\par }
{\R (Pil tehk Mad. 8.1-4; Mark 1.40-45)

\par }{\PP \VS{12}Ehu ahnsou Sises ketiket nan kahnimw ehu, wasa me ohl emen kin iang mi ie me diren tokutok. Ni ohlo eh kilangada Sises, e ahpw poaridiong nanpwel mwowe oh patohwanohng, “Maing, ma komw ketin kupwurki, komw kak ketin kamwakeleiehda!”
\FTNT{b}{{\FR 5:12: }{\FT{KAMWAKELEIEHDA: Dene soumwahu wet kin kasaminehla aramas ong kaudok.}}}


\par }{\PP \VS{13}Sises ketin kapahla limeo powe oh doahke, mahsanih, “Me mwahu! Mwakelekelda.” Eri, ni ahnsowohte tokutoko ahpw kohsang rehn ohlo.

\VS{14}Sises eri mahsanihong, “Ke dehpa ndahng emen met; a kohwei oh kasalehiong pein kowe samworo pwe en kasawihiuk; ke ahpw kihda meirong en kadehdehn omw mwakelekellahr duwen me Moses koasoanedier.”
\XREF{}{{\XO 5:14: }{\XT{Lip. 14. Lip. 14.1-32.}}}


\par }{\PP \VS{15}Eri, rongen Sises ahpw lolohkseli wasa tohto, oh aramas ngeder ahpw kin pokondohng reh pwe re en rong sapwellime mahsen kan oh ale kamwahupen arail soumwahu kan.

\VS{16}E ahpw kin ketila kalapwukala nan sapwtehn kan, wasa e kin loulou ie.


\par }{\SH Sises Kakehlahda Ohl Mwoator men
\par }
{\R (Pil tehk Mad. 9.1-8; Mark 2.1-12)

\par }{\PP \VS{17}Rahn ehu ni Sises eh ketin wiewia sapwellime padahk, Parisi kei oh sounkawehwehn Kosonnedo kei pil iang mwomwohd kapilpene ih; re pwarodo sang nan kahnimw koaros en Kalili oh Sudia oh pil sang Serusalem. Roson en Kaun-o me dehde mehlel rehn Sises sang ni eh kin ketin kakehlahda me soumwahu kan.

\VS{18}Eri, ohl ekei ahpw leledo; re rowe ohl mwoator men. Irail eri nannanti pwe re en kapedolong ohl mwoatoro nan ihmwo oh pwilikihdi mwohn Sises.

\VS{19}Ni ar sohte kak pwehki koaiten pokono, re doukihda pohn ihmwo oh koupwoarepeseng pwelengen ihmwo, oh kakihredi me mwoatoro nanpwungen aramas ako mwohn silangin Sises.

\VS{20}Ni Sises eh mwahngihada uwen ar pwoson, e ahpw mahsanihong me mwoatoro, “Lao! Dipomw kan lapwasanguhkehr.”


\par }{\PP \VS{21}Sounkawehwehn Kosonnedo ko oh Parisi ko ahpw mengimengloalki, “Ihs ohl menet me lahlahwe Koht? Ihs me kak lapwahda dihp? Kaidehk Koht kelehpw?”


\par }{\PP \VS{22}Sises ketin mwahngih duwen ar mengimengloal, iei me e ketin sapeng irail, mahsanih, “Dahme kumwail mengimengloalki?

\VS{23}Dahme mengei rehn nda, ‘Dipomw kan lapwasanguhkehr,’ oh nda, ‘Uhda oh aluwei?”

\VS{24}Eri, pwe kumwail en ese me Nein-Aramas sapwellimaniki manaman en lapwahda dihp nin sampah...” E ahpw ketin sohpeilahng me mwoatoro oh mahsanihong, “Lao, I ndaiong uhk, uhda, ale kihomwen oh kohkohwei ni imwomwo!”


\par }{\PP \VS{25}Eri, ni ahnsowohte, me mwoatoro pa uhda mwohrail koaros, ale kiheo me e kin wonohn loale, kohla ni imweo, oh kapikapinga Koht.

\VS{26}Irail koaros ahpw pwuriamweikihla mehlel! Nan ar masak, re ahpw ndinda, “Ia uwen soangen kapwuriamwei kan me se kilangehr rahnwet!”


\par }{\SH Sises Malipe Lipai
\par }
{\R (Pil tehk Mad. 9.9-13; Mark 2.13-17)

\par }{\PP \VS{27}Mwurin mepwukat Sises ketiketla sang wasao, e ahpw ketin mahsanihada sounrik daksis men, ede Lipai, me mwomwohd nan eh ohpis. Sises eri mahsanihong, “Iangiehla.”

\VS{28}Lipai uhdahte kesehla mehkoaros me e ahneki oh iangala Sises.


\par }{\PP \VS{29}Lipai eri wiahiong Sises lapalahn kamadipw ehu ni imweo; sounrik daksis tohto oh aramas mwahl kei pil iang mwohdehng tehpelo.

\VS{30}Parisi kei oh arail sounkawehwehn Kosonnedo kei ahpw lipahnedkihda oh patohwanohng tohnpadahk ko, “Dahme kumwail kin iangki tungoal rehn sounrik daksis oh aramas sekeniken kan?”
\XREF{}{{\XO 5:30: }{\XT{Luk 15.1-2.}}}


\par }{\PP \VS{31}Sises ahpw ketin sapeng irail, mahsanih, “Kaidehkin aramas kehlail kan me kin anahne toakte, pwe me soumwahu kan.

\VS{32}I sohte kodohn ndahng me lelepek kan re en wiliakapwala, pwe me dipan akan.”


\par }{\SH Peidek duwen Kaisihsol
\par }
{\R (Pil tehk Mad. 9.14-17; Mark 2.18-22)

\par }{\PP \VS{33}Ekei irail ahpw patohwanohng Sises, “Dahme nein Sohn tohnpadahk ko kin kalap kaisihsolki oh kapakapki, pil duwehte nein Parisi tohnpadahk kan, a sapwellimomwi kan ahpw kin tungoal oh nim.”


\par }{\PP \VS{34}Sises ketin sapeng irail, mahsanih, “Ia duwe, kumwail lemeleme me kumwail pahn kak kaisihsolih tohnkapar en kamadipw en kapwopwoud nindokon ohl kamwohdo eh mihmi rehrail? Kumwail sohte kak!

\VS{35}Ahpw ehu ahnsou pahn kohdo me ohl kamwohdo pahn pehdsang irail, eri, ih rahno me re pahn kaisihsol.”


\par }{\PP \VS{36}Sises eri mahsanihong irail karasaras pwoatet: “Sohte me kin tehrasang kisehn sekid kapw, e ahpw deipinaiong ni sekid mering; pwe ma e pahn wia met, e kauwelahr sekid kapwo, oh kisehn sekid kapwo sohte pahn pahrekiong sekid meringo.

\VS{37}Pil duwehte, sohte me kin wudekihong wain kapw nan ehd kilin mahn mering; pwe ma e pahn wia met, wain kapwo pahn kahrehiong ehd meringo eh pahn mpwospeseng oh teipeseng, waino ahpw pahn wudekla oh ehdo pahn ohla.

\VS{38}Ahpw aramas kin wudekihong wain kapw nan ehd kapw.

\VS{39}Eri, sohte emen kin nda me e iouki wain kapw mwurin eh songadahr wain mering. Pwe e kin nda, “Me meringo me iou mehlel.”




\par }\Chap{6}{\SH Peidek duwen Rahnen Sapad
\par }
{\R (Pil tehk Mad. 12.1-8; Mark 2.23-28)

\par }{\PP \VerseOne{1}Rahnen Sapad ehu Sises ahpw ketin keid nan mwetin wihd ehu. Sapwellime tohnpadahk ko ahpw dolungada wahn wihd kei oh irihris nan pehrail oh kangkang kohla.
\XREF{}{{\XO 6:1: }{\XT{Deud. 23.25.}}}

\VS{2}Parisi kei ahpw patohwanohng irail, “Dahme kumwail wiewiahki mehkot me atail Kosonnedo keinapwih en dehr wiawi ni rahnen Sapad?”


\par }{\PP \VS{3}Sises ketin sapeng irail, mahsanih, “Kumwail sohte kin wadek dahme Depit wiadahro ahnsou me ih oh ienge ko duhpeklao?

\VS{4}Duwen eh pedolong nan tehnpas en Koht, ale lopwon en pilawa sarawi kei, tungoalehla oh kihong ienge ko pwe re en iang tungoale. Ahpw atail Kosonnedo keinapwih aramas en dehr iang tungoale pilawa sarawi ko, pwe samworo kante.”
\XREF{}{{\XO 6:4: }{\XT{Lip. 24.9.}}}
\XREF{}{{\XO 6:4: }{\XT{1 Sam. 21.1-6.}}}


\par }{\PP \VS{5}Sises ahpw pil mahsanih, “Nein-Aramas iei me pil Kaunen Sapad.”


\par }{\SH Ohl Pehmwoator men
\par }
{\R (Pil tehk Mad. 12.9-14; Mark 3.1-6)

\par }{\PP \VS{6}Pil rahnen Sapad ehu Sises ketilong nan sinakoke ehu pwe en ketin wia ie sapwellime padahk. A ohl emen iang patopato wasao me peh palimwaun mwoator.

\VS{7}Sounkawehwehn Kosonnedo oh Parisi kei kin anahne diar mehkot sapwung rehn Sises pwe re en kedipahki. Irail eri mwasamwasahnte ma Sises soh pahn ketin kakehlahda ohl pehmwoatoro ni rahnen Sapado.

\VS{8}A ni Sises eh ketin mwahngih arail lamalam, e ahpw mahsanihalahng me pehmwoatoro, “Kowe, patodahdo mahs oh uhda met.” Ohlo eri patodahla oh kesihnenda mwohrail.

\VS{9}Sises ahpw mahsanihong sounkawehwe oh Parisi ko, “I men idek rehmwail mehkot: dahme atail Kosonnedo mweidohng kitail en wia rahnen Sapad? Kitail en kin wia me mwahu de me suwed, doarehla mour de kauwehla?”

\VS{10}E mahsanihirailseli ahpw mahsanihong me pehmwoatoro, “Eri, kapahwei pehmwen.” Ohlo kapahlahte peho e pa mwahula.


\par }{\PP \VS{11}Sounkawehwe oh Parisi ko eri lingeringerda kowahlap oh tapihada kapwukapwung nanpwungarail dahme re kak wiahiong Sises.


\par }{\SH Sises Pilada Wahnpoaron Ehk Riemen
\par }
{\R (Pil tehk Mad. 10.1-4; Mark 3.13-19)

\par }{\PP \VS{12}Kedekedeo, Sises ahpw ketidahla pohn dohl ehu pwe en loulou ie. Ih eri ketiket wasao wie loulou, wasa lao rahnpeseng.

\VS{13}Nimensengo e ahpw ketin malipepene sapwellime tohnpadahk ko oh ketin pilada sang rehrail me ehk riemen, me e ketikihong mwararail, wahnpoaron.

\VS{14}Eri, iet irail akan: Saimon (me e pil kahdaneki Piter) oh rie Andru; Seims oh Sohn, Pilip oh Pardolomiu;

\VS{15}Madiu oh Tomas, Seims nein Alpius oh Saimon (tohn pwihnen Selod;)\FTNT{c}{{\FR 6:15: }{\FK{SELOD:
}}{\FT{Tehk Mad. 10.4.}}}

\VS{16}Sudas nein Seims, oh Sudas Iskariot, ohl me pahn pangala Sises.


\par }{\SH Sises Kapahrek oh Kakehlahda me Soumwahu kan
\par }
{\R (Pil tehk Mad. 4.23-25)

\par }{\PP \VS{17}Sises eri ketidi sang pohn dohlo oh wahnpoaron ko patohwan iang; e ahpw ket nan wasa patapat kis iangahki sapwellime tohnpadahk tohto. Aramas ngeder pil iang mi wasao, me pokondo sang wasa koaros en Sudia, sang Serusalem, sang kahnimw en ni oaroahr kan en Dair oh Saidon.

\VS{18}Re patodohng iang rong Sises oh ale kakehlepen ar soumwahu kan. Pil irail ko me ngehn saut tiadahr pohrail, re iang mi wasao oh iang ale kakehleparail.

\VS{19}Aramas koaros ahpw kin men doahke Sises, pwehki roson eh kin pwilipwilsang, oh e kin ketin kakehlahda me soumwahu kan koaros.


\par }{\SH Pai oh Nsensuwed
\par }
{\R (Pil tehk Mad. 5.1-12)

\par }{\PP \VS{20}Sises eri ketin mahmahsanih sapwellime tohnpadahk ko, oh mahsanih,

\par }{\Q “Meid pai kumwail me semwehmwe kan,

\par }{\QB pwe iei amwail wehi, Wehin Koht!


\par }{\Q \VS{21}“Meid pai kumwail me men mwengedahr ahnsou wet,

\par }{\QB pwe kumwail pahn medla!

\par }{\Q “Meid pai kumwail me kin sengiseng ahnsou wet,

\par }{\QB pwe kumwail pahn kouruhr!


\par }{\PP \VS{22}“Meid pai kumwail ni aramas akan ar pahn kailongkin kumwail, kasohwei kumwail, kasaroweikumwaildi, oh kauwehla adamwail kan pwehki Nein-Aramas.
\XREF{}{{\XO 6:22: }{\XT{1 Pit 4.14.}}}

\VS{23}Kumwail perenda oh ngisingiski amwail peren ahnsowo, pwe ketingpamwail nanleng me laud mehlel. Pwe ih duwen me samarail ko wiahiong soukohp ko.
\XREF{}{{\XO 6:23: }{\XT{2 Kron. 36.16; Wie. 7.52.}}}


\par }{\Q \VS{24}“A meid suwediong kumwail me kepwehpwe kan ahnsou wet;

\par }{\QB pwehki amwail aleier mour nsenamwahu nin sampah!


\par }{\Q \VS{25}“Meid suwediong kumwail kan me med ahnsou wet,

\par }{\QB pwe kumwail pahn duhpekla!

\par }{\Q “Meid suwediong kumwail kan me kin kouruhr ahnsou wet,

\par }{\QB pwe kumwail pahn mwahiei oh sengiseng!


\par }{\PP \VS{26}“Meid suwediong kumwail, ma aramas koaros pahn kapingai kumwail, pwe ih duwen me samarail ko wiahiong soukohp likamw ako.”


\par }{\SH Limpoak ong Atail Imwintihti kan
\par }
{\R (Pil tehk Mad. 5.38-48; 7.12a)

\par }{\PP \VS{27}“Eri, I pahn ndaiong kumwail koaros me rongorong ie: kumwail poakohng amwail imwintihti kan; kumwail wia mwahu ong me kin kailongkin kumwail;

\VS{28}kumwail kupwuramwahwih me kin kerieikumwailla; kumwail kapakapki me kin wia suwed ong kumwail.

\VS{29}Ma mehmen pohr apali likin sepomw, a pil mweidohng apali. A ma emen kihsang omw sekid, mweidohng en pil ale omw seht.

\VS{30}Kihong aramas koaros mehkot me re pahn peki rehmw; oh ma emen pahn kihsang mehkot me uhdahn ahmw, ke dehpa peki en kapwuredohng uhk.

\VS{31}Duwen me ke men aramas en wiahiong uhk, ih duwen me ke pahn wiahiong irail.
\XREF{}{{\XO 6:31: }{\XT{Dop. 4.15; Mad. 7.12.}}}


\par }{\PP \VS{32}“Ma kumwail pahn poakohngete irail kan me poakohng kumwail, soangen pai da me kumwail koapworopworki en ale? Pwe me dipan akan pil kin poakohng irail kan me kin poakohng irail.

\VS{33}Oh ma kumwail pahn wia me mwahu ongete me kin wia mwahu ong kumwail, soangen pai da me kumwail koapworoporki en ale? Pwe me dipan akan pil kin wia soahngohte.

\VS{34}Oh ma kumwail pahn kihong mehkot ong irail kante me kumwail kasikasik kasapahlpe sang rehr, soangen pai da me kumwail kasikasik en ale? Pwe me dipan akan pil kin kihong me dipan akan pwe re en pil ale dupukpe!

\VS{35}Eri soh, kumwail poakohng amwail imwintihti kan oh wia mwahu ong irail; kumwail kihong irail mehkot ahpw dehr kasikasik kasapahlpe sang rehrail. Pwe katingpamwail pahn laud mehlel oh kumwail pahn wiahla sapwellimen Koht, Wasa Lapalahpie. Pwe e kin ketin kalahngan ong me kin dup suwed kan oh me suwed akan.
\XREF{}{{\XO 6:35: }{\XT{Sir. 4.10-11.}}}

\VS{36}Kumwail eri kin kalahngan, duwehte Samamwail me ketin kupwurkalahngan.”


\par }{\SH Duwen Kadeikada Meteikan
\par }
{\R (pil tehk Mad.7.1-5)

\par }{\PP \VS{37}“Kumwail dehr kadeik meteikan pwe kumwail dehr pakadeida rehn Koht; kumwail dehr keriahla meteikan pwe kumwail dehr ale keriapamwail rehn Koht; kumwail mahkohng meteikan pwe Koht en ketin mahkohng kumwail.

\VS{38}Kumwail kihwei, pwe kumwail en ale dupukpe sang rehn Koht; kumwail wia kisakis sapan, e ahpw pahn ketin kasapahldohng kumwail ni uwe ieu me itar, me laudsang, me siksang kowahlap. Pwe mehn sohngohte me kumwail pahn sohngki meteikan, ih me Koht pahn pil ketin sohngkin kumwail.”


\par }{\PP \VS{39}Sises ahpw pil mahsanihong irail karasaras pwoatet: “Sohte aramas maskun men kak kaweid emen maskun. Pwe ma e pahn wia met, ira koaros pahn pwupwudiong nan warawar.
\XREF{}{{\XO 6:39: }{\XT{Mad. 15.14.}}}

\VS{40}Sohte tohnpadahk men kin lapalapasang eh sounpadahk; ahpw tohnpadahk koaros, ni ar pahn deila mehlel, re pahn kin duwehla ar sounpadahk kan.
\XREF{6.40}{{\XO 6:40: }{\XT{Mad. 10.24-25; Sohn 13.16; 15.20.}}}


\par }{\PP \VS{41}“Dahme kumwail kin nsenohki pwul en mesen riamwail kan, kumwail ahpw sohte kin tehk ataut me mi nan pein pwoaren masamwail kan?

\VS{42}Ia duwen amwail kak ndahng riamwailo, ‘Nahn! Ke dehr mahs, pwe I en kihsang pwulen nan mesomwen,’ ni amwail sohte pein kehn atauten nan pwoaren masamwail kan? Mwalaun kei kumwail! Kihsang mahs atauten nan pwoaren masamwail kan, kumwail ahpw pahn kak kilang duwen amwail pahn kihsang pwul nan mesen riamwailo.”


\par }{\SH Tuhke Pwoat oh Wah kan
\par }
{\R (Pil tehk Mad. 7.16-20; 12.33-35)

\par }{\PP \VS{43}“Tuhke mwahu pwoat sohte kin wa suwed; pil tuhke suwed pwoat sohte kin wa mwahu.

\VS{44}Kitail kin esehki tuhke koaros wahrail kan. Sohte me kak dolungasang wahn wain ni tuhke tekatek kan, de dolungasang kehngid ni tuhke leles.
\XREF{}{{\XO 6:44: }{\XT{Mad. 12.33.}}}

\VS{45}Aramas mwahu men kin kapwarehda mehkan me mwahu pwehki eh mohngiong direki me mwahu; duwehte aramas suwed men kin kapwarehda me suwed pwehki eh mohngiong direki me suwed. Pwe ewen aramas kin kapwadewei dahme audepen nan eh mohngiong.”
\XREF{}{{\XO 6:45: }{\XT{Mad. 12.34.}}}


\par }{\SH Sounkou Ihmw Riemen
\par }
{\R (Pil tehk Mad. 7.24-27)

\par }{\PP \VS{46}“Eri, da katepen amwail ekehkerkin ie, ‘Maing at Kaun, Maing at Kaun,’ nan amwail sohte kin kapwaiada me I kin padahkihong kumwail?

\VS{47}I pahn kasalehiong kumwail duwen mehmen me kin kodohng ie oh rong ei padahk kan oh kin kapwaiada.

\VS{48}E pahn rasehng aramas me kin kauwada imwe: e kin weirada pwehl lel paip, e ahpw kin poahsoanehdi imwe pohn paipo. Oh ni lapake eh kin pwilido oh lel ihmwo, e sohte kak kamwakidada, pwehki eh kokoudahr pohn paip.

\VS{49}A me kin rong ei padahk kan oh sohte kapwaiada, e kin rasehng aramas me kin kauwada imwe pohn pwehl ahpw sohte poahsoane. Eri, ahnsou me lapake kin pwilido oh lel ihmwo, e kin pwupwudi oh rengkpeseng. Ia pahn uwen ohla wet!”




\par }\Chap{7}{\SH Sises Kakehlahda en Kaunen Sounpei en Rom men eh Ladu
\par }
{\R (Pil tehk Mad. 8.5-13)

\par }{\PP \VerseOne{1}Ni Sises eh ketin kaerala sapwellime mahsen koaros ong pokono, e ahpw ketilahng Kapernaum.

\VS{2}En kaunen sounpeien Rom men eh ladu mi wasao me soumwahu laud oh kereniongehr mehla. Ladu menet me inenen kesempwal pahn kaunen sounpeio.

\VS{3}Eri, ni kauno eh rongada duwen Sises, e ahpw kadaralahng ekei ohl mehlel sang rehn mehn Suhs ako pwe re en patohwan peki rehn Sises en ketidohng kakehlahda eh laduwo.

\VS{4}Mehn Suhs ako eri pwarala rehn Sises oh patohwan peki ni ngidingid en ketila, pwe duwen ar pato, “Ohl menet uhdahn warohng ale kalahngan,

\VS{5}pwe e kin poakepoake tohn at wehi, oh pein ih kauwadahngkitehr ehu at sinakoke.”


\par }{\PP \VS{6}Sises eri ketin iangihrala. A ni eh ketin kerenlahngehr ihmwo, kaunen sounpeio kadaralahng kompoakepah kei pwe re en patohwanohng Sises, “Maing, komw dehr kupwurohki ketido, pwe I sohte warohng komwi en ketilong nan ei tungoal ihmw;

\VS{7}I pil sohte warohng piserwohng rehmwi. Komw ketin mahsente, a ei laduet pahn kehlailda.

\VS{8}Pwe ngehi pil aramas emen me miher pahn kaun, oh I ahpw kaunda sounpei kei. Ni ei kin patohwanohng emen irail, ‘Patohwei,’ a e kin patohla; ong emen, ‘Patohdo,’ a e kin patohdo; a ong ei ladu, ‘Wiahda met,’ a e kin wiahda.”


\par }{\PP \VS{9}Ni Sises eh karonge mepwukat, e ahpw ketin eimwolukihla, oh ketin sohpeiong pokono me ideidawehn, mahsanih, “Kumwail en ese pwe I saikinte diarada uwen pwoson wet, pil nan Israel.”


\par }{\PP \VS{10}Me pekederla ko eri pwurodo ni ihmwo oh diarada duwen laduwo eh kehlaildahr.


\par }{\SH Sises Komourada Nein Liohdi men nah Pwutak
\par }
{\PP \VS{11}Kedekedeo, Sises ahpw ketilahng kahnimw ehu me adaneki Nain; sapwellime tohnpadahk ko oh pokon laud ehu pil iang.

\VS{12}Ni eh ketin lel ni ewen kelen kahnimwo, iet kapar en mehla ieu pa kohkohieisang loale. Me melahr emen, nein liohdi men nah iehros, me re weuwa kohiei, oh pokon laud ehu pil iang liohdio.

\VS{13}Ni Sises eh mahsanihada liohdio, e ahpw ketin kupwurehla, mahsanihong, “Lih ke dehr seng!”

\VS{14}Ih eri ketin keiong mpen kohpwao oh ketikidahng limeo powe; a irail ko me rowe kohpwao ahpw uhdi. Sises ahpw ketin mahsanih, “Mwahnakapw, pwourda!”

\VS{15}Ni ahnsowohte me melahro pa mwohdada oh tapihada lokolokaia. Sises eri ketikihong rehn ineo.


\par }{\PP \VS{16}Irail koaros ahpw masepwehkada kowahlap, re ahpw pil kapikapinga Koht, ndinda, “Soukohp lapalap men ketidohngkitailehr,” oh, “Koht ketidohr pwe en ketin komourala sapwellime aramas akan!”


\par }{\PP \VS{17}Rongen manaman wet en Sises ahpw lohkseli wasa koaros nan Kalili oh pil nan sahpw akan me mi limwah.


\par }{\SH Meninkeder kei Sang Rehn Sohn Sounpapidais
\par }
{\R (Pil tehk Mad. 11.2-19)

\par }{\PP \VS{18}Nein Sohn tohnpadahk ko ahpw kairehki duwen mepwukat koaros. Sohn eri ekerodo riemen irail

\VS{19}oh kadaralahng rehn Kaun-o pwe ira en patohwan idek, “Ih komwi me Sohn patohwanehr me pahn ketido, de se en awiawihete emen tohrohr?”


\par }{\PP \VS{20}Ni ara lel rehn Sises, ira ahpw patohwanohng, “Maing, Sohn Sounpapidais patohwan kadarkitodo pwe se en patohwan kalelapak rehmwi, ma iei komwi me pahn ketido, de se en awiawihete emen tohrohr?”


\par }{\PP \VS{21}Ih ahnsowo me Sises ketin kakehlahda aramas tohto sang ar soumwahu kan, luwet akan, ngehn suwed kan, oh ketin kapehdpeseng mesen me maskun tohto.

\VS{22}Ih eri ketin sapeng nein Sohn tohnpadahk riemeno, mahsanih, “Kumwa pwurowei oh kairehki Sohn dahme kumwa kilangehr oh rongehr: duwen me maskun kan ar kakehr kilangada wasa, duwen me nehtuk kan ar kakehr aluhki neh pokon, duwen me tokutok kan ar mwakelekellahr,
\FTNT{d}{{\FR 7:22: }{\FK{MWAKELEKELLAHR:
}}{\FT{Tehk 5.12.}}} duwen me salengepon kan ar kin rongada wasa, duwen me melahr akan ar kin iasada, oh duwen Rongamwahu eh kin lohkohng me semwehmwe kan.
\XREF{}{{\XO 7:22: }{\XT{Ais. 35.5-6; b Ais. 61.1.}}}

\VS{23}Oh meid pai aramas me sohte kin peikasalkin ie!”


\par }{\PP \VS{24}Ni nein Sohn meninkeder ko ar patopatohla, Sises ahpw ketin kadehdehiong pokono duwen Sohn, mahsanih, “Ni amwail kohieilahng rehn Sohn nan sapwtehno, dahme kumwail kasikasik en kilang? Ahlek pwoat me kin tutuwelengki kisinieng?

\VS{25}Dahme kumwail kohieilahng kilang? Aramas emen me mi nan likou kaselel? Soangen aramas me kin mi nan likou kaselel kan oh ahneki reken kepwe kin dierekte nan tehnpas en nanmwarki kan.

\VS{26}Eri, dahme kumwail kasikasik en kilang? Soukohp men? Iei, ahpw kumwail en ese pwe e lapalapasang soukohp men.

\VS{27}Pwe iei Sohn me ntingdier duwe nan Pwuhk Sarawi, ‘Koht mahsanih, I pahn kadarowei nei meninkeder mwohmwi, pwe en kaunopada mwohmwi alomwi kan.’ ”
\XREF{}{{\XO 7:27: }{\XT{Mal. 3.1.}}}

\VS{28}Sises ahpw pil mahsanih, “Sohte aramas emen me ipwisang rehn lih lapalapasang Sohn Sounpapidais; eri ahpw, me keieu tikitik nan Wehin Koht, lapalapasang Sohn.”


\par }{\PP \VS{29}Eri, aramas koaros, oh pil sounrik daksis ko, rongehr Sises, iei irail ko me peikiong Koht oh aleier papidais en Sohn.
\XREF{}{{\XO 7:29: }{\XT{Mad. 21.32; Luk 3.12.}}}

\VS{30}A Parisi ko oh sounkawehwehn Kosonnedo ko, iei irail me kasohwe Koht, ni arail sohte men iang ale en Sohn eh papidaiso.


\par }{\PP \VS{31}“A dahme I pahn karasaiong aramas en ahnsou wet kan? Dahme re rasehng?

\VS{32}Re rasehng seri kan me kin mwadomwadong nan wasahn netinet kan. Ehu pwihn ahpw kin weriwer ndindahng ehu pwihn, ‘Se kesekeseng en peren ong kumwail, ahpw kumwail sohte men kahlek; se kokoul en kedepwidepw ong kumwail, ahpw kumwail sohte men sengiseng!’

\VS{33}Pwe ni en Sohn Sounpapidais eh pwarodo, e kin wiewia kaisihsol oh liksang wain, kumwail ahpw nda me ngehn suwed ti powe.

\VS{34}A ni Nein-Aramas eh ketido, oh kin konokonote pilawa oh wain, a kumwail kin nda, ‘Kumwail kilang mahs aramas menet! Uwen eh ewen mwenge oh iouki sakau, kompoakepahn sounrik daksis oh aramas sekeniken kan!’

\VS{35}Ahpw soh, pwe kupwurokong en Koht me kin dehdehda mwahu sang rehn sapwellime kan koaros.”


\par }{\SH Sises ni Imwen Parisi men, ede Saimon
\par }
{\PP \VS{36}Parisi men ahpw luke Sises en ketin iang towehda kisin ainpwoat kis ni imweo. Sises eri ketila oh ketidiong ni tehpel ehu pwehn konot.

\VS{37}A iet lih emen mie nan kahnimwo me inenen mour suwed. E ahpw rongada me Sises ketin iang konokonot nan ihmwo, iei me e patohwankihdo kisin pwoatol en leh pwohmwahu kis.
\XREF{}{{\XO 7:37: }{\XT{Mad. 26.7; Mark 14.3; Sohn 12.3.}}}

\VS{38}Ih eri patohdiong pohnpelikien Sises limwahn aluweluwe ko, e ahpw sengiseng oh kawisekesekehkihla pilen mese aluweluwe ko. E ahpw kin limwilimwiheki pitenmoange, metimetik oh keiehki aluweluwe ko leho.

\VS{39}Ni Parisi me lukedo Sises eh kilang met, e ahpw mengimengloalki, “Ma uhdahn soukohp men ohl menet, e pahn ese ihs lih menet me doahdoake; e pahn ese soangen mour suwed me e kin wiewia!”


\par }{\PP \VS{40}Sises ahpw ketin mahsanihong Saimon, “Saimon, mie mehkot me I men ndaiong uhk.”

\par }{\PP Saimon eri patohwan sapeng, “Nna, Maing Sounpadahk, komw mahsanih.”


\par }{\PP \VS{41}Sises eri mahsanih, “Aramas riemen mie me pweipwand ong ohl emen. Emen rehra pweipwandki toala limepwiki, a emen toala limeisek.

\VS{42}Ira koaros sohte ara mehn kapwungala ara pweipwand ko, iei me ohlo mahkikihong ira koaros. Eri, menlau sapeng ie, ihs rehra me eh limpoak laud ong ohlo?”


\par }{\PP \VS{43}Saimon ahpw patohwanohng Sises, “I lemeleme me aramas me ale mahk laud rehn ohlo.”

\par }{\PP A Sises mahsanih, “Me pwung omwi pasapengen.”

\VS{44}Ih eri sohpeilahng liho oh mahsanihong Saimon, “Komw mahsanih lih menet? Ni ei pwarodo ni imwomwiet, komw sohte ketikihong ie pihl mehn widen nehi kat; a ih, e widenkidahr nehi kat pilen mese oh limwiekidahr pitenmoange kan.

\VS{45}Komw sohte metik ie, duwen atail rahnmwahwen kapohl, a ih, e sohte tokedihsang metimetik nehi kat sang ni ei pedolongodo.

\VS{46}Komw sohte usoare ie, a ih, e keiehkihdier nehi kat leh pwohmwahu.

\VS{47}Eri, komwi en ese pwe e aleier mahkpen dipe kan me tohtohie, pwehki eh limpoak me laud. Pwe me pahn ale mahk tikitik en dipe kan, eh limpoak kin tikitik.”


\par }{\PP \VS{48}Sises eri mahsanihong liho, “Eri, dipomw kan lapwasanguhkehr.”


\par }{\PP \VS{49}A meteiko me iang mwohd nin tehpelo ahpw tapihada mengimengloalki, “Ihs memenet me pil kin lapwahda dihp akan?”


\par }{\PP \VS{50}Sises ahpw mahsanihong liho, “Eri, omw pwosonen me komouruhkalahr; kohkohwei ni popohl.”




\par }\Chap{8}{\SH Lih ekei me kin Ieiang Sises
\par }
{\PP \VerseOne{1}Kedekedeo, Sises ahpw ketin kakahnseli nan kahnimw oh nan kousapw akan, ketin kapakapahrengki Rongamwahu duwen Wehin Koht. Me ehk riemeno ieiangseli,

\VS{2}oh pil lih ekei me e ketin kakehlahda sang ngehn saut akan oh sang ar soumwahu kan: me iei Mery (me pil adaneki mehn Makdala,) me e ketin kausasang ngehn suwed isimen;
\XREF{}{{\XO 8:2: }{\XT{Mad. 27.55-56; Mark 15.40-41; Luk 23.49.}}}

\VS{3}Sohanna, en Kusa eh pwoud, sounkohwa ong Erod; Susana, oh pil ekei lih tohto me kin iang apwahpwalihki Sises oh sapwellime tohnpadahk ko ar kisin dipwisou kan.


\par }{\SH Karasaras en Sounkamwarak Werentuhke
\par }
{\R (Pil tehk Mad. 13.1-9; Mark 4.1-9)

\par }{\PP \VS{4}Aramas akan pokopokonpenehte rehn Sises sang nan kahnimw koaros; oh ni ar lelpenehr reh, e ahpw ketin mahsanihong irail karasaras pwoatet:


\par }{\PP \VS{5}“Aramas emen kohieilahng kamwarak eh kisin werentuhke kei. Ni eh kamwakamwarak kisin werentuhke ko nan sapwe, ekei mweredi ong pohnial, ahpw aramas tiakedi oh menpihr kan kangasang.

\VS{6}Ekei mweredi ong wasa takain, re ahpw wosadahte mengila; pwehki eh sohte lemwulemwur nan pwehlo.

\VS{7}Ekei mweredi ong nanpwungen dihpw tekatek me iang kisin werentuhke ko wosada oh keirda; re ahpw mehla pwehki dihpw tekatek ko eh kasokirailla.

\VS{8}A ekei mweredi ong nan pwelmwahu, re ahpw keirda oh wa— weren kaparapar epwiki sang ni tahpwteieu.”

\par }{\PP Sises ahpw kaerala karasaras pwoatet, mahsanih, “Eri, kumwail rong ma mie salengamwail mehn rong wasa!”


\par }{\SH Kahrepen Karasaras kan
\par }
{\R (Pil tehk Mad. 13.10-17; Mark 4.10-12)

\par }{\PP \VS{9}Sapwellime tohnpadahk ko ahpw idek reh, patohwan, “Maing, ia wehwehn karasaras wet?”

\VS{10}E ahpw ketin sapeng irail, mahsanih, “Kumwailte me e mweimweiong dehdehkihla manaman rir kan duwen Wehin Koht; a meteikan soh; pwe re pahn kin ese sang ni karasaras. Pwe re en kin kilikilang ahpw sohte dehdehki, re en rongorong ahpw sohte tehk.”
\XREF{}{{\XO 8:10: }{\XT{Ais. 6.9 (LXX).}}}


\par }{\SH Sises Kawehwehda Karasaras en Sounkamwarako
\par }
{\R (Pil tehk Mad. 13.18-23; Mark 4.13-20)

\par }{\PP \VS{11}“Iet wehwehn karasaraset: kisin werentuhke ko wehwehki mahsen en Koht.

\VS{12}Kisin war ko me pwupwudiong pohnialo, wehwehki irail kan me kin rong, a Tepil ahpw kin kohdo oh kihsang mahseno nan mohngiongirail kan pwe re en dehr kin pwoson oh mourkihla.

\VS{13}Kisin war ako me pwupwudiong nan wasa takain, wehwehki me kin rong mahsen oh kin alehte oh perenkihda. Ahpw e sohte kin lel nan kapehdirail kan, pwe re kin pwoson ahnsoutehkis; oh ni ahnsoun songosong, re kin mwadang pwupwuweisang.

\VS{14}Me mweredi nan dihpw tekatek ko, wehwehki irail kan me kin rong mahseno, ahpw anahn akan oh kepwe kan oh peren kan en sampah wet kin koaitonla oh kasokehla mahseno nan kapehdirail kan, iei me e sohte kin wahki.

\VS{15}A kisin werentuhke me pwupwudiong nan pwelmwahwo, wehwehki irail kan me kin rong, re ahpw katengehdi ong nan kapehdirail ni peik oh mwakelekel oh ni kanengamah, e lao kin wa mwahu rehrail.”


\par }{\SH Lamp Pahn Peisin
\par }
{\R (Pil tehk Mark 4.21-25)

\par }{\PP \VS{16}“Sohte me kin isikada lamp ehu ahpw pwainkihdi peisin ehu de kihong pahn peht. Pwe e pahn kidahng nan dewe pwe aramas akan en kak kilangki wasa ni ar pahn pedolong nan ihmw.
\XREF{}{{\XO 8:16: }{\XT{Mad. 5.15; Luk 11.33.}}}

\VS{17}Me rir koaros uhdahn pahn sansalda, oh me ekiek koaros pahn dierekda oh kalohkseli.
\XREF{}{{\XO 8:17: }{\XT{Mad. 10.26; Luk 12.2.}}}


\par }{\PP \VS{18}“Kumwail eri kanahieng duwen amwail kin rong; pwe aramas me ahneki mehkot, kalaudpe pahn kohieng; a me sohte ahneki mehkot, e pahn pil katihasang mehkiso me e lemeleme me ah.”
\XREF{}{{\XO 8:18: }{\XT{Mad. 25.29; Luk 19.26.}}}


\par }{\SH Inen Sises oh Rie kan
\par }
{\R (Pil tehk Mad. 12.46-50; Mark 3.31-35)

\par }{\PP \VS{19}Inen Sises oh rie ko ahpw patohdo pwe re en tuhwong; ahpw re sohte kak keiong mpe pwehki koaiten pokono.

\VS{20}Mehmen ahpw kairehki Sises, patohwan, “Inomwi oh riomwi ko patopato likio, oh re men patohwan tuhwong komwi.”


\par }{\PP \VS{21}A Sises ketin mahsanihong irail koaros, “Ih inei oh riei kan, irail kan me kin rong mahsen en Koht oh kin kapwaiada.”


\par }{\SH Sises ketin Kamwelehdi Melimel ehu
\par }
{\R (Pil tehk Mad.8.23-27; Mark 4.35-41)

\par }{\PP \VS{22}Rahn ehu Sises oh sapwellime tohnpadahk ko ketidahng pohn pwoht pwoat, e ahpw mahsanihong irail, “Kitail kotehwei mahs leht oh douluhlwong palio.” Irail eri ketida.

\VS{23}Ni ar tangatang kohla nan leho, Sises ketin seimwokla. E ahpw engimahda oh kamwakidada leho, kadirehkihla pwohto pihl, metehr kis pwe re en mwowihdi.

\VS{24}Tohnpadahk ko ahpw patopenehng rehn Sises pwe re en kaopehda, patohwanohng, “Sounpadahk, Sounpadahk! Kitail pahn sapwungalahr!”

\par }{\PP Sises eri ketida oh ketin angiangihada kisiniengo oh iloak ko. Eri, ni ahnsowohte kisiniengo tokedi oh nan leho pa mwelehdi kowahlap.

\VS{25}Ih eri mahsanihong irail, “Ia amwail pwosonen?”

\par }{\PP A irail ahpw pwuriamweikihla oh masepwehkada, oh ndindapene nanpwungarail, “Ia duwe? Ihs memenet, me kin mahseniongete kisinieng oh iloak kan, a re kin peikiong?”


\par }{\SH Sises Kakehlahda Ohl emen me Ngehn Suwed kei Tiadahr Powe
\par }
{\R (Pil tehk Mad. 8.28-34; Mark 5.1-20)

\par }{\PP \VS{26}Sises oh sapwellime tohnpadahk ko eri ketin lella oh peidi ni sapwen mehn Kerasa palio sallahng Kalili.

\VS{27}Ni Sises eh ketida sang pohn pwohto, ohl emen sang nan kahnimwo tuhwong, me wereilahr eh tehnwar en ngehn suwed. Ahnsou reirei e kin kilikilisouseli oh sohte kin kousoan nan ihmw, pwe en kin kohkohseli nanpwungen sousou kan.

\VS{28}Ni eh kilangada Sises, e ahpw mahdkihdi eh wer, oh poaridi mwowe, ngihl laudida, patohwan, “Maing Sises, Sapwellimen Koht, Wasa Lapalahpie! Dahme komw ketin kupwukupwure ong ie? I patohwan peki rehmwi, pwe komwi en dehr ketin kaloke ie!”

\VS{29}E patohwanda met pwehki Sises eh ketin mahsanihong ngehn sauto en kohieisang. Pwe pak tohto ngehno kin tiada powe, oh ni ar kin salihedi neh oh peh kan, e kin uhdahte kauwehla selipe kan oh tangahkilahng ohlo nan sapwtehn.


\par }{\PP \VS{30}Sises ketin keinemwe reh, mahsanih, “Ia mwaromw?”

\par }{\PP A e patohwanohng, “Ih mwarei, ‘Karis’ pwehki ngehn suwed tohto ar tiadahr powe.

\VS{31}Ngehn suwed ko eri pekihda rehn Sises e dehr kausiraillahng nan pwoahr loalo me soh kapi.
\FTNT{e}{{\FR 8:31: }{\FK{PWOAHR...KAPI:
}}{\FT{Madamadau en mehn mahs dene ngehn suwed kan kin sensel pahn kepin sampah lao lel rahn me re pahn ale kalokeparail.}}}


\par }{\PP \VS{32}Pelin pwihk ehu mihmi wasao, mwengemwengeseli ni keilen dohlo. Ngehn suwed ko eri pekihda rehn Sises en ketin mweidohng pwe re en kohla dillong rehn pwihk ko. Ih eri mweidohng.

\VS{33}Ngehn suwed ko ahpw pwedieisang rehn ohlo oh kohla dillong rehn pwihk ko. Ni ahnsowohte pwihk ko pwururdahte tangdihla ni ukedi ehu kohdilahng nan leho, wasa re duhla ie.


\par }{\PP \VS{34}Ni silepen pwihk ko ar kilangada met, re tangdoaui oh lohkiseli irair wet rehn aramas akan nan kahnimwo oh nan kisin kahnimw kan.

\VS{35}Aramas ako ahpw kohieila pwe re en pein kadehde meo. Ni ar lel rehn Sises, re diarada me ohlo me ngehn suwed ko kohieisangehr, e mwomwohd mpen aluweluwe ko, e likoudahr oh sohte mwahn mwomwen soumwahu. Irail ahpw masakada.

\VS{36}Me iang udiahl me wiawio, re ahpw kairehki tohn kahnimwo duwen ohlo eh mwahulahr.

\VS{37}Mehn Kerasa ko koaros ahpw wiahkihteieu patohwan ngidingidkihong Sises en ketiketla sang rehrail, pwe re inenen masepwehkada kowahlap. Sises eri ketidahng pohn pwoht ehu, oh mweselsang rehrail.

\VS{38}A ohl me ngehn suwed ko kohieisang reh ahpw peki rehn Sises, patohwanohng, “Komw ketin mweidohng ie I en iangkomwihwei.”

\par }{\PP Sises ahpw sohte ketin mweidohng, pwe e mahsanihong,

\VS{39}“Pwurowei ni imwomwo oh lohki ong aramas akan manaman me Koht ketin wiadahr rehmw.”

\par }{\PP Ohlo eri pwurala oh lohkiseli wasa koaros nan kahnimwo manaman me Sises ketin wiadahr reh.


\par }{\SH Nein Sairus Serepein oh Lih me Doahke Pwungipen Sapwellimen Sises Likou
\par }
{\R (Pil tehk Mad. 9.18-26; Mark 5.21-43)

\par }{\PP \VS{40}Ni Sises eh ketin sapahlla palio leho, aramas ngeder ahpw kasamwo, pwehki irail koaros patohwan kasikasik ih kowahlap.

\VS{41}Eri, ohl emen, ede Sairus, soumas en sinakoke ehu, ahpw leledo, poaridiong ni aluweluwen Sises kan, patohwan peki en ketila mahs ni imweo,

\VS{42}pwe eh tungoal serepein iehros emen, me sounpar eisek riau, kereniongehr mehla.

\par }{\PP Ni Sises eh ketiket kohla, aramas akan ahpw koaitonla.

\VS{43}Lih emen iang mi wasao me soumwahu en mehn warmwowi sounparehr eisek riau; e sohte kak mwahula. E kesehkilahr mehkoaros me e ahneki ni koadoahkpen eh soumwahwo rehn sounwini kan.

\VS{44}E dillahte nan pokono lel pohnpelikien Sises oh doahke pwungipen sapwellime likowo. Ni ahnsowohte eh soumwahwo pa madada.

\VS{45}Sises ahpw ketin mahsanih, “Ihs me doahke ieo?”

\par }{\PP Irail koaros ahpw sapengki me kaidehn irail. Piter ahpw patohwanohng Sises, “Maing ia duwen aramas akan ar kapilkomwipenehr oh koaitonkomwilahr?”


\par }{\PP \VS{46}A Sises ketin sapeng, mahsanih, “Mie me doahke ie, pwe I kehndahr manaman ehu eh kohsang rehi.”

\VS{47}Liho pehmadahr me e dierekdahr, e ahpw rerrer keilahng mpen Sises, poaridiong mwohn aluweluwe kan. E ahpw patohwanohng mwohn aramas koaros kahrepen eh doahke Sises oh duwen eh mwahula ni ahnsowohte me e doahke.

\VS{48}Sises eri mahsanihong, “Serepein, omw pwosonen me kakehleiukadahr. Kohkohwei ni popohl.”


\par }{\PP \VS{49}Ni Sises eh ketin mahmahsanih mepwukat, meninkeder men ahpw leledohng rehn soumas en imwen padahko, oh pakairkihong, “Noumwi serepeino melahr; komw dehr kedirapwahki Sounpadahken.”


\par }{\PP \VS{50}Sises ketin karongehda pakairo, e ahpw mahsanihalahng semen serepeino, “Komw dehr perki mehkot. Komw pwosonte, e ahpw pahn mourda.”


\par }{\PP \VS{51}Ni eh ketin lel ni ihmwo, e sohte ketin mweidohng mehmen en pedolong loale, pwe Piter oh Seims oh Sohn, oh en serepeino eh pahpa oh nohno.

\VS{52}Aramas koaros ni ihmwo wie sengiseng oh mwahmwahieiki serepeino. Sises mahsanihong irail, “Kumwail dehr seng, pwe serepeinet sohte mehla, e memeir!”


\par }{\PP \VS{53}Irail eri kouruhrki, pwehki ar ese me serepeino uhdahn melahr.

\VS{54}Sises eri ketikihda pehn serepeino oh kapitie laudida, mahsanih, “Serepein, pwourda!”

\VS{55}Ni ahnsowohte mour pwurehng serepeino, e ahpw kesihnenda. Sises eri mahsanihong irail re en kamwenge.

\VS{56}Seme oh ine, ira ahpw pwuriamweikihla mehlel; a Sises ketin mahsanihong ira, ira dehpa padahkihong mehmen me wiawihero.




\par }\Chap{9}{\SH Sises Poaronepeseng Tohnpadahk Ehk Riemeno
\par }
{\R (Pil tehk Mad. 10.5-15; Mark 6.7-13)

\par }{\PP \VerseOne{1}Sises eri ketin kapokonepene tohnpadahk ehk riemeno oh ketikihong irail manaman en kausasang rehn aramas soangen ngehn suwed koaros oh pil manaman en kakehlahda me soumwahu kan.

\VS{2}Ih eri ketin poaroneirailpeseng pwe re en patopeseng oh kapahrengki duwen Wehin Koht oh kakehlahda me soumwahu kan.

\VS{3}E ahpw ketin mahsanihong irail, “Kumwail dehpa wa mehkot nin seiloak wet: sohte sokon, sohte ehd mehn kihong loale mehn ketihnain, sohte pilawa, sohte mwohni, pil sohte likou mehn kiemmad.

\VS{4}Wasa kis me re pahn kasamwo kumwail ie, kumwail pedolong nan ihmwo oh mihmihte ie, kumwail lao mweselsang wasao.

\VS{5}A wasa kis me aramas akan sohte pahn kasamwo kumwail ie, kumwail pedoisang nan kahnimwo oh sipedasang pwelpar ni nehmwail kan pwe en wia kapehm ehu ong irail.”
\XREF{}{{\XO 9:5: }{\XT{Wie. 13.51.}}}
\XREF{}{{\XO 9:5: }{\XT{Luk 10.4.11.}}}


\par }{\PP \VS{6}Tohnpadahk ko eri mweselpeseng oh kakahnseli nan kisin kahnimw kan koaros, kapakapahrengki duwen Rongamwahu oh kamwakamwahwihala me soumwahu kan wasa koaros.


\par }{\SH Nanmwarki Erod Salohda
\par }
{\R (Pil tehk Mad. 14.1-12; Mark 6.14-29)

\par }{\PP \VS{7}Erod, kaunen Kalili, karongehda mehkan koaros me wiewiawier; e ahpw ketin pwunodkihda, pwehki ekei nda me Sohn Sounpapidais me iasadahr;
\XREF{}{{\XO 9:7: }{\XT{Mad. 16.14; Mark 8.28; Luk 9.19.}}}

\VS{8}a ekei me Elaisa me pwarodohr; a ekei, dene soukohp en kawa men me mourdahr sapahl.

\VS{9}Erod ahpw mahsanih, “Ia duwen, pwe I lupukasangehr moangen Sohno; a ihs pahn ohl menet me I rongorong duwe?” Ih eri songosongete raparapahki duwen eh men ketin tuhwong Sises.


\par }{\SH Sises Katungoale Ohl Limekid
\par }
{\R (Pil tehk Mad. 14.13-21; Mark 6.30-44; Sohn 6.1-14)

\par }{\PP \VS{10}Wahnpoaron ko pwurpenehr oh patohwanohng Sises mehkoaros me re wiadahr. Sises eri ketin kahreirailda pwe re en kolahng kalapwukala wasa kis nan kahnimw Pedsaida.

\VS{11}A ni pokono ar esehda met, re idawehnla. Sises eri ketin kasamwo irail oh koasoiaiong irail duwen Wehin Koht, oh ketin kakehlahda me kin anahne ale kakehlepen paliwararail kan.


\par }{\PP \VS{12}Ni ketipino eh peiklahr, tohnpadahk ehk riemeno ahpw patohla rehn Sises oh patohwanohng, “Maing, komw ketin kadarpesengala pokon wet, pwe re en patolahng rapahki nan kisin kahnimw kan oh wasa keren kan ar tungoal oh wasahn pweidi; pwe sapwtehn ehu wasaht.”


\par }{\PP \VS{13}A Sises ketin mahsanihong irail, “Kumwail nek pein kamwenge irail.”

\par }{\PP A re patohwanohng, “Lopwon en pilawahte limau oh kisin mwomw riakis me mie reht. Komw soh kupwukupwure se en patolahng pwaindohng lapalahn pokon wet arail tungoal?”

\VS{14}(Ohl kereniong limekid me iang mi wasao.)

\par }{\PP Sises eri mahsanihong tohnpadahk ko, “Kumwail wiahda pwihn kei wad limehk, oh padahkihong irail en mwohndi.”


\par }{\PP \VS{15}Irail eri wiahda oh kamwohdangiraildi.

\VS{16}Sises eri ketikihda lopwon en pilawa limwawo oh kisin mwomw riakiso, mahsendalahng nanleng, kapingkalahngan ong Koht, ketin pilitikihpeseng oh ketikihong sapwellime tohnpadahk ko pwe re en nehkohng pokono.

\VS{17}Irail koaros ahpw iang kepin konot oh medla. Tohnpadahk ko ahpw deukada kopwou eisek riau dir, sang luhwen konoto.


\par }{\SH En Piter eh Sakarada duwen Sises
\par }
{\R (Pil tehk Mad. 16.13-19; Mark 8.27-29)

\par }{\PP \VS{18}Ehu ahnsou Sises ketin kalapwukala wie loulou, tohnpadahk ko ahpw keiong mpe. Ih eri ketin keinemwe rehrail, “Dahme aramas akan kin ndindahki duwen ngehi? Ihs me re kin wiahkin ie?”


\par }{\PP \VS{19}A irail sapeng, patohwanohng, “Ekei kin patohwan me Sohn Sounpapidais komwi; ekei, me Elaisa; a ekei, me komwi emen soukohp en kawa ko me iasadahr.”
\XREF{}{{\XO 9:19: }{\XT{Mad. 14.1-2; Mark 6.14-15; Luk 9.7-8.}}}


\par }{\PP \VS{20}A e ketin mahsanih, “A kumwail, ihs me kumwail wiahkin ie?”

\par }{\PP Piter patohwan sapeng, “Komwi me Sapwellimen Koht Mesaia.”
\XREF{}{{\XO 9:20: }{\XT{Sohn 6.68-69.}}}


\par }{\SH Sises Kohpada duwen eh pahn Lokolok oh Pwoula
\par }
{\R (Pil tehk Mad. 16.20-28; Mark 8.30—9.1)

\par }{\PP \VS{21}Sises eri ketin kalikiraildi re dehpa ndahng emen met.

\VS{22}E ahpw pil mahsanih, “Nein-Aramas uhdahn pahn lokolok laud oh pengpengla rehn lapalap oh samworo lapalap akan oh sounkawehwehn Kosonnedo kan. E pahn kamakamala, e ahpw pahn iasada ni kesiluhwen rahn.”


\par }{\PP \VS{23}E pil mahsanihong irail koaros, “Mehmen me men idawehniehdo e uhdahn pahn tounmeteikihla pein ih, kapaikada eh lohpwu rahn koaros, oh idawehn ie.
\XREF{}{{\XO 9:23: }{\XT{Mad. 10.38; Luk 14.27.}}}

\VS{24}Pwe me kin men doarehla pein eh mour, e pahn pwupwusang; a me pahn pangala eh mour pwehki ngehi, e pahn ale.
\XREF{}{{\XO 9:24: }{\XT{Mad. 10.39; Luk 17.33; Sohn 12.25.}}}

\VS{25}Pwe da? E pahn mie katepe ong aramas emen ma e pahn sapwenikihla sampah pokon, a mwuhr e ahpw salongala de lohdi? Soh kowahlap!

\VS{26}Me pahn kin namenengkin ie oh namenengki ei padahk kan, iei ih me Nein-Aramas pahn ketin ailehki ni eh pahn ketido nan eh lingaling oh ni lingaling en Seme oh sapwellime tohnleng sarawi kan.

\VS{27}Kumwail en ese pwe ekei kumwail me mihmi met sohte pahn mehla, re lao pahn iang udiahl Wehin Koht.”


\par }{\SH Sises Lingalingla
\par }
{\R (Pil tehk Mad. 17.1-8; Mark 9.2-8)

\par }{\PP \VS{28}Eri, wihk ehu mwurin Sises eh ketin mahsanih mepwukat, e ahpw ketin kahrehda Piter, Sohn oh Seims, oh ketidalahng pohn dohl ehu pwe en loulou ie.

\VS{29}Nindokon eh wie loulou, mwomwen silangi wekila, sapwellime likou ko melengilengla oh pwetepwetala.

\VS{30}Oh iet, ohl riemen pa pwarada mpe, koasoakoasoiong; eri, iei ira: Moses oh Elaisa.

\VS{31}Ira pwarodo nin lingaling lapalahpie oh patopatohwanohng Sises duwen eh pahn ketin kapwaiada kupwur en Koht ni eh pahn ketin pwoula nan Serusalem.

\VS{32}Nindokon met eh wiewiawi, Piter oh ienge ko meirkelikla; a ni ar pirida re patohwanda lingaling en Sises oh pil ohl riemen me patopato mpe.

\VS{33}Eri, ni ara pahn patopatohla sang rehn Sises, Piter patohwanohng Sises, “Maing Sounpadahk, meid nohn mwahu atail ketiket wasaht. Se pahn wiahda impwal siluh wasaht, ehu tehnpasomwi, ehu en Moses, oh ehu en Elaisa.’ (E sohte mwahn wehwehki dahme e patopatohwano.)


\par }{\PP \VS{34}Nindokon eh patopatohwan mepwukat pelien depwek pali pa pwarada oh koaduhpwaliraildi, tohnpadahk ko eri masepwehkada ni ar mihla pahn mwetehn depweko.

\VS{35}Ngihl ehu ahpw peidihdo sang nan pelien depweko, me mahsanih, “Iei met nei pwutak, me I piladahr; kumwail rong eh padahk!”
\XREF{}{{\XO 9:35: }{\XT{Ais. 42.1; Mad. 3.17; 12.18; Mark 1.11; Luk 3.22.}}}
\XREF{}{{\XO 9:35: }{\XT{2 Pit. 1.17-18.}}}


\par }{\PP \VS{36}Ni ngihl wet eh sohrala, Siseste me ketiket mwohrail. Tohnpadahk ko ahpw sohte mwahn padahkihong mehmen mehkot duwen audepen kaudiahlo.


\par }{\SH Sises Kakehlahda Pwutak emen me Ngehn Saut Tiadahr Powe
\par }
{\R (Pil tehk Mad. 17.14-18; Mark 9.14-27)

\par }{\PP \VS{37}Mandahn rahno, ni ar ketiket kohdi sang pohn dohlo, lapalahn pokon ehu ahpw tuhwong Sises.

\VS{38}Ohl emen ahpw ngihl laudida sang nan pokono, patohwanohng Sises, “Maing Sounpadahk, komw ketido kupwure ei tungoal pwutaket. Pwe ih nei iehros!

\VS{39}Komw mwahngih, ni ngehn suwedo eh kin tiada powe, e kin pwururdahte weriwer, pwupwudiong nanpwel pinipintat, nan ewe pwudopwudida, oh ngehn suwedo kin kalipwelipwehda paliwere oh sohte kin men mweisang!

\VS{40}I patohwan peki rehn sapwellimomwi tohnpadahk kan, re en kausasang ngehn suwedo, ahpw re sohte kak.”


\par }{\PP \VS{41}Sises eri ketin sapeng, mahsanih, “Ia uwen amwail seupwoson oh sapwung! Ia werein ei pahn mihmi oh kanekanengamahiong kumwail!” E ahpw mahsanihong ohlo, “Kahredohng ie noumw pwutaken.”


\par }{\PP \VS{42}Ni pwutako eh patopato kohdo rehn Sises ngehn suwedo uhdahte kesepwekehdiong nanpwel, serekiseli. Sises ahpw ketin angiangihada ngehn suwedo, ketin kakehlahda pwutako, oh ketikihong semeo.

\VS{43}Aramas koaruhsie ahpw pwuriamweikihla roson oh manaman en Koht lapalap wet.

\par }{\SH Sises Pwurehng Mahsanihada duwen eh pahn Pwoula
\par }
{\R (Pil tehk Mad. 17.22-23; Mark 9.30-32)

\par }{\PP Aramas ako saikinte tokedihsang nan ar pwuriamwei oh ar kapikapinga en Sises eh wiewia kan, a e ketin mahsanihong sapwellime tohnpadahk ko,

\VS{44}“Kumwail dehr manokehla dahme I pahn ndaiong kumwailet: pwe Nein-Aramas pahn pengpengla rehn aramas akan oh pahn arail manaman.”

\VS{45}A tohnpadahk ko ahpw sohte mwahn wehwehki mouren mahsen wet. E ketin karirasang irail pwe re en dehr wehwehki, oh re masak peki reh en ketin kawehwehiong irail.


\par }{\SH Ihs me Keieu Lapalap?
\par }
{\R (Pil tehk Mad. 18.1-5; Mark 9.33-37)

\par }{\PP \VS{46}Tohnpadahk ko eri akamaikihda duwen ihs me pahn lapalap rehrail.
\XREF{}{{\XO 9:46: }{\XT{Luk 22.24.}}}

\VS{47}Sises ketin mwahngihada arail lamalam, iei me e ketin alehki kisin seri kis oh ketin kasihnenihada mpe,

\VS{48}mahsanihalahng tohnpadahk ko, “Me kin kasamwo kisin seri menet ni edei, ngehi me e kin kasamwo; a me kin kasamwo ie, nahn e kin kasamwo me ketin kadariehdo. Pwe me keieu tikitik rehmwail koaros, iei ih me keieu lapalap.”
\XREF{}{{\XO 9:48: }{\XT{Mad. 10.40; Luk 10.16; Sohn 13.20.}}}


\par }{\SH Me Sohte kin Uhwong Kumwail, E kin Uhpalihkin Kumwail
\par }
{\R (Pil tehk Mark 9.38-40)

\par }{\PP \VS{49}Sohn ahpw patohwan, “Maing Sounpadahk, se kilangada ohl emen me kin iang kausasang ngehn suwed rehn aramas ni mwaromwi, se ahpw keinapwihdihsang, pwe e sohte kin iang kiht idawehn komwi.”


\par }{\PP \VS{50}A Sises ketin mahsanihong ih oh tohnpadahk teiko, “Kumwail dehr keinapwihedi, pwe mehmen me sohte kin uhwong kumwail, nahn e kin uhpalihkin kumwail.”


\par }{\SH Kisin Kahnimw en Sameria kis Kahng Kasamwo Sises
\par }
{\PP \VS{51}Ni ahnsou me Sises pahn ketisang sampah ketidahla nanleng eh kerendohr, e ahpw ketin kupwurehda en ketidahla Serusalem.

\VS{52}E ketin poaronehla mwowe ekei sapwellime ko pwe re en patolahng onopada mehkoaros nan kisin kahnimw kis en Sameria.

\VS{53}Ahpw tohn kisin kahnimwo sohte men kasamwo, pwehki eh ketiket kohdalahng Serusalem.

\VS{54}Ni Seims oh Sohn ara esehda met, ira ahpw patohwanohng Sises, “Maing, komw ketin kupwurki se en patohwan peki pwe kisiniei en mweredi sang nanleng oh kamwasikeirailla?”
\XREF{}{{\XO 9:54: }{\XT{2 Nan. 1.9-16.}}}


\par }{\PP \VS{55}Sises ketin sohpeiong ira oh angiangihirahda.

\VS{56}Irail eri douluhllahng ni ehu kahnimw tohrohr.


\par }{\SH Me kin Mwomwehda Idawehn Sises
\par }
{\R (Pil tehk Mad. 8.19-22)

\par }{\PP \VS{57}Ni ar ketiket kohla nanialo, ohl emen patohwanohng Sises, “Maing, I pahn idawehnkomwihwei wasa koaros me komw pahn ketla ie.”


\par }{\PP \VS{58}A Sises mahsanihong, “Kidien wel kan mie dewerail, oh menpihr en pahnlahng kan mie pasarail; a sohte wasa me Nein-Aramas kak wendi oh kommoaldi ie.”
 

\par }{\PP \VS{59}A ong emen e pil mahsanih, “Kowe, iangiehla.”

\par }{\PP A e sapeng, patohwan, “Maing, komw ketin mweidohng ie mahs I en patolahng sarepedi semeio.”


\par }{\PP \VS{60}Sises ketin mahsanihong, “Mweidohng pwe irail akan me melahr en sarepedi arail mehla kan. A kowe, kohwei oh iang lohkiseli Wehin Koht.”


\par }{\PP \VS{61}Pil emen patohwanohng, “Maing, I pahn iangkomwihla; ahpw komw ketin mweidohng ie mahs I en patolahng kamwurimwuriong kisehi ko ni imweio.”
\XREF{}{{\XO 9:61: }{\XT{1 Nan. 19.20.}}}


\par }{\PP \VS{62}Sises ketin sapeng, mahsanih, “Mehmen me pahn tapihada doadoahk kesempwal ehu, ahpw pweieksang, e sohte warohng Wehin Koht.”




\par }\Chap{10}{\SH Sises Poaronepeseng Sapwellime Tohnpadahk Isiakan Riemen
\par }
{\PP \VerseOne{1}Mwurin mepwukat Kaun-o ketin pilada tohnpadahk isiakan riemen oh ketin poaronepeseng mwowe, wad riemen, pwe re en kolahng nan kahnimw kan oh wasa kan me e pahn ketilahng ie.

\VS{2}Ih eri ketin mahsanihong irail, “Rahket me inenen laud, a tohndoadoahk kan me malaulau; kumwail eri kapakap oh peki rehn kaunen rahket pwe en ketin kadarodohng tohndoadoahk tohto nan sapwellime rahk.
\XREF{}{{\XO 10:2: }{\XT{Mad. 9.37-38.}}}

\VS{3}Eri, kumwail mwesel; kumwail en ese pwe I kadarkumwailwei duwehte sihmpwul kei nanpwungen kidien wel kan.
\XREF{}{{\XO 10:3: }{\XT{Mad. 10.16.}}}

\VS{4}Kumwail dehr wa pilihs, de koaruk en seiloak, de suht. Kumwail dehr uhdi nanial akan pwehn rahnmwahwih aramas.

\VS{5}Ni amwail pahn kin lel ni kahnimw ehu, kumwail pahn kin nda, ‘Popohl ong tehnpas wet.’

\VS{6}A ma aramas en popohl emen mie nan tehnpaso, amwail popohl pahn mihla reh; a ma sohte, e pahn pwurodohng kumwail.

\VS{7}Kumwail eri mihmihte nan ihmwo, iang tungutungoale mehkoaros me re pahn kaunopada mwohmwail; pwe tohndoadoahk koaros kin konehng ale pweinen ar doadoahk. Kumwail dehr kin kesekeseuseli kohsang ni ehu ihmw kolahng ni ehu.
\XREF{}{{\XO 10:7: }{\XT{1 Kor. 9.14; 1 Tim. 5.18.}}}

\VS{8}Ma kumwail pahn pedolong nan kahnimw ehu oh re ahpw kasamwo kumwail, kumwail tungoale kisin tungoal akan me re pahn kihong kumwail.

\VS{9}Kumwail kakehlahda me soumwahu kan en nan kahnimwo, oh kapahrengkihong towe kan me Wehin Koht kerendohngirailehr!

\VS{10}A ma kumwail pedolong nan kahnimw ehu oh re sohte men kasamwo kumwail, kumwail kohieilahng nanial kan oh ndaiong towe kan,
\XREF{}{{\XO 10:10: }{\XT{Wie. 13.51.}}}

\VS{11}“Pwelpar en amwail kahnimw me pasehngehr nin neht kat, se sipedowohng kumwail pwehki at men kasalehda at sapwungkin kumwail; ahpw kumwail en ese pwe Wehin Koht kerendohngkumwailehr.’
\XREF{}{{\XO 10:11: }{\XT{Mad. 10.7-14; Mark 6.8-11; Luk 9.3-5.}}}

\VS{12}Mehlel I ndaiong kumwail pwe ni Rahnen Kadeiko Sodom pahn diar kalahngan en Koht laudsang kahnimwo!”
\XREF{}{{\XO 10:12: }{\XT{Sen. 19.24-28; Mad. 11.24; b Mad. 10.15.}}}


\par }{\SH Kahnimw Seupwoson kei
\par }
{\R (Pil tehk Mad. 11.20-24)

\par }{\PP \VS{13}“Meid suwediong uhk, Korasin! Pil meid suwediong uhk, Pedsaida! Pwe ma manaman ako me wiawiher rehmwa, re pweidahte rehn Dair oh Saidon, nahn tohn kahnimw pwukat mwomwohdehr nan likoun nsensuwed, oh kamwerehdiong pehs pohrail, kasalepen ar koluhla oh wiliakapwala.
\XREF{}{{\XO 10:13: }{\XT{Ais. 23.1-18; Esek. 26.1— 28.26; Soel 3.4-8; Eimw. 1.9-10; Sek. 9.2-4.}}}

\VS{14}Ni Rahnen Kadeiko Dair oh Saidon pahn diar kalahngan rehn Koht laudsang me kumwa pahn diar.

\VS{15}A duwen kowe, Kapernaum, kowe me pein pwekuhkadalahng nanleng? Ke pahn pisikendilahng nan ehl!”
\XREF{}{{\XO 10:15: }{\XT{Ais. 14.13-15.}}}


\par }{\PP \VS{16}Sises ahpw pil mahsanihong tohnpadahk ko, “Me kin rong kumwail, nahn e kin rong ie; a me kin mwamwahlkin kumwail, nahn e kin mwamwahlkin ie, a me kin mwamwahlkin ie, nahn e kin mwahmwahlki me ketin kadariehdo.”
\XREF{}{{\XO 10:16: }{\XT{Mad. 10.40; Mark 9.37; Luk 9.48; Sohn 13.20.}}}


\par }{\SH Sapahldohn me Isiakan Riemeno
\par }
{\PP \VS{17}Tohnpadahk isiakan riemeno ahpw pwurodo, pereperen kowahlap. Re ahpw patohwanohng Sises, “Maing at Kaun, ngehn suwed kan pil kin peikiong kiht ni at kin kausirailsang rehn aramas ni roson en mwaromwi!”


\par }{\PP \VS{18}A Sises ketin sapeng irail, mahsanih, “I kilangehr duwen Sehdan eh pwupwudisang nanleng duwehte lioal.

\VS{19}Kumwail en ese pwe I kihong kumwail manaman, pwe kumwail en kak sok pohn sineik kan oh pohn skorpion kan oh powehdi Imwintihtio, oh sohte mehkot pahn kauweikumwailla.
\XREF{}{{\XO 10:19: }{\XT{Mel. 91.13.}}}

\VS{20}Eri, kumwail dehr perenki en ngehn saut kan ar peikiong kumwail, ahpw kumwail en perenkihda adamwail kan eh ntingdier nanleng.”


\par }{\SH Sises Kupwur Perenda
\par }
{\R (Pil tehk Mad. 11.25-27; 13.16-17)

\par }{\PP \VS{21}Ni ahnsowohte Sises ketin direkihla peren laud en nan kupwure sang rehn Ngehn Sarawi. Ih eri mahsanih, “Maing Semei, Kaun en nanleng oh sampah! I kapingahkin komwi omwi ketin ekihsang soahng pwukat me loalokong oh koahiek en sampah kan, ahpw ketin kasalehiong me soaloalokong kan. Iei Maing, Semei, met komw ketin wiahda sang ni pein mwekid en nan kupwuromwi.


\par }{\PP \VS{22}“Semei ketikihongieier mehkoaros. Sohte emen ese duwen Sapwellimen Kohto, pwe Sahmohte me mwahngih. Pil sohte emen ese duwen Sahm, pwe Sapwellimen Kohtohte, oh irail kan me Sapwellimen Kohto ketin kupwurki en kasalehiong.”
\XREF{}{{\XO 10:22: }{\XT{Sohn 3.35; b Sohn 10.15.}}}


\par }{\PP \VS{23}Sises ahpw ketin sohpeiong tohnpadahk ko oh mahsanihong irail ni rir, “Meid pai kumwail me uduhdiahlehr mehkan me kumwail uduhdiahl met!

\VS{24}Kumwail en ese pwe soukohp tohto oh nanmwarki tohto ngoangkilahr en udiahl mehkan me kumwail uduhdiahl met, re ahpw sohte kak; re pil men iang rong mehkan me kumwail rongorong met, re ahpw sohte kak.”


\par }{\SH Karasaras en Ohlen Sameria Kadek men
\par }
{\PP \VS{25}Eri, sounpadahk en Kosonnedo men ahpw pwarodo rehn Sises oh song en lidipih, patohwanohng, “Sounpadahk, dahme I uhdahn pahn wia pwe I en kak ale mour soutuk?”
\XREF{}{{\XO 10:25: }{\XT{Mad. 22.35-40; Mark 12.28-34.}}}


\par }{\PP \VS{26}A Sises ketin sapeng, mahsanih, “Dahme ntinting nan Pwuhk Sarawi? Dahme Pwuhk Sarawi mahsanih?”


\par }{\PP \VS{27}A ohlo patohwanohng, “Ke en poakohng Kaun-o, omw Koht, sang nan kapehdomw unsek, ni ngenomw unsek, ni omw kehl koaros unsek, ni loalomw unsek;’ oh ‘Ke en poakohng mehn mpomw duwen omw kin poakohng pein uhk.’ ”
\XREF{}{{\XO 10:27: }{\XT{Deud. 6.5; b Lip. 19.18.}}}


\par }{\PP \VS{28}Sises ketin sapeng, mahsanih, “Me pwung omw pasapengen. Eri, kapwaiada men, ke ahpw pahn mourla.”
\XREF{}{{\XO 10:28: }{\XT{Lip. 18.5.}}}


\par }{\PP \VS{29}A ohlo, me men akupwungki pein ih, idek rehn Sises, patohwan, “A ihs me mehn mpei?”


\par }{\PP \VS{30}Sises ketin sapeng, mahsanih, “Aramas emen kohdihla sang Serusalem kohdilahng Seriko; loallap suwed kei ahpw poarokedi, kulihasang eh likou kan, kemeselihte lao kalipwelipwehda kereniong mehla, re ahpw kohkohlahsang.

\VS{31}Samworo men ahpw keididihla nanialohte; ni eh kilangada aramaso, e douluhllahsang keid apali ahlo.

\VS{32}Pil duwehte mehn Lipai men keid wasao, kilangada ohlo, e ahpw pil douluhllahsang keid apali ahlo.

\VS{33}A ohlen Sameria men me wiewia eh seiloak oh pil keid wasao, ni eh kilangada aramaso, nan kapehde mwekidikihda eh poakehla.
\XREF{}{{\XO 10:33: }{\XT{2 Kron. 28.15.}}}

\VS{34}E ahpw keiong mpe, kieldiong leh oh wain pohn wasa ohla kan en paliwere oh kidimpene. E ahpw kidahng pohn dakepe oh walahng nan imwen keiru ehu; e ahpw apwahpwalih wasao.

\VS{35}A mandahn rahno e ahpw kihong mwohni silper riau kaunen imwen keiruwo oh ndaiong, ‘Apwalih mahs ohl menet, oh ni ei pahn pwurodo I nek kapwungohng uhk mehkoaros me ke pahn luhskihla.’ ”


\par }{\PP \VS{36}Sises eri kaimwisekala karasaras wet, mahsanihalahng sounpadahko, “Ihs me ke lemehiong rehn me silimen pwukat, me uhdahn mehn mpen aramas me lohdiong loallap suwed ko?”


\par }{\PP \VS{37}A e sapeng, patohwan, “Me patohwan kadek ong iho.”

\par }{\PP Sises ketin mahsanihong, “Eri, kohwei oh wiahda duwehte.”


\par }{\SH Sises ketin Pas rehn Marda oh Mery
\par }
{\PP \VS{38}Ni Sises oh sapwellime tohnpadahk ko ar ketiket kohdalahng Serusalem, re ahpw lel ni kisin kahnimw kis wasa me lih emen, ede Marda, kasamwolong Sises nan imwe pwe en wiahiong kisin einpwoat kis.
\XREF{}{{\XO 10:38: }{\XT{Sohn 11.1.}}}

\VS{39}Rien Marda lih emen mie, ede Mery, me mwohndiongete mpen aluweluwen Sises ko oh mwomwohdete wasao, rongorong sapwellime mahsen kan.

\VS{40}A Marda ahpw kin pwurupwurkiseli eh kedirepw en onopada mehkoaros mehn papah Sises. Ih eri keiong mpen Sises oh patohwanohng, “Maing, komw mahsanih mahs duwen Mery eh sohte men sewese ie ni kisin doadoahk kiset. Ngehi eri kelehpwkilahr. Komw mahsanihong en sewese ie mahs!”


\par }{\PP \VS{41}Sises ahpw sapeng, mahsanih, “Marda, Marda! Ke pwunodkidahr oh soupisengkilahr soahng tohto.

\VS{42}A ke en ese pwe soahng teieu me kesempwal kowalahpie. Mery piladahr mehkot mwahwie; eri, sohte me pahn adihasang.”




\par }\Chap{11}{\SH Sapwellimen Sises Padahk duwen Kapakap
\par }
{\R (Pil tehk Mad. 6.9-13; 7.7-11)

\par }{\PP \VerseOne{1}Rahn ehu Sises wie loulou wasa kis. Ni eh ketin kaerala sapwellime loulowo, emen sapwellime tohnpadahk ko ahpw patohwanohng, “Maing at Kaun, komw ketin padahkihong kiht duwen at pahn kapakap, duwehte Sohn eh patohwan padahkihongehr eh tungoal tohnpadahk ko.”


\par }{\PP \VS{2}Sises ahpw mahsanihong irail, “Eri, iet duwen amwail pahn kin kapakap:

\par }{\Q ‘Samat,

\par }{\QB mwaromwi en sarawihla,

\par }{\QB mweimwi en pweida.


\par }{\Q \VS{3}Komw ketikihdo rahn koaros kisin tungoal me se anahne.


\par }{\Q \VS{4}Komw ketin mahkikihong kiht dipat akan,

\par }{\QB pwehki at kin mahkohng koaros me kin wia sapwung ong kiht.

\par }{\Q Komw dehr mweidohng kiht nan songosong laud.’ ”


\par }{\PP \VS{5}Sises eri pil mahsanihong tohnpadahk ko, “Ma emen kumwail me mie kompoakepah, e ahpw pahn kohla reh ni imwe nin lukepen pwong oh peki reh, nda, ‘Kompoakepahi, menlau kamangaiong ie mahs lopwon en pilawa siluh,

\VS{6}pwe I en kamwengehki kompoakepahi men me ahpwetehn lel rehi, pwe sohte mehkot rehi me I en kihong!’

\VS{7}A ma kompoakepahmwo me mihmi nan imweo pahn sapeng, nda, ‘Ke dehr kedirepwe ie, pwe wenihmwet ritidier oh nei seri kat meirier. Eri, I sohte kak pwourda pwe I en kihong uhk mehkot.’

\VS{8}Eri, kumwail en ese pwe ma e sohte pahn pwourda pwe en kihong mehkot pwehki eh kompoakepah, a pwehki eh men piseksang eh pekipek ngidingido e pahn pwourda oh kihong mehkoaros me kompoakepaho anahne.

\VS{9}Eri, ihme I ndahkihong kumwail: kumwail peki, e ahpw pahn kohieng kumwail; kumwail rapahki, kumwail ahpw pahn diar; kumwail letelet, e ahpw pahn ritidahng kumwail.

\VS{10}Pwe koaros me kin peki pahn ale; oh me kin rapahki, kin diar; oh me kin letelet, e pahn ritidahng.

\VS{11}Mie rehmwail sahm emen, me ni nah seri men eh pahn peki kene kisin mwomw, e ahpw pahn kihong sineik?

\VS{12}De ni eh peki kene kutohr, e ahpw pahn kihong meninrahn?

\VS{13}Eri, mehnda ma kumwail aramas sapwung kei, a kumwail ese kihong noumwail seri kan dahme mwahu ong irail. Eri, Samamwail me ketiket nanleng soh pahn ketikihong Ngehn Sarawi irail kan me kin peki reh?”


\par }{\SH Sises oh Peelsepwul
\par }
{\R (Pil tehk Mad. 12.22-30; Mark 3.20-27)

\par }{\PP \VS{14}Pil rahn ehu Sises ketin kausasang ngehn suwed men rehn lohteng men. Eri, ni ngehn suwedo eh kohieisang, me lohtengo ahpw lokaiahda. Aramas koaros inenen pwuriamweikihla.

\VS{15}Ekei irail ahpw nda, “Ni mwaren Peelsepwul, soumas en ngehn suwed kan, me e kakauski ngehn suwed sang rehn aramas.”
\XREF{}{{\XO 11:15: }{\XT{Mad. 9.34; 10.25.}}}


\par }{\PP \VS{16}Oh ekei, ni ar men lidipih, re peki en wiahiong irail ehu manaman sang nanleng.
\XREF{}{{\XO 11:16: }{\XT{Mad. 12.38; 16.1; Mark 8.11.}}}

\VS{17}A Sises ketin mwahngih ar lamalam; eri, e ahpw mahsanihong irail, “Wehi ehu sohte lipilipil me kin pwalpeseng wiahda pali kei me kin uhpene nanpwungarail sohte kak mour werei; oh peneinei ehu me towe kan sohte kin miniminpene pahn mwerpeseng ohla.

\VS{18}Eri, ia duwe? Ma pwihn kei mie nan wehin Sehdan me uhpene nanpwungarail, ia duwen eh wehi, e kak pweida? Kumwail ndinda dene I kin kausasang ngehn suwed rehn aramas pwehki Peelsepwul eh kin kihong ie manaman en wia met.

\VS{19}Ma ih duwen met ei kin kaus ngehn suwed kan, a ia duwen iangamwail kan ar kin kausasang? Pein iangamwail kan kadehdehda amwail uhdahn sapwung.

\VS{20}Eri, ma ni mwaren Koht me I kin kauski tepil kan, met kadehdehda me Wehin Koht leledohngkumwailehr.


\par }{\PP \VS{21}“Ma ohl kehlail men pahn kin sinsilehki imwe eh tehtehn pei koaros, nahn mehkoaros me e ahneki pahn kin nekinek mwahu.

\VS{22}Ahpw ma emen me kehlailasang pahn pelianda oh kalowehdi, e pahn wahsang eh tehtehn pei koaros me e kekehlki, oh kin nehkpeseng kepwehn kul kan.


\par }{\PP \VS{23}“Me sohte kin uhpalihkin ie, iei e kin pelian ie; a me sohte kin iang ie kihpene, iei e kin kesepeseng.”
\XREF{}{{\XO 11:23: }{\XT{Mark 9.40.}}}


\par }{\SH Sapahldohn Ngehn Suwed rehn Aramas
\par }
{\R (Pil tehk Mad. 12.43-45)

\par }{\PP \VS{24}“Ni ngehn suwed men eh kin kohieisang rehn aramas emen, e kin kohkohseli nan sapwtehn raparapahki wasahn kommoal; a ma e sohte kin diar, e kin mengloalki, ‘I pahn pwurowohng ni imweio wasa I pedoisang ieo.’

\VS{25}Ih eri kin pwurolong oh diarada duwen ihmwo eh mwakelekellahr oh koasoandier.

\VS{26}E ahpw kin kohieisang oh ale ngehn suwed isimen me suwedsang; irail ahpw kin pedolong loale oh kin kousoanla ie. Eri, ni imwilah, aramaso pahn suwedsang nin tapio.”


\par }{\SH Pai Mehlel
\par }
{\PP \VS{27}Ni Sises eh ketin mahsanih mepwukat, iet lih emen sang nan pokono patohwanohng, “Meid pai lih me naitikihkomwihdi oh kadihdikomwidahr!”


\par }{\PP \VS{28}A Sises sapeng, mahsanih, “Iei, ahpw irail kan me kin rong mahsen en Koht oh kapwaiada, iei irail me paisang mehlel!”


\par }{\SH Pekpen Manaman ehu
\par }
{\R (Pil tehk Mad. 12.38-42)

\par }{\PP \VS{29}Ni aramas ngeder ar kapilpenehr Sises, e ahpw uhsehla mahsanih, “Ia uwen suwed en aramas en ahnsou wet! Re pekipeki manaman ehu, ahpw sohte manaman ehu pahn kohieng irail pwe manaman en Sonahte.
\XREF{}{{\XO 11:29: }{\XT{Mad. 16.4; Mark 8.12.}}}

\VS{30}Pwe duwen Sona eh wia kilel ehu ong mehn Ninipe, ih duwen Nein-Aramas pahn wiahla kilel ehu ong aramas en ahnsou wet.
\XREF{}{{\XO 11:30: }{\XT{Sona 3.4.}}}

\VS{31}Ni Rahnen Kadeiko lih nanmwarkien palieir pahn uhda oh kedipahda aramas en ahnsou wet; pwe e pwarodo sang ni imwin sampah pwe en karonge en Solomon eh padahk kupwurokong; ahpw kumwail en ese pwe mie mehmen met me laudsang Solomon.
\XREF{}{{\XO 11:31: }{\XT{1 Nan. 10.1-10; 2 Kron. 9.1-12.}}}

\VS{32}Ni Rahnen Kadeiko mehn Ninipe pahn uhda oh kedipeikumwailda, pwehki ar koluhla oh wiliakapwala ni ar rong en Sona eh kapahreko; ahpw kumwail en ese pwe mie mehmen met me laudsang Sona!”
\XREF{}{{\XO 11:32: }{\XT{Sona 3.5.}}}


\par }{\SH Kamarainpen Paliwar
\par }
{\R (Pil tehk Mad. 5.15; 6.22-23)

\par }{\PP \VS{33}“Sohte me kin isikada lamp ehu ahpw ekihla de kihdiong pahn peisin ehu; pwe e pahn kihong nan dewe, pwe aramas koaros en kak kilang ni ar pahn pedolong nan ihmwo.
\XREF{}{{\XO 11:33: }{\XT{Mad. 5.15; Mark 4.21; Luk 8.16.}}}

\VS{34}Lampen paliweromw iei pwoaren mesomw kan. Ma pwoaren mesomw kan mwakelekel, wasa koaros ni paliweromw pahn diren marain. A ma pwoaren mesomw kan suwed, wasa koaros ni paliweromwen pahn diren rotorot.

\VS{35}Eri, ke en kanahieng pwe marain me mi rehmw en dehr wiahla rotorot.

\VS{36}Pwe ma paliweromw unsek diren marain, oh sohte kisin mwahien rotorot kis rehmw, wasa koaros pahn lingaling, rasehng lamp lingaling ehu me kin sensereiuk.”


\par }{\SH Sises Kapwungohng Parisi ko oh Sounkawehwe ko ar Liksansal Mwahu
\par }
{\R (Pil tehk Mad. 23.1-36; Mark 12. 38-40)

\par }{\PP \VS{37}Ni Sises eh ketin kaerala sapwellime mahsen, Parisi men ahpw lukehiong pwe en iang konot reh; Sises eri ketilong nan ihmwo oh ketidiong nin tehpel.

\VS{38}Parisio ahpw pwuriamweikihla ni eh tehkada me Sises sohte sikamwerada mwohn eh ketidiong nin tehpelo.

\VS{39}Ihme Kaun-o mahsanihkihong, “Kumwail Parisi kan, kumwail kin nsenohkihte kamwakele likin noumwail kep oh pileit kan, a loalamwail inenen diren eikek oh mwersuwed.

\VS{40}Sohte audepen nan kapehdomwail! Ia duwe, Koht me ketin wiahda likirail, e soh pil ketin wiahda loalarail?

\VS{41}Kumwail kisekisehki me semwehmwe kan audepen noumwail kep oh pileit kan; eri, soahng koaros ahpw pahn mwakelekel rehmwail.


\par }{\PP \VS{42}“Meid suwediong kumwail, Parisi kan! Pwehki amwail kin meirongkihong Koht eisek kis ehun mehn doal mwenge kan, duwehte mind oh ruh ape, kumwail ahpw sohte kin nsenohki pwuhng oh limpoak ong Koht. Ih mepwukat me kumwail pahn kapwaiada mahs, mwohn amwail pahn wia soahng teikan.
\XREF{}{{\XO 11:42: }{\XT{Lip. 27.30.}}}


\par }{\PP \VS{43}“Meid suwediong kumwail, Parisi kan! Pwehki amwail kin mwahuki mwohndi lempahntamw nan sinakokeo kan, oh mwahuki aramas akan en kin rahnmwahwih kumwail nan pokon kan.

\VS{44}Meid suwediong kumwail! Pwe kumwail rasehng sousou rir kan, me aramas kin sokosok powe ahpw sasairki dahme mi wasao.”


\par }{\PP \VS{45}Emen sounkawehwehn Kosonnedo ahpw patohwanohng Sises, “Sounpadahk, ni omwi mahmahsanih soahng pwukat, komw pil ketin kaukauwei kiht!”


\par }{\PP \VS{46}Sises ketin sapeng, mahsanih, “Meid pil suwediong kumwail, sounkawehwehn Kosonnedo kan! Pwehki amwail kin katoutowihkihla aramas akan wisik me re sohte kin kakohng, kumwail ahpw sohte kin men sairki sendin pehmwail kan iang sewese wahda ar wisik kan.

\VS{47}Meid suwediong kumwail! Kumwail kin wiahda sousou mwahu ong soukohp ako, me samamwail ko kemelahr.

\VS{48}Eri, kumwail pein kasalehda amwail pwungki wiewiahn samamwail ko; pwe re kemehla soukohp ako, a kumwail kauwadahng ihr ar sousou kan.

\VS{49}Ihme Erpit en Koht mahsanihkier, ‘I pahn kadaralahng irail soukohp kan oh wahnpoaron kan; a re pahn kemehla ekei irail oh kaloke ekei’—

\VS{50}pwe aramas en ahnsou wet en pwukoahkihdi kamakamalahn soukohp koaros, sang nin tepin kawa kohdo lel met,

\VS{51}sang ni kamakamalahn Eipel lel Sekaraia, ohl me kamakamala nanpwungen pei sarawio oh Wasa Sarawio. Ei, kumwail en ese pwe aramas en ahnsou wet pahn pwukoahkihdi lokolok pwehki irail koaros.
\XREF{}{{\XO 11:51: }{\XT{Sen. 4.8; b 2 Kron. 24.20-21.}}}


\par }{\PP \VS{52}“Meid suwediong kumwail sounkawehwehn Kosonnedo kan! Pwehki amwail kin koledihsang aramas akan kiho me kak kapirada wenihmwen imwen kupwurokong. Pein kumwail sohte kin pedolong, ahpw kumwail kin irehdihsang irail kan me kin men pedolong!”


\par }{\PP \VS{53}Ni Sises eh ketieisang nan ihmwo, sounkawehwehn Kosonnedo ko oh Parisi ko ahpw tapihada uhwong kowahlap oh sokosokonehki peidek tohto,

\VS{54}pwehki ar men lidipihekihdi sapwung ehu sang ni sapwellime mahsen kan.




\par }\Chap{12}{\SH Kelikiliksang Mwalaun en Parisi kan
\par }
{\R (Pil tehk Mad. 10.26-27)

\par }{\PP \VerseOne{1}Eri, aramas tohto pokonpene oh kapilpene Sises, re ahpw kin pisipisiken nanpwungarail. A Sises ketin tapihada mahsanihong sapwellime tohnpadahk ko, “Kumwail kalekeikumwailsang ihsen Parisi kan—met wehwehki ar tiahk mwalaun kan.
\XREF{}{{\XO 12:1: }{\XT{Mad. 16.6; Mark 8.15.}}}

\VS{2}Pwe sohte me ekiek kot me sohte pahn sansalda; pil sohte me rir kot me sohte pahn lohkda ni pokon sansal.
\XREF{}{{\XO 12:2: }{\XT{Mark 4.22; Luk 8.17.}}}

\VS{3}Eri, mehkoaros me kumwail kin koasoia ni rir, pahn sansalda; oh mehkoaros me kumwail kin mwengininginkihong aramas wasa rir, pahn kalohkda ni pokon sansal.”


\par }{\SH Ihs me Kumwail pahn Masak
\par }
{\R (Pil tehk Mad. 10.28-31)

\par }{\PP \VS{4}“Kompoakepahi ko, kumwail dehr masak irail kan me kin kemehla paliwar, ahpw sohte kak wia mehkot palilahsang.

\VS{5}I pahn padahkihong kumwail ihs me kumwail pahn kin masak: Koht me kumwail pahn kin masak, pwe e ketin kakohng kemehla oh pil kesepwekeikumwaillahng nan ehl. Ei, ihete me I ndaiong kumwail, kumwail en kin masak!


\par }{\PP \VS{6}“Kisin menpihr limmen soh kin netila ni sens riau? Ahpw sohte emen rehrail me Koht kin ketin meliehla.

\VS{7}Pil pitenmoangamwail kan koaros wadawadier. Eri, kumwail dehr perki mehkot; pwe kumwail inenen kesempwalsang menpihr tohto!”


\par }{\SH Duwen Pohnese Krais Mwohn Aramas akan
\par }
{\R (Pil tehk Mad. 10.32-33; 12.32; 10.19-20)

\par }{\PP \VS{8}“Kumwail en ese pwe mehmen me pohnese ie mwohn aramas akan, ih me Nein-Aramas pahn pil pohnese mwohn tohnleng en Koht kan;

\VS{9}a mehmen me pohnsehse ie rehn aramas akan ni pokon sansal, ih me Nein-Aramas pahn pil pohnsehse mwohn tohnleng en Koht kan.


\par }{\PP \VS{10}“Mehmen me pahn lahlahwe Nein-Aramas, e kak ale mahkpen dipe; a me kin lahlahwe Ngehn Sarawi, e sohte pahn ale mahkpen dipeo.
\XREF{}{{\XO 12:10: }{\XT{Mad. 12.32; Mark 3.29.}}}


\par }{\PP \VS{11}“Ni ar pahn weikumwaillahng nan sinakoke kan, pwe kumwail en ale kopwung, de mwohn kepina kan de kaun akan, kumwail dehr kin pwunodki dahme kumwail pahn sapengkin irail, de ia duwen amwail pahn doareikumwailla.
\XREF{}{{\XO 12:11: }{\XT{Mad. 10.19-20; Mark 13.11; Luk 21.14-15.}}}

\VS{12}Pwe Ngehn Sarawi me pahn ketin padahkihong kumwail ahnsowo dahme kumwail pahn sapengkin irail.”


\par }{\SH Karasaras en Ohl Kepwehpwe Pweipwei men
\par }
{\PP \VS{13}Ohl emen sang nan pokono ahpw patohwanohng Sises, “Maing, Sounpadahk, komw mahsanihong mahs rieio en nehkpeseng nanpwungat sohsohn at pahpao.”


\par }{\PP \VS{14}Sises ketin sapeng, mahsanih, “Kompoakepahi, ihs me mweidohng ie I en sounkopwung oh nehk ong kumwa amwa sohso?”

\VS{15}Ih eri usehla sapwellime mahsen ong pokono, mahsanih, “Kumwail kalekeikumwailsang noahrok suwed koaros, pwe mour mehlel en aramas sohte kin mi ni kepwe kan me e ahneki, mehnda ma e kepwehpwe mehlel.”


\par }{\PP \VS{16}E ahpw ketin mahsanihong irail karasaras pwoatet: “Ohl kepwehpwe men mie, me audepen nan sapwe inenen rek kowahlap.

\VS{17}E ahpw tapihada mengimengloalki, ‘Dahme I pahn wiaht, pwe sohte wasa me I kak nekidala ie wahn sapweiet koaros.

\VS{18}Eri, iet me I pahn wiahn: I pahn kauwehla ei imwen nahk kan, ahpw uhd kauwada ekei me laudsang, wasa I pahn nekidala ie wahn sapweiet oh ei kepwe kan koaros.

\VS{19}I ahpw pahn kak pein ndahng ie: meid pai kowe, me ahneki kiden kepwe mwahu, me wia nekinekohng sounpar tohto. Nna, kommoalla; kamakamadipw; papaieki omw dipwisou kan, oh pereperenki!’
\XREF{}{{\XO 12:19: }{\XT{Sir. 11.19.}}}

\VS{20}A Koht ahpw mahsanihong, ‘Aramas pweipwei men kowe! Pwongpwong wette ke pahn mehla; a ihs me pahn ahneki omw kepwe kan me ke koasoakepenehr?’ ”


\par }{\PP \VS{21}Sises eri usehlahte, mahsanih, “Ih duwen met me kin wiawi ong aramas akan me kin koasoakepene ong pein irail kepwehn sampah, ahpw semwehmwe mwohn silangin Koht.”


\par }{\SH Koapworopworki Koht
\par }
{\R (Pil tehk Mad. 6.25-34)

\par }{\PP \VS{22}Sises eri ketin mahsanihong sapwellime tohnpadahk ko, “Ihme I ndahkihong kumwail: kumwail dehr kin pwunodki mourimwail, dahme kumwail pahn tungoale, de paliwaramwail, dahme kumwail pahn likawih.

\VS{23}Pwe mour me kesempwalsang kisin tungoal, oh paliwar kesempwalsang likou.

\VS{24}Kumwail kilang menpihr en pahnlahng kan: re sohte kin kamwarak, re pil sohte kin dolung; sohte arail imwen nahk; a Koht kin ketin katungoale irail. A kumwail uhdahn kesempwalsang mehlel menpihr kan!

\VS{25}Ihs rehmwail me kak mour wereiki pwunopwunodki mepwukat?

\VS{26}Ma kumwail sohte kakohng soahng mengei wet, mehnda kumwail pahn pwunodki soahng teikan?

\VS{27}Kumwail kilang kiepw en nansapw akan duwen ar kin keirda; re sohte kin doadoahk, re sohte kin mengkoalpene. Ahpw kumwail en ese pwe pil Solomon, nan eh kepwehpwe, sohte kin kapwatki likou kaselel duwehte apwoat kiepw pwukat.
\XREF{}{{\XO 12:27: }{\XT{1 Nan. 10.4-7; 2 Kron. 9.3-6.}}}

\VS{28}Koht me kin ketin kapwatahda dipwen nansapw akan, dihpw kan me rahnwet kin mie, a lakapw kin lekdekiong nan sidohp pwe en wiahda kisiniei. Eri, ma ih duwe, e soh pahn pil ketin kalikawihkumwailda? Kumwail meid pwoson tikitik!


\par }{\PP \VS{29}Eri, kumwail dehr kin ngoangki de raparapahki ahnsou koaros dahme kumwail pahn tungoale de nim.

\VS{30}(Pwe me rotorot akan iei irail me kin pwunopwunodki ahnsou koaros mepwukat koaros.) Samamwail me ketiket nanleng mwahngih duwen amwail kin anahne mepwukat.

\VS{31}Kumwail eri kin rapahki mahs Wehin Koht, e ahpw pahn ketikihong kumwail mepwukat.”


\par }{\SH Kepwehn Nanleng Kesempwal kan
\par }
{\R (Pil tehk Mad. 6.19-21)

\par }{\PP \VS{32}“Kumwail kisin pwihn sihpw, kumwail dehr perki mehkot. Pwe Samamwail kupwurperenkidahr en ketikihong kumwail sapwellime wehi.

\VS{33}Kumwail netikihla amwail kepwe kan, oh kihong pweine me semwehmwe kan. Kumwail pein wiahiong kumwail pilihs me sohte ohla, oh nekidala nanleng amwail pai kan, wasa e sohte kin tikitikla ie, pwehki eh sohte lipirap me kak pirapahsang, sohte loangenmwet kak kauwehla.

\VS{34}Pwe wasa omw pai mi ie, omw lamalam unsek kin uhlahng ie.”


\par }{\SH Duwen Ladu me kin Pepehd oh Mwasamwasahn
\par }
{\PP \VS{35}“Kumwail onohnop ong dahme pahn kohdo, katengehdiong amwail likou kan nin lukepemwail kan oh amwail mehn ser en kin lullul,
\XREF{}{{\XO 12:35: }{\XT{Mad. 25.1-13.}}}

\VS{36}duwehte ladu kan me kin awiawih ar mwohnsapw me pahn sapahldo sang ni kamadipw en kapwopwoud. Ni eh kin leledo oh letelet, re mwadang ritingadahng wenihmwen imweo.
\XREF{}{{\XO 12:36: }{\XT{Mark 13.34-36.}}}

\VS{37}Meid pai ladu kan me ar mwohnsapw kin diar ar pepehd oh mwasamwasahn oh onohnop! Kumwail en ese pwe e pahn katengehdi eh kateng, kamwohdangiraildi nin tehpel oh papah irail.

\VS{38}Meid pai irail, ma e kasaingiraildi ar onohnop, mehnda ma e pwarodo nin lukepen pwong de pwandasang!

\VS{39}Kumwail tamataman met: ma kaunen ihmw ehu ese ahnsou me lipirap emen pahn pwarodohng ni imweo, e sohte pahn mweidohng en wehdpeseng ihmwo.
\XREF{}{{\XO 12:39: }{\XT{Mad. 24.43-44.}}}

\VS{40}Eri, kumwail pil onohnop, pwe Nein-Aramas pahn pwarodo ahnsou me kumwail sasairki.”


\par }{\SH Ladu Lelepek de Ladu Salelepek
\par }
{\R (Pil tehk Mad. 24.45-51)

\par }{\PP \VS{41}Piter ahpw patohwanohng Sises, “Maing, ia duwen karasaras pwoatet, e uhwong kiht, de ong aramas koaros?”


\par }{\PP \VS{42}Kaun-o ketin sapeng, mahsanih, “Ihs me ke wiahki ladu lelepek oh loalokong? Iei ih me eh mwohnsapw pahn kasapwiladahng pohn sapwellime ladu kan oh nehkohng irail arail kisin tungoal ni ahnsou me konehng.

\VS{43}Meid pai ladu meno, ma eh mwohnsapw kasaingedi eh wiewia met, ni eh pahn pwurodohng ni imweo!

\VS{44}Kumwail en ese pwe e pahn kasapwilada pwe en kaunda sapwellime dipwisou kan koaros.

\VS{45}A ma laduwo pahn lemeleme nan kapehde, ‘Ei mwohnsapwo pwapwand en pwurodo,’ e ahpw tapihada keme ladu oh lidu teikan, oh wia kamadipw, oh sakaula;

\VS{46}mwohnsapwo pahn pwurodo rahn oh awa me laduwo sasairki. Mwohnsapwo ahpw pahn pelepeseng oh kesepwekelahng nanpwungen me sapeik kan.


\par }{\PP \VS{47}“Eri, ladu me ese kupwur en eh mwohnsapw, ahpw sohte kaunopada pein ih oh kapwaiada dahme eh mwohnsapw kupwurki, nahn e uhdahn pahn ale kamakam laud.

\VS{48}A me sehse kupwur en eh mwohnsapw, ahpw wia mehkot me konehng en kamakamki, nahn, e pahn ale kamakam tikitik. Pwe aramas me aleier uwe ehu me laud, uhdahn pahn kihda uwe ehu me laud; a me kowahkier uwe ehu me inenen laud mehlel, uhdahn pahn kapwurehdo uwe ehu me pil inenen laud mehlel.”


\par }{\SH Sises Kahrepen Saminimin
\par }
{\R (Pil tehk Mad. 10.34-36)

\par }{\PP \VS{49}“I kohdo pwe I en saunehng sampah kisiniei; eri, ia uwen ei ngoangkilahr pwe en lulda!

\VS{50}I pahn ale papidais ehu, oh ia uwen pwunod me mi rehi, e lao pahn imwisekla!
\XREF{}{{\XO 12:50: }{\XT{Mark 10.38.}}}

\VS{51}Kumwail lemeleme me I wa kodohng sampah meleilei? Soh! Kaidehkin meleilei, pwe saminimin.

\VS{52}Sang met kohla, peneinei ehu me towe limmen pahn saminimin nanpwungarail—silimen pahn uhwong riemen, oh riemen pahn pelianda silimen.

\VS{53}Sahm akan pahn uhwong nair pwutak kan, oh pwutak kan pahn uhwong samarail kan; ihn akan pahn uhwong nair serepein kan, oh serepein kan pahn uhwong inarail kan; ihn akan pahn uhwong en neirail pwutak kan ar pwoud kan, oh serepein kan pahn uhwong en ar pwoud ar nohno kan.”
\XREF{}{{\XO 12:53: }{\XT{Maika 7.6.}}}


\par }{\SH Kasawihada Ahnsou
\par }
{\R (Pil tehk Mad. 16.2-3)

\par }{\PP \VS{54}Sises pil ketin mahsanihong pokono, “Ni amwail kin udiahl depwek ehu sang kepinleng, kumwail kin mwadang nda, ‘E pahn keteuda,’ e ahpw kin pweida.

\VS{55}Oh ni amwail kin kilang kisinieng eh uhsang ni palieir, kumwail kin nda, ‘E pahn karakar,’ e ahpw kin pweida.

\VS{56}Mwalaun kumwail! Ma kumwail ese kasawih mwomwen sampah oh lahng, dahme kumwail sehsehki kasawih wehwehn ahnsou wet?”


\par }{\SH Kapwungala Nanpwungen Kowe oh Omw Imwintihti
\par }
{\R (Pil tehk Mad. 5.25-26)

\par }{\PP \VS{57}“Dahme kumwail sohte pein kasawiheki dahme pwung sang nan kapehdomwail?

\VS{58}Ma aramas emen pahn lelkin uhk mwoalen kopwung, nantiheng kapwungala nanpwungamwa mwohn amwa pahn wia kopwung, pwe en dehr penguhkalahng rehn sounkopwung, oh sounkopwung uhd penguhkalahng rehn pilismen, a pilismen ahpw keseiukolong nan imweteng.

\VS{59}Kumwail en ese pwe kumwail sohte pahn pedoisang wasao, kumwail lao pahn kapwungala kisin sens toantoal luhwehdien amwail pweipwand.”




\par }\Chap{13}{\SH Kumwail Wiliakapwala, pwe Kumwail de Mehla
\par }
{\PP \VerseOne{1}Ni ahnsowo, mie ekei aramas wasao me patohwanohng Sises duwen me wiawi rehn mehn Kalili kei, me Pailet ketin kemehla nindokon ar wiewia ar meirong ong Koht.

\VS{2}Sises eri ketin sapeng irail, mahsanih, “Kumwail lemeleme me mehn Kalili pwuko, me mehkihla soangen kamakamo, ihr uhdahn aramas dipan suwedsang mehn Kalili teikan koaros?

\VS{3}Soh kowahlap! Kumwail en ese pwe ma kumwail sohte koluhla oh wiliakapwala, kumwail koaruhsie pahn mehla duwehte irail.

\VS{4}A duwen ohl ehk welimeno, me wasahn iroir en Siloham pwupwudiong pohrail oh kemeirailao, kumwail lemeleme me met kadehdehda me re suwedsang aramas koaros me kin kousoan Serusalem?

\VS{5}Soh kowahlap! Kumwail en ese pwe ma kumwail sohte koluhla oh wiliakapwala, kumwail koaros pahn mehla duwehte irail.”


\par }{\SH Karasaras en Tuhke Pik pwoat me Sohte Wah
\par }
{\PP \VS{6}Sises pil ketin mahsanihong irail karasaras pwoatet: “Aramas emen mie me eh tuhke pik pwoat mi nan sapwe. E ahpw kolahng dolung wah; ahpw e sohte diar me ieu.

\VS{7}Ih eri ndahng nah soumweto, ‘Nahn, kilang pwe sounparehr siluh I pwarepwarek wasaht pwe I en dolung wahn tuhke pik wet, ahpw sohte me I kin diar. Ke pahn pelehdihsang, pwe sohte katepe, kapwekapwe eh mihmi nan sahpwet.’

\VS{8}Soumweto eri sapeng ohlo, patohwan, “Komw ketin mweidohng mahs ma e sohte pahn wa nan sounparet. Pwe I pahn song kapilkipene tapiet ehu warawar en oh kesehiong koiasi loale.

\VS{9}Ma e pahn wa nan sounpar kohkohdo, me mwahu; a ma soh, eri, kitail nek pelehdihsang.’ ”


\par }{\SH Sises Kakehlahda Lih Mpwokos men Rahnen Sapad
\par }
{\PP \VS{10}Rahnen Sapad ehu Sises ketin wiewia sapwellime padahk nan sinakoke ehu.

\VS{11}Lih emen iang mi wasao, me ngehn suwed tiadahr powe erein sounpar eisek waluh me kahrehda eh soumwahu. Liho mpwokos oh inenen kospene, sohte kak dengda oh kesihnenda.

\VS{12}Ni Sises eh mahsanihada liho, e ahpw mahsanihong, “Lih maiauda sang omw soumwahuen!”

\VS{13}Ih eri ketikidahng powe lime ko, a ahnsowohte liho pa dengpeseng oh kesihnenda, kapikapinga Koht.


\par }{\PP \VS{14}Soumas en sinakokeo ahpw lingeringerkihda Sises eh ketin kakehlahda lih menet rahnen Sapad. Ih eri uhdahte patohwanohng pokono, “Mie rahn weneu me kitail pahn kin doadoahk; eri, ih rahn ako me kumwail pahn kin kohdo pwe kumwail en ale kakehlapamwail, a kaidehk rahnen Sapad!”
\XREF{}{{\XO 13:14: }{\XT{Eks. 20.9-10; Deud. 5.13-14.}}}


\par }{\PP \VS{15}Kaun-o ahpw ketin sapeng, mahsanih, “Mwalaun amwailen! Kumwail koaros kin lapwahda noumwail kou kan oh ahs akan sang nan dewerail oh kahreiraillahng ni pihl pwe re en nimpil rahnen Sapad.

\VS{16}A lih menet, me nein Eipraam, me senselkiher rehn Sehdan sounpar eisek waluh; e soh konehng en lapwada sang nan selipe kan rahnen Sapad?”

\VS{17}Sapwellimen Sises pasapeng wet kasarowehdi irail koaros me uhwong, a aramas teiko koaros perenkihda wiewia kapwuriamwei koaros me e kin ketin wiewia.


\par }{\SH Karasaras en kisin Werentuhke me Keieu Tikitik
\par }
{\R (Pil tehk Mad. 13.31-32; Mark 4.30-32)

\par }{\PP \VS{18}Sises pil mahsanih, “Dahme Wehin Koht rasehng? Dahme I kak karasahiong?

\VS{19}E rasehng kisin werentuhke kis me tikitihkie, me aramas emen ale oh kamwerehdiong nan sapwe. Kisin waro wosada, keirda oh wiahla tuhke pwoat, menpihr kan ahpw kin wiahda pasarail nin rah kan.”


\par }{\SH Karasaras en Ihs
\par }
{\R (Pil tehk Mad. 13.33)

\par }{\PP \VS{20}Sises pil ketin mahsanih, “Dahme I pahn karasahiong Wehin Koht?

\VS{21}E rasehng ihs me lih emen ale oh doaloakihda nesen pilawa ieu, nesen pilawao lao mwutala oh mpwosada.”


\par }{\SH Wenihmw Wetikitik
\par }
{\R (Pil tehk Mad. 7.13-14, 21-23)

\par }{\PP \VS{22}Sises eri ketiket kohla nan kahnimw laud oh tikitik kan padapadahk ong aramas akan ni eh ketiket kohdalahng Serusalem.

\VS{23}Mehmen ahpw patohwanohng, “Maing, mehlel apwoat me me malaulau me pahn mourla?”

\par }{\PP Sises ketin sapeng, mahsanihong irail,

\VS{24}“Kumwail nantihong pwe kumwail en keid nan wenihmw wetikitik; pwe I ndaiong kumwail, me tohto pahn song keid ie, ahpw re sohte pahn kak.

\VS{25}Ni kaunen peneinei men eh pahn uhda oh ritingedi wenihmwen imwe, kumwail pahn mi liki wie letelet oh ndinda, ‘Maing, komw ketin ritingadahng kiht.’ E ahpw pahn sapengkin kumwail, “I sehse mehnia kei kumwail.’

\VS{26}Kumwail ahpw pahn tapihada ndinda, ‘Kiht, se iang komwi mwohdehng tehpel oh iang komwi kamadipw; komw ketin padapadahkehr nan at kahnimw!’

\VS{27}E ahpw pil pahn mahsanih, ‘I sehsei kumwail, I pil sehse wasa kumwail kohsang ie. Kumwail kohkohweisang ie, kumwail koaros aramas tiahk suwed kei!
\XREF{}{{\XO 13:27: }{\XT{Mel. 6.8.}}}

\VS{28}Ia uwen mwahiei oh tehtehrek en ngih me pahn wiawi ni amwail pahn kilang Eipraam, Aisek, oh Seikop, oh soukohp koaros nan Wehin Koht, a kumwail ahpw pahn pisikensang loale!
\XREF{}{{\XO 13:28: }{\XT{Mad. 22.13; 25.30.}}}
\XREF{}{{\XO 13:28: }{\XT{Mad. 8.11-12.}}}

\VS{29}A mehn palimese oh palikapi, mehn paliepeng oh palieir, ahpw pahn uhd kohdo oh mwohndiong tehpel nan Wehin Koht.

\VS{30}Kumwail en ese pwe irail ko me ikmwurih ahnsou wet, re pahn mwowehla ahnsowo; a me mwowe kan ahnsou wet, re pahn ikmwurihla.”
\XREF{}{{\XO 13:30: }{\XT{Mad. 19.30; 20.16; Mark 10.31.}}}


\par }{\SH En Sises eh Kupwurlimpoak ong Serusalem
\par }
{\R (Pil tehk Mad. 23.37-39)

\par }{\PP \VS{31}Ni ahnsowohte Parisi kei pwarodohng Sises oh patohwanohng, “Maing, komw uhdahn pahn ketiketiweisang wasaht, ketiketla ekis wasa tohrohr, pwe Erod kupwukupwure en kemeikomwihla.”


\par }{\PP \VS{32}Sises ketin sapeng irail, mahsanih, “Kumwail kohwei oh ndahng kidien wel menen: ‘Ke en ese pwe rahnwet, oh lakapw, I pahn kausasang ngehn suwed kan rehn aramas akan, kamwahwihala me soumwahu kan; oh ni kesiluhwen rahn I pahn kaimwisekala ei doadoahk.’

\VS{33}Ahpw rahnwet, pil lakapw, pil pali, me I pahn kohkohla; pwe sohte wasa kis konehng soukohp men en kamakamala ie pwe nan Serusalemte.


\par }{\PP \VS{34}“Serusalem, Serusalem! Kowe me kin kemehla soukohp kan, oh kin katehki takai irail kan me kin pekederdohng rehmw! Ia uwen tohtohn ei men kompwalehkipene pehi kat noumw aramas akan, rasehng litok emen me kin kompwalpene nah kan pahn peh kan, a ke ahpw kahng mweidohng ie!

\VS{35}Eri, Koht solahr pahn ketiket rehmw! Ke en ese pwe ke solahr pahn kilang ie, ahnsou lao leledo me ke pahn nda, ‘Koht en kupwuramwahwih me ketiket kohdo ni mwaren Kaun-o!”
\XREF{}{{\XO 13:35: }{\XT{Mel. 118.26.}}}




\par }\Chap{14}{\SH Sises Kakehlahda Ohl Soumwahu men
\par }
{\PP \VerseOne{1}Kedekedeo, ni rahnen Sapad ehu Sises ketin iang konot rehn Parisi lapalap emen ni imwe; a aramas akan ahpw mwasamwasahn kowahlap.

\VS{2}Ohl emen me neh oh peh kan mpwospeseng ahpw pwarala rehn Sises.

\VS{3}Sises ahpw sohpeiong sounkawehwehn Kosonnedo ko oh Parisi ko oh mahsanih, “Ia duwen atail pelien Kosonned, e mweimweiong kitail en kakehlahda aramas rahnen Sapad, de soh?”


\par }{\PP \VS{4}Irail eri nennenlahte sohte mwekid. A Sises ahpw ketin doahke ohlo, kakehlahda, oh mahsanih en patopatohla sang wasao.

\VS{5}E ahpw pil mahsanihong irail, “Mie mehmen rehmwail me nah pwutak emen de nah kou men pahn pwupwudiong nan pwoahr ehu rahnen Sapad, a e soh pahn mwadang kihda sang loale, mehnda ma rahno rahnen Sapad?”
\XREF{}{{\XO 14:5: }{\XT{Mad. 12.11.}}}


\par }{\PP \VS{6}Irail ahpw sohte kak sapengki mehkot.


\par }{\SH Duwen Pilada Dehu kan ni Kamadipw oh duwen Aktikitik
\par }
{\PP \VS{7}Ni Sises eh ketin tehkada duwen mehkei me iang lukedohng kamadipw ehu, ar kin pilada dehu kesempwal kan nin tehpel, e ahpw ketin mahsanihong irail koaros karasaras pwoatet:

\VS{8}“Ma ke ale luken iang kamadipw en kapwopwoud ehu, ieremen ke kohdo oh mwohndi lempahntamw. Pwe emen me lapasang uhk de pil iang lukohng ni kamadipwo,
\XREF{}{{\XO 14:8: }{\XT{Lep. Pad. 25.6-7.}}}

\VS{9}oh me lukei kumwa dehr kohdo oh ndaiong uhk, ‘Nahn, kihong mahs ohl menet deumwen.’ Ke ahpw pahn sarohdi tohrekdidohng ni kapio.

\VS{10}Ahpw, ma ke pahn ale luk, kohdo oh mwohndiong ni kapio, pwe me lukeiuko en kohdo oh ndaiong uhk, ‘Kompoakepahi, menlau sipaladahdo met.’ Met pahn kahrehiong omw pahn adamwahula rehn tohnkapar en kamadipwo koaros.

\VS{11}Pwe irail koaros me kin aklapalapki pein ihr, pahn tikitikla, oh me kin aktikitingki pein ihr, pahn lapalapala.”
\XREF{}{{\XO 14:11: }{\XT{Mad. 23.12; Luk 18.14.}}}


\par }{\PP \VS{12}Sises eri pil mahsanihong ohl me lukehdo pwe en konot reho, “A komwi, ni omwi pahn kin wiahda kisin kamadipw, nin souwas de nin soutik, ieremen komw lukeiong kompoakepahmwi kan, de riomwi kan, de soumwi kan, de mehn mpomwi me kepwehpwe kan—pwe re de dupuk ong komwi oh lukeikomwihong ni arail kamadipw.

\VS{13}Ma komw pahn wia omwi kamadipw, a komw luke me paisuwed kan, me mwoator kan, me nehtuk kan, oh me maskun kan.

\VS{14}Komwi ahpw pahn diarki omwi pai; pwehki ar sohte kak dupukohng komwi. Komw pahn ale dupuk en omwi kadek sang rehn Koht ni ahnsou me me lelepek kan pahn iasada sang mehla.”


\par }{\SH Karasaras en Kamadipw Lapalap
\par }
{\R (Pil tehk Mad. 22.1-10)

\par }{\PP \VS{15}Ni emen tohnkapar ko me iang mwohd nin tehpelo eh rongada mepwukat, e ahpw patohwanohng Sises, “Meid pai me pahn iang mwohdehng tehpel nan Wehin Koht!”


\par }{\PP \VS{16}A Sises ketin mahsanihong, “Mie ohl emen me wiahda lapalahn kamadipw ehu; e ahpw lukeiong ni kamadipwo aramas tohto.

\VS{17}Ni eh lel ahnsoun konot, e ahpw kadarala eh ladu men rehn me aleier luk ko pwe en kairehkin irail re en ketidohla pwe soahng koaros mwahwer.

\VS{18}A emenemen irail ahpw tapihada akahkpwungki ar sohte men iang pwarala. Emen ndahng laduwo, ‘Mahkohng ie mahs; pwe I pwaindahr sahpw ehu, eri, I uhdahn pahn kolahng kilang.’

\VS{19}A emen pil ketihtihkihong, ‘Mahkohng ie mahs; pwe I pwaindahr nei kou ehk, I kohkolahng song irail met.’

\VS{20}A pil emen nda, ‘I ahpwtehn pwopwoudida, ihme kahrehda I sohte kak iangki kohwei.’

\VS{21}Laduwo eri pwurala oh kairehki eh mwohnsapwo mehkan koaros. Mwohnsapwo eri engiengda kowahlap, e ahpw mahsanihong eh laduwo, ‘Kohwei nan ahllap akan oh nan alosop akan en kahnimw wet, ke ahpw kahrehdo me paisuwed kan, me mwoator kan, me nehtuk kan, oh me maskun kan me ke pahn tuhwong.’

\VS{22}Mwurin ahnsou ehu, laduwo ahpw patohwan, ‘Maing, soahng koaros wiawihier duwen me komw mahsanih; a pil mihmiehte dewen ekei.’

\VS{23}Mwohnsapwo eri mahsanihong laduwo, ‘Kohwei nanial en likin kahnimw wet, oh ngidingidkihong aramas akan en kohdo, pwe imweiet en dirala.

\VS{24}Kumwail koaros en ese pwe sohte emen rehn me ale luk ko pahn iang song ei kamadipw!’ ”


\par }{\SH Mouren Idawehn Sises
\par }
{\R (Pil tehk Mad. 10.37-38)

\par }{\PP \VS{25}Kedekedeo, pokon lapalap ehu ideidawehn Sises. Ih eri ketin sohpeiong irail oh mahsanih,

\VS{26}“Mehmen me men idawehniehdo oh iangiehla, e ahpw mwohneki seme oh ine oh eh pwoud oh nah seri kan, oh rie kan oh pil pein ih sang ngehi, nahn, e sohte kak wiahla nei tohnpadahk.
\XREF{}{{\XO 14:26: }{\XT{Mad. 10.37.}}}

\VS{27}Oh mehmen me sohte kin kapaikada eh lohpwu oh idawehniehdo, e sohte kak wiahla nei tohnpadahk.
\XREF{}{{\XO 14:27: }{\XT{Mad. 10.38; 16.24; Mark 8.34; Luk 9.23.}}}

\VS{28}Pwe ihs rehmwail, nan eh koasoakoasoane en kauwada eh imwen doulik ehu, e soh pahn mwohndi mahs oh medemedewe uwen pweine, pwe en kilang ma mie reh mwohni me itar kanekehla ihmwo.

\VS{29}Pwe ma e sohte pahn wia met, e sohte pahn kak kanekehla ihmwo mwurin eh kihdiongehr poahsoane. Aramas koaros me pahn kilang met, re pahn kouruhrki de kepitki, nda,

\VS{30}‘Aramas menet tapihada kauwada ihmw ehu, e ahpw sohte kanekehla!’

\VS{31}Ma nanmwarki men pahn ketin mahwenkihong aramas nen emen nanmwarki me sapwellimaniki aramas rienen, e uhdahn pahn ketin kupwukupwure mahs ma e kak kalowehkihdi aramas rieneno sapwellime aramas neno.

\VS{32}Pwe ma e sohte kak, e pahn ketin kadarala sapwellime meninkeder ni ara dohpeseng pwe en peki mahk oh mweimwahu.”

\VS{33}Sises pil mahsanih, “Ih pil duwen kumwail; sohte emen kumwail kak wiahla nei tohnpadahk, ma e sohte mweisang mehkoaros me e ahneki.”


\par }{\SH Soahl me Sohte Katepe
\par }
{\R (Pil tehk Mad. 5.13; Mark 9.50)

\par }{\PP \VS{34}“Soahl mehkot me mwahu; ahpw ma nemenemen soahlo pahn sarasang, sohte mehkot kitail pahn wia pwe nemenemen soahlo en pwurehng miehla.

\VS{35}E pil sohte katepehiong pwehl de ong wia koiasi; e kin lekdekla. Eri, kumwail rong ma mie salengamwail mehn rong wasa!”




\par }\Chap{15}{\SH Karasaras en Sihpw me Salongala
\par }
{\R (Pil tehk Mad. 18.12-14)

\par }{\PP \VerseOne{1}Ehu ahnsou sounrik daksis oh aramas sekeniken tohto ahpw keiong mpen Sises pwe re en iang rong sapwellime mahsen.\XREF{}{{\XO 15:1: }{\XT{Luk 5.29-30.}}}

\VS{2}Parisi ko oh sounkawehwehn Kosonnedo ko ahpw tapihada lipilipahnede, ndinda, “Ohl menet kin kasamwo me sekeniken kan oh pil kin iang sak rehrail!”

\VS{3}Sises eri ketin mahsanihong irail karasaras pwoatet:


\par }{\PP \VS{4}“Ma emen kumwail mie nah sihpw epwiki, a emen ahpw salongala—dahme e pahn wia? E soh pahn pwilikihdi me duwehk duwemeno nan eh kehl, oh kohwei rapahkiseli me salongalahro, e lao diar?

\VS{5}A ni eh diaradahr, e pahn perenda oh kidahng pohn pwopwe,

\VS{6}walahng ni imwe oh kapokonepene kompoakepah kan oh mehn mpe kan, oh ndahng irail, ‘Kumwail iang ie perenda, pwe I diarehr nei sihpw me salongalahro!’

\VS{7}Eri, kumwail en ese pwe ih duwen me pahn wiawi nanleng, nanleng pahn perenkihda koluhla oh wiliakapwalahn me dipan emen laudsang aramas keniken duwehk duwemen me sohte anahne koluhla.”


\par }{\SH Karasaras en Sens me Salongala
\par }
{\PP \VS{8}“Pil ma lih emen me nah mwohni silper eisek mie, ehu ahpw salongala—dahme e pahn wia? E soh pahn isikada lamp oh koahkoa nan imweo oh rapahki mwahu wasa koaros, e lao diar?

\VS{9}A ni eh diaradahr, e ahpw pahn kapokonepene kompoakepah kan oh mehn mpe kan, oh ndahng irail, ‘Kumwail iang ie perenda, pwe I diarehr nei sent me salongalahro!’

\VS{10}Eri, ih duwen tohnleng en Koht kan, re kin perenkihda me dipan emen eh kin koluhla oh wiliakapwala.”


\par }{\SH Karasaras en Pwutak me Salongala
\par }
{\PP \VS{11}Sises pil ketin mahsanih, “Ohl emen mie me naineki pwutak riemen.

\VS{12}Me tikitiko ahpw ndahng seme, ‘Ipa, kihongiehla pwaisei me uhdahn ahi sang nin sohso.’ Semeo eri pwalangpeseng sohso ong nah pwutak riemeno.

\VS{13}A mwurin rahn ekei, me tikitiko ahpw netikihla pwaise sang ni eh sohso, oh wahda mwohni ko oh seiloaklahng sahpw doh ieu, wasa e kesehla mwahl ie nah mwohni ko ni mour suwed oh tiahk suwed.

\VS{14}E kamwusala mehkoaros me e ahneki. Mwuri, lehk lapalap ehu ahpw lel sahpwo, pwutako ahpw tapihada duhpekla.

\VS{15}Ih eri pwarala rehn pwilidak en sahpwo men pwe en doadoahk reh. Pwilidak en sahpwo eri kadarala pwutako nan eh kelen pwihk pwe en kin apwahpwalih nah pwihk kan.

\VS{16}Pwutako ahpw kin mehkihla eh men iang kang kenen pwihk ko, ahpw sohte me kin kihong.

\VS{17}Kedekedeo, ni eh kolulahr nan kapehde, e ahpw mengimengloalki, ‘Ia uwen reken kisin mwenge rehn nein ei pahpa tohndoadoahk ko, a I ahpw mehkilahr ei men mwenge!

\VS{18}I pahn uhda oh pwurala rehn semeio oh ndahng, ‘Ipa, I dipadahr rehn Koht oh rehmw.

\VS{19}I solahr warohng ke en nainekin ie. Eri, wiahkiniehla emen noumw ladu.” ’

\VS{20}Ih eri uhdahte pwurala rehn seme.

\par }{\PP “E saikinte karanih ihmwo, a eh pahpao kilangada. Nan kapehde mwekidkihda kowahlap kompoakehn nah pwutako; ih eri tangalahte pwoalehdi oh metik.

\VS{21}A pwutako ahpw nda, ‘Ipa, I dipadahr rehn Koht oh pil rehmwi; I solahr warohng ke en wiahkin ie noumw pwutak.’

\VS{22}A semeo ahpw ekerpene eh ladu ko oh ndahng irail, ‘Kumwail pitipit wahdo likou me keieu kaselel oh kalikawihada. Kumwail kihong rihng nin sendin peh oh suht nin neh kan.

\VS{23}Kumwail wahdo kou pwul mworourou oh kemehla, pwe kitail en kamadipwki!

\VS{24}Pwe nei pwutaket melahr, e ahpw mourdahr; e salongalahr, e ahpw dierekier.’ Irail eri tapihada arail kamadipwo.


\par }{\PP \VS{25}“A nindokon mepwukat eh wiewiawi, pwutak laudo mihmi nansapw. Ni eh pwurodo oh kerendohng ni ihmwo, e rongada ar kesekeseng oh kahkahlek nan ihmwo.

\VS{26}Ih eri ekerodo emen ladu ko oh idek dahme wiewiawi mwo.

\VS{27}A laduwo sapeng, ndahng, ‘Riomwio me pwurodohr, oh semomwio ahpw kemehla kou pwul mworourouwo, pwehki eh pwurodo ni eh mour oh kehlail.’

\VS{28}Pwutak laudo ahpw mwakarkihda oh sohte men pedolong nan ihmwo. Semeo ahpw pedoila oh peki reh en pedolong iang kamadipwo.

\VS{29}E ahpw sapeng semeo, nda, ‘Sounpar tohtohie I doadoahkohnguhkehr duwehte ladu men oh sohte mwahn kauwehla omw kosonned ehu. A dahme ke kihong ie? Pil sohte kisin kuht kis me I en kamadipwehki kompoakepahi kan!

\VS{30}A noumw pwutak menet me kamwusalahr pwaise sang ni eh sohso ong lih suwed kan, ke ahpw kemehiong kou pwul mworourouwen, ni eh pwurodohr!’

\VS{31}Semeo ahpw sapeng, nda, ‘Lao, nei seri kompoake kowe, ke kin mihmihte rehi ahnsou koaros, oh ei dipwisou koaros iei ahmw.

\VS{32}Me mwahu ke en iang kiht perenda oh wia kamadipw wet, pwe riomwo melahr, ahpw mourdahr; e salongalahr, e ahpw dierekier.’ ”




\par }\Chap{16}{\SH Sounkohwa Mwersuwed
\par }
{\PP \VerseOne{1}Sises ketin mahsanihong sapwellime tohnpadahk ko, “Ohl kepwehpwe men mie, me nah sounkohwa men adsuwedla, dene me peidlakid ong eh kohwa kepwe kan.

\VS{2}E ahpw ekerodo nah sounkohwao oh idek, ‘Ia duwen rohng pwoatet duwen kowe? Wehkada mahs omw kohwahn, pwe ke solahr kak wia ei sounkohwa.’

\VS{3}Sounkohwao ahpw mengimengloalki, ‘Dahme I pahn wiaht? Pwe ei mwohnsapwo pahn ketikihsang ie ei kohwa doadoahket. I sohte kakohng doadoahk en pwehl, I namenengki pekipekseli.

\VS{4}Eri, soh pwe I ese dahme I pahn wia, pwe aramas akan en kasamwoielong nan imwarail kan, ni ei pahn lekdeksang nan ei kohwa.’

\VS{5}Ih eri ekerodo aramas koaros me pweipwand ong eh mwohnsapwo. E ahpw idek rehn me kohdo mahso, ‘Ia uwen omw pweipwand ong mwohnsapwo?’

\VS{6}A e sapeng, nda, ‘Kalon en lehn olip epwiki.’ A e ndahng, ‘Ale noumw pwuhken, mwohndi oh ntingihedi me limeisekte.’

\VS{7}A e pil idek rehn emen, ‘A kowe, ia uwen omw pweipwand?’ A e sapeng, nda, ‘Edin pilawa kid.’ A e ndahng, ‘Ale noumw pwuhken, mwohndi oh ntingihedi me welipwikihte.’

\VS{8}Ni mwohnsapwo eh mwahngihada met, e ahpw kapingahla loalokong suwed en sounkohwao; pwe aramas akan me kisehn sampah, re me kin loalokong ni mehkan me pid pein irail laudsang me kisehn marain kan ni mehkan me pid ar mour soutuk.”


\par }{\PP \VS{9}Sises eri pil mahsanih, “Eri, I ndaiong kumwail, kumwail en doadoahngkihong aramas teikan amwail dipwisoun sampah kan, pwe re en wiahla kompoakepamwail; pwe ni amwail dipwisou eh pahn sohrala, Koht pahn ketin kasamwolong kumwail nan dehu soutuk kan.\XREF{}{{\XO 16:9: }{\XT{Dop. 4.9-11.}}}

\VS{10}Me kin loalopwoat ni mehkot tikitik, e pahn pil loalopwoat ni mehkot laud; oh me kin keseulikilik ni mehkot tikitik, e pahn pil keseulikilik ni mehkot laud.

\VS{11}Eri, ma kumwail sohte pahn loalopwoat ni paien sampah kan, a ihs me pahn liki ong kumwail ni pai mehlel kan en powe?

\VS{12}Oh ma kumwail me keseulikilik ni doadoahk en kohwahki ong emen eh dipwisou, a ihs me pahn kihong kumwail mehkot pwe en wia uhdahn amwail?


\par }{\PP \VS{13}“Sohte ladu men kak papah soumas riemen: pwe e pahn kailongki emen oh poakohng meteio; e pahn kesempwalki emen, oh mwamwahlki meteio. Eri, kumwail sohte kak papah Koht oh dipwisoun sampah.”\XREF{}{{\XO 16:13: }{\XT{Mad. 6.24.}}}


\par }{\SH Sapwellimen Sises Mahsen kei
\par }
{\R (Pil tehk Mad. 11.12-13; 5.31-32; Mark 10.11-12)

\par }{\PP \VS{14}Parisi ko iang rongorong mepwukat koaros, re ahpw kin kepikepitki Sises, pwehki ar kesempwalki mwohni.

\VS{15}Sises ahpw ketin mahsanihong irail, “Kumwail kin akupwungki pein kumwail mwohn mesen aramas akan, a Koht ketin mwahngih dahme audepen nan kapehdomwail kan. Pwe me kin kalap kesempwal rehn aramas akan, kin wiahla mehkot mwahl mwohn silangin Koht.


\par }{\PP \VS{16}“Manaman en Kosonned en Moses oh padahk en soukohp ako mieier sang kawao kohdo lel ni mwehin Sohn Sounpapidais; a sang ni ahnsowo Rongamwahu duwen Wehin Koht lolohkseli oh aramas koaros kin nannantihong re en pedolong nan Wehin Koht.”\XREF{}{{\XO 16:16: }{\XT{Mad. 11.12-13.}}}

\VS{17}Ahpw me mengei ong nanleng oh sampah en sohrala sang kisin mesen nting kis en Kosonnedo en sohrala.\XREF{}{{\XO 16:17: }{\XT{Mad. 5.18.}}}


\par }{\PP \VS{18}“Mehmen me kin mweisang uhdahn eh pwoud oh pwoudikihda emen lih tohrohr, kin wiahda dipen kamwahl; oh mehmen me kin pwoudikihda lih me eh pwoud keselahr, e pil wiahda dipen kamwahl.”\XREF{}{{\XO 16:18: }{\XT{Mad. 5.32; 1 Kor. 7.10-11.}}}


\par }{\SH Ohl Kepwehpwe men oh Lasarus
\par }
{\PP \VS{19}“Ahnsou ehu ohl kepwehpwe men mie, me kin likawih likou melengileng weitahta oh kaselel, oh kin kamakamadipw rahn koaros.

\VS{20}Pil mie ohl semwehmwe men, ede Lasarus, diren kens ni paliwere, me kin wisikiong ni wenihmwen imwen ohl kepwehpweo;

\VS{21}pwe e kin men tungoale mweremwer en kisin mwenge me kin pwupwudi sang pohn en ohl kepwehpweo eh tehpel. Kidi kan pil kin keiong mpe oh tamwetamwe eh kens kan.

\VS{22}Kedekedeo, ohl semwehmweo ahpw mehla, tohnleng kan ahpw wahdalahng nanleng mpen Eipraam. Me kepwehpweo pil mehla, oh seridi.

\VS{23}Nan eh weiweirek laud rehn me lekdeklahr akan,\FTNT{f}{{\FR 16:23: }{\FK{LEKDEKLAHR AKAN:
}}{\FT{Wasahn me melahr akan.}}} e ahpw kilengdahla kilangada Eipraam wasa doh iangahki Lasarus.

\VS{24}Ih eri likwerlahng Eipraam, patohwan, ‘Semei Eipraam, komw ketin kupwure ie! Komw ketin kadarodo mahs Lasarus pwe en kaduh sendin peh nan pihl oh kalamwurehki loweiet, pwe I mwasingkilahr kowahlap kisiniei wet.’

\VS{25}Eipraam ahpw sapeng, mahsanih, ‘Kompoakepahi, tamanda me ke aleier omw pai koaros ni omw mour nin sampah, a Lasarus ale soahng suwed koaros; ihme e nsensenamwahuki ahnsou wet, a kowe wie weiweirengki.

\VS{26}A pil ehu, wahu kalaimwun ehu mie nanpwungatail; sohte mehmen reht kak sipalowohng rehmwail, pil sohte mehmen rehmwail kak sipalodohng reht.’

\VS{27}Ohl kepwehpweo ahpw sapeng, nda, ‘Eri, I peki rehmwi, semei, komw poaronelahng Lasarus mahs ni imwen ei pahpao nin sampah,

\VS{28}rehn riei me limmeno. Komw poaronehla pwe en kolahng kehsehkin irail wasaht, pwe re dehr pil leledohng nan wasahn weirek wet.’

\VS{29}Eipraam mahsanihalahng, ‘Pwuken Moses oh soukohp ako mie rehn riomw ko pwe en kehsehkin irail soahng koaros. Re en rong dahme Moses oh soukohp ko kin mahsanih.’

\VS{30}Ohl kepwehpweo ahpw sapeng, patohwan, ‘Maing, semei Eipraam, soahng wet sohte itar! Ma emen sang rehn me melahr akan pahn pwarala rehrail, eri, re pahn koluhla oh wiliakapwala.’

\VS{31}Eipraam sapeng, mahsanih, ‘Ma re sohte rong Moses oh soukohp ako, re pil sohte pahn kamehlele emen me pahn pwarala sang rehn me melahr akan.”




\par }\Chap{17}{\SH Dihp
\par }
{\R (Pil tehk Mad. 18.6-7,21-22; Mark 9.42)

\par }{\PP \VerseOne{1}Sises ketin mahsanihong sapwellime tohnpadahk ko, “Soahng kan me kin kahrehiong aramas nan dihp uhdahn pahn kin mie; ahpw meid suwediong aramaso me kin kahrehdo soahng pwukat!

\VS{2}E pahn mwahwongete, ma peitehl ehu pahn pirapiriong ni tepinwere, oh lekdeklahng nan madau, sang ma e pahn kahrehiong mehmen me tikitik pwukat nan dihp.

\VS{3}Kumwail eri kaleke pein kumwail!

\par }{\PP “Ma riomw men dipada, kapwungala ni meleilei; oh ma e koluhla, mahkohng.\XREF{}{{\XO 17:3: }{\XT{Mad. 18.15.}}}

\VS{4}A ma e wiahda sapwung ehu ong uhk pahn isipak rahn ehu, oh pahn isipako e kohdo rehmw oh nda, ‘I nsensuwedkihla ei sapwung,’ a ke uhdahn pahn mahkohng.”


\par }{\SH Pwoson
\par }
{\PP \VS{5}Wahnpoaron ko ahpw patohwanohng Kaun-o, “Maing, komw ketin kalaudehla at pwoson.”


\par }{\PP \VS{6}Kaun-o ahpw ketin sapeng irail, mahsanih, “Ma amwail pwoson pahn laud duwehte kisin weren kadiring kis, kumwail pahn kak ndahng tuhke pwoatet, ‘Pein usukekda sang men oh kohla poadada nan madau,’ a e pahn dukiong kumwail.”


\par }{\SH En Ladu men eh Pwukoa
\par }
{\PP \VS{7}“Ma mehmen rehmwail mie eh ladu me wie mwetimwet de kamwekamwenge sihpw kan nansapw; eri, ni eh pahn pwurodo rehmwail, kumwail sohte kin ndahng en mwohndi oh mwengehla,

\VS{8}ahpw en onopada mwengehn soutik, en likawihada likoun papah oh papah kumwail nindokon amwail pahn sakasak, pwe ih me pahn uhd mwenge mwuhr.

\VS{9}Ladu men sohte kin warohng ale kasapahlkalahngan, pwehki e uhdahn pahn kapwaiada mahsen en eh kaun.

\VS{10}Ih pil duwen kumwail: kumwail pahn kin kapwaiada mehkoaros me kileldiong kumwail en wia, oh kumwail pahn kin nda, ‘Kiht, lidu soh katepe kei; ihte pwaisat, se en kapwaiada at pwukoa.’ ”


\par }{\SH Sises Kakehlahda Ohl Tokutok Ehk
\par }
{\PP \VS{11}Ni Sises eh ketiket kohdalahng Serusalem, e ketin weid nanpwungen Sameria oh Kalili.

\VS{12}Oh ni eh ketilong nan kisin kahnimw kis e ahpw tuhwong ohl tokutok ehk. Re ahpw uh dohlahsang ekis,

\VS{13}oh likwerlahng, patohwan, “Maing, Sises, at Mwohnsapw! Komw ketin kupwurei kiht!”


\par }{\PP \VS{14}Sises ketin mahsanihirailda, e ahpw mahsanih, “Kumwail kohwei rehn samworo ko oh ale keseu rehrail.”

\par }{\PP A nindokon ar patopato kohla, re ahpw mwakelekella.\FTNT{g}{{\FR 17:14: }{\FK{MWAKELEKELLA:
}}{\FT{Tehk 5.12.}}}\XREF{}{{\XO 17:14: }{\XT{Lip. 14.1-32.}}}

\VS{15}Emen irail, ni eh kilangada duwen eh mwakelekellahro, e ahpw pwurodo rehn Sises, ngihl laudida, kapikapinga Koht.

\VS{16}E ahpw poaridiong mwohn aluweluwe kan, pil kapikapinga Sises. Eri, mehn Sameria men ohlo.

\VS{17}Sises eri mahsanih, “Kaidehk me ehk me mwakelekellahro? A ia me duwemeno?

\VS{18}Dahme mehn liki menette me pwurodo pwe en kasapahlkalahngan ong Koht?”

\VS{19}Sises eri mahsanihong ohlo, “Eri, uhda, oh kohkohwei; pwe omw pwosonen me kakehleiukadahr.”


\par }{\SH Duwen Pwarodohn Wehin Koht
\par }
{\R (Pil tehk Mad. 24.23-28. 37-41)

\par }{\PP \VS{20}Parisi kei ahpw kalelapak rehn Sises, “Iahd Wehin Koht pahn pwarodo?” E ahpw ketin sapeng irail, mahsanih, “Wehin Koht sohte kin kohdo ni mwohmw sansal.

\VS{21}Sohte me pahn nda, ‘Ietet Wehin Koht,’ de ‘Ionen;’ pwe Wehin Koht miher loalamwail.”


\par }{\PP \VS{22}E ahpw mahsanihong sapwellime tohnpadahk ko, “Ahnsou ehu pahn kohdo me kumwail pahn anahne kilang ehu rahn ako en Nein-Aramas, kumwail ahpw sohte pahn kakohng.

\VS{23}Mie me pahn ndahng kumwail, ‘Kumwail kilang, ionen ih!’ de, ‘Iet ih!’ Kumwail dehr kohieiwohng rapahki.

\VS{24}Pwe duwen lioal eh kin pir, oh linge ahpw kin kamarainihada wasa sang apalien lahng lel apali, iei duwen me pahn wiawihong Nein-Aramas ni sapwellime rahn.

\VS{25}Ahpw e uhdahn pahn lokolok laud mahs oh posoik sang rehn aramas en dih wet.

\VS{26}Me wiawihier ni mwehin Noha, e pil pahn wiawi ni rahn akan en Nein-Aramas.\XREF{}{{\XO 17:26: }{\XT{Sen. 6.5-8.}}}

\VS{27}Aramas koaros kamakamadipw, kangkang sakau, wiewie pwopwoud, lao lel rahn me Noha pedolong nan warihmwo, nohlik lapalapo ahpw leledo oh kamwomwirailla koaros.\XREF{}{{\XO 17:27: }{\XT{Sen. 7.6-24.}}}

\VS{28}Pil duwen me wiawihier ni mwehin Lohd, aramas koaros kamakamadipw, kangkang sakau, wie netinet, wie sapwasapw, kokou ihmw;\XREF{}{{\XO 17:28: }{\XT{Sen. 18.20—19.25.}}}

\VS{29}a ni rahn me Lohd mweselsang Sodom, kisiniei oh suwepel ahpw mweredi sang nanleng oh kemeirailla koaros.

\VS{30}Eri, ih duwen me pahn wiawi ni rahnen Nein-Aramas eh pahn sansalda.


\par }{\PP \VS{31}“Ni rahno, mehmen me mi pohn imwe, e dehpa kohdiong ale eh kepwe me mihmi loale. Pil duwehte mehmen me mihmi nansapw, e dehpa pwurodo ni imwe.\XREF{}{{\XO 17:31: }{\XT{Mad. 24.17-18; Mark 13.15-16.}}}

\VS{32}Kumwail tamataman en Lohd eh pwoudo!\XREF{}{{\XO 17:32: }{\XT{Sen. 19.26.}}}

\VS{33}Mehmen me men doarehla eh mour, e pahn pwupwusang; a mehmen me men tounmeteikihla eh mour, e pahn doarehla.\XREF{}{{\XO 17:33: }{\XT{Mad. 10.39; 16.25; Mark 8.35; Luk 9.24; Sohn 12.25.}}}

\VS{34}I ndaiong kumwail pwe nipwongo, aramas riemen pahn memeir pohn peht teieu; emen pahn wisiksang, a emen pahn luhwehdi.

\VS{35}Lih riemen pahn kepekepel pilawa; emen pahn wisiksang, a emen pahn luhwehdi.

\VS{36}[Aramas riemen pahn mihmi nansapw; emen pahn wisiksang, a emen pahn luhwehdi.”]


\par }{\PP \VS{37}Tohnpadahk ko eri patohwan idek rehn Sises, “Maing, ia wasa mepwukat pahn wiawi ie?”

\par }{\PP Sises ketin sapeng irail, mahsanih, “Wasa me mahn mehla men kin mie, iei wasao menpihr me adaneki puldur kin pokonlahng ie.”




\par }\Chap{18}{\SH Karasaras en Liohdi oh Sounkopwung men
\par }
{\PP \VerseOne{1}Sises ahpw ketin mahsanihong irail karasaras pwoatet, pwe en ketin padahkihong irail re en kin poaden kapakap oh dehr tokedihsang.

\VS{2}“Sounkopwung men mie nan kahnimw ehu, me sohte kin masak Koht pil sohte kin wauneki aramas.

\VS{3}Pil liohdi men mie nan kahnimwohte, me kin pwurepwure sounkopwungo oh reperepen pwung reh, ‘Komw menlau sewese ie ni repenpwung wet ong pelieio!’

\VS{4}Ahnsou reirei sounkopwungo sohte men tehk liohdio. Kedekedeo, e ahpw mengimengloalki, ‘Mehnda ma I sohte masak Koht oh pil sohte kin wauneki aramas,

\VS{5}ahpw I pahn sewese mahs lih menet en rapahkihda eh pwung, pwe e dehr kedirepwei ie oh dehr kin pwurodo kauwehla ei onepek.’ ”


\par }{\PP \VS{6}Sises pil ketin mahsanih, “Kumwail rong dahme sounkopwung suwed menet ketihtihki.

\VS{7}Ia duwe, Koht sohte pahn ketin sewese sapwellime aramas akan me kin pekipeki sawas ni rahn nipwong? E pahn ketin pwapwand en sewese irail?
\XREF{}{{\XO 18:7: }{\XT{Sir. 35.19}}}

\VS{8}Kumwail en ese pwe e uhdahn pahn mwadang sewese irail nan arail apwal akan. Eri a, kumwail lemeleme me Nein-Aramas pahn ketin diar pwoson nin sampah ni eh pahn ketido?”


\par }{\SH Karasaras en Parisi men oh Sounrik Daksis men
\par }
{\PP \VS{9}Sises pil ketin mahsanih karasaras pwoatet ong aramas ekei me kin akupwungki pein ihr oh pohnmwahsoiong meteikan:

\VS{10}“Aramas riemen kohdalahng kapakap nan Tehnpas Sarawio; emen ira Parisi men, a emen sounrik daksis.

\VS{11}Parisio kesihnenda oh wia eh kapakap nin duwe met: ‘Maing Koht, I kapingkalahngankihong komwi ei sohte kin noahrok, ei sohte kin mwersuwed, ei sohte kin kamwahl duwehte aramas teikan. I kapingkalahngankihong komwi ei pil sohte duwehte sounrik daksis menet.

\VS{12}I kin kaisihsol pak riau nan wihk ehu, oh I kin meirongki eisek kis ehu sang ni mehkoaros me I ahneki.’

\VS{13}A sounrik daksiso kesihnen ekis dohlahsang, e ahpw sohte men saradalahng nanleng, pwe ihte me e wiewia, pikipikir nan mwaremware, ndinda, ‘Maing Koht, komw ketin kupwurei ie, pwe aramas dipan emen ngehi!’ ”

\VS{14}Sises eri mahsanih, “Kumwail en ese pwe ohl menet pwungla rehn Koht ahpw pwurala ni imweo; a meteio, soh. Pwe me kin aklapalapki pein ih, pahn tikitikla; a me kin aktikitingki pein ih, pahn lapalapala.”
\XREF{}{{\XO 18:14: }{\XT{Mad. 23.12; Luk 14.11.}}}


\par }{\SH Sises Kupwuramwahwih kisin Seri kei
\par }
{\R (Pil tehk Mad. 19.13-15; Mark 10.13-16)

\par }{\PP \VS{15}Aramas ekei ahpw patohwanohng Sises nair kisin seri kei pwe en ketkidahng pohrail lime kan. Tohnpadahk ko eri kilangada oh lipwoarehkinirailda.

\VS{16}A Sises ahpw malipehdo kisin seri ko oh mahsanihong tohnpadahk ko, “Kumwail pweisang, kumwail mweidohng kisin seri kan en kohdo rehi; pwe iei arail wehi, Wehin Koht.

\VS{17}Kumwail en ese pwe mehmen me sohte pahn ale Wehin Koht duwehte kisin seri kis, e sohte pahn pedolong loale.”


\par }{\SH Aramas Kepwehpwe men
\par }
{\R (Pil tehk Mad. 19.16-30; Mark 10.17-31)

\par }{\PP \VS{18}Emen lapalap en mehn Suhs ako ahpw idek rehn Sises, patohwan, “Maing, Sounpadahk mwahu, dahme I uhdahn pahn wia pwe I en kak alehki mour soutuk?”


\par }{\PP \VS{19}Sises ketin sapeng, mahsanih, “Dahme komw ekerkiniehki Sounpadahk mwahu? Sohte emen me mwahu pwe Kohtohte.

\VS{20}Komw eseier kosonned kan: ‘Dehr kamwahl; dehr kemehla aramas; dehr pirap; dehr likamw; kahkahki semomw oh inomw.’ ”
\XREF{}{{\XO 18:20: }{\XT{Eks. 20.14; Deud. 5.18; b Eks. 20.13; Deud. 5.17; c Eks. 20.15; Deud. 5.19; d Eks. 20.16; Deud. 5.20; e Eks. 20.12; Deud. 5.16.}}}


\par }{\PP \VS{21}Ih eri patohwanohng Sises, “I kapwaiadahr kosonned pwukat koaros sang ni ei tikitik.”


\par }{\PP \VS{22}Ni Sises eh karonge met, e ahpw mahsanihong, “Pil mie mehkot me komw uhdahn pahn wia: netikihla omw kepwe kan koaros, oh nehkohng pweine kan me semwehmwe kan; omwi pai ahpw pahn mie nanleng. Komw ahpw kohdo oh iangiehla.”

\VS{23}Ni ohlo eh rongada mahsen wet, e ahpw nsensuwedkihla kowahlap, pwe aramas kepwehpwe men ih.


\par }{\PP \VS{24}Ni Sises eh ketin mahsanihada duwen eh nsensuwedlao, e ahpw mahsanih, “Meid apwal ong me kepwehpwe kan en pedolong nan Wehin Koht!

\VS{25}Me pahn apwal mehlel ong me kepwehpwe men en pedolong nan Wehin Koht sang mahn me adaneki kamel en dil nan pwoaren dikek ehu.”


\par }{\PP \VS{26}Irail me rongorong Sises ko ahpw kalelapak, patohwan, “Ma ih duwen met, a ihs me kak mourla?”


\par }{\PP \VS{27}Sises ketin sapeng irail, mahsanih, “Mehkot me sohte mwahn kak pahn aramas, e uhdahn kak pahn Koht.”


\par }{\PP \VS{28}Piter ahpw patohwanohng Sises, “Maing, komw mwahngih mahs duwen kiht, pwe se tounmeteikilahr mehkoaros me aht oh iangkomwilahr.”


\par }{\PP \VS{29}Sises ketin mahsanih, “Kumwail en ese pwe kumwail koaros me tounmeteikilahr imwarail, de ar pwoud, de riarail, de samarail, de neirail seri kan pwehki Wehin Koht,

\VS{30}re pahn ale pwaisarail laud nan mouret, oh mour soutuk palio.”


\par }{\SH Kesilipak en Sises eh Kohpada duwen eh pahn Lokolok oh Pwoula
\par }
{\R (Pil tehk Mad. 20.17-19; Mark 10.32-34)

\par }{\PP \VS{31}Sises ketin kahrehla tohnpadahk ehk riemeno oh mahsanihong irail, “Kumwail kilang pwe kitail kohkohdalahng Serusalem, wasa me soahng koaros me soukohp ako ntingdier duwen Nein-Aramas pahn pweida ie.

\VS{32}E pahn pengpengla rehn mehn liki kan, wiahla mehn kepit rehrail; re pahn kihsang wauwi oh kandipih.

\VS{33}Re pahn wokih oh kemehla; a ni kesiluhn rahn e ahpw pahn iasada.”


\par }{\PP \VS{34}Tohnpadahk ko ahpw sohte mwahn wehwehki mahsen pwukat; wehwehn mahsen pwukat me rirsang irail, iei me re sohte dehdehki dahme Sises mahmahsanihong irail.


\par }{\SH Sises Kakehlahda Ohl Maskun men
\par }
{\R (Pil tehk Mad. 20.29-34; Mark 10.46-52)

\par }{\PP \VS{35}Sises ketiket kohla limwahn kahnimw en Seriko, a ohl maskun men mwomwohd wie pekipek limwahnialo.

\VS{36}Ni eh rongada mwoarong en pokono me kekeid wasao, e ahpw idek, “Dahkot mwo?”


\par }{\PP \VS{37}Re ahpw ndaiong me Sises mehn Nasaret me ketiket kolahng nan kahnimwo.


\par }{\PP \VS{38}Ohlo eri likwer, patohwan, “Sises, kisehn Depit! Komw ketin kupwure ie!”


\par }{\PP \VS{39}Aramas ako me mi mwowe ahpw lipwoarehda oh ndahng en nennenla. A e ahpwte kalaudehla ngileo, patohwan, “Maing, komwi me kisehn Depit! Komw ketin kupwure ie!”


\par }{\PP \VS{40}Sises eri ketin uhdi oh mahsanih pwe ohlo en pakahrdohng reh. Ni ohlo eh kerendo, e ahpw keinemwe, mahsanih,

\VS{41}“Dahme ke anahne I en sewesehkin uhk?”

\par }{\PP A e patohwan, “Maing, I patohwan anahne pwurehng kilangada wasa.”


\par }{\PP \VS{42}Sises eri ketin mahsanihong, “Nna! Kilangada wasa! Omw pwosonen me kakehlaiukadahr.”


\par }{\PP \VS{43}Ni ahnsowohte e pa pehdpeseng oh kilangada wasa. E ahpw idawehnla Sises oh kapikapinga Koht. Ni pokono ar kilangada manaman wet, irail koaros ahpw pil kapikapinga Koht.




\par }\Chap{19}{\SH Sises oh Sakies
\par }
{\PP \VerseOne{1}Sises eri ketilong oh ketiket kohla nan kahnimw en Seriko.

\VS{2}A ohl kepwehpwe men mie wasao, ede Sakies, me lapalap rehn sounrik daksis ko.

\VS{3}E iang songosong en kilangki mese Sises, a pwehki eh paliwar mwotomwot, iei me e sohte kak pwehki pokono.

\VS{4}Ih eri tangalahte mwohn pokono, doudahng nin tuhke pwoat me mi limwahn wasa me Sises pahn ketin keid ieo.

\VS{5}Ni Sises eh ketin lel wasao, e ahpw mahsendahlahte mahsanihada Sakies nan tuhkeo; e ahpw mahsanilahng, “Sakies, doudi mwadang, pwe rahnwet I pahn pas rehmw ni imwomwo.”


\par }{\PP \VS{6}Sakies eri pitipitte doudihsang nan tuhkeo oh kasamwolong Sises nan imweo ni eh peren laud.

\VS{7}Aramas koaros me iang kilang met, re ahpw tapihada lipilipahnedki, ndinda, “Ohl menet iangehr pedolong nan imwen aramas dipan emen!”


\par }{\PP \VS{8}Sakies eri uhda mwohn silangin Kaun-o oh patohwanohng, “Maing, komw mwahngih pwe I pahn kisekisehki me semwehmwe kan apalien ei kepwe kan; a ma mie emen me I pitihasang mehkot, I pahn kapwungohng ni uwe ieu me laudsang pak pahieu.”


\par }{\PP \VS{9}Sises ketin sapeng, mahsanih, “Rahnwet komour me lelohngehr ni ihmw wet; pwe pil nein Eipraam aramas menet.

\VS{10}Pwe Nein-Aramas ketidohn rapahki oh komourala me salongalahr akan.”
\XREF{}{{\XO 19:10: }{\XT{Mad. 18.11.}}}


\par }{\SH Karasaras en Paunen Kohl Eisek
\par }
{\R (Pil tehk Mad. 25.14-30)

\par }{\PP \VS{11}Ni aramas ako ar rongorong mahsen pwukat, Sises pil mahsanihong irail apwoat karasaras. E ketin kerenlahngehr Serusalem, oh aramas akan kin lemeleme me Wehin Koht nektehn pahn sansalda.

\VS{12}Ih eri mahsanih, “Ohl lapalap emen mie me seiloaklahng nan sahpw doh ehu pwe en kesepwildahng nanmwarki; e ahpw pahn ketin sapahldohng nan uhdake.

\VS{13}Eri, mwohn eh pahn ketin mwesel, e ahpw malipepene sapwellime ladu ehk oh ketikihong emenemen paunen kohl ehu, oh mahsanihong irail, ‘Kumwail kilang dahme kumwail kak wihnkihda sang ni mwohni pwukat, I lao pwurodo.’

\VS{14}Eri, aramas en sahpwo kin kailongki mehlel ohlo, iei me re kadarkihla mwuri meninkeder kei pwe re en kairehki duwen ar sohte pwungki en wiahla ar nanmwarki.


\par }{\PP \VS{15}“Kedekedeo, ohlo ahpw wiahla nanmwarki oh sapahldo. E ahpw mwadang mahsanihong sapwellime ladu ehko, me e ketikihong mwohni ko, re en pwarala pwe e men mwahngih uwen mwohni me irail wihnkiher.

\VS{16}Me keieu pwarala mahs ahpw patohwanohng, ‘Maing, iet paunen kohl eisek me I wihnkiher sang ni me komw ketikihong ie.’

\VS{17}Ohlo ahpw mahsanihong, ‘Meid mwahu! Aramas lelepek men kowe. Eri, pwehki omw loalopwoat ni mehkot me tikitik, I pahn kihong uhk mwaren kaunen kahnimw eisek.’

\VS{18}Keriemen en laduwo ahpw pil leledo oh patohwanohng, ‘Maing, iet paunen kohl limau me I wihnkiher sang ni me komw ketikihong ie.’

\VS{19}A e mahsanihong, ‘Ke pahn ale mwaren kaunen kahnimw limau.’

\VS{20}Pil emen ladu pwarodo oh patohwanohng, ‘Maing, iet sapwellimomwi mwohni; I patohwan nekidala nan limwinpwudo wet.

\VS{21}Pwe I masak komwi, pwehki komwi ohl sakon emen. Komw kin ketikihsang me komw sohte kin ketikidi, oh kin dolungasang me komw sohte kin kamwarak.’

\VS{22}Ohlo ahpw mahsanihong, ‘Aramas mwersuwed men kowe! I pahn kadeingkinuhkada pein omw koasoi. Ke ese me ohl sakon emen ngehi, me kin ale me I sohte kin kihdi, oh kin dolung me I sohte kin kamwarak.

\VS{23}Eri, mehnda ke sohte kihdiong nei mwohni nan pangk, pwe en neitik; pwe ni ei pahn pwurodo, I en ale iangahki wah kan?’

\VS{24}Ih eri mahsanihong irail me iang mi wasao, ‘Kumwail kihsang mwohnio oh kihong me nah paun eiseko.’

\VS{25}A re patohwanohng, ‘Maing, mieier nah me paun eisek!’

\VS{26}A e ketin sapeng irail, mahsanih, ‘Kumwail en ese pwe mehmen me ahneki mehkot, kalaudpe pahn pil kohieng; a me sohte naineki mehkot, pil mehkis me e naineki pahn pehdsang.
\XREF{}{{\XO 19:26: }{\XT{Mad. 13.12; Mark 4.25; Luk 8.18.}}}

\VS{27}Eri, a duwen irail ko me ei imwintihti, me sohte men I en kaunirailda, kumwail kahreiraildo met oh kemeirailla mwohi!’ ”
\XREF{}{{\XO 19:27: }{\XT{Mad. 25.14-30.}}}


\par }{\SH En Sises eh Ketilong nan Serusalem ni Roson en Powehdi
\par }
{\R (Pil tehk Mad. 21.1-11; Mark 11.1-11; Sohn 12.12-19)

\par }{\PP \VS{28}Ni Sises eh ketin kaerala sapwellime mahsen pwukat, e ahpw ketin tiengla mwohrail ketiketlahng Serusalem.

\VS{29}Ni eh ketin kerenlahng Pedpeiti oh Pedani, limwahn dohl me adaneki Nahnahn Olip, e ketin poaronehla riemen sapwellime tohnpadahk ko,

\VS{30}mahsanih, “Kumwa kohwei nan kahnimwen. Ni amwa pahn pedolong, kumwa pahn kilangada ahs pwul men me wie sensel, me saikinte aramas emen dake. Kumwa lapwahda oh kahrehdo met.

\VS{31}A ma mehmen idek rehmwa, mehnda rehmwa ahso, kumwa sapengki me Mwohnsapwo me anahne.”


\par }{\PP \VS{32}Ira eri kohla oh diarada soahng koaros nin duwen Sises eh mahsanihong ira.

\VS{33}Ni ara lapwalapwa ahs pwulo, aramas ekei me neirail ahso idek rehra, “Ser, mehnda kumwa lapwahda ahsen?”


\par }{\PP \VS{34}Ira ahpw sapeng, nda, “Mwohnsapwo me ketin anahne.”

\VS{35}Ira eri kahredohng rehn Sises. Irail eri irepehkihdi powe arail likou kan oh sewese Sises en ketidahng powe.

\VS{36}Ni eh ketiket kohla, re perekihwei ar likou kan nanialo.


\par }{\PP \VS{37}Ni eh karanih Serusalem, wasa me ahlo tangdilahng Nahnahn Olip, sapwellime tohnpadahk ko koaros tiakada koulen kaping pwoat ong Koht oh ngihl laud kapikapinga ih, pwehki manaman koaros me re iangehr udiahl, kokoulki,

\VS{38}“Koht en ketin kupwuramwahwih nanmwarki me ketiket kohdo ni mwaren Kaun-o! Popohl ong nanleng oh kaping ong Koht!”
\XREF{}{{\XO 19:38: }{\XT{Mel. 118.26.}}}


\par }{\PP \VS{39}Parisi kei me iang pokono ahpw patohwanohng Sises, “Sounpadahk, komw ketin angiangihada mahs sapwellimomwi tohnpadahk kan pwe re en nennenla.”


\par }{\PP \VS{40}Sises ketin sapeng, mahsanih, “Kumwail en ese pwe ma re pahn nennenla, takai pwukat pahn uhd pein lokaiahda.”


\par }{\SH Sises Tentenihrki Serusalem
\par }
{\PP \VS{41}Ni Sises eh ketin karanih Serusalem, ni eh mahsanihada kahnimwo, e ahpw tentenihrki,

\VS{42}oh mahsanih, “I ahpw men ke en dehdehki rahnwette, dahme uhdahn pahn kahrehiong uhk omw popohl! Ahpw met e rirsang mesomwen.

\VS{43}Pwe rahn ekei pahn kohdo, me omw imwintihti kan pahn keleiukpene, kapiluhkpene, koaitonuhkala sang ni pali koaros.

\VS{44}Re pahn karangkeiukediong nanpwel, iangahki noumw seri kan. Sohte ehu takai pahn luhwehdi pohn ehu, pwehki omw sohte dehdehki ahnsou me Koht ketidohn komouruhkala!”


\par }{\SH Sises Ketilong nan Tehnpas Sarawio
\par }
{\R (Pil tehk Mad. 21.12-17; Mark 11.15-19; Sohn 2.13-22)

\par }{\PP \VS{45}Sises eri ketilong nan Tehnpas Sarawio oh tapihada angiangihieisang sounnetinet kei,

\VS{46}mahsanihong irail, “E ntingdier nan Pwuhk Sarawi me Koht mahsanih, ‘Imwei pahn adaneki imwen kapakap.’ A kumwail ahpw wiahkilahr deun lipirap ekei!”
\XREF{}{{\XO 19:46: }{\XT{Ais. 56.7; Ser. 7.11.}}}


\par }{\PP \VS{47}Ih eri kin ketin padapadahk rahn koaros nan Tehnpas Sarawio. Samworo lapalap ako, sounkawehwehn Kosonnedo ko, oh kaunen aramas ako men kemehla Sises.
\XREF{}{{\XO 19:47: }{\XT{Luk 21.37.}}}

\VS{48}Re ahpw sohte kak diarada duwen ar pahn kapwaiada irair wet, pwe aramas koaros kin men rongorongete Sises, sohte men katihasang ehu sapwellime padahk kan.




\par }\Chap{20}{\SH Peidek duwen Manaman en Sises
\par }
{\R (Pil tehk Mad. 21.23-27; Mark 11.27-33)

\par }{\PP \VerseOne{1}Rahn ehu, nindokon Sises eh ketin wiewia sapwellime padahk ong aramas akan nan Tehnpas Sarawio oh ketin kapakapahrengki Rongamwahu, samworo lapalap oh sounkawehwehn Kosonnedo kei, iangahki kaunen mehn Suhs kei, ahpw pwarodo

\VS{2}oh patohwanohng, “Komw mahsanihong kiht mahs, ia pwungen omwi ketin wiewia soahng pwukat? Ihs me ketikihong komwi manaman en wia mepwukat?”


\par }{\PP \VS{3}Sises ketin sapeng irail, mahsanih, “I men kalelapak rehmwail mahs mehkot. Kumwail sapeng ie mahs.

\VS{4}Ia duwen en Sohn Sounpapidais eh manaman en pepidais, e tepisang Koht de aramas?”


\par }{\PP \VS{5}Irail ahpw tapihada mengimengloalki, ma kitail pahn nda, ‘E tepisang Koht,’ e pahn mahsanihong kitail, ‘A dahme kumwail sohte pwosonki Sohn?’

\VS{6}A ma kitail pahn nda, ‘E tepisang aramas,’ pokon wet pahn koasuk kitail, pwe irail kin wiahki Sohn soukohp men.”

\VS{7}Irail eri sapeng Sises, patohwan, “Se sohte patohwan wasa e tepisang ie.”


\par }{\PP \VS{8}Sises eri mahsanihong irail, “Eri, I sohte pahn ndaiong kumwail ni manaman en ihs me I wiewiahki mepwukat.”


\par }{\SH Karasaras en Soumwet kei nan Mwetin Wain
\par }
{\R (Pil tehk Mad. 21.33-46; Mark 12.1-12)

\par }{\PP \VS{9}Sises eri mahsanihong pokono karasaras pwoatet: “Ohl emen koadoakihada mwetin wain ehu; e ahpw kihong soumwet kei re en kohwahkihong. E ahpw seiloakla sang ni imwe mihmihki liki ahnsou reirei.
\XREF{}{{\XO 20:9: }{\XT{Ais. 5.1.}}}

\VS{10}Ni eh lel ahnsoun dolung wahn mwetin waino, e ahpw kadaralahng soumwet ko eh ladu men pwe en ale rehrail pwaise sang ni eh mwahto. Soumwet ko uhdahte wokiseli laduwo oh kapwurehla kahiep.

\VS{11}E pil pwurehng kadarala emen eh ladu ko; a soumwet ko pil pwurehng kemeseli, re ahpw kasarowehdi oh pil kapwurehla kahiep.

\VS{12}Ohlo pil song kadarala kesilimenen eh ladu. Soumwet ko pil kemehte oh keseieisang nan mwetin waino.

\VS{13}Eri, ohl me ahneki mwahto ahpw mengimengloalki, ‘Dahme I pahn wia? I pahn kadarala nei pwutak kompoake; re uhdahn pahn wauneki!’

\VS{14}A ni soumwet ko ar kilangada pwutako, re ahpw ndapene nanpwungarail, ‘Ih nein ohlo pwutako met. Kitail kemehla, pwe kitail en uhd ahnekihla mwetin wainet.’

\VS{15}Irail eri sikeneisang nan mwahto oh kemehla.”

\par }{\PP Sises ahpw ketin keinemwe, “Eri, dahme mwohnsapw en mwetin waino pahn wiahiong soumwet ko?

\VS{16}E pahn pein piserla pwe en kemehla soumwet pwuko, oh ketikihong ekei soumwet mwetin waino.”

\par }{\PP Ni aramas ako ar rong mepwukat, re ahpw nda, “Met sohte kak wiawi!”


\par }{\PP \VS{17}Sises ahpw ketin mahmahsanih irail oh mahsanih, “A ia wehwehn mahsen en Pwuhk Sarawi wet:

\par }{\Q ‘Takai me sounkou ihmw ko kesepwekelahr pwehki eh soh katepe

\par }{\QB uhd wialahr takaien pwukakeimw?’
\XREF{}{{\XO 20:17: }{\XT{Mel. 118.22.}}}


\par }{\MM \VS{18}Eri, mehmen me pahn pwupwudiong pohn takaio pahn ohla; a mehmen me takaio pahn pwupwudiong powe, e pahn kamwutepene.”


\par }{\SH Peidek duwen Ketikihda Daksis
\par }
{\R (Pil tehk Mad. 22.15-22; Mark 12.13-17)

\par }{\PP \VS{19}Sounkawehwehn Kosonnedo ko oh samworo lapalap ako song en salihedi Sises wasao, pwehki re ese me e ketin karasaraskin irail; ahpw re masak aramas ako.

\VS{20}Iei me re mwasamwasahnkihte ahnsou mwahu. Irail eri kadaralahng Sises lipoahrok kei, ni mwomwen aramas mwahu, pwe re en lidipihedi ni eh mahsen kan oh pangalahng pahn manaman en kepina.


\par }{\PP \VS{21}Irail pwukat eri kalelapak rehn Sises, patohwan, “Maing Sounpadahk, se patohwan ese me omwi mahsen kan oh padahk kan me inenen pwung, pwe komw sohte kin kupwurohki mwomwen aramas, pwe kupwur en Kohtohte ong aramas me komw kin ketin kupwurohki kawehwehda.

\VS{22}Eri, ia duwen kupwuromwien ong irair en daksis? Me pwungiong atail Kosonnedo de soh, atail kin kihda daksis ong Sihsar?”


\par }{\PP \VS{23}Sises mwahngih ar widing, e ahpw mahsanihong irail,

\VS{24}“Kumwail kasalehiong ie mahs ehu mwohni silperen. Sansal en ihs oh mwaren ihs me ntinting powe?”

\par }{\PP A re sapeng, patohwan, “Sihsar.”


\par }{\PP \VS{25}Sises eri mahsanihong irail, “Eri, kumwail kihong Sihsar dahme en Sihsar, a ong Koht dahme sapwellimen Koht.”


\par }{\PP \VS{26}Eri, irail sohte kak kasapwunge ni mehkot mwohn pokono, re ahpw nennenlahte oh medemedewe sapwellime pasapeng kapwuriamwei wet.


\par }{\SH Peidek duwen Iasada sang Mehla
\par }
{\R (Pil tehk Mad. 22.23-33; Mark 12.18-27)

\par }{\PP \VS{27}Sadusi kei ahpw pwarodo rehn Sises. (Irail pwukat iei soangen aramas ko me kin nda me dene me melahr akan sohte pahn mourda sang mehla.) Irail eri idek rehn Sises, patohwan,
\XREF{}{{\XO 20:27: }{\XT{Wie. 23.8.}}}

\VS{28}“Maing Sounpadahk, Moses koasoanediong kiht kosonned wet: Ma ohl emen mehsang eh pwoud sohte neira seri, eri, rien ohlo me pahn pwoudikihda liohdio pwe ira en kapwaiong rie me melahro nah seri.’
\XREF{}{{\XO 20:28: }{\XT{Deud. 25.5.}}}

\VS{29}Eri, pwihn pirien ehu mie, ohl isimen. Me laud rehrailo pwoudikihda lih emen, ahpw mehsang, sohte wiahda seri.


\par }{\PP \VS{30}“Me keriemeno ahpw pwoudikihda liohdio;

\VS{31}me kesilimeno pil wiahda duwehte. Eri, ih duwen irail me isimeno koaros, re mehsang ar pwoudo, sohte neirail seri.

\VS{32}Ni imwilah, liho pil mehla.

\VS{33}Eri, ni rahn me me melahr kan pahn mourda, ihs me pahn en liho eh pwoud? Pwe irail me isimeno koaros pwoudikihda.”


\par }{\PP \VS{34}Sises ketin sapeng, mahsanih, “Ohl oh lih akan en sampah wet kin pwopwoud,

\VS{35}a ohl oh lih akan me warohng mourda sang mehla oh mourki mouren mwehi me pahn kohdo, re sohte kin pwopwoud.

\VS{36}Pwe re duwelahr tohnleng kan, oh re solahr kak mehla. Irail me sapwellimen Koht, pwehki ar mourdahsangehr mehla.

\VS{37}Moses pil kadehdeier ni mehlel duwen me melahr akan ar pahn mourda. Pwe ni koasoiepen kisin tuhke tekatek me mpwumpwulo, Moses kahdaneki Kaun-o ‘Koht en Eipraam, Koht en Aisek, Koht en Seikop.’
\XREF{}{{\XO 20:37: }{\XT{Eks. 3.6.}}}

\VS{38}Met wehwehki duwen eh wia Koht en me momour kan, a kaidehk Koht en me melahr akan—pwe aramas koaros kin momouriong ih.”


\par }{\PP \VS{39}Ekei sounkawehwehn Kosonnedo ko ahpw patohwanohng Sises, “Maing Sounpadahk, me pwung omwi mahsenen!”

\VS{40}Irail eri sohla men idek rehn Sises mehkot.


\par }{\SH Peidek duwen Mesaia
\par }
{\R (Pil tehk Mad. 22.41-46; Mark 12.35-37)

\par }{\PP \VS{41}Sises ketin mahsanihong irail, “Ia duwen amwail kak nda me Mesaia sapwellimen Depit?

\VS{42}Pwe pein Depit mahsanih nan Pwuken Melkahka kan:

\par }{\Q ‘Kaun-o ketin mahsanihong ei Kaun:

\par }{\QB Komw ketidiong ni palimauni,
\XREF{}{{\XO 20:42: }{\XT{Mel. 110.1.}}}


\par }{\QB \VS{43}I lao wiahkihda omwi imwintihti kan utupen aluweluwomwi kan.’


\par }{\MM \VS{44}Eri, ma Depit wiahki eh ‘Kaun,’ a ia duwen Mesaia eh kak nein Depit?”


\par }{\SH Sises Kalikedi Tohnpadahk ko sang Sounkawehwehn Kosonnedo ko
\par }
{\R (Pil tehk Mad. 23.1-36; Mark 12.38-40)

\par }{\PP \VS{45}Ni aramas koaros ar rongorong, Sises ahpw mahsanihong sapwellime tohnpadahk ko,


\par }{\PP \VS{46}“Kumwail kalekeikumwailsang sounkawehwehn Kosonnedo kan me kin mwahuki mi nan likou reirei ahpw moamoahlseli mwohn aramas akan, oh kin men aramas akan en rahnmwahwih ihr nan pokon akan; me kin pilada dewerail lempahntamw nan sinakoke kan oh kin mwahuki moangehda tehpel kan ni kamadipw kan;

\VS{47}me kin adihasang liohdi kan ar mehkoaros, ahpw kin liliosohski wia kapakap reirei! Arail kadeik uhdahn pahn laud mehlel!”




\par }\Chap{21}{\SH En Liohdi men eh Meirong
\par }
{\R (Pil tehk Mark 12.41-44)

\par }{\PP \VerseOne{1}Sises eri ketin mahmahsenseli nan Tehnpas Sarawio, oh mahsanihada duwen ekei aramas kepwehpwe ar kesekese ar mehn meirong kan nan dewen meirongo.

\VS{2}E ahpw pil mahsanihada liohdi semwehmwe men me kesehdi sens toatoal riau.

\VS{3}Ih eri mahsanihong sapwellime tohnpadahk ko, “Kumwail en ese pwe en liohdi menet eh meirong laudsang mehlel en meteiko koaros ar meirong.

\VS{4}Pwe meteiko koaros meirongkihong Koht mehkot me peisengen ar pai, a lih menet sang nan eh semwehmwe e meirongkihla mehkoaros me e naineki oh kin mourki.”


\par }{\SH Sises ketin Mahsanihda duwen Ohlahn Tehnpas Sarawio
\par }
{\R (Pil tehk Mad. 24.1-2; Mark 13.1-2)

\par }{\PP \VS{5}Ekei sapwellime tohnpadahk ko ahpw koasoakoasoia duwen Tehnpas Sarawio, duwen kaselel en wiepen koasoakoasoak en takai ko me wiahda tehnpaso, oh duwen lingan en kapwat me aramas akan kin meirongkihong Koht loale. Sises eri mahsanih,

\VS{6}“Kumwail kilang pwe rahn ehu pahn kohdo me mepwukat koaros me kumwail uduhdiahl sohla pahn mie, sohte takai ehu pahn luhwehdi pohn ehu, koaros pahn rengkidi.”
 

\par }{\SH Duwen Apwal en Kamakam akan
\par }
{\R (Pil tehk Mad. 24.3-14; Mark 13.3-13)

\par }{\PP \VS{7}Irail eri kalelapak reh, patohwan, “Maing Sounpadahk, iahd me soahng pwukat pahn pweida? Oh kilel da me pahn kadehdehda me ahnsoun soahng pwukat kerendohr?”


\par }{\PP \VS{8}A Sises ketin mahsanih, “Kumwail mwasahn, pwe aramas de keteweikumwaildi. Pwe me tohto pahn pwarodo, ndinda, ni mwarei, ‘Iei ngehi Krais!’ oh, ‘Ih ahnsoun Kraiso met!’ Eri, kumwail dehpa dukiong irail.

\VS{9}Kumwail dehpa salohda ni amwail pahn rong rongen mahwen oh moromor akan; pwe soahng pwukat uhdahn pahn wiawi mahs, ahpw e sohte wehwehki me imwilah kerendohr.”


\par }{\PP \VS{10}E ahpw pil mahsanih, “Pei pahn wiawi nanpwungen sahpw akan, oh mahwen pahn pweida nanpwungen wehi kan;

\VS{11}rerrer en sahpw kamasepwehk, lehk lapalap, soumwahu lusulus laud pahn wiawi wasa koaros; soahng kamasepwehk oh kilel kapwuriamwei kei pahn pwarada pahnlahng.

\VS{12}A mwohn mepwukat koaros ar pahn wiawi, kumwail pahn selidi oh kamakam; kumwail pahn pakadeikada nan sinakoke kan oh wisikiong nan imweteng kan; kumwail pahn wisikiong mwohn nanmwarki kan oh mwohn kaunen wehi kan pwehki ngehi.

\VS{13}Eri, iei ahnsowo me kumwail pahn kadehdeiehda.

\VS{14}Kumwail lemeleme mwowe pwe kumwail dehr pwunodki dahme kumwail pahn sapengkin irail;
\XREF{}{{\XO 21:14: }{\XT{Luk 12.11-12.}}}

\VS{15}pwe I pahn kihong kumwail soangen pasapeng kei oh soangen loalokong kei me sohte emen rehn amwail imwintihti kan kak pelianda oh kasohwe.

\VS{16}Amwail pahpa oh nohno kan, riamwail kan, kisehmwail kan oh kompoakepahmwail kan, iei irail me pahn pengkumwailla; oh re pahn kemehla ekei kumwail.

\VS{17}Aramas koaros pahn kailongkinkumwailla pwehki ngehi.

\VS{18}Ahpw sohte mwahn pitenmoangamwail ehu pahn pwupwusang.

\VS{19}Kumwail nantiheng oh kanengamahiong, pwe ih duwen amwail pahn komourala ngenomwail kan.”


\par }{\SH Sises ketin Mahsanih duwen Ohlahn Serusalem
\par }
{\R (Pil tehk Mad. 24.15-21; Mark 13.14-19)

\par }{\PP \VS{20}“Ni amwail pahn kilang karis en sounpei kei me kapilpenehr Serusalem, kumwail pahn esehki me ahnsoun eh ohla kerendohr.

\VS{21}Eri, ni ahnsowo irail kan me mihmi nan Sudia, re en sopolahng pohn dohl kan; oh me mihmi nan kahnimwo, re en sopohsang loale; oh me mihmi nansapw, re dehpa pwurolong nan kahnimwo.

\VS{22}Pwe rahn pwuko, iei ‘Rahnen Kalokolok,’ ahnsou me mehkoaros me ntingdier nan Pwuhk Sarawi pahn pweida.
\XREF{}{{\XO 21:22: }{\XT{Os. 9.7.}}}

\VS{23}Meid suwediong me liseian akan oh me wie kadihdi seri pwelel kan ni rahn ako! Pwe lapalahn apwal ehu pahn lel sahpw wet, oh engieng en Koht pahn lel towe kan.

\VS{24}Re pahn mehkihla kedlahs oh sellahng nan wehin liki koaros, oh Serusalem pahn tiatipeseng pahn nehn me rotorot akan, lao ar ahnsou pahn imwisekla.”


\par }{\SH Ketidohn Nein-Aramas
\par }
{\R (Pil tehk Mad. 24.29-31; Mark 13.24-27)

\par }{\PP \VS{25}“Kilel kei pahn pwarada ni ketipin, ni maram, oh pil ni usu kan. Nin sampah, wasa koaros nan wehi kan, aramas akan pahn salohkihda ngiringirisek laud en nan madau oh kumwukumwusek laud en pwuki kan.
\XREF{}{{\XO 21:25: }{\XT{Ais. 13.10; Esek. 32.7; Soel 2.31; Kaud. 6.12-13.}}}

\VS{26}Re pahn lipwongmaskihla ar masak ni ar pahn awiawih mehkan me pahn wiawihong sampah pokon; pwe poahsoan en pahnlahng kan pahn pingida oh rerrer.

\VS{27}Ih ahnsowo me Nein-Aramas pahn pwarada ketiket kohdo nan depwek ehu ni roson oh lingaling lapalahpie.
\XREF{}{{\XO 21:27: }{\XT{Dan. 7.13; Kaud. 1.7.}}}

\VS{28}Ni mepwukat eh pahn tepida wiawi, kumwail uhda oh sarada, pwe komourpamwail kerendohr.”


\par }{\SH Padahk sang ni Tuhke Pik
\par }
{\R (Pil tehk Mad. 24.32-35; Mark 13.28-31)

\par }{\PP \VS{29}Eri, Sises pil ketin mahsanihong irail karasaras pwoatet: “Kumwail tehk mwahu duwen tuhke pik oh tuhke teikan koaros.

\VS{30}Ni tehntuhke pwukat ar kin pwarada, kumwail kin esehki me rahk kerendohr.

\VS{31}Pil duwehte, ni amwail pahn kilang mepwukat ar pahn wiawi, kumwail pahn esehki me Wehin Koht kerendohr.


\par }{\PP \VS{32}“Kumwail en ese pwe mepwukat koaros pahn wiawi mwohn aramas en dih wet koaros ar pahn mehla.

\VS{33}Lahng oh sampah pahn sohrala, a ei mahsen kan sohte pahn sohrala.”


\par }{\SH Anahnepen Onohnop oh Mwasamwasahn
\par }
{\PP \VS{34}“Kumwail pein mwasamwasahn kumwail. Kumwail dehr kedirepwehkin kumwail mwenge laud oh sakau kehlail, oh pwunod kan en sampah wet; pwe Rahno kakete leledohng kumwail ni ahnsou mwadang.

\VS{35}E pahn kohdo, rasehng nsar ehu ong aramas koaros pohn sampah.

\VS{36}Kumwail eri mwasamwasahn, oh kapakap ahnsou koaros pwe kumwail en kehlail oh itarohng pitsang mepwukat koaros me pahn wiawi, oh pil warohng uh mwohn silangin Nein-Aramas.”


\par }{\PP \VS{37}Sises kin ketin wia sapwellime padahk ni rahn akan nan Tehnpas Sarawio, a nin soutik kan e kin ketieisang nan kahnimwo oh ketilahng ni Nahnahn Olip, wasa e kin ketiket ie nipwong.
\XREF{}{{\XO 21:37: }{\XT{Luk 19.47.}}}

\VS{38}Nimenseng kan aramas koaros kin sangkalahng nan Tehnpas Sarawio pwe re en rong sapwellime padahk.




\par }\Chap{22}{\SH Koasoanepen Kamalahn Sises
\par }
{\R (Pil tehk Mad. 26.1-5; Mark 14.1-2; Sohn 11.45-53)

\par }{\PP \VerseOne{1}Ahnsoun Sarawien Pilawa Sohte Doal Ihs, me adaneki Pahsohpa kerendohr.
\XREF{}{{\XO 22:1: }{\XT{Eks. 12.1-27.}}}

\VS{2}A samworo lapalap ako oh sounkawehwehn Kosonnedo ko raparapahki dahme re kak wia pwe re en kemehla Sises; pwe re masak kowahlap aramas akan.


\par }{\SH Sudas Inoukihda en Pangala Sises
\par }
{\R (Pil tehk Mad. 26.14-16; Mark 14.10-11)

\par }{\PP \VS{3}Sehdan eri pedolong nan kapehd en Sudas, me adaneki Iskariot, emen me ehk riemeno.

\VS{4}Sudas eri kohla oh kalelapak rehn samworo lapalap oh kaunen Tehnpas Sarawio ko duwen eh pahn pangalahng irail Sises.

\VS{5}Irail eri perenkihda kowahlap oh pwungkipene re en pwainkihong mwohni.

\VS{6}Sudas pil perenkihda oh tapihada awiawih ahnsou mwahu me e kak pangohng irail Sises ni aramas akan ar sohte pahn ese.


\par }{\SH Sises Onopada Iang Konot en Pahsohpa
\par }
{\R (Pil tehk Mad. 26.17-25; Mark 14.12-21; Sohn 13.21-30)

\par }{\PP \VS{7}Sarawien Pilawa Sohte Doal Ihs ahpw leledo, ahnsou me sihmpwul en kamadipw en Pahsohpa kin kamala.

\VS{8}Sises eri ketin poaronehla Piter oh Sohn, mahsanihong ira, “Kumwa kohwei oh kaunopadahng kitail atail tehpel en Pahsohpa.”


\par }{\PP \VS{9}Ira eri patohwan idek, “Ia wasa komw kupwurki se en patohwan onopada ie?”


\par }{\PP \VS{10}A e ketin sapeng, mahsanih, “Kumwa kilang, ni amwa pahn pedolong nan kahnimwo, kumwa pahn tuhwong ohl emen me weuwa pekid en pihl ehu. Kumwa idawehn, e lao pedolong nan ihmw ehu.

\VS{11}Kumwa ahpw pahn ndahng kaunen ihmwo, ‘Sounpadahko poaroneikitodohng rehmwi, mahsanih: Ia pere me ngehi oh nei tohnpadahk kan pahn tungoale ie kamadipw en Pahsohpa?’

\VS{12}E ahpw pahn kasalehiong kumwa pere kalaimwun ehu powe me koasoansoandier, oh ih wasao me kumwa pahn kaunopada ie soahng koaros.”


\par }{\PP \VS{13}Ira ahpw patopatohla oh diarada soahng koaros duwen Sises eh mahsanihong ira, oh ira ahpw kaunopada kamadipw en Pahsohpa.


\par }{\SH Sapwellimen Kaun-o Kamadipw en Kamwurimwur
\par }
{\R (Pil tehk Mad. 26.26-30; Mark 14.22-26; 1 Kor. 11.23-25)

\par }{\PP \VS{14}Ni ahnsoun konoto eh leledo, Sises oh sapwellime wahnpoaron ko ketidiong nan mwoalarail nin tehpelo.

\VS{15}Ih eri mahsanihong irail, “I ngoangkihlahte mehlel iang kumwail wia kamadipw en Pahsohpa wet mwohn ei pahn lokolok.

\VS{16}Kumwail en ese pwe I solahr pahn pwurehng iang tungoale Pahsohpa wet, e lao pahn ale kawehwehpe unsek nan Wehin Koht.”


\par }{\PP \VS{17}Sises eri ketikihda dahl ehu, kapingkalahngan ong Koht, mahsanih, “Kumwail ale dahl wet oh iang nimasang.

\VS{18}Kumwail en ese pwe I solahr pahn pwurehng nim wain wet sang met kohla, lao lel ahnsou me Wehin Koht pahn pweida.”


\par }{\PP \VS{19}Mwuhr, e ahpw ketikihda pilawa ieu, kapingkalahngan ong Koht, ketin pilitikihpeseng pilawao oh ketikihong irail, mahsanih, “Iei werei met me pengpengkinkumwaillahr. Kumwail wia met ong ni katamanpei.”

\VS{20}Pil duwehte, mwurin konoto, e ketikihong irail dahl ehu, mahsanih, “Dahl wet iei delen sapwellimen Koht inou kapw me wiawihkidahr ntai, me kepwilipwildier pwehki kumwail.
\XREF{}{{\XO 22:20: }{\XT{Ser. 31.31-34.}}}


\par }{\PP \VS{21}“Ahpw iet! Me pengiehlao iang ie mihmi met nin tehpel wet!
\XREF{}{{\XO 22:21: }{\XT{Mel. 41.9.}}}

\VS{22}Mehlel pwe Nein-Aramas pahn mehla duwen Koht eh ketin kileledier; ahpw meid suwediong aramaso me pahn pangala!”


\par }{\PP \VS{23}Irail eri tapihada peidekpene nanpwungarail, ihs rehrail me pahn kak wia soahng wet.


\par }{\SH Akamaipen ihs me Lapalap rehn Tohnpadahk ko
\par }
{\PP \VS{24}Tohnpadahk ko ahpw akamaikihda ihs me pahn lapalap rehrail.
\XREF{}{{\XO 22:24: }{\XT{Mad. 18.1; Mark 9.34;; Luk 9.46.}}}

\VS{25}Sises ketin mahsanihong irail, “Nanmwarki kan en sampah kin sapwellimanki manaman en kaunda wasa pohn sapwellimarail aramas akan, oh aramas akan kin kamwarehki arail kaun akan ‘Mwohnsapw Kalahngan.’

\VS{26}Ahpw e sohte pahn duwehte rehmwail; pwe me keieu lapalap rehmwail pahn duwehte me keieu tikitik, oh me kin kaun pahn duwehte lidu.
\XREF{}{{\XO 22:26: }{\XT{Mad. 23.11; Mark 9.35.}}}
\XREF{}{{\XO 22:26: }{\XT{Mad. 20.25-27; Mark 10.42-44.}}}

\VS{27}Pwe ihs me lapalap rehn me kin mwohndiong nin tehpel pwe en konot, de me kin papah? Kaidehkin me kin mwohndiong nin tehpel? Ahpw iet, ngehi I kin mihmi rehmwail duwehte papah men.
\XREF{}{{\XO 22:27: }{\XT{Sohn 13.12-15.}}}


\par }{\PP \VS{28}“Kumwail kin mihmihte rehi ahnsou koaros nan ei apwal akan;

\VS{29}oh nin duwen Semei eh ketikihongieier manaman en kaunda wasa, I pil pahn kihong kumwail soangen manamanohte.

\VS{30}Kumwail pahn iang ie konot de sak ni ei tehpel nan ei Wehi, oh kumwail pahn iang mwohd nan mwoalomwail mwoalen kopwung pwe en wia kapwungpen kadaudok eisek riaun Israel.”
\XREF{}{{\XO 22:30: }{\XT{Mad. 19.28.}}}


\par }{\SH Sises Kohpada en Piter eh pahn Kahmahmki
\par }
{\R (Pil tehk Mad. 26.31-35; Mark 14.27-31; Sohn 13.36-38)

\par }{\PP \VS{31}“Saimon, Saimon! Kilang pwe Sehdan aleier mweimwei pwe en song kumwail koaros duwehte soumwet men eh kin koakoahsang kilin wahn pilawa.

\VS{32}Ahpw I kapakapkin uhk, Saimon, pwe omw pwoson en dehr luwetala. Oh ni omw pahn sapahldohng rehi, ke pahn kakehlahda pwoson en riomw kan.”


\par }{\PP \VS{33}Piter sapeng, patohwan, “Maing ei Kaun, I onopadahr I en iangkomwihla nan imweteng oh iang komwi pwoula.”


\par }{\PP \VS{34}A Sises ketin sapeng, mahsanih, “Piter, ke en ese pwe rahnwet, mwohn keieun malek eh pahn kakorot, ke pahn kahmahmkin ie pahn silipak me ke sehse ie.”


\par }{\SH Edin Mwohni, Koaruk en Seiloak, oh Kedlahs
\par }
{\PP \VS{35}Sises ahpw keinemwe rehn sapwellime tohnpadahk ko, “Ni ei kadarkumwailewei sohte wa edin mwohni, koaruk en seiloak, de suht, mie mehkot me kumwail apwalkihda?”

\par }{\PP Re patohwanohng, “Sohte, Maing.”
\XREF{}{{\XO 22:35: }{\XT{Mad. 10.9-10; Mark 6.8-9; Luk 9.3; 10.4.}}}


\par }{\PP \VS{36}Sises eri mahsanihong irail, “Eri met, ma mie me nah edin mwohni oh koaruk en seiloak mie, a en wahda; a me sohte nah kedlahs, a en netikihla eh likou puhp oh pwainkihda apwoat kedlahsen.

\VS{37}Pwe kumwail en ese pwe mahsen en Pwuhk Sarawi wet uhdahn pahn pweida rehi, me mahsanih, ‘E ahpw iang wadawad ong aramas dipan akan.’ Pwe me ntingdier duwen ngehi, e kin pweida.”
\XREF{}{{\XO 22:37: }{\XT{Ais. 53.12.}}}


\par }{\PP \VS{38}Tohnpadahk ko ahpw patohwanohng, “Maing at Kaun, iet kedlahs riapwoat!”

\par }{\PP A Sises mahsanih, “E itarehr!”


\par }{\SH Sises Kasakas nin Nahnahn Olip
\par }
{\R (Pil tehk Mad. 26.36-46; Mark 14.32-42)

\par }{\PP \VS{39}Sises eri ketieisang nan kahnimwo, ketilahng ni Nahnahn Olip, duwen me e kin ketin epwehnki wia; sapwellime tohnpadahk ko ahpw iangala.

\VS{40}Ni eh ketin lel wasao, e ahpw mahsanihong irail, “Kumwail kapakap pwe kumwail dehr lohdiong nan songosong.”


\par }{\PP \VS{41}Ih eri ketin tohrohrala sang irail, ni uwen dohen aramas eh kin koaski takai ehu; e ahpw ketin kelehpwikihdi oh loulou,

\VS{42}mahsanih, “Ipa, ma komw ketin kupwurki, a komw ketikihweisang ie delen lokolok wet. Ahpw soh, kaidehkin nsenei, pwe kupwuromwihte en pweida.”

\VS{43}[Tohnleng men sang nanleng ahpw pwarodohng oh karosonda.

\VS{44}Oh ni eh pwunodadahr kowahlap, e ahpw ketin ngiangiong sapwellime kasakas; pwudowe lao kerediong nanpwel likamwete dingiding en ntahn aramas.]


\par }{\PP \VS{45}E ahpw ketida sang sapwellime loulou oh ketidiong rehn sapwellime tohnpadahk ko oh diarihrada ar memeirkelik, pwehki eh sohla angihrki ar nsensuwed.

\VS{46}Ih eri mahsanihong irail, “Dahme kumwail memeirki? Kumwail pwourda oh kapakap pwe kumwail dehr lohdiong nan songosong.”


\par }{\SH Sises ketin Selidi
\par }
{\R (Pil tehk Mad. 26.47-56; Mark 14.43-50; Sohn 18.3-11)

\par }{\PP \VS{47}Nindokon eh mahmahsen, pokon ehu ahpw lel wasao; Sudas, emen me ehk riemeno, me kahre irail. Ih eri keilahngete mpen Sises, metik ih.

\VS{48}A Sises mahsanih, “Sudas, metik ehu me ke pangkilahr Nein-Aramas?”


\par }{\PP \VS{49}Ni tohnpadahk ko me iang Sises ar kilangada dahme pahn wiawio, re ahpw patohwanohng Sises, “Maing at Kaun, se en doadoahngki nait kedlahs kat?”

\VS{50}Emen irail ahpw pelehte en Samworo Lapalap eh ladu men, pelehsang salenge palimaun.


\par }{\PP \VS{51}Sises ahpw mahsanih, “Eriher!” Ih eri ketin doahkehte salengen ohlo, kamwawihala.


\par }{\PP \VS{52}Sises eri mahsanihong samworo lapalap ako oh soumas en Tehnpas Sarawio, oh pil kaunen mehn Suhs ako me iang patohdohng reh, “Kumwail kohieidohng rapahkin ie wisik kedlahs oh mehn pei, likamwete kumwail kodohng rapahki loallap suwed men?

\VS{53}I kin mihmihte rehmwail rahn koaros nan Tehnpas Sarawio, kumwail ahpw sohte mwahn song en salihiehdi. A met, iei amwail ahnsou, oh ahnsoun manaman en rotorot.”
\XREF{}{{\XO 22:53: }{\XT{Luk 19.47; 21.37.}}}


\par }{\SH Piter Kahmahmki Sises
\par }
{\R (Pil tehk Mad. 26.57-58, 69-75; Mark 14.53-54, 66-72; Sohn 18.12-18, 25-27)

\par }{\PP \VS{54}Irail eri salihedi Sises oh kahrelahng ni imwen Samworo Lapalap; a Piter ideidawehnte ahpw mwur dohsang ekis.

\VS{55}Nanwerengen kelen Samworo Lapalapo, kisiniei kis ahpw souda. Piter eri iang mwohndi rehn me mwomwohd kapilpene kisinieio.

\VS{56}Ni emen lidu ko eh kilangda eh iang mwomwohd limwahn kisinieio, e ahpw kangkakil oh nda, “Lahp menet pil iengen ohlo.”


\par }{\PP \VS{57}Piter eri kahmahmkihda, ndalahng, “Lih, I sehse ohl menet!”


\par }{\PP \VS{58}Mwurin ahnsou kis, ohl emen pil kilangada Piter, e ahpw pil ndalahng, “Kowe pil emen ienge ko!”

\par }{\PP A Piter sapeng, nda, “Nahn, kaidehkin iengei!”


\par }{\PP \VS{59}Kedekedeo, mwurin awa ieu, pil emen akahkpwungkihte, nda, “Mehlelete pwe lahp menet uhdahn iengen ohlo, pwe ih mehn Kalili men!”


\par }{\PP \VS{60}Piter sapeng, nda, “Maing, I sohte wehwehki dahme ke ndindahn!”

\par }{\PP A ni ahnsowohte, nindokon eh lokolokaia, malek pa kakorot.

\VS{61}Kaun-o eri ketin sohpeidohng Piter oh ketin kamoalehdi. Piter ahpw tamankihda mahsen en Kaun-o, me mahsanih, “Rahnwet, mwohn keieun malek eh pahn kakorot, ke pahn kahmahmki pahn silipak me ke sehse ie.”

\VS{62}Piter eri kohkohlahsang, kohieila liki oh sengiseng kowahlap.


\par }{\SH Sises Wiahla mehn Kepit oh Wowoki
\par }
{\R (Pil tehk Mad. 26.67-68; Mark 14.65)

\par }{\PP \VS{63}Aramas ako me sinsile Sises ahpw kin kapikapitih oh kin wokih.

\VS{64}Re kin perehla silangi oh kin idek, “Ihs me wokih komwio? Komw kasawihada mahs!”

\VS{65}Re ahpw pil kin lahlahwe oh wiahiong kapweikeng tohto.


\par }{\SH Sises Ket Mwohn Mwoalen Kopwung Lapalap
\par }
{\R (Pil tehk Mad. 26.59-66; Mark 14.55-64; Sohn 18.19-24)

\par }{\PP \VS{66}Ni eh rahnpeseng, kaunen mehn Suhs ako, samworo lapalap oh sounkawehwehn Kosonnedo ko ahpw pokonpene, oh Sises ahpw pakahrdohng mwohn Tohn Mwoalen Kopwung Lapalapo.

\VS{67}Irail eri idek, patohwan, “Komw mahsanidohng kiht mahs, ma komwi iei Mesaia.”

\par }{\PP A e ketin sapeng irail, mahsanih, “Ma I ndaiong kumwail, kumwail sohte pahn kamehlele ie.

\VS{68}A ma I idek rehmwail mehkot, kumwail sohte pahn sapeng ie.

\VS{69}Ahpw kumwail en ese pwe sang met kohla Nein-Aramas pahn ket nan mwoale ni palimaun en Koht, Wasa Lapalahpie.”


\par }{\PP \VS{70}Irail koaros eri patohwan idek, “Eri, Sapwellimen Kohto komwi?”

\par }{\PP A e ketin sapeng, mahsanih, “Pein kumwail ndinda pwe iei ngehi ih.”


\par }{\PP \VS{71}Irail ahpw nda, “Eri, kitail sohte anahne sounkadehde, pwe pein kitail rongasangehr nan pein sapwellime mahsen kan!”




\par }\Chap{23}{\SH Sises Ket Mwohn Pailet
\par }
{\R (Pil tehk Mad. 27.1-2, 11-14; Mark 15.1-5; Sohn 18.28-38)

\par }{\PP \VerseOne{1}Tohnpokono koaros ahpw kesihnenda oh kahrelahng Sises mwohn Pailet.

\VS{2}Re ahpw tapihada kedipa, ndinda, “Se saikedi ohl menet ni eh wiewia kaweid sapwung ong nait aramas akan, ndindaiong irail re dehr kin kihda daksis ong Sihsar; oh e pil kin kakahski me pein ih Mesaia, nanmwarki men.”


\par }{\PP \VS{3}Pailet eri keinemwe rehn Sises, mahsanih, “Komwi nanmwarkien mehn Suhs akan?”

\par }{\PP Sises ketin sapeng, mahsanih, “Komwi me mahsanih.”


\par }{\PP \VS{4}Pailet eri mahsanihong samworo lapalap ako oh pokono, “Sohte mehkot I diarada rehn ohl menet pwe en pakadeingkihda.”


\par }{\PP \VS{5}A irail ahpw ngidingidkihong, ndinda, “E tapihadahr kamwoarong ehu rehn aramas akan sang ni padahk me e kin kihong irail. E tapihada nan Kalili, kohdo nan sahpw koaros en Sudia, oh lelohngehr sahpwet.”


\par }{\SH Sises Ket Mwohn Erod
\par }
{\PP \VS{6}Ni Pailet eh karonge met, e ahpw keinemwe, “Pwe da, mehn Kalili men ohl menet?”

\VS{7}Ni eh mwahngihada me Sises kisehn wehi ehu me Erod ketin kakaun, e ahpw ketin kadaralahng rehn Erod, me pil iang ketiket Serusalem ni ahnsowo.

\VS{8}Erod inenen perenkihda kowahlap eh mahsanihada Sises, pwe e kin karongehte duwen Sises oh ahnsou reirei e kin anahne en mahsanih, pwe e koapworopworki me Sises pahn ketin wiahda ekei manaman mwowe.

\VS{9}Ih eri ketin wiahiong Sises soangen peidek tohto, a Sises sohte mwahn ketin sapeng.

\VS{10}Samworo lapalap oh sounkawehwehn Kosonnedo ko ahpw uh wasao nannantihki ar kedikedipa Sises.

\VS{11}Erod oh sapwellime sounpei ko ahpw kepitki Sises oh wia mwahlkihla. Re kalikawihkihda likou puhp kaselel ehu oh kapwurelahng Pailet.

\VS{12}Rahnohte Pailet oh Erod ira nsenamwahula; pwe sang mahs kohdo ira kin imwintihtipene.


\par }{\SH Sises ketin Pakadeikda en Kamakamala
\par }
{\R (Pil tehk Mad. 27.15-26; Mark 15.6-15; Sohn 18.39—19.16)

\par }{\PP \VS{13}Pailet eri ketin kapokonepene samworo lapalap ako, kaun ako, oh pil aramas koaros,

\VS{14}oh mahsanihong irail, “Kumwail pangodohngieier ohl menet, dene e kamwoakamwoaronge tohn amwail wehi. Eri, kumwail en ese pwe I kalelapakehr reh mwohmwail, ahpw sohte mehkot sapwung I diarada duwen mehkan me kumwail kedikedipahki.

\VS{15}Erod pil sohte diarada sapwung reh, ihme e ketin kapwurehkidohng rehtail ohl menet. Eri, kumwail en ese pwe ohl menet sohte wiahda mehkot me pahn konehng en kamakamkihla.

\VS{16}Iet me I pahn wiahiongen: I pahn kihong en wowoki rehn nei sounpei kan; oh mwuhr I ahpw pahn kasaledekihala.”


\par }{\PP \VS{17}[Ni ahnsoun Sarawien Pahsohpa koaros, Pailet uhdahn kin ketin lapwadahng mehn Suhs ako emen loallap suwed me sensel nan imweteng.]

\VS{18}Tohnpokono koaruhsie eri wiahkihteieu ngihl laudida, patohwan, “Mehmenen en kamakamala! Komw ketin lapwadohng kiht Parapas!” (

\VS{19}Eri, Parapas loallap suwed men, me lekdekiong nan imweteng pwehki moromor ehu me wiawi nan kahnimwo oh kamaramas ehu me e wiadahr.)


\par }{\PP \VS{20}Pailet kupwukupwurehte en kasaledekala Sises, ihme e pil pwurehngete mahseniong pokono.

\VS{21}A irail wiakihteieu patohwan werkilahng, “Komw kalohpwuwehla! Komw kalohpwuwehla!”


\par }{\PP \VS{22}Pailet eri mahsanihong irail kesilipak, “Pwe suwed da me e wiahda? Sohte mehkot I kak diar reh me konehng en kamakamkihla! I pahn kihong en wowoki, mwuhr I ahpw pahn kasaledekihala.”


\par }{\PP \VS{23}A irail ahpwte kalaudehla ar weriwerki pwe Sises en kalohpwuwala. Ni imwilah ar pekipeko ahpw pweida.

\VS{24}Pwe Pailet ketin mahsanih sang nan mwoale me Sises en mweimweiong irail, pwe re en kalohpwuwehla.

\VS{25}Ih eri ketin lapwahda ohl me re peki en lapwadahng irailo, me selikihdi moromor oh kamaramas; e ahpw ketikihong irail Sises pwe re en wiahiong nsenarail.


\par }{\SH Sises ketin Kalohpwuwala
\par }
{\R (Pil tehk Mad. 27.32-44; Mark 15.21-32; Sohn 19.17-27)

\par }{\PP \VS{26}Irail eri ale Sises oh kahluwaieisang nan kahnimwo; re ahpw kasaingedi ohl emen nanialo, ede Saimon, mehn Sairihni, me patopatohdo sang nan sapwe likin kahnimwo. Re ahpw koledi oh itonehng en kapaikada lohpwuwo oh idawehnla Sises.


\par }{\PP \VS{27}Lapalahn pokon en aramas ahpw iang ideidawehn Sises; lih ekei pil iang me mwahmwahieiki oh wie sengisengki Sises.

\VS{28}Sises ketin sohpeiong irail oh mahsanih, “Kumwail, lihen Serusalem kan! Kumwail dehr sengisengkin ie, kumwail sengisengki pein kumwail oh noumwail seri kan.

\VS{29}Pwe rahn ekei pahn kohdo, me aramas akan pahn nda, ‘Meid pai lih depwen kan oh me sohte kin neitik oh kedihdi!’

\VS{30}Pwe ih ahnsowo me aramas pahn ndaiong nahna kan, ‘Kumwail pwupwudiong poht!’ oh ong dohl akan, ‘Kumwail koaduhpwalkitedi!’
\XREF{}{{\XO 23:30: }{\XT{Os. 10.8; Kaud. 6.16.}}}

\VS{31}Pwe ma ih duwen me soahng pwukat kin wiawihong tuhke mour, a dahme pahn wiawihong tuhke meng?”


\par }{\PP \VS{32}Irail eri pil kahreieila loallap suwed riemen, pwe ira en iang Sises kamakamala.

\VS{33}Ni arail lel wasa me adaneki “Tihn Moang,” re ahpw pasurdiong Sises nin lohpwuwo iangahki loallap suwed riemeno, emen mi ni palimaun, a emen palimeing en Sises.

\VS{34}Sises eri mahsanih, “Semei, komw ketin mahkohng irail, pwe re sehse dahme re wiewia.”

\par }{\PP Irail eri usuhski sapwellime likou ko oh nehkpeseng nanpwungarail.
\XREF{}{{\XO 23:34: }{\XT{Mel. 22.18.}}}

\VS{35}Pokono ahpw mi wasao uduhdiahl soahng koaros, nindokon kaunen mehn Suhs ko ar kepikepitki Sises, ndinda, “E komourala ekei; eri, a en komourala pein ih, ma iei ih Mesaiao me Koht ketin piladahr!”
\XREF{}{{\XO 23:35: }{\XT{Mel. 22.7.}}}


\par }{\PP \VS{36}Sounpei ko pil iangala kapailoke Sises. Re keiong mpe oh kihong wain
\XREF{}{{\XO 23:36: }{\XT{Mel. 69.21.}}}

\VS{37}oh ndahng, “Komw kepitkomwihla, ma iei komwi nanmwarkien mehn Suhs akan!”


\par }{\PP \VS{38}Pohnangin kadokenmaien Sises nin lohpwuwo mahsen pwukat ntingdier ie: “Iei met Nanmwarkien mehn Suhs akan.”


\par }{\PP \VS{39}Emen loallap suwed ko me iang kalohpwuwala ahpw lahlahwe Sises, ndinda, “Ma komwi Mesaiao, a komw kepitkomwihla oh pil kiht!”


\par }{\PP \VS{40}A meteio ahpw kapwungohng, nda, “Ke sohte masak Koht? Kita koaros mihmi nan soangen kadeikteieu.

\VS{41}Ahpw ata kadeik me pwung, pwe kita konehng ale kalokolok wet, pwehki ata wiewia kan me kahrehda; a ohl menet sohte suwed ehu e ketin wiahda.”

\VS{42}Ih eri patohwanohng Sises, “Maing Sises, komw ketin kupwure ie, ni omwi pahn ket nan sapwellimomwi wehi duwen nanmwarki men!”


\par }{\PP \VS{43}A Sises ketin mahsanihong, “I men ke en ese pwe rahnwette ke pahn iang ie mi nan Paradais.”


\par }{\SH Sises Pwoula
\par }
{\R (Pil tehk Mad. 27.45-56; Mark 15.33-41; Sohn 19.28-30)

\par }{\PP \VS{44}Kolahng nin souwas limwahn kulok eisek riau, ketipin ahpw rotala oh rotorot kipehdi wasa koaros nan sahpwo lel kulok siluh mwurin souwas.
 
\VS{45}Oh kahdeng me pereh mwoahl sarawien nan Tehnpas Sarawio teipeseng nanwerenge sang powe lel pah.
\XREF{}{{\XO 23:45: }{\XT{Eks. 26.31-33.}}}

\VS{46}Sises ahpw ketin kapitie laudida, mahsanih, “Semei, I mweidalahr ngeniet nin limomwi kan!” Ni eh mahsanih met, e ahpw ketin kadarala ngene.
\XREF{}{{\XO 23:46: }{\XT{Mel. 31.5.}}}


\par }{\PP \VS{47}Kaunen sounpei men lao kilangada me wiawiero, e ahpw kapinga Koht, patopatohwan, “Mehlelete me ohl menet ohl pwung men!”


\par }{\PP \VS{48}Aramas koaros me pokonpene wasao pwe re en iang udiahl, re ahpw pikipikir nan mwaremwararail kan pwurala ni imwarail ko, uwen ar nsensuwed.

\VS{49}Oh kompoakepahn Sises koaros, iangahki lih ako me idawehndo sang Kalili, re pil iang kesihnen wasao, ahpw ekis dohsang, uduhdiahl mepwukat koaros.
\XREF{}{{\XO 23:49: }{\XT{Luk 8.2-3.}}}


\par }{\SH Sises ketin Nekinekdi
\par }
{\R (Pil tehk Mad. 27.57-61; Mark 15.42-47; Sohn 19.38-42)

\par }{\PP \VS{50-51}Ohl emen mie me mwarenki Sosep, mehn Arimadea, kahnimw ehu nan Suda. Ohl kadek emen oh poadidi, oh e kin iang awiawihodo Wehin Koht. E kin iang towe Mwoalen Kopwung Lapalap, ahpw e sohte mwahn iang pwungki arail koasoandi oh arail mwekid kan ong Sises.

\VS{52}Ih eri patohla rehn Pailet oh pekihda ereksohn Siseso.

\VS{53}Ih eri kihdi sang nin lohpwuwo, kidimkipene likou linen ehu, oh kihlong nan sousou ehu me weiweida nan paip ehu—saikinte aramas emen seridi nan sousowo.

\VS{54}Rahno ni alem, oh rahnen Sapad, de ahnsoun Sapad, nektehn tepida.


\par }{\PP \VS{55}Lih ako me ideidawehndo Sises sang Kalili ahpw idawehnla Sosep oh iang udiahl sousowo oh duwen ereksohn Sises eh nekinekdi loale.

\VS{56}Irail eri pwurala ni imwarail ko oh onopada pwohtik pwohmwahu kei oh mehn kei kei.
\XREF{}{{\XO 23:56: }{\XT{Eks. 20.10; Deud. 5.14.}}}

\par }{\PP Rahnen Sapad, re ahpw kommoal, duwen me kileldier nan Kosonnedo.




\par }\Chap{24}{\SH Sises ketin Iasada
\par }
{\R (Pil tehk Mad. 28.1-10; Mark 16.1-8; Sohn 20.1-10)

\par }{\PP \VerseOne{1}Nin sohrahn en rahnen Santi, lih ako ahpw sangkalahng nin sousowo wa pwohtik pwohmwahu ko me re kaunopadahr.

\VS{2}Re ahpw diarada me takaio katapwursangehr ni ewen sousowo.

\VS{3}Irail eri pedolong loale; re ahpw sohte kilangada ereksohn Kaun Sises.

\VS{4}Irail ahpw sansaloh kesikesihnen wasao sehse dahme re pahn wia; a iet mwahnakapw riemen pa uh mwohrail, mi nan likou pwetepwet lingan oh melengileng.

\VS{5}Nan ar masepwehkadahr kowahlap, oh itihtiekidiongete nanpwel, mwahnakapw ako ahpw mahsanihong irail, “Dahme kumwail raparapahkihki me momour emen nanpwungen me melahr akan?

\VS{6}E soher ket met. E ketin kaiasadahr. Tamanda dahme e ketin mahsanihong kumwail, ni eh ketikette rehmwail nan Kalili:
\XREF{}{{\XO 24:6: }{\XT{Mad. 16.21; 17.22-23; 20.18-19; Mark 8.31; 9.31; 10.33-34; Luk 9.22; 18.31-33.}}}

\VS{7}‘Nein-Aramas uhdahn pahn pengpengla rehn me dipan akan oh kalohpwuwala, oh eh pahn iasada ni kesiluhwen rahn.’ ”


\par }{\PP \VS{8}Irail eri tamanda sapwellimen Sises mahsen ko

\VS{9}oh pwurala sang nin sousowo, re ahpw kohla kairehki me ehk emeno oh meteiko koaros soahng me wiawihongirailo.

\VS{10}Iet mwaren lih ako; Mery mehn Makdala, Sohanna, oh Mery inen Seims; irail oh ekei lih me iang irail me kairehki wahnpoaron ko duwen mepwukat.

\VS{11}Wahnpoaron ko ahpw wiahki rohng pwukat koasoien aramas sahliel kei, iei me re sohte mwahn kamehlelehki lih ako.

\VS{12}Eri soh, Piter uhdahte tenge sousowo; e pedolongala, oh sohte mehkot me e kilangada pwe likou kaselel kohte me wonohn wasa kis; e ahpw pwurala ni ihmwo, pwuriamweiki dahme wiawiheret.


\par }{\SH Nan Elen Kolahng Emaus
\par }
{\R (Pil tehk Mark 16.12-13)

\par }{\PP \VS{13}Ni rahnohte, tohnpadahk riemen patopato kolahng ni kisin kahnimw kis, me adaneki Emaus, me dohsang Serusalem ele mwail isuh.

\VS{14}Ira eri koasoakoasoia duwen mehkoaros me ahpwtehn wiawi.

\VS{15}Eri, nindokon ara koasoakoasoi kohla, pein Sises pa ketin keiong mpara oh iang ira ketiket kohla nanialo.

\VS{16}Ira kilangada, ira ahpw sohte kadehde me iei ih mwo.

\VS{17}Sises eri ketin keinemwe rehra, “Dahme kumwa koasoakoasoia kohdo?”

\par }{\PP Ira ahpw uhdi, mwomwen pahtou.

\VS{18}Emen ira, ede Kleopas, ahpw patohwanohng Sises, “Pwe dah? Komwihte mehn keiru men nan Serusalem me sohte mwahngih dahme wiawiher kohdo rahn pwukat nan kahnimwo?”


\par }{\PP \VS{19}A e ketin sapeng ira, mahsanih, “Pwe dahkot?”

\par }{\PP Ira patohwanohng, “Duwen mehkan me wiawihong Sises mehn Nasareto. Soukohp emen ih, me inenen manaman ni eh wiewia kan oh ni eh mahsen mwohn Koht oh mwohn aramas koaros.

\VS{20}At samworo lapalap ako oh kaun ako ahpw pangala pwe en pakadeida en kamakamala oh kalohpwuwala.

\VS{21}Eri kiht, se koapworopworkihla me ih me pahn kamaiauda Israel! Ahpw lel rahnwet, rahnehr siluh mwurin mepwukat ar wiawi.

\VS{22}Lih ekei me kiseht kasaloweikitadahr, ni ar sangkalahng kilang sousowo,

\VS{23}re sohte kilangada erekso. Re pwurodo reht ndinda me re kilangada tohnleng kei me mahsanihong irail me dene e iasadahr.

\VS{24}Pil ekei kiseht ko pwaralahr nin sousowo oh kadehdeier duwen me lih ako pakairkidohr, re ahpw sohte kilangada Sises.”


\par }{\PP \VS{25}Sises eri ketin mahsanihong ira, “Kumwa meid loalopwon oh nan kapehd tikitik en kamehlele mehkoaros me soukohp ako kohpadahr!

\VS{26}Pwe kaidehn Mesaia uhdahn pahn lokolongki soahng pwukat koaros mwohn eh pahn ketilong nan lingan en sapwellime wehi?”

\VS{27}Sises eri ketin kawehwehiong ira wasa kan me Pwuhk Sarawi mahsanih duwen pein ih, tepisang pwuhken Moses kohdo lel ni pwuken soukohp koaros.


\par }{\PP \VS{28}Irail eri ketin lel nan kahnimw me re ketiket kolahng ie. Sises ahpw ketin mwomwehda me e pahn ketin dodouluhllahte.

\VS{29}Ira ahpw ngidingidki patohwanohng, “Komw ketin pweiekdi reht, pwe ketipin peiklahr oh wasa pwongier.” Ih eri ketilong rehra nan ihmwo pwe en iang pweiekdi wasao.

\VS{30}Eri, ni arail ketiket nin tehpel, e ketikihda pilawa ehu, loulou oh kapingkalahngan ong Koht. E ahpw ketin pilitikihpeseng pilawao oh ketikihong ira.

\VS{31}Mesara ko pa pehdpeseng, ira ahpw esehda me Sises mwo; a ni ahnsowohte Sises ahpw sohrasang mwohra.

\VS{32}Ira ahpw ndapene, “Nan kapehdita kat soh kin mwekimwekidki peren, rasehng kisiniei, ni eh kin mahmahsen oh kawehwehiong kita Pwuhk Sarawi, kohdo nanialo?”


\par }{\PP \VS{33}Ira uhdahte pwuralahng Serusalem, rehn tohnpadahk ehk emeno me pokopokon rehn iangarail ko

\VS{34}oh ndindapene nanpwungarail, “Mehlelete me Kaun-o ketin iasadahr! Pwe e ketin pwarehr rehn Saimon!”


\par }{\PP \VS{35}Ira eri uhd koasoia dahme wiawihong ira nanialo, oh duwen ara esehda Kaun-o ni eh ketin pilitikihpeseng pilawao.


\par }{\SH Sises Pwarohng Sapwellime Tohnpadahk ko
\par }
{\R (Pil tehk Mad. 28.16-20; Mark 16.14-18; Sohn 20.19-23; Wie. 1.6-8)

\par }{\PP \VS{36}Ni arail koasoakoasoia mepwukat, pein Sises ahpw ketin uh nanpwungarail oh mahsanihong irail, “Popohl ong kumwail!”


\par }{\PP \VS{37}Nan arail saloh oh masak, re lemehiong me re kilikilang eni men.

\VS{38}Sises eri mahsanihong irail, “Dahme kumwail salohkidahr? Dahme kumwail peikasalki nan kapehdomwail kan?

\VS{39}Kumwail kadehde pehi kat oh nehi kat, oh kilang mwahu pwe ngehi met. Kumwail doahke ie, kumwail ahpw pahn kadehde mehlel pwe eni sohte kin mie uduke de tih, duwen me kumwail kilikilang rehi.”


\par }{\PP \VS{40}Mwurin eh mahsanih met, e ahpw ketin kasalehiong irail lime ko oh aluweluwe ko.

\VS{41}Re ahpw pil saikinte nohn kamehlele, oh nan ar diren peren oh pwuriamwei, e ketin keinemwe rehrail, “Mie kisin mwenge rehmwail met?”

\VS{42}Re ahpw patohwanohng kisin mwomw inihn kis,

\VS{43}e ahpw konote mwohn masarail ko.


\par }{\PP \VS{44}Sises eri mahsanihong irail, “Ih met wehwehn mahsen ko me I padahkihongkumwailehr nindokon ei mihmi rehmwail, duwen mehkoaros me ntingdier nan Kosonned en Moses, rehn soukohp ako, oh nan Pwuhken Melkahka Kan, uhdahn pahn pweida rehi.”


\par }{\PP \VS{45}Ih eri ketin kamarainihada kapehdirail ko pwe re en dehdehkihla Pwuhk Sarawi,

\VS{46}oh mahsanihong irail, “Ih duwen me ntingdier en met: Mesaiao uhdahn pahn lokolok oh iasada sang mehla ni kesiluhwen rahn,

\VS{47}oh rongamwahu en koluhla en nan kapehd oh lapwapen dihp akan pahn lohkseli nan wehi koaros, ni mware, tepisang Serusalem.

\VS{48}Eri, kumwail me pahn kin sounkadehdehn mepwukat.

\VS{49}Oh kumwail en ese pwe I pahn kadarodohng kumwail me Semeio ketin inoukidahr. Kumwail eri uhdahn pahn awiawihete nan kahnimw wet, kumwail lao pahn audaudkihda manaman en powe.”
\XREF{}{{\XO 24:49: }{\XT{Wie. 1.4.}}}


\par }{\SH Sises Ketidahla Nanleng
\par }
{\R (Pil tehk Mark 16.19-20; Wie. 1.9-11)

\par }{\PP \VS{50}Mwuri, Sises ahpw ketin kahluwaieisang irail nan kahnimwo, ketiketlahng Pedani; ih wasao me e ketikihda lime ko oh ketin kupwuramwahwih irail.
\XREF{}{{\XO 24:50: }{\XT{Wie. 1.9-11.}}}

\VS{51}Ni eh ketin kupwukupwuramwahwih irail, e ahpw ketida sang rehrail, ketiketdahla nanleng.
\XREF{}{{\XO 24:51: }{\XT{Sir. 50.20.}}}

\VS{52}Irail eri poaridi oh pwongih, oh pwuralahng Serusalem pereperen kowahlap.

\VS{53}Re ahpw kin kalap tounmeteikihla ar ahnsou kan nan Tehnpas Sarawio, kapikapinga Koht.


\par }