\NormalFont\ShortTitle{3 SOHN}

{\MT Kisinlikou Kesiluh Sang Sohn

\par }{\IS Oaralap en Kisinlikou wet

\par }{\IP {\BK{Kesiluhn Kisinlikou Sang Sohn}} ntingdier sang ni mengin pehn “Me Maho” ong sounkaweid en mwomwohdiso men, ede, Kaius. Sounntingo kapingkalahngankihong Kaius sawas me e wiahiong souleng teikan, e ahpw pil padahkihong en kaparki ih ohl emen me ede Diohtrepihs.

\par }{\IOT Audepe ni Oaralap

\par }{\IO Tepin kisinlikou 1-4

\par }{\IO Kapingpen Kaius 5-8

\par }{\IO Keriapen Diohtrepihs 9-10

\par }{\IO Kapingpen Demihtrius 11-12

\par }{\IO Kaimwiseklahn kisinlikou 13-15



\par }\OneChap {\PP \VerseOne{1}Sang me Maho—

\par }{\PP Ong Kaius me I kin poakepoake mehlel.
\XREF{}{{\XO 1:1: }{\XT{Wie. 19.29; Rom 16.23; 1 Kor. 1.14.}}}


\par }{\PP \VS{2}Kompoakepahi, I kin kapakap pwe ke en pweida ni soahng koaros, oh ke en pil kehlail, duwehte omw kehlail ni pali ngehn.

\VS{3}I perenkihda kowahlap ni ahnsou me riata souleng ko pwarodo oh koasoiahda omw loalopwoatohng me mehlelo, duwehte omw kin momourki me mehlelo ahnsou koaros.

\VS{4}Sohte me I perenki sang ei rong me nei kompoakepahi kan kin momourki mour mehlel.


\par }{\SH Kapingpen Kaius
\par }
{\PP \VS{5}Kompoakepahi, me mwahu omw loalopwoatohng doadoahk mwahu me ke kin wiahiong riata souleng kan, mehnda ma irail mehn keiru kei.

\VS{6}Re kin koasoiaiong tohn mwomwohdiso wet duwen omw limpoak. Eri, I peki rehmw, ke en pil sewese irail pwe re en kak woneweite nan arail seiloak, ni soahng kan me Koht pahn kupwurperenki.

\VS{7}Pwe ni arail tapihada seiloangki doadoahk en Krais, re sohte men ale sawas sang irail me seupwoson kan.

\VS{8}Eri, kitail souleng kan en sewese aramas pwukat, pwe kitail en wiahki ehu ni arail doadoahk en me mehlelo.


\par }{\SH Diohtrepihs Oh Demihtrius
\par }
{\PP \VS{9}I kadarowohng tohn mwomwohdiso kisinlikou mwotomwot kis; ahpw Diohtrepihs, me inengieng en wiahla arail sounkaweid, sohte men rong ei koasoi.

\VS{10}Eri, ni ei pahn pwarowei, I pahn kapwarehda mehkoaros me e wia: soahng suwed kan me e koasoiakin kiht, oh pil likamw akan me e kin koasoia. Ahpw kaidehn soahng pwukatte; pwe e pil sohte kin kasamwo riata souleng kan ni arail pahn pwarodo. E pil keinapwihedi irail kan me men kasamwo irail, oh e pil song en pwakihasang irail nan mwomwohdiso!


\par }{\PP \VS{11}Kompoakepahi, ke dehr alasang me suwed, ahpw ke en alasang me mwahu. Mehmen me kin wiewia me mwahu, iei ih sapwellimen Koht; a mehmen me kin wiewia me suwed e sohte wehwehki Koht.


\par }{\PP \VS{12}Aramas akan koaros kin kahdamwahwih Demihtrius, oh me mehlelo pil kin kahdamwahwih. Eri, se pil kadehdehda, oh ke ese me at kadehde me mehlel.


\par }{\SH Kaimwiseklahn Rahnmwahu kan
\par }
{\PP \VS{13}Soahng tohto mie me I men koasoiaiong uhk, ahpw I sohte men ntingiheki ingk oh mehn nting.

\VS{14}I koapworopworki me I pahn tuhwong uhk ni ahnsou keren; eri, kita ahpw pahn koasoipene.


\par }{\PP \VS{15}Popohl en ieiang uhk.

\par }{\PP Kiht koaros kompoakepahmw kan se rahnmwahu ong uhk. Eri, ke ahpw pil kihong at rahnmwahu ong emenemen kompoakepaht kan koaros.


\par }