\NormalFont\ShortTitle{KAUDIAHL}

{\MT Kaudiahl Ong Sohn

\par }{\IS Oaralap en Pwuhk wet

\par }{\IP Pwuhken
{\BK{Kaudiahl Ong Sohn}} ntingdier ni ahnsou ehu me souleng kan aleier kamakam laud pwehki ar pwoson Sises Krais nin duwen Kaun-o. Sounntingo nannantihong en kihong irail kan me pahn wadek pwuhk wet koapworopwor laud oh koangngoang laud, pwe re en dadaur ar loalopwoat ni ahnsoun lokolok.

\par }{\IP Nan pali laud en pwuhk wet mie kaudiahl oh kasansal kei me ntingdier ni mwomwen mahsen en kilel me wehwehpe rir ong aramas teikan ahpw dehdehiongehr souleng kan en ahnsowo. Ire kan me audedahr pwuhk wet, duwehte ire kan me kin aude koul kaselel kan, me kin pwurupwurehng dehdehda wasa tohto ni mwohmw kei nan kaudiahl pwukat. Mie wekpeseng tohto ni oaritik en kawehwepen pwuhk wet, ahpw irair kesempwal ehu me inenen dehde mwahu: duwen ni imwilahn mehkoaros Koht uhdahn pahn ketin powehkihdi Krais atail Kaun sapwellime imwintihti kan koaros, iangahki Sehdan; Krais atail Kaun; oh duwen eh pahn ketin kupwuramwahwiheki me loalopwoat kan nanleng kapw oh sampah kapw ehu ni ahnsou me sapwellime powehdi pahn unsekla.

\par }{\IOT Audepe ni Oaralap

\par }{\IO Tepin kisinlikou 1.1-8

\par }{\IO Tepin kaudiahl oh kisinlikou kan ong mwomwohdiso isuh 1.9—3.22

\par }{\IO Pwuhk me limilimpene iangahki mehn kateng isuh 4.1—8.1

\par }{\IO Sowi isuh 8.2—11.19

\par }{\IO Drakon men oh mahn kamasepwehk riemen 12.1—13.18

\par }{\IO Kaudiahl kei 14.1—15.8

\par }{\IO Dahl en engieng en Koht isuh 16.1-21

\par }{\IO Ohlahn Papilon, oh lohdien mahn kamasepwehko, soukohp likamwo, oh Tepil 17.1—20.10

\par }{\IO Kadeik en imwilahn ahnsou 20.11-15

\par }{\IO Nanleng kapw, sampah kapw, Serusalem kapw 21.1—22.5

\par }{\IO Kaimwiseklahn pwuhk wet 22.6-21



\par }\ChapOne{1}{\PP \VerseOne{1}Audepen pwuhk wet, iei mehkan me Sises Krais ketin kasaledahr. Koht ketikihong Krais mepwukat pwe en ketin kasalehiong sapwellimen Koht ladu kan soahng kan me pahn wiawi mwadang mwurin ahnsou kis. Krais kaselehiong mepwukat sapwellime ladu Sohn, ni eh ketin poaronedohng tohnleng men.

\VS{2}Sohn ahpw uhd koasoiahda mehkoaros me e udiahlehr. Eri, ih met koasoiepen mahsen sang rehn Koht oh padahk mehlel me Sises Krais ketin kadehdedahr.

\VS{3}Meid pai aramas me kin lohki audepen pwuhk wet, oh irail koaros me kin iang rong mahsen kan en kokohp wet oh kin kapwaiada! Pwe ahnsoun eh pahn pweida, kerendohr.


\par }{\SH En Sohn eh Rahnmwahu ong Mwomwohdiso Isuh
\par }
{\PP \VS{4}Ong mwomwohdiso isuh me mi nan wehin Eisia, sang ngehi, Sohn:

\par }{\PP Kalahngan oh popohl ong kumwail sang rehn Koht, me ketin mie, me ketin mieier, oh me pahn ketido; pil sang rehn ngehn isimen me kin aririh Koht nan mwoale,
\XREF{}{{\XO 1:4: }{\XT{Eks. 3.14; b Kaud. 4.5.}}}

\VS{5-6}pil sang rehn Sises Krais, sounkadehde loalopwoato, me tepin iasada sang mehla, me pil kaunen nanmwarki kan en sampah.

\par }{\PP Kaping ong Sises Krais me kin ketin loalloaleikitail, oh ketin kapitkinkitailla ntah sang nan dipatail kan, oh ketin wiahkinkitailla wehin samworo ehu, pwe kitail en kin papah Seme Koht. Eri, kaping oh roson ong ih erein dih koaros kohkohlahte. Amen.
\XREF{}{{\XO 1:5-6: }{\XT{Ais.55.4; b Mel. 89.27.}}}
\XREF{}{{\XO 1:5-6: }{\XT{Eks. 19.6; Kaud. 5.10.}}}


\par }{\PP \VS{7}Kumwail en ese pwe iet ih, e ketiket kohdo pohn depwek kan! Aramas koaros pahn udiahl, pil irail ko me kalohpwuwehla. Tohn wehi koaros en sampah pahn nsensuwedlaudkihla. Met uhdahn pahn pweida. Amen.
\XREF{}{{\XO 1:7: }{\XT{Dan. 7.13; Mad. 24.30; Mark 13.26; Luk 21.27; 1 Des. 4.17; b Sek. 12.10; Sohn 19.34, 37; c Sek. 12.10; Mad. 24.30.}}}


\par }{\PP \VS{8}Kaun-o Koht, Wasa Lapalahpie, me ketin mie, me ketin mieier, oh me pahn ketido, mahsanih, “Ngehi me Alpa oh Omeka.”
\XREF{}{{\XO 1:8: }{\XT{Kaud. 22.13; b Eks. 3.14.}}}


\par }{\SH Kaudiahlpen Krais
\par }
{\PP \VS{9}Iet ngehi Sohn, riamwail, oh pwehki ei kin idawehn Sises, ihme kahrehda ei kin iangkin kumwail nannati ni kanengamah ni lokolok kan me kin lelohng irail kan me towe sapwellime Wehi. I wisikdohngehr ni deke me adaneki Padmos, pwehki ei kapahrengki mahsen en Koht oh wiewiahier doadoahk en sounkadehdehn Sises.

\VS{10}Ni rahnen Kaun-o, Ngehn Sarawi ahpw tiada pohi oh ngihl ehu peidohng pohnseweiet, likamw ngilen sowi,

\VS{11}me mahsanih, “Ntingihedi nan pwuhk mehkoaros me ke uduhdiahl, ke ahpw kadarowohng pwuken mepwukat mwomwohdiso isuh me mi Episos, Smirna, Perkamum, Daiadaira, Sardis, Piladelpia oh Laodisia.”


\par }{\PP \VS{12}I ahpw sohpeilahng pwe I en kadehde ihs me mahmahseniong ieo. Eri, I ahpw patohwanda dewen lamp kohl isuh,

\VS{13}a nanwerengen dewen lamp kohl isuh ko mehmen me uh wasao, likamw aramas emen, me likawih likou reirei lel ni aluweluwe kan, pirapirki kateng kohl ehu me tang nanmware iso.
\XREF{}{{\XO 1:13: }{\XT{Dan. 7.13; b Dan. 10.5.}}}

\VS{14}Piten paipai ko pwetepwet, rasehng wunen sihpw de sinoh; oh edin peren ko, likamwete mpwulen kisiniei.
\XREF{}{{\XO 1:14: }{\XT{Dan. 7.9.}}}
\XREF{}{{\XO 1:14: }{\XT{Dan. 10.6.}}}

\VS{15}Aluweluwe ko melengileng, rasehng pirahs peipeseng nan uhmw mwehl; kapitie rasehng ngilen tenihr laud.
\XREF{}{{\XO 1:15: }{\XT{Esek. 1.24; 43.2.}}}

\VS{16}E ketiki nin lime palimaun usu isuh, oh kedlahs keng pwoat me au riau uhsang nin doauese. Silangi inenen kamahl, duwehte mahlen ketipin en souwas.

\VS{17}Ni ei patohwanda, I ahpw poaridiong pahn aluweluwe kan duwehte aramas mehla men. A e ahpw ketikidahng lime palimaun pohi oh mahsanih, “Ke dehr masak. Ngehi me Tepin oh Imwilahn mehkoaros.
\XREF{}{{\XO 1:17: }{\XT{Ais. 44.6; 48.12; Kaud. 2.8; 22.13.}}}

\VS{18}Iei ngehi me ieiaso. I melahr, ahpw iet I momourte kohkohlahte. Mie rehi manaman ong mehla oh pil manaman ong wasahn me melahr akan.

\VS{19}Eri, ke ahpw ntingihedi soahng kan me ke uduhdiahl koaros, mehn met, oh me pahn kohdo mwuhr kan.

\VS{20}Eri, iet kawehwepen usu isuh me ke kilikilang ni palimauni, oh dewen lamp kohl isuh kat: usu kat iei tohnleng en mwomwohdiso isuh, oh dehu isuhwen lamp kohl kat, iei mwomwohdiso isuh ko.




\par }\Chap{2}{\SH Mahsen ong Mwomwohdisohn Episos
\par }
{\PP \VerseOne{1}Eri, ke ahpw ntingkiwohng tohnleng en mwomwohdisohn Episos:

\par }{\PP “Iet mahsen sang ih me kin kolokol nin lime palimaun usu isuhwo, me kin ketseli nanpwungen dewen lamp kohl isuhwo.

\VS{2}I ese omw wiewia kan; I ese apwal en omw doadoahk kan oh uwen omw kanengamah. I ese duwen omw sohte kin pwungki aramas suwed kan, oh duwen omw rapahkidahr me mwersuwed kan me kin pein wiahkin irail wahnpoaron, oh duwen omw diaradahr ar likamw.

\VS{3}Ke inenen kanengamah; uwen omw lokolongkin ie me laud mehlel, ke ahpw sohte mwahn nan kapehd tikitikla.

\VS{4}Ahpw iet mehkot me I suwediki rehmw: omw limpoakohng ie tikitiklahr, e sohte duwehte omw limpoak en mahso.

\VS{5}Tamanda duwen omw dohweisangieier! Eri, koluhla oh wiliakapwala, oh pwurehng nan omw mouren wiewia mwahu en mahso. Ma ke sohte koluhla oh wiliakapwala, I pahn kohwei rehmw oh kihsang dewen noumw lampen nan dewe.

\VS{6}Ahpw iet mehkot me uhdahn mwahu rehmw: omw kin suwediki tiahk suwed kan en mehn Nikolaida, nin duwen ei pil kin suwediki mehlel.


\par }{\PP \VS{7}“Eri, me mie salenge mehn rong wasa, a en rong kanahieng dahme Ngehn Sarawi mahmahsanihong mwomwohdiso kan!

\par }{\PP “Ong irail kan me kin dadaurete lao powehdi me suwed koaros, I pahn katungoalehkin irail wahn tuhkehn komour me mi nan sapwellimen Koht Mwetuwel.”
\XREF{}{{\XO 2:7: }{\XT{Sen. 2.9; Kaud. 22.2; b Esek. 28.13; 31.8 (LXX).}}}


\par }{\SH Mahsen ong Mwomwohdisohn Smirna
\par }
{\PP \VS{8}“Eri, ke ahpw ntingkiwohng tohnleng en mwomwohdisohn Smirna:

\par }{\PP “Iet mahsen sang ih me Tepin oh Imwilahn mehkoaros, me pwoulahr oh ketin iasadahr.
\XREF{}{{\XO 2:8: }{\XT{Ais. 44.6; 48.12; Kaud. 1.17; 22.13.}}}

\VS{9}I ese omw kahpwal akan; I ese duwen omw semwehmwe—ahpw soh, pwe ke me inenen kepwehpwe. I ese lahlahwehn irail kan ong uhk, irail kan me kin kahski dene mehn Suhs kei irail, ahpw soh, pwe pwihn kei me kisehn Sehdan!

\VS{10}Ke dehr masak dahme ke nektehn lokolongki. Kilang pwe Tepilo pahn kesehlong nan imweteng ekei kumwail, pwe en song amwail pwoson; oh erein rahn eisek kumwail pahn lokolongki. Ke en loalopwoatohng ie mehnda ma ke mehla, I ahpw pahn kihong uhk nihnen mour soutuk.


\par }{\PP \VS{11}“Eri, mehmen me mie salenge mehn rong wasa, a en rong kanahieng dahme Ngehn Sarawi mahmahsanihong mwomwohdiso kan!

\par }{\PP “Irail kan me kin dadaurete lao powehdi me suwed koaros, re sohte pahn ohkihla mehla keriau.
\XREF{}{{\XO 2:11: }{\XT{Kaud. 20.14; 21.8.}}}


\par }{\SH Mahsen ong Mwomwohdisohn Perkamum
\par }
{\PP \VS{12}“Eri, ke ahpw ntingkiwohng tohnleng en mwomwohdisohn Perkamum:

\par }{\PP “Iet mahsen en me sapwellimaniki kedlahs keng pwoat me au riau.

\VS{13}I ese wasa ke kin koukousoan ie, wasa me mwoalen Sehdan mi ie. Ke me loalopwoatohng ie, ke sohte kesehla omw pwoson ie pil ni ahnsou me Antipas, ei sounkadehde loalopwoato, kamakamalahr wasa me Sehdan kin kousoan ie rehmwail.

\VS{14}Ahpw mie kisin soahng kei me I suwediki rehmw: pwe mie ekei rehmw me kin apwahpwalih lamalam en Palaam, me padahkihong Palak duwen eh pahn kahrehiong mehn Israel ko nan dihp ni ar pahn kang kisin mwengehn dikedik en eni kan oh wiahda dipen nenek.
\XREF{}{{\XO 2:14: }{\XT{Nempe 22.5, 7; 31.16; Deud. 23.4; b Nempe 25.1-3.}}}

\VS{15}Pil duwehte, mie aramas ekei rehmw me kin apwahpwalih lamalam en mehn Nikolaida kan.

\VS{16}Eri, koluhla oh wiliakapwala, pwe ma ke sohte wia met, I pahn mwadang kohwei rehmw oh mahwenkihong irail kedlahs me uhsang nan eweiet.


\par }{\PP \VS{17}“Eri, mehmen me mie salenge mehn rong wasa, a en rong kanahieng dahme Ngehn Sarawi mahmahsanihong mwomwohdiso kan!

\par }{\PP “Me dadaurete lao powehdi me suwed koaros, I pahn katungoalehki ekis kisin manna riro. I pahn pil kihong kisin takai pwetepwet kis, me mwar kapw ehu pahn ntingdi powe, me sohte emen pahn ese wehwe pwe ihete me pahn ale mwaro.”
\XREF{}{{\XO 2:17: }{\XT{Eks. 16.14-15; 16.33-34; Sohn 6.48-50; b Ais. 62.2; 65.15.}}}


\par }{\SH Mahsen ong Mwomwohdisohn Daiadaira
\par }
{\PP \VS{18}“Ke ahpw ntingkiwohng tohnleng en mwomwohdisohn Daiadaira:

\par }{\PP “Iet mahsen sang rehn Sapwellimen Kohto, me silangi rasehng mpwulen kisiniei oh aluweluwe kan rasehng pirahs melengileng oh lingan.

\VS{19}I ese omw wiewia kan. I ese omw limpoak, omw loalopwoat, omw kohwa doadoahk, oh omw kanengamah. I ese omw doadoahk en ahnsouwet me laudsang mehlel omw doadoahk en mahso.

\VS{20}Ahpw iet me I suwediki rehmw: omw kin mweidohng Sesepel, lih me kin kahski dene ih meninkeder en Koht, en kin padahkohng oh ketewe ei ladu kan pwe re en nenek oh tungoale kisin tungoal en dikedik en eni kan.
\XREF{}{{\XO 2:20: }{\XT{1 Nan. 16.31; 2 Nan. 9.22, 30.}}}

\VS{21}I mweidohngehr ahnsoun koluhla oh wiliakapwala, e ahpw sohte men koluhla oh mweisang eh mouren tiahk suwed.

\VS{22}Ihme I pahn kesehkidiong nan kie, wasa ih oh irail kan me kin wia dipen kamwahl ong ih pahn lokolok laud ie. Eri, I pahn wia met, ma re sohte weksang ni wiewia suwed kan me re wiadahr rehn liho.

\VS{23}I pahn pil kemehla nah tohndoadoahk kan; eri, mwomwohdiso kan koaros ahpw pahn esehkihla me iei ngehi ih me kin iroirong nan kapehd en aramas akan oh ar lamalam akan, oh me kin katingih emenemen kumwail nin duwen eh wiewia kan.
\XREF{}{{\XO 2:23: }{\XT{Mel. 7.9; Ser. 17.10; b Mel. 62.12.}}}


\par }{\PP \VS{24}“Ahpw ong kumwail teikan me mihmi Daiadaira, ong kumwail kan me sohte kin iang apwalih lamalam wet, oh sohte iang padahngki me re kin kahdaneki ‘soahng rir kan en Sehdan’, I sohte pahn katoutouwihkin kumwail ehu wisik.

\VS{25}Pwe ihte, kumwail en kolokolte kehlail dahme mie rehmwail, I lao pwarowei rehmwail.

\VS{26-28}Oh ong irail kan me dadaurete lao powehdi me suwed koaros, oh wiewiahte lel ni imwi ei doadoahk, I pahn kihong irail manamanohte me I ale sang rehn Semei: I pahn kihong irail manaman en kaunkihda wehi kan sokon mete, oh manaman en kauwehla wehi kan duwehte sah me wiawihkihda pwehl, I pahn pil kihong irail usuhn rahn.
\XREF{}{{\XO 2:26-28: }{\XT{Mel. 2.8-9 (LXX).}}}


\par }{\PP \VS{29}“Eri, mehmen me mie salenge mehn rong wasa, a en rong kanahieng dahme Ngehn Sarawi mahmahsanihong mwomwohdiso ko!”




\par }\Chap{3}{\SH Mahsen ong Mwomwohdisohn Sardis
\par }
{\PP \VerseOne{1}“Eri, ke ahpw ntingkiwohng tohnleng en mwomwohdisohn Sardis:

\par }{\PP “Iet mahsen sang ih me sapwellimaniki ngehn isuhn Koht oh usu isuhwo. I ese omw wiewia kan; I ese me ke iang wadohng aramas mour; eri soh, pwe ke melahr!

\VS{2}Eri, pirida oh kakehlahda mehkan me luhluhwe rehmw mwohn ar pahn mehla douluhl. Pwe I sohte diar me omw wiewia kan me dei mehlel mwohn silangin ei Koht.

\VS{3}Tamanda dahme ke padahngkiher oh dahme ke rongehr; kapwaiada audepe kan oh wiliakapwala. Ma ke sohte pahn pirida, a I pahn kohwei rehmw duwehte lipirap emen, ke ahpw pahn sasairki ahnsou me I pahn pwarowei.
\XREF{}{{\XO 3:3: }{\XT{Mad. 24.43-44; Luk 12.39-40; Kaud. 16.15.}}}

\VS{4}Ahpw iet mie rehmw nan Sardis ekei me malaulau me sohte kasaminehla ar likou kan. Kumwail pahn likawih likou pwetepwet oh iang ie kapar, pwe kumwail warohng iang ie.

\VS{5}Me kin dadaurete lao powehdi me suwed koaros, re pahn kapwatkihda soangen likou pwetepwet duwehte met, oh I sohte pahn irisasang mwararail kan nan pwuhken me momour kan. I pahn kadehdehda ni pokon sansal mwohn silangin Semei oh sapwellime tohnleng kan me iei kisehi irail.\XREF{}{{\XO 3:5: }{\XT{Eks. 32.32-33; Mel. 69.28; Kaud. 20.12; b Mad. 10.32; Luk 12.8.}}}


\par }{\PP \VS{6}“Eri, mehmen me salenge mie mehn rong wasa, a en rong dahme Ngehn Sarawi mahmahsanihong mwomwohdiso kan!


\par }{\SH Mahsen ong Mwomwohdisohn Piladelpia
\par }
{\PP \VS{7}“Eri, ke ahpw ntingkiwohng tohnleng en mwomwohdisohn Piladelpia:

\par }{\PP “Iet mahsen sang ih me sarawi oh mehlelo, me kin ketin kolokol nein Depit kih, me kin ketin ritingada oh sohte emen kak ritingedi, me kin ketin ritingedi oh sohte emen kak ritingada.
\XREF{}{{\XO 3:7: }{\XT{Ais. 22.22; Sohp 12.14.}}}

\VS{8}I ese omw wiewia kan; I ese me omw kehl me tikitik, ahpw ke kapwaiadahr ei padahk oh ke me loalopwoatohng ie. I ritingadahr mwohmw wenihmw ehu, me sohte emen kak ritingedi.

\VS{9}Kilang, pwe pwihn me kisehn Sehdan, pwihn me kin kahski dene irail mehn Suhs kei, ahpw soh, pwe re likamwkihda, I pahn kupwurehda pwe re en kohdo poaridi oh pwongihiuk. Irail koaros pahn esehkihla met me I poakohng uhk.
\XREF{}{{\XO 3:9: }{\XT{Ais. 49.23; 60.14; b Ais. 43.4.}}}

\VS{10}Pwehki omw kapwaiadahr ei padahk en kanengamah ni ahnsou apwal, I pahn pil silehsang uhk apwal en songosong kan me pahn lelohng sampah pwon pwe en song tohn sampah kan koaros.

\VS{11}I pahn pwarowei mwadang. Nekinekid mwahu dahme ke kolokol met pwe emen dehr adihasang uhk ketingpen omw powehdi.

\VS{12}Me kin dadaurete lao powehdi me suwed koaros, I pahn wiahki uhren tehnpas en ei Koht, oh e sohte pahn pedoisang wasao kohkohlahte. I pahn ntingihediong powe mwaren ei Koht, oh eden kahnimw en ei Koht, iei Serusalem kapw, me pahn kohdihdo sang nanleng, sang rehn ei Koht; I pil pahn ntingihediong powe pein mwarei kapwo.
\XREF{}{{\XO 3:12: }{\XT{Kaud. 21.2; b Ais. 62.2; 65.15.}}}


\par }{\PP \VS{13}“Eri, mehmen me mie salenge mehn rong wasa, a en rong dahme Ngehn Sarawi mahmahsanihong mwomwohdiso kan!


\par }{\SH Mahsen ong Mwomwohdisohn Laodisia
\par }
{\PP \VS{14}“Eri, ke ahpw ntingkiwohng tohnleng en mwomwohdisohn Laodisia:

\par }{\PP “Iet mahsen sang ih me mwarenki Amen, sounkadehde loalopwoat oh mehlel, me tepin mehkoaros me Koht ketin wiahda.
\XREF{}{{\XO 3:14: }{\XT{Lep. Pad. 8.22.}}}

\VS{15}I ese omw wiewia kan; I ese me ke sohte karakar de ke pil sohte lemwulemwur. Eri, I ahpw men ke en lemwulemwur de karakar!

\VS{16}A pwehki omw lou, sohte karakar de lemwulemwur rehmw, iei me I nektehn mwuskinuhkeweisang nan eweiet!

\VS{17}Ke kakahski, ndinda, ‘I kepwehpwe oh paiamwahu, oh I sohte anahne mehkot.’ Ahpw ke sehse me ke paisuwed; oh pil semwehmwe, maskun oh kilisou.

\VS{18}Eri, I kaweidkin uhk ke en pwain sang ie kohl me mwakelekelkidahr kisiniei, pwe ke en kepwehpwehla. Pil pwainda omw likou pwetepwet me ke pahn likawih pwe kanamenek en omw kilisou dehr sansalda. Pil pwainda kisin wini mehn kohieng ni mesomwen, pwe ke en kak kilangkihda wasa.

\VS{19}I kin lipwoare oh keme irail koaros me I kin poakepoake. Eri, ngoangda oh sohpeisang dipomw kan.
\XREF{}{{\XO 3:19: }{\XT{Lep. Pad. 3.12; Ipru 12.6.}}}

\VS{20}Rong! Iet I lelehr in omw wenihmw oh wie letelet; mehmen me kin rong ngileiet oh ritingadahng ie, I pahn pedolong reh nan imwe oh iang ih, oh e pahn iang ie, se ahpw pahn konokonot.

\VS{21}Me kin dadaurete lao powehdi me suwed koaros, I pahn mweidohng en iang mwohd limwahn mwoalei, duwehte ei mwohd limwahn mwoalen Semei ahnsou wet.


\par }{\PP \VS{22}“Eri, mehmen me mie salenge mehn rong wasa, a en rong dahme Ngehn Sarawi mahmahsanihong mwomwohdiso kan!”




\par }\Chap{4}{\SH Kaudok Nanleng
\par }
{\PP \VerseOne{1}I ahpw pil kilangada kaudiahl ehu ni ahnsowo: mwohn meseiet wenihmw ehu ritida nanleng.

\par }{\PP Oh ngihl ehu, likamwete ngilen sowio me I rongehr ngkapwan, me peidohng ie, mahsanih, “Kohdahdo mahs met, pwe I pahn kasalehiong uhk mehkan me pahn wiawi ni ahnsou me pahn kohdo.”

\VS{2}Ni ahnsowohte Ngehn Sarawi ahpw tiada pohi. Ngehi eri kilangada mwoahl ehu nanleng, oh mehmen me ketiket powe.
\XREF{}{{\XO 4:2: }{\XT{Esek. 1.26-28; 10.1.}}}

\VS{3}Silangi lingaling duwehte kisin takai kesempwal me adaneki sasper oh karnelian; oh ahia ehu me pohe duwehte pohn takai kesempwal me adaneki emerald kapilpene mwoahlo.

\VS{4}Mwoahl rieisek pahieu pil kapilpene mwoahl wet, oh lapalap riehk pahmen me ket powe; irail koaros likou pwetepwet oh elin kapwar kohl mi pohn moangarail ko.

\VS{5}Lioal kin pirsang ni mwoahl me mi nanwerengeo; ngirisek kei kin peisang ie, oh nansapwe kin posopossang ie. Mehnser isuh mie me kin lullul mwohn mwoahlo; eri, iei irail ngehn isuhwen Koht.
\XREF{}{{\XO 4:5: }{\XT{Eks. 19.16; Dop. 12.15; Kaud. 8.5; 11.19; 16.18; b Esek. 1.13; c Kaud. 1.4; Sek. 4.2.}}}

\VS{6}Oh mwohn mwoahlo mie mehkot me duwehte sehd mwakelekel ehu, rasehng kilahs.

\par }{\PP Pil pali koaros en mwoahlo, menmour pahmen mie, me diren pwoaren mas mwohrail oh pohnsekirail.
\XREF{}{{\XO 4:6: }{\XT{Esek. 1.22.}}}
\XREF{}{{\XO 4:6: }{\XT{Esek. 1.5-10; 10.14.}}}

\VS{7}Keieun menmouro rasehng laion emen; keriemeno rasehng kouwol emen; oh kesilimen en menmouro mese rasehng mesen aramas; a kapahmeno rasehng ikel men me wie pipihr.

\VS{8}Pehnpihr weneu mie rehn emenemen menmour pahmeno; oh pohn pehrail oh pahn pehrail ko diren pwoaren mas. Re ahpw sohte kin tokedihsang ar kin kokoulki ni rahn nipwong koul pwoatet:

\par }{\Q “Sarawi, sarawi, sarawi, iei komwi at Kaun, Koht, Wasa Lapalahpie,

\par }{\QB me ketin mieier mahs, me ketin mie met, oh me pahn ketido.”
\XREF{}{{\XO 4:8: }{\XT{Esek. 1.18; 10.12; b Ais. 6.2-3.}}}


\par }{\PP \VS{9}Nindokon menmour pahmeno kin wiewia ar koulen kalingan, wahu, oh kapingkalahngan ong me ketin ieias poatopoat me ketiket pohn mwoale,

\VS{10}lapalap riehk pahmeno kin poaridi mwohn mwoalen me ieias poatopoato oh pwongih. Re ahpw kin patohwandiong mwohn mwoahlo arail elin kapwat akan, oh kin kokoulki,


\par }{\Q \VS{11}“Maing at Kaun oh at Koht! Komwi me uhdahn warohng

\par }{\QB sapwellimaniki lingan, wahu, oh roson.

\par }{\Q Pwe komwi me ketin wiadahr mehkoaros,

\par }{\QB oh pwehki kupwuromwien, me mehkoaros mihmiehki oh momourki.”




\par }\Chap{5}{\SH Pwuhk Limilimpene oh Sihmpwul men
\par }
{\PP \VerseOne{1}Mwuhr, I ahpw kilangada pwuhk ehu ni palimaun en nin limen me ketiket nan mwoahlo; pali koaros en pwuhko, loale oh liki, inenen diren nting, oh mehn kateng isuh ahpw katengepene.
\XREF{}{{\XO 5:1: }{\XT{Esek. 2.9-10; Ais. 29.11.}}}

\VS{2}I pil kilangada tohnleng kehlail men, me wiewia peidek wet ni ngihl kehlail: “Ihs me warohng kauwehla mehn kateng kan oh pahkpeseng pwuhk wet?”

\VS{3}Eri, sohte emen me dierekda nanleng de sampah de pahn sampah\FTNT{a}{{\FR 5:3: }{\FK{PAHN SAMPAH:
}}{\FT{Met wehwehki nan wasahn me melahr akan (tehk 1.18).}}} me kak pahkpeseng pwuhko, de pil kadehde loale.

\VS{4}Eri, I ahpw tapihada sengiseng kowahlap, pwehki eh sohte me dierekda me warohng pahkpeseng pwuhk wet de pil kadehde loale.

\VS{5}Emen lapalap ako ahpw patohwanohng ie, “Ke dehr seng, pwe kilang, iet Laiono me kisehn kadaudok en Suda, me kadaudok en Depit; e powehdier eh imwintihti kan, oh ih me kakehr pahkpeseng pwuhk wet, oh lapwapeseng mehn kateng isuhwo.”
\XREF{}{{\XO 5:5: }{\XT{Sen. 49.9; b Ais. 11.1, 10.}}}


\par }{\PP \VS{6}I ahpw pil kilangada Sihmpwul men me mi nanwerengen mwoahlo oh nanpwungen menmour pahmeno oh nanpwungen me lapalap ako. Sihmpwulo, likamwete e kamakamalahr, oh mie kode isuh oh pwoaren mese isuh, me wehwehki ngenen Koht isuh me pekederdohng sampah pwon.
\XREF{}{{\XO 5:6: }{\XT{Ais. 53.7; b Sek. 4.10.}}}

\VS{7}E ahpw ketila oh ketikihsang pwuhko ni palimaun en nin limen me ketiket nan mwoahlo.

\VS{8}Ni eh ketikiher pwuhko, menmour pahmeno oh lapalap riehk pahmeno ahpw poaridiong mwohn Sihmpwulo. Emenemen irail kolokol eh tungoal keseng arp oh dahl kohl en warpwohmwahu, me wehwehki kapakap en sapwellimen Koht aramas akan.
\XREF{}{{\XO 5:8: }{\XT{Mel. 141.2.}}}

\VS{9}Irail eri koulki koul kapw pwoatet:

\par }{\Q “Komwi me warohng ketikihda pwuhken,

\par }{\QB oh lapwahsang mehn kateng kan.

\par }{\Q Pwehki omwi pwoulahr, oh pwehki ntahmwi, me komw ketin kasapahlkidohng aramas akan rehn Koht,

\par }{\QB sang kadaudok koaros, oh lokaia koaros, wehi koaros, oh sahpw koaros.
\XREF{}{{\XO 5:9: }{\XT{Mel. 33.3; 98.1; Ais. 42.10.}}}


\par }{\Q \VS{10}Komw ketin wiahkiniraillahr wehin samworo ehu, pwe re en papah at Koht;

\par }{\QB oh re pahn kakaun nin sampah.”
\XREF{}{{\XO 5:10: }{\XT{Eks. 19.6; Kaud. 1.6.}}}


\par }{\PP \VS{11}I pil kilangada oh rongada ngilen tohnleng ngedehrie me soh kak wadawad! Re kapilpene mwoahlo, menmour pahmeno, oh me lapalap ako.
\XREF{}{{\XO 5:11: }{\XT{Dan. 7.10.}}}

\VS{12}Re ahpw kin kokoulki koul pwoatet ni ngihl laud:

\par }{\Q “Sihmpwul me kamakamalahro warohng

\par }{\QB sapwellimaniki manaman, kepwe, erpit, roson,

\par }{\QB wahu, lingan, oh kaping!”


\par }{\MM \VS{13}I ahpw rongada duwen mehkoaros me mi nanleng, sampah, oh pahn sampah, oh nan madau—audepen sampah oh pahnlahng koaruhsie—ar kokoulki,

\par }{\Q Kaping oh wahu, lingan oh roson,

\par }{\QB ong me ketiket nan mwoale oh ong Sihmpwulo,

\par }{\QB erein dih koaros kohkohlahte!”


\par }{\MM \VS{14}A menmour pahmeno ahpw kin sapengki, “Amen.” Oh me lapalap ako ahpw poaridi oh pwongih.




\par }\Chap{6}{\SH Mehn Kateng ko
\par }
{\PP \VerseOne{1}I ahpw kilikilang mwahu duwen Sihmpwulo eh lapwapeseng keieun mehn kateng ko, oh I rongada emen menmour pahmeno eh ngihl laudida, likamwete ngilen nansapwe, nda, “Kohdo!”

\VS{2}I ahpw kilangada oahs pwetepwet men. Me dakeo weuwa kesik ketieu pwoat oh nihn ehu kohieng. E ahpw mwesel kohkohla, kolahng kalowehdi eh imwintihti kan.
\XREF{}{{\XO 6:2: }{\XT{Sek. 1.8; 6.3,6.}}}
 

\par }{\PP \VS{3}Mwuri, Sihmpwulo pil lapwapeseng mehn kateng keriau. I pil rongada menmour keriemeno eh nda, “Kohdo!”

\VS{4}I ahpw pil kilangada oahs emen, me weitahta. Manaman kohieng me dakeo, pwe en kamwakid mahwen nin sampah pwe aramas akan en pakamakampene nanpwungahr. Kedlahs reirei pwoat pil kohieng.
\XREF{}{{\XO 6:4: }{\XT{Sek. 1.8; 6.2.}}}


\par }{\PP \VS{5}Sihmpwulo pil lapwapeseng mehn kateng kesiluhwo; oh I ahpw pil rongada kesilimen en menmouro eh nda, “Kohdo!” I ahpw kilangada oahs toantoal men. Me dakeo kolokol mehn tenek ehu.
\XREF{}{{\XO 6:5: }{\XT{Sek. 6.2, 6.}}}

\VS{6}I pil rongada ngihl ehu me peidihdo sang nanpwungen menmour pahmeno, me nda, “Paunen pilawa riau mihmi ni uwen pweinen doadoahk en rahn ehu, a paunen parli weneu mihmi ni uwen pweinen doadoahk en rahn ehu. Ahpw kaleke ke kauwehla tuhke olip kan oh mwetuwel en wain kan!”


\par }{\PP \VS{7}Sihmpwulo pil lapwapeseng mehn kateng kapahieuwo; oh I ahpw rongada kapahmen en menmouro eh nda, “Kohdo!”

\VS{8}I ahpw kilangada oahs pehsehs men. Me dakeo adaneki Mehla, oh wasahn me melahr akan me idawehn. Manaman en kaunda wasa kohiengehr pwe ira en kin kaunda pahkis ehu en tohn sampah, pil manaman en kemehkihla aramas mahwen, lehk lapalap, soumwahu, oh mahn lawalo kan en sampah.
\XREF{}{{\XO 6:8: }{\XT{Esek. 14.21.}}}


\par }{\PP \VS{9}Sihmpwulo ahpw pil lapwapeseng mehn kateng kelimauwo; a I ahpw kilangada pahn pei sarawio ngenen irail ko me kamakamkilahr ar lohki mahsen en Koht oh loalopwoatohng ar doadoahk en sounkadehde.

\VS{10}Re ahpw ngihl laudida, ndinda, “Maing Koht, Wasa Lapalahpie, komwi me sarawi oh mehlel! Ia uwen reirei en ahnsou mwohn omwi pahn ketin kadeikada tohn sampah oh ketin kalokehkin irail ar kemeikitala?”

\VS{11}Emenemen irail ahpw ale likou pwetepwet reirei ehu oh mahsen ahpw pil kohieng irail re en kommoaldi ekis ahnsou, lao wadawad en iangarail ladu kan oh riarail kan me pahn kamakamala duwehte irail pahn unsekla.


\par }{\PP \VS{12}Eri, I ahpw pil kilangada Sihmpwulo ni eh lapwapeseng mehn kateng keweneuwo. Ni ahnsowohte rerrer en sahpw wiawi oh ketipin rotala duwehte likou toantoal ehu, oh maram weitahtahla duwehte nta.
\XREF{}{{\XO 6:12: }{\XT{Kaud. 11.13; 16.18; b Ais. 13.10; Soel 2.10, 31; 3.15; Mad. 24.29; Mark 13.24-25; Luk 21.25.}}}

\VS{13}Usuhn pahnlahng kan pwupwudiong pohn sampah, duwehte wahn tuhke pik pwul kan me kin pwupwudiong nanpwel, ahnsou me kisinieng laud kin itikada tuhkeo.
\XREF{}{{\XO 6:13: }{\XT{Ais. 34.4.}}}

\VS{14}Lahng sohrala duwehte pelien doaropwe ieu me limilimpenehr, oh nahna koaros oh deke koaros tohrekda sang nan dewerail kan.
\XREF{}{{\XO 6:14: }{\XT{Kaud. 16.20.}}}

\VS{15}Oh nanmwarkien sampah kan, kaun akan, oh lapalap akan, me kepwehpwe oh me manaman akan oh pil aramas teikan koaros, lidu oh maiauda kan, re rukula nan pwoaren paip oh pahn paip akan pohn nahna kan.
\XREF{}{{\XO 6:15: }{\XT{Ais. 2.19, 21.}}}

\VS{16}Re ahpw weringki nahna oh paip akan, nda, “Kumwail pwupwudiong poht oh pereikitasang silangin me ketiket nan mwoahlo, oh sang ni engieng en Sihmpwulo!
\XREF{}{{\XO 6:16: }{\XT{Os. 10.8; Luk 23.30.}}}

\VS{17}Pwe rahn lapalap en ara engieng e lelehr oh sohte me kak pelianirahda.”
\XREF{}{{\XO 6:17: }{\XT{Soel 2.11; Mal. 3.2.}}}




\par }\Chap{7}{\SH Mehn Israel Lopw Pahnen Pahkid
\par }
{\PP \VerseOne{1}Mwurin met I ahpw kilangada tohnleng pahmen me uh ni keimw pahieun sampah oh kolokol ahng pahieun sampah pwe re dehr ipidohng pohn sampah, de pohn madau, de pohn tuhke kan.
\XREF{}{{\XO 7:1: }{\XT{Ser. 49.36; Dan. 7.2; Sek. 6.5.}}}

\VS{2}Oh I kilangada pil emen tohnleng me pwarada ni mesenleng, me weuwa mehn kilelehdi sapwellimen Koht ieias aramas akan. E ahpw ngihl laudida oh likwerih tohnleng pahmeno me alehsangehr rehn Koht manaman en kauwehla sampah oh nansed,

\VS{3}oh ketihtihki, “Kumwail dehpa kauwehla sampah de nansed, de tuhke kan, se lao kihong kilel ehu ni temwen sapwellimen Koht ladu kan.”
\XREF{}{{\XO 7:3: }{\XT{Esek. 9.4, 6.}}}

\VS{4}I ahpw rongada me irail ko me kilelkidier kilel en Koht nin temwarail, irail me lopw pahnen pahkid, sang ni kadaudok eisek riau en Israel.

\VS{5}Eri, ladun Koht nen riekid me kileldier sang ni kadaudok en Suda; sang ni kadaudok en Reupen, ladun Koht nen riekid; sang ni kadaudok en Kad, me nen riekid;

\VS{6}sang ni kadaudok en Aser, nen riekid; sang ni kadaudok en Napdali, nen riekid; sang ni kadaudok en Manase, nen riekid;

\VS{7}sang ni kadaudok en Simion, nen riekid; sang ni kadaudok en Lipai, nen riekid; sang ni kadaudok en Isakar, nen riekid;

\VS{8}sang ni kadaudok en Sepulon, nen riekid; sang ni kadaudok en Sosep, nen riekid; sang ni kadaudok en Pensamin, nen riekid me kileldier.


\par }{\SH Pokon Kalaimwuhnie
\par }
{\PP \VS{9}Mwurin mepwukat, I ahpw kilangada pokon ehu me inenen kalaimwuhnie—me sohte aramas kak wadekedi uwen tohto! Re kohsang nan wehi koaros, ni kadaudok koaros, nan sahpw koaros, oh lokaia koaros; re ahpw uh mwohn mwoahlo oh mwohn Sihmpwulo, likawih likou pwetepwet reirei oh kolokol tehn paini.

\VS{10}Re ahpw ngihl laudida, ndinda, “Komourpat pwilisang rehn at Koht, me ketiket nan mwoale, oh sang rehn Sihmpwulo!”

\VS{11}Tohnleng koaros uh kapilpene mwoahlo oh lapalap akan oh menmour pahmeno; re ahpw poaridi mwohn mwoahlo oh pwongih Koht,

\VS{12}patopatohwan, “Amen! Kaping oh lingan oh erpit oh kapingkalahngan oh wahu oh manaman oh roson, ong Koht erein dih koaros kohkohlahte! Amen.”


\par }{\PP \VS{13}Emen me lapalap ako eri idek rehi, “Ihs irail ko me likou pwetepwet reirei, mehnia kei irail? Re kohsang ia?”


\par }{\PP \VS{14}I ahpw patohwanohng, “Maing, I sohte patohwan, komwi me mwahngih.” Ih eri mahsanihong ie, “Ih irail me keidier nan kamakam laudo; re kamwakeledahr ar likou kan, oh ntahn Sihmpwulo me re mwakelekelkilahr.
\XREF{}{{\XO 7:14: }{\XT{Dan. 12.1; Mad. 24.21; Mark 13.19.}}}

\VS{15}Ihme re mihmihki mwohn mwoalen Koht oh kin papah ni rahn nipwong nan tehnpese. Me ketiket nan mwoahlo, ih me pahn kin ketin apwalih irail.

\VS{16}Re solahr pahn kin men mwengehda de men nimpilda; ketipin de pil ehu soangen karakar solahr pahn kamwasikei irail;
\XREF{}{{\XO 7:16: }{\XT{Ais. 49.10.}}}

\VS{17}pwe Sihmpwulo, me mi nanwerengen mwoahlo, pahn wialahr sileparail, oh ih me pahn kin kahluwairaillahng ni pilen komour; oh Koht pahn ketin limwihasang pilen masarail kan.”
\XREF{}{{\XO 7:17: }{\XT{Mel. 23.1; Esek. 34. 23; b Mel. 23.2; Ais. 49.10; c Ais. 25.8.}}}




\par }\Chap{8}{\SH Mehn Kateng Keisuh
\par }
{\PP \VerseOne{1}Ni Sihmpwulo eh lapwapeseng mehn kateng keisuhwo, sohla me mweseisei nanleng erein elep en awa.

\VS{2}I ahpw kilangada tohnleng isimeno me kin uh mwohn silangin Koht, oh sowi isuh kohieng irail.


\par }{\PP \VS{3}Pil emen tohnleng, me wa deupen warpwohmwahu kohl ehu, pwarodo oh uh mwohn pei sarawio. Warpwohmwahu tohto ahpw kohieng, pwe en kapatahiong en sapwellimen Koht aramas akan koaros ar kapakap akan, oh meirongala pohn pei sarawi kohl me sallahng mwoahlo.
\XREF{}{{\XO 8:3: }{\XT{Eimw. 9.1; b Eks. 30.1, 3.}}}

\VS{4}Edin warpwohmwahu me wie isihs nan deupen warpwohmwahwo ahpw iangada en sapwellimen Koht aramas akan ar kapakap akan, edidalahng mwohn silangin Koht sang ni pehn tohnlengo me uh mwohn mwoahlo.

\VS{5}Tohnlengo eri audehkihda deupen warpwohmwahwo kisiniei sang ni pei sarawio, e ahpw kesepwekehdiong pohn sampah. Eri, ni ahnsowohte nansapwe, ngirisek en ngihl tohto, lioal oh rerrer en sahpw ahpw wiawi.
\XREF{}{{\XO 8:5: }{\XT{Lip. 16.12; Esek. 10.2; b Eks. 19.16 Kaud. 11.19; 16.18.}}}


\par }{\SH Sowi kan
\par }
{\PP \VS{6}Tohnleng isimeno eri kaunopada pwe en peuk neirail sowi kan.
\XREF{}{{\XO 8:6: }{\XT{Kupw. 11.5—12.2.}}}


\par }{\PP \VS{7}Keieun tohnlengo peuk nah sowio. A keteu aihs takai oh kisiniei me doal nta ahpw mwerediong pohn sampah. Silikis ehun sampah ahpw mwasingkihla, oh silikis ehun tuhke kan roangkihla, pil dihpw oh reh koaros me momour iang roangala.
\XREF{}{{\XO 8:7: }{\XT{Eks. 9.23-25; Esek. 38.22.}}}


\par }{\PP \VS{8}Keriemen en tohnlengo peuk nah sowio. Mehkot ehu me likamwete lapalahn nahna ieu me wie lullul ahpw lekdekdilahng nan madau. Silikis ehun nan madau ahpw wiahla nta,

\VS{9}oh silikis ehun mwahmw mour koaros en nan madau mehkihla, oh silikis ehun sohp koaros ohkihla.


\par }{\PP \VS{10}Kesilimen en tohnlengo ahpw peuk nah sowio. A lapalahn usu ehu, likamwete lapalahn mehnser ehu ahpw pwupwudi sang pahnlahng oh pwupwudiong pohn silikis ehun pillap akan oh utuhnpihl kan.
\XREF{}{{\XO 8:10: }{\XT{Ais. 14.12.}}}

\VS{11}(Eden usuwo, “Sadik.”) Silikis ehun pihl kan ahpw sadikala oh kiden aramas mehkihla ar nimada pihlo pwehki eh sadikala.
\XREF{}{{\XO 8:11: }{\XT{Ser. 9.15.}}}


\par }{\PP \VS{12}Kapahmen en tohnlengo ahpw peuk nah sowio. Silikis ehun ketipin, silikis ehun maram, oh silikis ehun usu kan ahpw ohla, pwe silikis ehun irail koaros rotala, silikis ehun arail marain sohla linge; silikis ehun rahn sohla marain, oh pil duwehla nipwong.
\XREF{}{{\XO 8:12: }{\XT{Ais. 13.10; Esek. 32.7; Soel 2.10, 31; 3.15.}}}


\par }{\PP \VS{13}Eri, I ahpw kilangada oh rongada ikel men me pipihr nan wehwe oh ngihl laudida, ndinda, “Meid apwal, meid apwal! Meid apwal ong irail koaros me kousoan sampah, ni tohnleng silimen teiko ar pil pahn peuk neirail sowi kan!”




\par }\Chap{9}{\PP \VerseOne{1}Tohnleng kelimmeno eri peuk nah sowio. A I ahpw kilangada usu ehu me pwupwudiong pohn sampah. Kih ehu ahpw kohieng; eri, kihen ritingada pwoahr loalo me soh kapi.\FTNT{b}{{\FR 9:1: }{\FK{PWOAHR LOAL ME SOH KAPI:
}}{\FT{Wasa me ngehn suwed kan kin sensel ie pahn sampah lao lel rahn me re pahn ale kalokeparail.}}}

\VS{2}Usuwo ahpw ritingada ewen pwoahr loalo me soh kapi, ediniei ahpw kusdahsang loale, likamwete edin uhmw kalaimwun; marain en ketipin oh pahnlahng ahpw rotorotkihla ediniei sang nan pwoahro.
\XREF{}{{\XO 9:2: }{\XT{Sen. 19.28.}}}

\VS{3}Pelin loukost kan ahpw pwarada sang nan edinieio oh paraparala nin sampah, oh re ahpw ale manaman duwehte manaman en skorpion.
\XREF{}{{\XO 9:3: }{\XT{Eks. 10.12-15; Kupw. 16.9.}}}

\VS{4}Mahsen ahpw wiawihiong irail re dehpa kauwehla rehn nansapw akan, de tuhke kan, de pil kisin tuhke teikan; ihte me re kak kauwehla, aramas akan me sohte kilelkihdi kilel en Koht ni temwarail kan.
\XREF{}{{\XO 9:4: }{\XT{Esek. 9.4.}}}

\VS{5}E sohte mweimweiong loukost ko en kemehla soangen aramas pwukat, ahpw ihte re en kaloke irail erein sounpwong limau. Kamedek en kalokolok me sang loukost kan kin duwehte keikamedek en skorpion.

\VS{6}Erein sounpwong limauwo aramas pwukat pahn rapahki mehla, ahpw re sohte pahn diar; re pahn men mehla, ahpw mehla pahn tangasang irail.
\XREF{}{{\XO 9:6: }{\XT{Sohp 3.21; Ser. 8.3.}}}


\par }{\PP \VS{7}Mwomwen loukost ko likamwete oahs ekei me onopadahng mahwen. Pohn moangarail mie mehkot me likamwete nihn kohl kei, oh masarail ko duwehte mesen aramas.
\XREF{}{{\XO 9:7: }{\XT{Soel 2.4.}}}

\VS{8}Wunarail duwehte pitenmoangen lih, oh ngirail kan duwehte ngihn laion.
\XREF{}{{\XO 9:8: }{\XT{Soel 1.6.}}}

\VS{9}Nan mwaremwarerail kidikidkihla mehkot me likamwete mete, oh ngilen ar pehnpihr kan likamw ngirisek en werennansapw tohto me oahs kin tangatangahki kolahng nan mahwen.
\XREF{}{{\XO 9:9: }{\XT{Soel 2.5.}}}

\VS{10}Mie ikirail oh oserail me duwehte ikin skorpion, oh iei ikirail kan me re kin kalokehki aramas erein sounpwong limau.

\VS{11}Mie arail nanmwarki men me kakaun irail, iei tohnleng en pwoahr loalo me soh kapi. Ede ni mahsen en Ipru, Apadon, oh ni mahsen en Krihs, Apolion (me wehwehki “Meninkau”).


\par }{\PP \VS{12}Eri, keieun apwal lapalap dauliher; a pil riau mie me pahn pwarodo mwuhr.


\par }{\PP \VS{13}Tohnleng kewenemeno ahpw peuk nah sowio. I ahpw rongada ngihl ehu me peidihdo sang ni keimw pahieu en pei sarawi kohlo, me mi mwohn mwoalen Koht.
\XREF{}{{\XO 9:13: }{\XT{Eks. 30.1-3.}}}

\VS{14}Ngihlo eri mahsanihalahng tohnleng kewenemeno me kolokol nah sowio, mahsanih, “Lapwahda tohnleng pahmen me sensel ni keilen Pillap Iupreitis!”

\VS{15}Eri, tohnleng pahmeno ahpw lapwada; irail onopadahngehr awa wet, rahnwet, sounpwong wet, nan pahr wet, pwe re en kemehla silikis ehun tohn sampah.

\VS{16}Dene tohtohn sounpei me dake oahs, irail me million riepwiki. Pwe ihduwen me I rongehr.

\VS{17}Oh ih duwen ei pil kilang nan kaudiahlo oahs akan oh irail ko me dake: mete me pere nan mwaremwarerail kan weitahta duwehte kisiniei, poh mei duwehte pohn sapair, oh oangoahng duwehte suwepel. Moangen oahs ako duwehte moangen laion, oh kisiniei kohsang ni ewerail ko, ediniei oh suwepel kin kusieisang ie.
\XREF{}{{\XO 9:17: }{\XT{Kupw. 11.17-18.}}}

\VS{18}Silikis ehun tohn sampah me mehkilahr kalokolok siluh pwukat: kisiniei, ediniei, oh suwepel me kusieisang ni ewen oahs ako.

\VS{19}Pwe kehlail en oahs ko mi ni ewerail oh ni ikirail kan. Ikirail kan duwehte sineik kan me mie moange, oh re kin doadoahngki pwe re en kalokehki aramas.


\par }{\PP \VS{20}A aramas ako me luhwe, irail ko me sohte mehkihla kalokolok pwukat, re sohte koluhkihla wiewia kan me re pein wiahda. Re sohte tokedihsang pwongipwongih ngehn saut akan oh dikedik en eni kan me wiawihkihda kohl, silper, pirahs, takai, oh tuhke; me sohte kak kilang wasa, rong wasa, de mwekid.
\XREF{}{{\XO 9:20: }{\XT{Mel.115.4-7; 135.15-17; Dan. 5.23.}}}

\VS{21}Re pil sohte koluhkihla ar kemehla aramas, ar kin wunahni, ar kin nenek, de ar kin pirap.




\par }\Chap{10}{\SH Tohnleng men oh Kisin Pwuhk kis
\par }
{\PP \VerseOne{1}I pil kilangada tohnleng kehlail tohrohr men, me pihrdi sang nanleng. E likawih pelien depwek pali, oh ahia ehu kapilpene moange. Silangi duwehte ketipin, oh aluweluwe kan duwehte uhr kisiniei.

\VS{2}Nin lime kisin pwuhk kis mie me papahkpeseng. Ih eri sokekihdi aluweluwe palimaun pohn madau, a palimeing pohn sahpw.

\VS{3}E ahpw weriwer ngihl laud likamwete ngihl kehlail en laion kei. Mwurin eh weriwer, nansapwe isuh ahpw pil ngirisek.

\VS{4}Ni ahnsou me re tapihada ngiringirisek, I men ntingihedi audepen ar ngiringiriseko. Ahpw I rongada ngihl ehu sang nanleng me mahsanih, “Katengehdi loalomw mehkan me nansapwe isuhwo koasoakoasoia, ieremen ke ntingihedi!”


\par }{\PP \VS{5}A tohnleng me I kilangada eh kesikesihnen pohn madau oh sahpw, e ahpw kapahdalahng nanleng lime palimaun,
\XREF{}{{\XO 10:5: }{\XT{Eks. 20.11; Deud. 32.40; Dan. 12.7; Eimw. 3.7.}}}

\VS{6}oh kahukihla ni mwaren Koht me ieias soutuk, me ketin kapikada nanleng oh audepe kan koaros, sampah oh audepe kan koaros, oh madau oh audepe kan koaros, mahsanih, “E solahr pahn kapwandala!

\VS{7}A ni tohnleng keisimeno eh peuk nah sowio, ih ahnsou me Koht pahn ketin kapwaiada sapwellime kupwur rir, duwen eh ketin mahsanihong sapwellime ladu soukohp ako.”


\par }{\PP \VS{8}eri, ngihlo me peidohngieier mahs sang nanleng pil pwurehng peidohng ie, oh mahsanih, “Kohwei oh ale kisin pwuhk me papahkpesengen ni limen tohnleng me kesikesihnen pohn madau oh pohn sahpw.”
\XREF{}{{\XO 10:8: }{\XT{Esek. 2.8—3.3.}}}


\par }{\PP \VS{9}Eri, I ahpw kohla rehn tohnlengo oh patohwanohng en ketikihong ie kisin pwuhko. E ahpw mahsanihong ie, “Ale, oh kangala. E pahn sadikala nan kapehdomwen, ahpw e pahn mem nan eweomwen, duwehte suke.”


\par }{\PP \VS{10}Ngehi eri ale kisin pwuhko sang nin limeo oh tungoalehla. Eri, nan eweiet me inenen mem, duwehte suke. A mwurin ei kadallelahr, nan kapehdiet katingkihda kowahlap.


\par }{\PP \VS{11}E pil mahsanihong ie, “Ke pahn pwurehng kohpada duwen aramas ngedehrie oh duwen wehi kan, duwen lokaia kan oh duwen nanmwarki kan.”




\par }\Chap{11}{\SH Sounkadehde Riemen
\par }
{\PP \VerseOne{1}Eri, kisin lepin tuhke kis, mehnsohng, duwehte sokon pwoat, ahpw kohieng ie, oh mahsen ehu pil wiawihong ie, me mahsanih, “Uhda oh sohngedi tehnpas en Koht oh pei sarawien, ke ahpw wadekada tohtohn aramas akan me wiewia kaudok nan tehnpasen.
\XREF{}{{\XO 11:1: }{\XT{Esek. 40.3; Sek. 2.1-2.}}}

\VS{2}Ieremen ke wia sohngpen likin kelen tehnpasen. Pwe wasa pwukan pengpenglahr rehn me rotorot akan, irail pahn tiakpeseng Kahnimw Sarawio erein sounpwong pahisek riau.
\XREF{}{{\XO 11:2: }{\XT{Luk 21.24.}}}

\VS{3}I pahn kamanahla nei sounkadehde riemen, me pahn mi nan likoun lokolok, ira ahpw pahn kapahrengkihwei mahsen en Koht erein rahn kid riepwiki weneisek.”


\par }{\PP \VS{4}Sounkadehde riemeno, iei tuhke olip riapwoat oh lamp riau me mihmi mwohn silangin Kaunen sampah.
\XREF{}{{\XO 11:4: }{\XT{Sek. 4.3,11-14.}}}

\VS{5}Ma emen men kauweirahla, kisiniei pahn kusieisang nan awara ko oh kamwomwala ara imwintihti kan. Eri, mehmen me men song kauweirahla, ih duwen met eh pahn mehla.

\VS{6}Sounkadehde riemenet ahneki manaman en ritingedi pahnlahng pwe e dehr kin keteu nindokon ara kin kapakapahrengki mahsen en Koht. Ira pil ahneki manaman en kawekiong ni nta utuhnpihl kan; oh pil manaman en kalokehki sampah soangen kalokolok koaros ni ahnsou koaros me ira inengieng.
\XREF{}{{\XO 11:6: }{\XT{1 Nan. 17.1; b Eks. 7.17-19; c 1 Sam. 4.8.}}}


\par }{\PP \VS{7}Ni ara kanekehla ara kadehde, mahn kamasepwehko me pwarada sang nan pwoahr loalo me soh kapi, pahn peiong ira. Oh e pahn kaloweirahdi oh kemeirahla.
\XREF{}{{\XO 11:7: }{\XT{Dan. 7.7; Kaud. 13.5-7; 17.8; b Dan. 7.21.}}}

\VS{8}Kahlepara pahn wonohn nan kahnimw lapalapo, wasa me ara Kaun-o lohpwuwala ie. Eri, eden kahnimwo, ni karasaras, iei Sodom de Isip.
\XREF{}{{\XO 11:8: }{\XT{Ais. 1.9-10.}}}

\VS{9}Oh aramas en wehi koaros, sang kadaudok koaros, lokaia koaros, pahn kilikilang kahlepara ko erein rahn siluh elep, oh re sohte pahn mweidohng emen en sarepirahdi,

\VS{10}oh irail kan me kin kousoan sampah pahn perenkihda en me riemenet ara mehla. Re pahn kamadipwkihda oh kisakispene pwehki soukohp riemenet ara kahrehiongehr tohn sampah lokolok laud.

\VS{11}Mwurin rahn siluh elep mour sang rehn Koht ahpw pedolongehr rehra, ira eri pwourda oh kesihnenda; oh irail koaros me kilikilang ira, re inenen masepwehngkihda kowahlap.
\XREF{}{{\XO 11:11: }{\XT{Esek. 37.10.}}}

\VS{12}Ira eri rongada ngihl laud ehu me peidohng ira sang nanleng, me mahsanih, “Kumwa kohdahdo met!” Ira eri dakehdahla depwek nanleng mwohn mesen ara imwintihti ko.
\XREF{}{{\XO 11:12: }{\XT{2 Nan. 2.11.}}}

\VS{13}Ni ahnsowohte sampah ahpw rerrada; eisek kis ehun kahnimwo mwomwla, oh isikid uwen tohtohn aramas me mehkihla rerrero. A aramas ako me luhwe inenen masepwehkada kowahlap, re ahpw kapikapingahki roson en Koht nanleng.
\XREF{}{{\XO 11:13: }{\XT{Kaud. 6.12; 16.18.}}}


\par }{\PP \VS{14}Kahpwal lapalap keriau ahpwtehn imwisekla; eri met, kahpwal lapalap kesiluh pahn mwadang leledo!


\par }{\SH Keisuhn Sowi
\par }
{\PP \VS{15}Tohnleng keisimeno ahpw peuk nah sowio; a iet mwoarong laud kei ahpw kadirehla nanleng me ndinda, “Atail Kaun oh sapwellime Mesaia uhd sapwellimanikiher manaman en kaunda sampah ahnsou wet, oh e pahn ketin kaunda erein dih koaros kohkohlahte!”
\XREF{}{{\XO 11:15: }{\XT{Eks. 15.18; Dan. 2.44; 7.14, 27.}}}

\VS{16}A lapalap riehk pahmeno me kin aririh Koht sang nan dewerail ko, re ahpw poarkihdi masarail ko oh pwongih Koht,

\VS{17}patopatohwan,

\par }{\Q “Maing Koht, Wasa Lapalahpie, me kin ketin mie met oh me ketin mieier mahs!

\par }{\Q Se patohwan kapingkalahngankihong komwi omwi ketin kasalehda roson en omwi manaman,

\par }{\QB oh omwi ketin tapihadahr kakaun!


\par }{\Q \VS{18}Me rotorot akan inenen lingeringer kowahlap,

\par }{\QB pwe ahnsoun omwi engieng eh leledohr,

\par }{\QB e lelehr ahnsoun me melahr akan ar pahn pakadeida.

\par }{\Q Ahnsoun omwi pahn ketin katingih sapwellimomwi ladu soukohp kan,

\par }{\QB oh pil sapwellimomwi aramas akan, me tikitik oh me lapalap akan,

\par }{\QB oh irail koaros me kin waunekin komwi.

\par }{\Q Ih ahnsowo met, ahnsoun kauwehla irail kan me kin kauwehla sampah!”
\XREF{}{{\XO 11:18: }{\XT{Mel. 2.5; 110.5; b Mel. 115.13.}}}


\par }{\PP \VS{19}Eri, tehnpas en Koht me mi nanleng ahpw ritida oh kohpwahn sapwellime inou lapo ahpw sansalda nan tehnpaso. Oh soahng pwukat ahpw iang kaudiahl wet: lioal pa piripir, ngihl kei pa posopos, sampah pa wie rerrer, keteu me rasehng keteu aihs takai pa mweremwer.
\XREF{}{{\XO 11:19: }{\XT{2 Mak. 2.4-8; a Kaud. 8.5; 16.18; b Kaud. 16.21.}}}




\par }\Chap{12}{\SH Lio oh Drakono
\par }
{\PP \VerseOne{1}Eri, kilel lapalap ehu ahpw pwarada nanleng: I kilangada lih emen me lingalingki likou lingan duwehte ketipin, oh aluweluwe kan sok pohn maram oh elin kapwat en usu eisek riau pohn tapwi.

\VS{2}E nektehn neitik, oh medek oh lokolok en neitik kahredahr eh weriwer.


\par }{\PP \VS{3}Pil ehu kilel pwarada nanleng: lapalahn drakon weitahta men, me moang isuh oh kod eisek, oh pohn moang isuhwo mawaramwar en nanmwarki isuh mie.
\XREF{}{{\XO 12:3: }{\XT{Dan. 7.7.}}}

\VS{4}Pwadaik en drakono wokidihsangehr pahnlahng silikis ehun usu kan oh sipedidiongehr pohn sampah. E uh mwohn liho me nektehn pahn neitik, pwe en kadallehla nah serio ni eh pahn ipwidi.
\XREF{}{{\XO 12:4: }{\XT{Dan. 8.10.}}}

\VS{5}Liho eri neitikihada seri wol men, me pahn kaunkihda wehi koaros sokon mete. Nah serio ahpw pehdsang oh wisiklahng rehn Koht oh ni mwoale.
\XREF{}{{\XO 12:5: }{\XT{Ais. 66.7; b Mel. 2.9.}}}

\VS{6}A liho sopolahng nan sapwtehn, wasa Koht ketin kaunopadahng ie dewe, oh wasa me e pahn kin ale ie epwelpe erein rahn kid riepwiki weneisek.


\par }{\PP \VS{7}Nindokon met, mahwen ahpw tepida nanleng. Maikel oh ienge tohnleng kan mahweniong drakono, oh drakono oh ienge kan mahweniong Maikel oh ienge ko.
\XREF{}{{\XO 12:7: }{\XT{Dan. 10.13, 21; 12.1; Sud 9.}}}

\VS{8}Drakono eri lohdi; eri, sohla dehu ehu mweimweiong ih oh ienge ko nanleng.

\VS{9}Drakon kalaimwuno eri pisikensang nanleng. Eri, iei ih serpent en mahso, me adaneki Tepil de Sehdan, me kin pitipitih sampah pwon, oh me pisikendiongehr sampah iangahki ienge tohnleng kan koaros.
\XREF{}{{\XO 12:9: }{\XT{Sen. 3.1; b Luk 10.18.}}}


\par }{\PP \VS{10}I ahpw rongada ngihl laud ehu nanleng me mahsanih, “Iet ahnsoun komour sang rehn Koht samwodohr! Ahnsoun kasalehda sapwellime roson nin duwen nanmwarki men! Ahnsoun kasalehda manaman en sapwellime Mesaia! Pwe ih me kin karakaraune riatail kan mwohn silangin Koht ni rahn nipwong, pisikendihsangehr nanleng.
\XREF{}{{\XO 12:10: }{\XT{Sohp 1.9-11; Sek. 3.1.}}}

\VS{11}Riatail ko kalowedier sang ni ntahn Sihmpwulo, oh sang ni me mehlelo me re kadehdehier; iei me re sohte kesempwalki ar mour lelohng mehla.

\VS{12}Eri, ihme kumwail nanleng kan, kumwail perenda, oh koaros me kin kousoan nanleng! Ahpw meid suwediong sampah oh madau! Pwe Tepilo leledohr rehmwa, oh e inenen lingeringer kowahlap pwehki eh ese me eh ahnsou mwotomwotalahr.”


\par }{\PP \VS{13}Ni drakono eh tehkada me e lekdekdiongehr sampah, e tapihada pwakih lih me naitikihada seri wolo.

\VS{14}Ahpw iet lapalahn pehnpihr riau en ikel kohieng liho pwe en pihrkilahng nan dewe nan sapwtehno, wasa e pahn ale epwel mwahu ie erein sounpar siluh elep, dohlahsang mesen drakono.
\XREF{}{{\XO 12:14: }{\XT{Dan. 7.25; 12.7.}}}

\VS{15}Drakono ahpw kakusasang nan ewe pihl, kakusalahng mwurin liho, duwehte pillap pwoat, pwe liho en ahdala oh peila.

\VS{16}Sampah ahpw sewesehda liho, pwe e sarapeseng oh nimala pillapo me kusweisang nan ewen drakono.

\VS{17}Drakono eri lingeringerda pahn liho, e ahpw kohkohla pwe en mahweniong luhwen kadaudok en liho, koaros me kin kapwaiada kosonned en Koht kan, oh me loalopwoatohng padahk me Sises ketin kadehdehier.

\VS{18}Drakono eri uhdi pohn oaroahro.




\par }\Chap{13}{\SH Mahn Kamasepwehk Riemen
\par }
{\PP \VerseOne{1}Ngehi eri pil kilangada mahn kamasepwehk men me kohkohda sang nan madau. Kode me eisek oh moange me isuh, oh pohn ehuehu kode eiseko nihn me kapwata, oh mwar ehu me lahlahwe Koht me ntinting pohn moange ko.
\XREF{}{{\XO 13:1: }{\XT{Dan. 7.3; b Kaud. 17.3, 7-12.}}}

\VS{2}Mahn menet likamwete lepard men, neh ko duwehte nehn pehr, oh ewe duwehte ewen laion. Drakono kihongehr mahn menet pein eh kehl, mwoale, oh eh manaman en kaunda wasa.
\XREF{}{{\XO 13:2: }{\XT{Dan. 7.4-6.}}}

\VS{3}Likamwete ehu moange ko ohla laud, ahpw ohlao mohdier. Tohn sampah koaros ahpw pwuriamweikihla kamwahula wet, iei me re idawehnkihla mahn kamasepwehko.

\VS{4}Aramas koaros ahpw pwongih drakono, pwehki eh kihong mahno eh manaman. Irail eri pil pwongipwongih mahno, ndinda, “Ihs me duwehte mahn menet? Ihs me kak mahweniong?”


\par }{\PP \VS{5}E ahpw mweimweiong mahno en wia soangen lahlahwe suwed koaros, oh en ahnekihla manaman en kaunda wasa erein sounpwong pahisek riau.
\XREF{}{{\XO 13:5: }{\XT{Dan. 7.8, 25; 11.36.}}}

\VS{6}E ahpw tapihada lahlahwe Koht, mwaren Koht, tehnpas sarawio, oh irail koaros me patopato nanleng.

\VS{7}E pil mweimweiongehr en mahweniong sapwellimen Koht aramas akan oh kaloweiraildi, oh kaunda keinek koaros, wehi koaros, lokaia koaros, oh sahpw koaros.
\XREF{}{{\XO 13:7: }{\XT{Dan. 7.21.}}}

\VS{8}Aramas koaros me momour nin sampah pahn pwongih; eri, irail koaros me adarail kan sohte ntinting sang nin tepin kawa nan pwuken mour en Sihmpwulo me kamakamalahr.
\XREF{}{{\XO 13:8: }{\XT{Mel. 69.28.}}}


\par }{\PP \VS{9}“Eri, mehmen me mie salenge mehn rong wasa, a en rong!

\VS{10}Mehmen me pahn lohdi, e uhdahn pahn lohdi; a mehmen me pahn mehkihla kedlahs, e uhdahn pahn mehkihla kedlahs. Iei met me kahrehda sapwelimen Koht aramas akan ar uhdahn pahn kin kanengamahiong apwal oh pwoson kehlail.”
\XREF{}{{\XO 13:10: }{\XT{Ser. 15.2; 43.11.}}}


\par }{\PP \VS{11}I pil kilangada emen mahn kamasepwehk me kohkohda sang nansapw. Kode me riau, duwehte koden sihpw, oh eh koasoi duwehte en drakono.

\VS{12}E kin doadoahngki manaman laud en keieun mahno mwohn mese; oh kin itonehng sampah oh towe kan koaros re en pwongih keieun mahno, me eh ohla laud mohdier.

\VS{13}Mahn kamasepwehk keriemeno wiadahr soangen manaman kapwuriamwei kei, e kamwerehdi sang nanleng kisiniei mwohn mesen aramas koaros.

\VS{14}E ketewehkidier tohn sampah koaros manaman ko me mweimweiong en wiahda mwohn mesen keieun mahno. Pwe e ndahng tohn sampah koaros re en wiahda mwomwen dikedik en eni, mehn kauwauwih mahn me ohkilahr kedlahso, ahpw momourte.

\VS{15}E pil mweimweiong keriemen en mahn menet en kihong mour nan dikedik en keieun mahno, pwe en kak lokaia oh kemehla irail koaros me sohte pahn iang pwongih dikedik en enio.

\VS{16}E kihongehr aramas koaros, me tikitik oh me lapalap akan, me paiamwahu oh me semwehmwe kan, lidu oh me maiauda kan, kilel ehu ni pehrail palimaun de nin temwarail kan.

\VS{17}Sohte me kak pwainda mehkot de netkihla mehkot, ma kilel wet sohte mie reh, de ma e sohte kilelkihdi mwaren mahno de nempehn mwareo.


\par }{\PP \VS{18}Eri, wasa kiset me uhdahn anahne kupwurokong. Eri, mehmen me loalokong, a en rapahkihda wehwehn nempehn mahno, pwe nempe wet wehwehki eden aramas emen. Eri, iei, wenepwiki weneisek weneu.




\par }\Chap{14}{\SH Sihmpwulo oh Sapwellime Aramas
\par }
{\PP \VerseOne{1}Eri, I ahpw kilangada Sihmpwulo me ketiket pohn dohlen Saion; oh aramas lopw pahnen pahkid me iang ket wasao, me mwaren Sihmpwulo oh mwaren Sahm ntinting ni temwarail kan.
\XREF{}{{\XO 14:1: }{\XT{Esek. 9.4; Kaud. 7.3.}}}

\VS{2}I ahpw pil rongada ngihl ehu sang nanleng me likamwete ngringirisek en lapalahn tenihr oh ngilen lapalahn nansapwe. Ngihl me I rongadao likamw ngilen keseng arp me sounkeseng kei kesekesengki.

\VS{3}Irail uh sohpeiong mwoahlo oh mahn pahmeno oh me lapalap ako, re ahpw kokoulki koul kapw pwoat, me sohte aramas emen kak padahngki, pwe irail kohte, me lopw pahnen pahkido me aleier kamaiauparail nin sampah.

\VS{4}Eri, iei irail ko me dadaurete nan arail mwakelekel, sohte mwahn saminkihla lih; re meipwon. Re kin idawehn Sihmpwulo wasa koaros me e pahn kin ketila ie; re kamaiaudahsangehr rehn aramas teikan oh iei irail me tepin meirongalahr ong Koht oh Sihmpwulo.

\VS{5}Iei irail me sohte likamw pwoat dierekda sang nan awarail kan; sohte kisin samin kis mie rehrail.
\XREF{}{{\XO 14:5: }{\XT{Sep. 3.13.}}}


\par }{\SH Tohnleng Silimen
\par }
{\PP \VS{6}Mwuri, I ahpw pil kilangada pil emen tohnleng me pipihr nan wehwe, me weuwa rongamwahu poatopoat ehu me e pahn lohkihong tohn sampah kan, wehi koaros, kadaudok koaros, lokaia koaros, oh sahpw koaros.

\VS{7}E ahpw ngihl laudida, nda, “Kumwail lemmwiki Koht oh kapinga sapwellime roson lapalahpie! Pwe e lelehr ahnsoun eh pahn ketin kadeikada tohn sampah kan. Kumwail poaridi mwohn silangi oh pwongih me ketin kapikada nanleng, sampah, madau, oh utuhnpihl kan!”


\par }{\PP \VS{8}A keriemen en tohnlengo idawehndo oh ndinda, “E pwupwudier! E pwupwudier! Kahnimw aklapalap en Papilono pwupwudier! En Papilon eh tiahk samin kan kasaminelahr wehi koaros en sampah, e rasehng wain kehlail, me e kasakawihkinirailla!”
\XREF{}{{\XO 14:8: }{\XT{Ais. 21.9; Ser. 51.8; Kaud. 18.2.}}}


\par }{\PP \VS{9}Kesilimen en tohnlengo ahpw pil idawehndo me riemenet oh ngihl laudida, ndinda, “Mehmen me pahn pwongih mahno oh dikedikeo, oh ale kilele ni temwe de ni peh,

\VS{10}e pahn pein ale oh tungoalehda sapwellimen Koht wain, iei sapwellime engieng, me e ketin wudekihdiong oh kanekediongehr nan delen sapwellime engieng! Koaros me pahn wia met, pahn lokolongki kisiniei oh suwepel mwohn tohnleng sarawi kan oh mwohn Sihmpwulo.
\XREF{}{{\XO 14:10: }{\XT{Ais. 51.17; b Sen. 19.24; Esek. 38.22.}}}

\VS{11}Edin kisiniei me re pahn lokolongki, pahn kin ediedida erein dih koaros kohkohlahte. Sohte mwahn kisin kommoal kis ni rahn nipwong ong irail kan me kin pwongih mahno oh dikedikeo, pil ong irail kan me kilelkiher mware.”
\XREF{}{{\XO 14:11: }{\XT{Ais. 34.10.}}}


\par }{\PP \VS{12}Iei met me kahrehda sapwellimen Koht aramas akan re en kin kanengamahiong apwal akan, irail kan me kin apwahpwalih kosonned en Koht oh loalopwoatohng Sises.


\par }{\PP \VS{13}Mwuri, I ahpw rongada ngihl ehu sang nanleng me mahsanih, “Ntingihedi met: Meid pai me melahr akan, me melahr sang met kohla, nan ar doadoahk ong Kaun-o!”

\par }{\PP “Iei,” Ngehn Sarawi ahpw mahsanih, “Re kommoaldihsangehr doadoahk apwal akan; pwehki ar kin wa kohla wahn ar doadoahk ong Koht.”


\par }{\SH Ahnsoun Dolung Wahn Doadoahk nin Sampah
\par }
{\PP \VS{14}Mwuhr, I ahpw kilangada pelien depwek pwetepwet pali, oh powe likamw aramas emen me mwomwohd ie, me nihnkihda nihn kohl ehu oh naipokos keng pwoat mi nin lime.
\XREF{}{{\XO 14:14: }{\XT{Dan. 7.13.}}}

\VS{15}Pil emen tohnleng ahpw pedoisang nan tehnpaso oh ngihl laudida, patohwanohng me mwomwohd pohn pelien depweko, “Komw ketin doadoahngkihla noumwi naipokos en oh tapihada dolung, pwe rahno leledohr; ahnsou mwahu en dolung leledohr; ahnsou mwahu en dolung wahnsahpw nin sampah!”
\XREF{}{{\XO 14:15: }{\XT{Soel 3.13.}}}

\VS{16}Me ketiket pohn pelien depweko ahpw ketin palkidiong pohn sampah sapwellime naipokoso, rahk eri kihr sang sampah.


\par }{\PP \VS{17}I ahpw pil kilangada emen tohnleng me pedoisang nan tehnpaso me mi nanleng, oh pil wa apwoat naipokos keng.


\par }{\PP \VS{18}Pil emen tohnleng me kin apwahpwalih kisiniei pwarada sang mpen pei sarawio. E ahpw ngihl laudida werkihong tohnleng me wa naipokoso, “Doadoahngki noumw naipokosen, oh pelehsang wahn wain kan nan mwetin wain en sampah, pwe wahn wain kan mahlahr!”

\VS{19}Tohnlengo eri palkidiong pohn sampah sapwellime naipokoso, oh pelehsang wahn wain ko oh kesehdiong nan wasahn tiak wain, me wehwehki sapwellimen Koht engieng kowahlap ong me suwed kan.

\VS{20}Wahn wain ako eri tiatipene nan wasahn tiak wain likin kahnimwo, nta ahpw pwiliweisang nan wasahn tiak waino wiahla pillap pwoat me reireiki mwail riepwiki oh loal piht limau.
\XREF{}{{\XO 14:20: }{\XT{Ais. 63.3; Koul Ked. 1.15; Kaud. 19.15.}}}




\par }\Chap{15}{\SH Tohnleng kan me Wia Kaimwiseklahn Kalokolok
\par }
{\PP \VerseOne{1}Mwuhr, I ahpw kilangada pil ehu kilel lapalap oh kapwuriamwei nanleng: tohnleng isimen me kolokol ni pehrail kan ikimwurilahn kalokolok isuh, pwe iei met kan kasalepen kaimwiseklahn engieng en Koht.


\par }{\PP \VS{2}I pil kilangada mehkot me likamw sehd kilahs ehu, me doal kisiniei, oh irail ko me kalowedier mahno oh dikedikeo oh nempehn mware, ar mihmi limwahn sehd kilahso, kolokol keseng arp kei me Koht ketikihong irail.

\VS{3}Irail eri kokoulki koulen Moses, sapwellimen Koht ladu, oh koulen Sihmpwulo, me mahsanih,

\par }{\Q “Maing at Kaun, Koht, Wasa Lapalahpie,

\par }{\QB ia uwen lapalap oh kapwuriamweien wiewia kan en nin limomwi!

\par }{\Q Komwi me nanmwarkien wehi koaros,

\par }{\QB meid pwung oh inen alomwi kan!
\XREF{}{{\XO 15:3: }{\XT{Eks. 15.1.}}}


\par }{\Q \VS{4}Ihs me sohte pahn lemmwikin komwi, Maing?

\par }{\QB Ihs me sohte pahn men kapinga omwi roson?

\par }{\QB Pwe komwihte me sarawi.

\par }{\Q Iei me wehi koaros pahn pwarodo

\par }{\QB oh poaridi mwohn silangmwi,

\par }{\QB pwe pwungen wiewiahn nin limomwi kan me sansal mwohn aramas koaros.”
\XREF{}{{\XO 15:4: }{\XT{Ser. 10.7; b Mel. 86.9.}}}


\par }{\PP \VS{5}Mwurin met, I ahpw pil kilangada duwen tehnpas en nanleng eh ritida, oh Impwal Sarawio mi loale.
\XREF{}{{\XO 15:5: }{\XT{Eks. 38.21.}}}

\VS{6}Oh pil tohnleng isimen me kolokol kaimwiseklahn kalokolok isuhwo, duwen ar pedoisang nan tehnpaso. Re likou mwakelekel oh pwetepwet, oh pirapirki pahnedirail kan pirapir kohl.

\VS{7}Emen menmour pahmen ko ahpw kihong tohnleng isimeno dahl kohl isuh, me diren engieng en Koht ieias soutuk.

\VS{8}Tehnpaso ahpw direkihla ediniei sang ni lingan oh roson en Koht. Sohte me kak pedolong nan tehnpaso, kalokolok isuhwen tohnleng isimeno lao imwisekla.
\XREF{}{{\XO 15:8: }{\XT{Eks. 40.34; 1 Nan. 8.10-11; 2 Kron. 5.13-14; Ais. 6.4.}}}




\par }\Chap{16}{\SH Delen Engieng en Koht Isuh
\par }
{\PP \VerseOne{1}Mwuhr, I ahpw rongada ngihl ehu me peipeidohng tohnleng isimeno sang nan tehnpas sarawio, me mahsanih, “Kumwail kohwei oh wudekihdiong pohn sampah dahl isuh kan en engieng en Koht!”


\par }{\PP \VS{2}Keieun tohnlengo ahpw patohla oh wudekihdiong pohn sampah dahl me e weuwao. Kens saut oh kamedek kei ahpw pwarada rehn aramas ako me kilelkidier kilel en mahno, oh rehn irail ko me kin pwongih dikedikeo.
\XREF{}{{\XO 16:2: }{\XT{Eks. 9.10.}}}


\par }{\PP \VS{3}Keriemen en tohnleng ahpw wudekihdiong pohn madau na dahlo. Pilen nan madau eri wiahla nta, likamwete ntahn aramas mehla, oh mwahmw koaros en nan madau ahpw mehla.


\par }{\PP \VS{4}Kesilimen en tohnlengo pil wudekihdi nah dahlo pohn pillap oh utuhnpihl kan, pihl ko koaros ahpw wiahla nta.
\XREF{}{{\XO 16:4: }{\XT{Eks. 7.17-21; Mel. 78.44.}}}

\VS{5}I ahpw rongada tohnleng me kin apwahpwalih pihl kan eh ngihl laudida, patohwan, “Maing, komwi me ketin pwung ni wiewia kan me komw ketin wiadahr, komwi me sarawi, me ketin mie met oh ketin mieier mahs.

\VS{6}Aramas akan kakeredier ntahn sapwellimomwi aramas akan oh sapwellimomwi soukohp kan, ihme komw ketikihongkin irail nta pwe re en nim. Re uhdahn warohng mehlel dupuk en ar wiewia kan!”

\VS{7}Mwuhr, I ahpw rongada ngihl ehu me peido sang ni pei sarawio, me mahsanih, “Maing at Kaun, Wasa Lapalahpie! Sapwellimomwi kopwung kan me inen oh pwung mehlel!”


\par }{\PP \VS{8}Kapahmen en tohnlengo wudekihdiong pohn ketipin nah dahlo; ketipin eri alehdi manaman en kamwasikahki aramas akan mpwulen kisiniei.

\VS{9}Eri, aramas akan ahpw mwasingkihla kisiniei laud en ketipin, re ahpw lahlahwekihla mwaren Koht, me kaunepen kalokolok pwukat; ahpw re soh mwahn koluhla oh wiliakapwala, oh re soh mwahn kapinga roson en Koht.


\par }{\PP \VS{10}Kelimen en tohnlengo wudekihdiong nah dahlo pohn mwoalen mahno kamasepwehko. Rotorot ahpw kipehdi wehin mahno pwon, a aramas akan ahpw kehpene lowarail kan pwehki ar lokolok mwuledek,
\XREF{}{{\XO 16:10: }{\XT{Eks. 10.21.}}}

\VS{11}oh pwehki ar lokolok oh ar kens re lahlahwekihla Koht en nanleng. Ahpw re sohte koluhla oh wiliakapwasang ar wiewia suwed kan.


\par }{\PP \VS{12}Kewenemen en tohnlengo wudekihdiong nah dahlo pohn Pillap Iupreitis. Pillapo eri ngalangalada, pwe en kaunopada ahl mwohn nanmwarki kan me pahn ketido sang ni mesenleng.
\XREF{}{{\XO 16:12: }{\XT{Ais. 11.15.}}}

\VS{13}Mwuri, I ahpw kilangada ngehn samin silimen, re mwomwen kairu, me kohkohda sang nan ewen drakono, sang nan ewen mahn kamasepwehko, oh sang nan ewen soukohp likamwo.

\VS{14}Eri, iei irail ngehn suwed kan me kin wiahda kilel kapwuriamwei kei. Ngehn silimen pwukat kin pwarala rehn nanmwarki kan en sampah pwon, pwe en kaminiminirailpene ong ni mahwen me pahn wiawi ni Rahn Lapalap en Koht, Wasa Lapalahpie.


\par }{\PP \VS{15}“Kumwail mwasahn, pwe I pahn kohdo duwehte lipirap emen. Meid pai me kin pepehd oh mwasamwasahn, oh kin apwahlih eh likou kan pwe en dehr kin kilisou kohkohseli oh namenekla mwohn aramas akan!”
\XREF{}{{\XO 16:15: }{\XT{Mad. 24.43-44; Luk 12.39-40; Kaud. 3.3.}}}


\par }{\PP \VS{16}Ngehn ko eri kapokonepene nanmwarki kan wasa me adaneki ni mahsen en Ipru Armakedon.
\XREF{}{{\XO 16:16: }{\XT{2 Nan. 23.29; Sek. 12.11.}}}


\par }{\PP \VS{17}Tohnleng keisimeno wudekihdiong nah dahlo nan wehwe. A ngihl laud ehu ahpw peido sang ni mwoalen tehnpas sarawio, me mahsanih, “E imwiseklahr!”

\VS{18}Mwurihte, lioal pa piripir, ngihl kei pa ngiringirisek, nansapwe posopos oh lapalahn rerrer en sahpw pil wiawi, me sohte mehkot duwehte sang ni tepin aramas eh wiawihda nin sampah kohdo, pwe me uk mehlel oh mwuledek!
\XREF{}{{\XO 16:18: }{\XT{Kaud. 8.5; 11.13, 19.}}}

\VS{19}Ihme kahnimw lapalapo pwalkipeseng wiahda siluh, oh kahnimw en wehi koaros mwomwkihla. Koht ketin tamanda kahnimw en Papilon oh ketikihong en nimasang wain nan delen sapwellime engieng.
\XREF{}{{\XO 16:19: }{\XT{Ais. 51.17.}}}

\VS{20}Deke koaros sohrala, nahna koaros kihrla.
\XREF{}{{\XO 16:20: }{\XT{Kaud. 6.14.}}}

\VS{21}Takai aihs laud tohto, me toutouki paun epwiki mweredihsang nanleng mwerediong pohn aramas akan. Aramas akan ahpw lahlahwekihla Koht kalokolok en takai aihs pwukat me mweremweredihsang nanleng, pwe iei lapalahn kalokolok ehu met.
\XREF{}{{\XO 16:21: }{\XT{Eks. 9.23; Kaud. 11.19.}}}




\par }\Chap{17}{\SH Lihen Netiki Paliwere Ndand men
\par }
{\PP \VerseOne{1}Eri, emen tohnleng ko me kolokol dahl isuh ko, ahpw keido mpei oh patohwanohng ie, “Kilang, kohdo mahs, pwe I en kasalehiong uhk duwen kalokolok en lihen netiki paliwere ndand meno;\FTNT{c}{{\FR 17:1: }{\FK{LIHEN NETIKI PALIWERE NDAND MENO:
}}{\FT{Sounnting menet koasoakoasoia duwen Papilon me pil wehwehki Rom.}}} eri, iei kahnimw lapalap me kokoudahr ni keilen pillap tohto.
\XREF{}{{\XO 17:1: }{\XT{Ser. 51.13.}}}

\VS{2}Rehn lihen netiki paliwere ndand menet me nanmwarkien sampah kan wiahkidahr dipen kamwahl oh tohn sampah kan kin sakaukilahr wainen eh tiahk suwed kan.”
\XREF{}{{\XO 17:2: }{\XT{Ais. 23.17; Ser. 51.7.}}}


\par }{\PP \VS{3}Ngehn Sarawi eri tiada pohi, tohnlengo ahpw waielahng nan sapwtehn. I ahpw kilangada wasao lih emen me mwomwohd pohn dakepe, iei mahn weitahta kamasepwehk men, wasa koaros ni kilin mahno lahlahwe kei ntinting ie; moange me isuh oh kode me eisek.
\XREF{}{{\XO 17:3: }{\XT{Kaud. 13.1.}}}

\VS{4}Liho likawih likou ehu me poh weitahta oh poh weitahta maramer, oh kapwat kohl, takai kesempwal oh menemen en pahsu kei me kalingana. E kolokol dahl kohl me audaudkidahr soangen samin oh pwelipwel koaros, wahn eh mouren nenek.
\XREF{}{{\XO 17:4: }{\XT{Ser. 51.7.}}}

\VS{5}Nin temwe nting ehu mie, me sohte emen ese wehwe. Eri, iet ntingo: “Papilon Lapalap, inen lihen netiki paliwere koaros oh wiewia samin suwed koaros en sampah.”

\VS{6}I ahpw esehda me lih meno lih sakaula men, me sakaukihla ntahn sapwellimen Koht aramas akan, oh ntahn irail me kamakamkihla ar loalopwoatohng wia sounkadehdehn Sises.

\par }{\PP Ni ei kilikilang liho, I inenen pwuriamweikihla kowahlap.

\VS{7}Tohnlengo eri patohwanohng ie, “Dahme ke pwuriamweikihla? I pahn kawehwehiong uhk wehwe rir en lihen, oh mahn kamasepwehk me e dakehn, mahn kamasepwehk me moang isuh oh kode eisek.

\VS{8}Mahn me ke kilikilangen, e momour mahso, ahpw met soh. E nektehn kohda sang nan pwoahr loalo me soh kapi, pwe en kodohn kasohrala. Irail kan me kin kousoan sampah, me adarail kan sohte ntinting nan pwuken me momour kan mwohn tepin kawa, irail koaros pahn wahponda ni arail pahn udiahl mahno. Pwe e momour mahso, ahpw met soh; e ahpw pahn pwurehng pwarodo.
\XREF{}{{\XO 17:8: }{\XT{Dan. 7.7; Kaud. 11.7; b Mel. 69.28.}}}


\par }{\PP \VS{9}“Eri, wasa kiset me konehng kupwurokong oh kawehwehpe en mie. Moang isuh ko, wehwehki dohl isuh, dohl ko me liho mwomwohd powe. Re pil wehwehki nanmwarki isimen:

\VS{10}limmen rehrail me pwupwudier, a emen me kakaunte, oh emen saikinte pwarodo; ni eh pahn pwarodo, ahnsoutehkis me e pahn kakaunki wasa.

\VS{11}A mahn kamasepwehko me momour mahso, ahpw met soh, iei kawelimen en nanmwarki, kisehn me isimeno, e ahpw pahn ale kamwomwpe.


\par }{\PP \VS{12}“Kode eisek me ke kilangehr, iei nanmwarki ehk me saikinte ale manaman en kaunda wehi, ahpw re pahn iang mahno ahneki manaman en kaunda wasa duwen nanmwarki kei erein awa ehu.
\XREF{}{{\XO 17:12: }{\XT{Dan. 7.24.}}}

\VS{13}Irail pwukat koaros ahneki soangen lamalamteieu, oh re pahn kihong mahno ar manaman oh ar pwung koaros en kaunda wasa.

\VS{14}Re pahn mahweniong Sihmpwulo; ahpw re pahn lohdi pahn Sihmpwulo oh sapwellime aramas pilipil kan, me e ketin malipe, oh me loalopwoat. pwehki Sihmpwulo eh Kaunen kaun akan oh Nanmwarkien nanmwarki kan.”


\par }{\PP \VS{15}“Tohnlengo pil patohwanohng ie, “Pillap akan me ke kilikilang me lih suwed menet mwomwohd limwahr, iei irail aramas akan, kadaudok kan, wehi kan, oh lokaia kan.

\VS{16}Kode eisek me ke kilangehr oh mahn kamasepwehko pahn kailongkihla lih suwedo. Re pahn kihsang mehkoaros me e ahneki oh kakilisawihada. Mwuhr, re ahpw pahn kangala uduke oh kamwomwkihla kisiniei.

\VS{17}Pwe Koht ketin audehkidahr kapehdirail kan dahme e ketin kupwukupwurehiong liho, ni ar pahn wiahkihteieu kihong mahno ar manaman en kaunda wasa, mahsen en Koht lao pahn pweida.


\par }{\PP \VS{18}“Liho me ke kilangadahr, iei kahnimw lapalap me kakaun nanmwarkien sampah kan.”




\par }\Chap{18}{\SH Ohlahn Papilon
\par }
{\PP \VerseOne{1}Mwurin mepwukat I ahpw kilangada pil emen tohnleng me patopatohdi sang nanleng. Manaman laud kohiengehr, oh sampah pwon ahpw marainkihla eh lingaling.

\VS{2}E ahpw ngihl laudida, patohwan, “E ohlahr! Papilon, kahnimw lapalapo, ohlahr! E wialahr dewen ngehn suwed kan oh ngehn saut kan koaros, pesen menpihr samin oh suwed koaros.
\XREF{}{{\XO 18:2: }{\XT{Ais. 21.9; Ser. 51.8; Kaud. 14.8; b Ais. 13.21; Ser. 50.39.}}}

\VS{3}Wehi koaros nimasangehr oh sakaukilahr eh wain—wain kehlail en eh tiahk suwed kan. Nanmwarki kan en sampah wiadahr kamwahl reh, oh sounnnet kan en sampah kepwehpwehkilahr eh mouren noahrok soh irepe.”
\XREF{}{{\XO 18:3: }{\XT{Ais. 23.17; Ser. 51.7.}}}


\par }{\PP \VS{4}I ahpw rongada pil ehu ngihl sang nanleng, me mahsanih,

\par }{\Q “Kumwail, nei aramas akan, kumwail tang! Kumwail tangasang!

\par }{\QB Kumwail dehr iang wia dipe kan,

\par }{\QB pwe kumwail en dehr iang lokolongki!
\XREF{}{{\XO 18:4: }{\XT{Ais. 48.20; Ser. 50.8; 51.6, 45.}}}


\par }{\Q \VS{5}Dipe kan koasoakoasoakdahr oh leldalahngehr nanleng,

\par }{\QB oh Koht ketin tamatamante eh wiewia suwed kan.
\XREF{}{{\XO 18:5: }{\XT{Sen. 18.20-21; Ser. 51.9.}}}


\par }{\Q \VS{6}Kumwail wiahiong mehkoaros nin duwen me e wiahiong kumwail,

\par }{\QB kasapahldohng pak riapak uwen me e wiahiong kumwail.

\par }{\Q Kumwail audehkihda nah delen sakau, sakau kehlailsang pak riapak

\par }{\QB me e kaunopada oh kihong kumwail pwe kumwail en nim.
\XREF{}{{\XO 18:6: }{\XT{Mel. 137.8; Ser. 50.29.}}}


\par }{\Q \VS{7}Kihong lokolok laud oh nsensuwed laud,

\par }{\QB me uwehte kalingan oh kamweit kan me e pein wiahiong ih.

\par }{\Q Pwe e kin mengimengloalki, ndinda,

\par }{\Q ‘Iet ngehi, lih nanmwarki men me mwomwohd met!

\par }{\QB Kaidehn liohdi men ngehi,

\par }{\QB I sohte mwahn pahn lelohng nesensuwed!’
\XREF{}{{\XO 18:7: }{\XT{Ais. 47.7-9.}}}


\par }{\Q \VS{8}Pwehki met, kalokepe koaros pahn lelpenehng rahnteieu:

\par }{\QB soumwahu, nsensuwed, oh lehk lapalap.

\par }{\Q Oh e pahn mwasingkihla kisiniei,

\par }{\QB pwe Kaun-o Koht me pahn ketin kadeikada, ih me manaman kowahlap.”


\par }{\PP \VS{9}Nanmwarkien sampah kan me iangehr nan eh tiahk suwed oh peren suwed kan, re pahn mwahieiki oh eimwoluhki ni ar pahn mahsanihada ediniei en eh roangala.
\XREF{}{{\XO 18:9: }{\XT{Esek. 26.16-17.}}}

\VS{10}Re pahn uh dohweisang, pwehki ar masak iang eh lokolok, re ahpw pahn mahsanih, “Ia uwen kamasepwehk, ia uwen apwal laud wet! Kahnimw lapalap Papilon, kahnimw kehlail! Nan awateieu kadeikpomw wiawiher!”


\par }{\PP \VS{11}Sounnetinet kan en sampah pil iang sengisengki oh mwahieiki, pwehki solahr me pahn pwainda ar kepwe kan.
\XREF{}{{\XO 18:11: }{\XT{Esek. 27.31, 36.}}}

\VS{12}Solahr me pahn pwain ar kohl, ar silper, ar takai kesempwal, oh ar menemen en pahsu kan; ar likou kaselel kan, likou toal silik, likou pohmaramer weitahta; soangen tuhke pwohmwahu koaros, soangen dipwisou kan me wiawihda sang ngihn elepant, oh tuhke pweilaud, de pirahs, mete oh marpel;
\XREF{}{{\XO 18:12: }{\XT{Esek. 27.12, 13, 22.}}}

\VS{13}oh sinamon, mehn doal mwenge, warpwohmwahu, mir, oh insens; wain oh leh, pilawa oh wihd, kou oh sihpw, oahs oh werennansapw, oh lidu kan, oh pil mouren aramas.

\VS{14}Sounnetinet kan pil ndaiong, “Kowe, Papilon! Soahng mwahu koaros me nan kapehdomw kin ngoangki, rosasanguhkehr, omw kepwe koaros oh dipwisou lingan koaros sohrasanguhkehr; ke solahr pahn diar kohkohlahte!”

\VS{15}Sounnetinet ko me kepwehpwehkilahr ar doadoahk en netinet nan kahnimwo, re pahn uh dohweisang pwehki ar masak iang kalokepe kan. Re ahpw pahn kin iang sengiseng oh mwahmwahiei,
\XREF{}{{\XO 18:15: }{\XT{Esek. 27.31, 36.}}}

\VS{16}ndinda, “Meid kamasepwehk, meid apwal ong kahnimw lapalapo! Me kin epwehnki mi nan likou linen, pohntahn mwel, oh poh weitahta maramer, oh kapwatki kohl, takai kesempwal, oh menemen en pahsu kan!

\VS{17}Oh ni awateieu soangen kepwe pwukat koaros ohla!”

\par }{\PP Kepin en sohp kan koaros oh towe koaros, sehla kan oh sounnetinet en nan madau koaros, re ahpw uh dohweisang kahnimwo,
\XREF{}{{\XO 18:17: }{\XT{Ais. 23.14; Esek. 27.26-30.}}}

\VS{18}oh weriwerki ni ar kilangada ediniei en eh lulda, “Sohte kahnimw ehu me duwehte kahnimw lapalap wet!”
\XREF{}{{\XO 18:18: }{\XT{Esek. 27.32.}}}

\VS{19}Re ahpw kamwerehdiong pwelpar pohn moangarail kan, oh sengiseng oh mwahmwahieiki kahnimwo, ndinda, “Meid kamasepwehk, meid apwal ong kahnimw lapalap wet! Iei kahnimw wet me irail koaros me wararail sohp kin mi nan madau kepwehpwehkilahr. Ahpw iet ni awateieu e katihasang soahng koaros!”
\XREF{}{{\XO 18:19: }{\XT{Esek. 27.30-34.}}}


\par }{\PP \VS{20}Eri, kowe nanleng, ngisingis oh perenda, pwehki eh mwomwlahr! Kumwail sapwellimen Koht aramas akan, wahnpoaron oh soukohp kan, kumwail ngisingis oh perenda! Pwe Koht ketin kadeingkidahr dahme e wiahiong kumwail!
\XREF{}{{\XO 18:20: }{\XT{Deud. 32.43; Ser. 51.48.}}}


\par }{\PP \VS{21}Eri, tohnleng kehlail men ahpw pwekada takai ehu me uwehte takain ngidar pilawa oh kesepwekelahng nan madau, patohwan, “Ih duwen kahnimw lapalap Papilon eh pahn lekdekla, oh sohla me pahn kilang mwomwe.
\XREF{}{{\XO 18:21: }{\XT{Ser. 51.63-64; b Esek. 26.21.}}}

\VS{22}Ngilen sounkesengki arp oh sounkeseng teikan, sounpeuk sowi kan, solahr me pahn rong rehmw. Solahr tohndoadoahk koahiek ni soangen doadoahk kan me pahn dierek rehmw; solahr me pahn rong takain ngidar pilawa rehmw.
\XREF{}{{\XO 18:22: }{\XT{Esek. 26.13; Ais. 24.8.}}}
\XREF{}{{\XO 18:22: }{\XT{Ser. 7.34; 25.10.}}}

\VS{23}Solahr me pahn kilang marain en lamp me pahn sensereiuk; solahr me pahn rong ngilen ohl kamwohd oh lih kamwohd rehmw. Noumw sounnetinet kan iei me keieu kehlail nan ar doadoahk nin sampah, oh ke pitihkidier aramas koaros en sampah omw widing kan!”


\par }{\PP \VS{24}Papilon aleier lokolok pwehki ntahn soukohp oh sapwellimen Koht aramas akan eh dierekdahr ie, iei, ntahn irail koaros me kamakamalahr nin sampah.
\XREF{}{{\XO 18:24: }{\XT{Ser. 51.49.}}}




\par }\Chap{19}{\PP \VerseOne{1}Mwurin mepwukat I ahpw rongada ngihl ehu me likamw mwoarong laud en pokon en aramas kalaimwuhnie, me patopatohwan, “Kapinga Koht! Koht iei atail Sounkomour! Iei ih me lingan oh roson!

\VS{2}Pwe sapwellime kadeik kan me mehlel oh pwung. E ketin kadeikadahr lihen netiki paliwere ndando me kauwehkilahr sampah eh tiahk suwed kan en kamwahl oh nenek. Koht ketin kalokeier pwehki eh kemelahr sapwellime ladu kan.”
\XREF{}{{\XO 19:2: }{\XT{Deud. 32.43; 2 Nan. 9.7.}}}

\VS{3}Ngihl ko pil pwurehng, patohwan, “Kapinga Koht! Ediniei en kahnimw lapalapo me lullul kin ediedte kohkohlahte!”
\XREF{}{{\XO 19:3: }{\XT{Ais. 34.10.}}}

\VS{4}Lapalap riehk pahmeno oh menmour pahmeno ahpw poaridi oh pwongih Koht me ketiket nan mwoale, patohwanohng, “Amen! Kapinga Koht!”


\par }{\SH Kamadipw en Kapwopwoud en Sihmpwulo
\par }
{\PP \VS{5}Ngihl eri peido sang ni mwoahlo, me mahsanih, “Kumwail kapinga atail Koht, kumwail koaros sapwellime ladu kan, oh aramas koaros, me lapalap oh tikitik kan, me kin wauneki!”
\XREF{}{{\XO 19:5: }{\XT{Mel. 115. 13.}}}

\VS{6}Mwuhr, I ahpw rongada ngihl ehu me likamwete mwoarong en pokon kalaimwuhnie, likamw ngirisek en tenihr laud de ngirisek en nansapwe, me patohwan, “Kitail kapinga Koht! Pwe atail Kaun, atail Koht, Wasa Lapalahpie, iei ih me atail Nanmwarki!
\XREF{}{{\XO 19:6: }{\XT{Esek. 1.24; b Mel. 93.1; 97.1; 99.1.}}}

\VS{7}Kitail perenda oh ngisingiski atail peren; kitail kapinga sapwellime roson. Pwe e lelehr ahnsoun kapwopwoud en Sihmpwulo, oh sapwellime lih kamwohd onopadahr.

\VS{8}E mweimweiongehr lih kamwohdo en kapwatakihda likou min oh mwakelekel.” (Likou mwakelekel, iei en sapwellimen Koht aramas akan ar wiewia mwahu kan.)


\par }{\PP \VS{9}Tohnlengo ahpw patohwanohng ie, “Ntingihedi met: Meid pai irail kan me aleier luhk ong ni kamadipw en kapwopwoud en Sihmpwulo!” E ahpw pil uselahte patohwan, “Iei met kan mahsen mehlel en Koht.”
\XREF{}{{\XO 19:9: }{\XT{Mad. 22.2-3.}}}


\par }{\PP \VS{10}I ahpw poaridiong mwowe pwe I en pwongih; a e ahpw patohwanohng ie, “Ke dehr wia men, pwe ngehi iengomw ladu men oh iengen riomw kan, irail koaros me kin poadidiong mahsen mehlel kan me Sises ketin kasalehda. Koht me ke pahn pwongih!”

\par }{\PP Pwe mahsen mehlel me Sises ketin kasaledahr, iei me audedahr soukohp ako.


\par }{\SH Oahs Pwetepwet oh Soundake men
\par }
{\PP \VS{11}Mwuhr, I ahpw kilangada nanleng eh ritida oh oahs pwetepwet men pwarada. Soundake oahso mwarenki Loalopwoat oh Mehlel. E kin wia kopwung oh kin mahwen duwen me pwung.
\XREF{}{{\XO 19:11: }{\XT{Esek. 1.1; b Mel. 96.13; Ais. 11.4.}}}

\VS{12}Edin peren ko rasehng kisiniei, oh mwaramwar tohto mi pohn tapwi. Mwar ehu pil ntinting powe, me sohte emen ese wehwe pwe ihete.
\XREF{}{{\XO 19:12: }{\XT{Dan. 10.6.}}}

\VS{13}Likou reirei me e likawih diren nta. Mware iei “Mahsen en Koht.”
\XREF{}{{\XO 19:13: }{\XT{Kupw. 18.14-18.}}}

\VS{14}Karis en sounpei en nanleng kan kin idawehn, dake oahs pwetepwet kei, oh likawih likou pwetepwet mwakelekel.

\VS{15}Kedlahs keng pwoat uhsang ni ewe, me e pahn kin kalowehkihdi wehi kan. E pahn kaunkinirailda sokon mete; oh pein ih pahn tiakasang, nan wasahn tiahk wain, wainen engieng en Koht.
\XREF{}{{\XO 19:15: }{\XT{Mel. 2.9; b Ais. 63.3; Soel 3.13; Kaud. 14.20.}}}

\VS{16}Pohn eh likou oh pil pohn denge, nting wet sansal ie: “Nanmwarkien nanmwarki kan oh Kaunen kaun akan.”


\par }{\PP \VS{17}I ahpw pil kilangada tohnleng men me uh pohn ketipin. E ahpw ngihl laud weringki menpihr koaros me pipihr nan wehwe, patohwan, “Kumwail patohdo oh pokonpene pwe kumwail en iang kamadipw lapalap en Koht!
\XREF{}{{\XO 19:17: }{\XT{Esek. 39.17-20.}}}

\VS{18}Kumwail patohdo oh iang tungoale uduk en nanmwarki, uduk en kaunen sounpei kan, uduk en sounpei kan, uduk en oahs akan oh me dake kan, uduk en aramas koaros, lidu oh me maiauda kan, me lapalap oh me tikitik kan!”


\par }{\PP \VS{19}Ngehi eri kilangada mahn kamasepwehko oh nanmwarki kan en sampah oh sapwellimarail karis en sounpei kan duwen ar pokonpene pwe re en mahweniong me dake oahso oh sapwellime karis kan.

\VS{20}Mahno eri lohdi iangahki soukohp likamwo me wiadahr soahng kapwuriamwei kei mwohn mesen mahno. (Pwehki kilel kapwuriamwei ko me e pitihekihdi irail kan me kilelkihdi kilel en mahno, oh pil irail me kin pwongih sansal en mahno.) Mahn kamasepwehko oh soukohp likamwo, ira koaros eri momourte lekdeklahng nan lehn kisiniei, me kin ngkingkenki suwepel.
\XREF{}{{\XO 19:20: }{\XT{Kaud. 13.1-18.}}}

\VS{21}Neira karis en sounpei ko eri kamakamkihla kedlahs me uhsang ni ewen me dake oahs pwetepweto. Menpihr koaros ahpw medkihla udukarail kan, nin duwen uwen me re kak kang.




\par }\Chap{20}{\SH Mwehi en Sounpar Kid
\par }
{\PP \VerseOne{1}Ngehi eri kilangada tohnleng men me wa kihen ritingada pwohar loalo me soh kapi oh selmete toutou pwoat.

\VS{2}E ahpw poarokedi drakono, iei serpent en kawao, me iei Tepil de Sehdan—e ahpw salihedi erein sounpar kid.
\XREF{}{{\XO 20:2: }{\XT{Sen. 3.1.}}}

\VS{3}Tohnlengo eri kesepwekehdilahng nan pwoahr loalo, me soh kapi, loakehdi oh katengehdi powe, pwe e dehr kin pitih wehi kan, pahr kido lao imwisekla. Mwuri, e ahpw pahn sapwadada ahnsou kis.


\par }{\PP \VS{4}I ahpw kilangada mwoahl kei oh irail ko me ale manaman en kadeik, re ahpw ketidiong powe. I pil kilangada ngenen irail ko me kamakamkilahr doadoahk en lohki padahk mehlel me Sises ketin kapwaredahr oh mahsen en Koht. Irail sohte iang pwongih mahn kamasepwehko de sansalo, de iang kilelki kilel en mahno nin temwarail de ni pehrail. Re iangehr Krais momour oh kakaun duwen nanmwarki kei erein pahr kid.
\XREF{}{{\XO 20:4: }{\XT{Dan. 7.9, 22.}}}

\VS{5}(A me melahr teikan sohte mourda, lao pahr kid dou pohrail.) Iei met keieun iasadahn me melahr akan.

\VS{6}Meid pai mehlel irail kan me pahn iang iasada keieu wet. Mehla keriau solahr ahneki manaman pohrail, pwe re pahn wiahla samworo en Koht oh Krais, oh re pahn iang kakaun erein pahr kido.


\par }{\SH Lohdien Sehdan
\par }
{\PP \VS{7}Pahr kid lao pahn imwisekla, Sehdan pahn sapwedekda sang nan selipe kan,

\VS{8}e ahpw pahn kohwei wasa koaros ni keimw pahieun sampah pwe en pitih wehi kan, iei Kok oh Makok.\FTNT{d}{{\FR 20:8: }{\FK{KOK OH MAKOK:
}}{\FT{Ahd pwukat kohsang nan kokohp en Esekiel ire laud 38-39.}}} Ahd riau pwukat wiahla kilelepen wehi kan me uhwong Israel, eri, mehn Israel kan lemeleme me wehi pwukat pahn mahweniong sapwellimen Koht aramas akan mwurin mwehin Mesaiao. Sehdan pahn kapokonepene wehi kan pwe re en mahwen, ihr me ngedehrie, rasehng pihken ni oahroahr.
\XREF{}{{\XO 20:8: }{\XT{Esek. 7.2; b Esek. 38.2, 9, 15.}}}

\VS{9}Re ahpw paraparalahr nin sampah oh kapilpenehr kahnimpwal en sapwellimen Koht aramas akan oh kahnimwo me e kin ketin poakohng. Ahpw iet kisiniei mweredihsangehr nanleng oh kamwasikeiraillahr.

\VS{10}Tepilo me pitihiraildier, e ahpw lekdeklahng nan lehn kisiniei oh suwepel, wasa me mahn kamasepwehko oh soukohp likamwo lekdeklahngehr ie; oh re pahn lokolok ni rahn nipwong erein dih koaros kohkohlahte.


\par }{\SH Kaimwiseklahn Kadeik
\par }
{\PP \VS{11}I ahpw kilangada lapalahn mwoahl pwetepwet ehu oh ih me kin ketiket powe. Sampah oh nanleng tangasang oh sohla mie mwohn silangi.
\XREF{}{{\XO 20:11: }{\XT{Dan. 7.9-10.}}}

\VS{12}I ahpw pil kilangada me melahr akan, me lapalap oh me tikitik kan, duwen ar uh mwohn mwoahlo. Pwuhk kan eri papahkpeseng, oh pil ehu pwuhk papahkpeseng, iei pwuken me momour kan. Me melahr akan eri pakadeingkihda mehkan me ntinting nan pwuhk ko duwen ar wiewia kan.

\VS{13}Madau eri kapehda me melahr akan. Mehla oh wasahn me melahr akan pil kapehda me melahr akan me ira kolokol. Irail koaros eri pakadeida duwen ar wiewia kan.

\VS{14}Mwuri, mehla oh wasahn me melahr akan ahpw pisikendilahng nan lehn kisinieio. (Eri, lehn kisiniei wet, iei keriaun mehla.)

\VS{15}Mehmen me mware sohte nting nan pwuken me momour kan, e ahpw pil iang pisikendilahng nan lehn ksinieio.




\par }\Chap{21}{\SH Nanleng Kapw oh Sampah Kapw
\par }
{\PP \VerseOne{1}Eri, I ahpw kilangada lahng kapw ehu oh sampah kapw ehu. Keieun lahngo oh keieun sampah sohla mie, oh madau pil sohla mie.
\XREF{}{{\XO 21:1: }{\XT{Ais. 65.17; 66.22; 2 Pit. 3.13.}}}

\VS{2}I ahpw kilangada Kahnimw Sarawio, Serusalem Kapw, e kohkohdi sang nanleng rehn Koht, kaunopada mwahu oh kapwata, duwehte lih kamwohd emen me kapwatadahr pwe en tuhwong eh pwoud.
\XREF{}{{\XO 21:2: }{\XT{Ais.52.1; b Kaud. 3.12; c Ais. 61.10.}}}

\VS{3}I ahpw pil rongada ngihl laud ehu sang nan mwoahlo, me mahsanih, “Iet tehnpas en Koht rehn aramas akan! E pahn ketiket rehrail, oh irail pahn wiahla sapwellime aramas. Pein Koht pahn kin ketiket rehrail oh e pahn wiahla ar Koht.
\XREF{}{{\XO 21:3: }{\XT{Esek. 37.27; Lip. 26.11, 12.}}}

\VS{4}E pahn kin ketin limwihasang pilen masarail koaros. Mehla solahr pahn wiawi, solahr mwahiei, solahr nsensuwed, solahr medek. Soahng mering kan sohralahr.”
\XREF{}{{\XO 21:4: }{\XT{Ais. 25.8; b Ais. 35.10; 65.19.}}}


\par }{\PP \VS{5}Eri, me ketiket pohn mwoahlo ahpw mahsanih, “Met I pahn onehda sapahl mehkoaros!” E ahpw pil mahsanihong ie, “Ntingihedi met, pwehki mahsen pwukat me mehlel oh likilik.”

\VS{6}E ahpw pil mahsanih, “E imwiseklahr! Ngehi me Alpa oh Omeka, Tepin oh Imwilahn mehkoaros. Mehmen me men nimpildahr, I pahn kihong pwe en nimasang utuhnpihl en komour sang nan ei kalahngan.
\XREF{}{{\XO 21:6: }{\XT{Ais. 55.1.}}}

\VS{7}Mehmen me pahn dadaurete oh kalowehdi me suwed koaros, e pahn sohsohki mepwukat sang rehi: I pahn wiahla eh koht, oh e pahn wiahla nei seri.
\XREF{}{{\XO 21:7: }{\XT{2 Sam. 7.14; Mel. 89.26-27.}}}

\VS{8}A me masepwehk kan, me kahmahmkihla ar pwoson, me loallap akan, me kamaramas akan, me kamwahl kan, sounwunahni kan, oh me kin pwongih dikedik en eni kan, oh me likamw koaros—dewen irail pwukat, iei leh me kin lullulki kisiniei oh suwepel, me iei keriaun mehla.”


\par }{\SH Serusalem Kapw
\par }
{\PP \VS{9}Emen tohnleng isimeno ko me kolokol dahl isuh me diren kalokolok isuh ahpw keidohng ie oh patohwanohng ie, “Kohdo mahs, pwe I en kasalehiong uhk lih kamwohdo, werek en Sihmpwulo.”

\VS{10}Ngehn Sarawi ahpw tiada pohi, oh tohnlengo ahpw waielahng pohn nahna ile ehu. E ahpw kasalehiong ie Serusalem, Kahnimw Sarawio, me kohkohdi sang nanleng rehn Koht,
\XREF{}{{\XO 21:10: }{\XT{Esek. 40.2.}}}

\VS{11}me wie lingalingki lingan en Koht. E pil lingaling rasehng kisin takai kesempwal, me adaneki sasper, oh mwakelekel duwehte kilahs.

\VS{12}Kehl laud oh ile ehu mie, ewen kehl eisek riau mie, oh tohnleng ehk riemen me kin sinsile ewen kehl ko. Pohnangin ewen kehl ko mwaren kadaudok eisek riau en wehin Israel ntinting ie.
\XREF{}{{\XO 21:12: }{\XT{Esek. 48.30-35.}}}

\VS{13}Mie ewen kehl wad siluh ni pali koaros en kelen kahnimwo; siluh ni palimese, siluh ni palieir; siluh ni paliepeng, oh siluh ni palikapi.

\VS{14}Kelen kahnimwo kokoudahr pohn poahsoan takai eisek riau, oh mwaren sapwellimen Sihmpwulo wahnpoaron ehk riemen ko me nting powe.


\par }{\PP \VS{15}Tohnleng me lokolokaiaiong ieo wa kisin tuhke kohl pwoat, mehn sohng kelen kahnimwo.
\XREF{}{{\XO 21:15: }{\XT{Esek. 40.3.}}}

\VS{16}Kahnimwo keimw pahieu, pali pahieu koaros soangen sosohng ehute. Tohnlengo eri sohngkihdi kahnimwo kisin tuhkehn sohngo; eri, uwen reirei mwail kid limepwiki, pil duwehte tehlap oh ileh.

\VS{17}Tohnglengo pil sohngedi kehlo; eri, piht riepwiki eisek weneu ile, duwen mehn sohng me e doadoahngkio eh kasalehda.

\VS{18}Soangen takai kesempwal me adaneki sasper me wia kehlo, oh kohl tohr me wia kahnimwo, me inenen melengileng, rasehng kilahs mwakelekel.
\XREF{}{{\XO 21:18: }{\XT{Ais. 54.11-12.}}}
\XREF{}{{\XO 21:18: }{\XT{Dop. 13.16-17.}}}

\VS{19}Soangen takai kesempwal koaros me pil kapwata takai ko me poahsoanehda kelen kahnimw wet. Takai sasper me wia tepin poahsoano, sapair me wia keriaun poahsoano, akat me wia kesiluhwo, emerald me wia kapahiewo,

\VS{20}oniks me wia kelimauwo, karnilian me wia keweneuwo, kwarts oangoahng me wia keisuhwo, peril me wia kawaluhwo, topas me wia keduwauwo, kalsedoni me wia kaeiseko, turkuwois me wia kaeisek ehuwo, amedist me wia kaeisek riauwo.

\VS{21}Ewen kehl eisek riauwo, iei menemen en pahsu me wia; ehuehu ewen kehl ko wiawihdahsang ni menemen en pahsu ehute. Ahl en kahnimwo kohl me wia, lingan oh medendel duwehte kilahs.


\par }{\PP \VS{22}Sohte tehnpas en kaudok I kilangada nan kahnimwo, pwe tehnpas en kaudok, iei Kaun-o Koht, Wasa Lapalahpie, oh Sihmpwulo.

\VS{23}Sohte anahnepen ketipin oh maram en dakedaker nan kahnimwo, pwe lingan en Koht me kin kamarainih wasa, oh Sihmpwulo, iei lamp me kin sensere wasa.
\XREF{}{{\XO 21:23: }{\XT{Ais. 60.19-20.}}}

\VS{24}Tohn sampah kan pahn kin weweidki marain en kahnimw wet, oh nanmwarkien sampah kan pahn ketikidohng wasaht ar reken kepwe kan.
\XREF{}{{\XO 21:24: }{\XT{Ais. 60.3.}}}

\VS{25}Ewen kehl kan en kahnimw wet pahn kin langalang ahnsou koaros, e sohte pahn kin ritidi, pwehki sohte rotorot wasao.
\XREF{21.25-26}{{\XO 21:25: }{\XT{Ais. 60.11.}}}

\VS{26}Lingan oh roson en wehi kan pahn kin wisikdohng nan kahnimw wet.

\VS{27}Sohte mehkot samin pahn pedolong loale, de mehmen me kin wia mehkot saut de me kin wia likamw pahn pedolong loale. Irailte me mwararail kan ntinting nan sapwellimen Sihmpwulo pwuken me momour kan, iei irail me pahn pedolong nan kahnimw wet.
\XREF{}{{\XO 21:27: }{\XT{Ais 52.1; Esek. 44.9.}}}




\par }\Chap{22}{\PP \VerseOne{1}Tohnlengo pil kasalehiong ie pillap en pilen komouro, mwakelekel duwehte kilahs, me uhsang ni mwoalen Koht oh Sihmpwulo,
\XREF{}{{\XO 22:1: }{\XT{Esek. 47.1; Sek. 14.8.}}}

\VS{2}oh kin pwilipwilwei nanwerengen ahl en kahnimwo. Ni pali koaros en keilen pillapo tuhkehn komour pwoat uhda ie me kin wa pak ehu nan sounpwong koaros; oh teh kan kin wiahla wini mehn kamwahwihala tohn wehi kan.
\XREF{}{{\XO 22:2: }{\XT{Sen. 2.9.}}}

\VS{3}Sohte mehkot me Koht ketin keriahla pahn dierek nan kahnimw wet.

\par }{\PP Mwoalen Koht, oh mwoalen Sihmpwulo, pahn mihmihte nan kahnimw wet, oh sapwellimen Koht ladu kan pahn kin pwongipwongih wasaht.
\XREF{}{{\XO 22:3: }{\XT{Sek. 14.11 9 (cp. Sen. 3.17).}}}

\VS{4}Re pahn kin uduhdiahl silangi, oh mware pahn kin ntinting ni temwarail kan.

\VS{5}Sohte rotorot pahn mie wasao, sapwellimen Koht ladu kan sohte pahn anahne marain en lamp de marain en ketipin, pwe Kaun-o, iei Koht, me pahn kin ketin wia arail marain, oh re pahn kin kakaun nin duwen nanmwarki kei erein dih koaros kohkohlahte.
\XREF{}{{\XO 22:5: }{\XT{Ais. 60.19; b Dan. 7.18.}}}


\par }{\SH Sapahldohn Sises
\par }
{\PP \VS{6}Tohnlengo eri patohwanohng ie, “Mahsen pwukat me ke ntingihedier me uhdahn mehlel oh uhdahn pahn pweida. Kaun-o Koht, me kin ketin audehkihda soukohp akan Ngene, ketin poaronedohr sapwellime tohnleng pwe en patohwanohng sapwellime ladu kan dahme pahn wiawi ahnsou keren.”


\par }{\PP \VS{7}Eri, Sises ahpw mahsanih, “Kumwail rong! I pahn mwadang leledo! Meid pai irail kan me kin kesempwalki oh apwalih kokohp kan en nan pwuhk wet!”


\par }{\PP \VS{8}Iet ngehi, Sohn, iei ngehi me kilangehr oh rongehr mepwukat koaros. Mwurin ei kilangehr oh rongehr mepwukat, I ahpw poaridi mwohn tohnlengo pwe I en pwongih.

\VS{9}E ahpw patohwanohng ie, “Ke dehr wia men! Pwe ngehi iengomw ladu, oh iengen riomw soukohp ako, oh iengen irail koaros me kin kesempwalki oh apwalih kokohp kan en nan pwuhk wet. Koht me ke pahn kin pwongih!”

\VS{10}E ahpw pil patohwanohng ie, “Ke dehpa ekieki kokohp kan en nan pwuhk wet, pwe ahnsoun ar pahn pweida kerendohr.

\VS{11}Eri, me dipan akan en dadaurete nan diparail kan, oh me samin kan en wiewiahte ar samin; oh me lelepek kan en dadaurete ar lelepek, oh mehmen me sarawi en dadaurete eh sarawi.”
\XREF{}{{\XO 22:11: }{\XT{Dan. 12.10.}}}


\par }{\PP \VS{12}Sises mahsanih, “Kumwail rong! I pahn mwadang leledo. I pahn wa kohwei pwais me I pahn kihong emenemen nin duwen eh wiewia kan.
\XREF{}{{\XO 22:12: }{\XT{Ais. 40.10; 62.11; b Mel. 28.4; Ais. 40.10; Ser. 17.10.}}}

\VS{13}Ngehi me Alpa oh Omeka, Tepin oh Imwilahn mehkoaros.”
\XREF{}{{\XO 22:13: }{\XT{Kaud. 1.8; b Ais. 44.6; 48.12; Kaud. 1.17; 2.8.}}}


\par }{\PP \VS{14}Meid pai irail kan me kamwakeledahr ar likou reirei kan, pwe re en ahneki pwungen iang tungoale wahntuhkehn komour oh pedolong nan ewen kelen kahnimwo!
\XREF{}{{\XO 22:14: }{\XT{Sen. 2.9; 3.22.}}}

\VS{15}Eri, iei irail pwukat me pahn mihmihte liki: me tiahk samin suwed kan, me kin wunahni kan, me kamwahl akan, me kin kamaramas akan, me kin pwongih dikedik en eni kan, oh koaros me kin mwahuki koasoia oh wiahda likamw.


\par }{\PP \VS{16}“Iet ngehi, Sises, me kadarowehr nei tohnleng men pwe en kadehdehiong kumwail mepwukat nan mwomwohdiso kan. Ngehi me kisehn kadaudok en Depit, ngehi me usuhn rahn lingaling.”
\XREF{}{{\XO 22:16: }{\XT{Ais. 11.1, 10.}}}


\par }{\PP \VS{17}Ngehn Sarawi oh Lih Kamwohdo mahsanih, “Kohdo!”

\par }{\PP Koaros me pahn rong met en pil patohwan “Kohdo!”

\par }{\PP Mehmen me men nimpildahr en kohdo; en ale pilen komour nin duwen kisakis ehu, mehmen me men ale, en ale.
\XREF{}{{\XO 22:17: }{\XT{Ais. 55.1.}}}


\par }{\SH Keimwiseklahn Pwuhk wet
\par }
{\PP \VS{18}Eri, iet ngehi, Sohn, me wia kehkehlik wet ong koaros me kin rong kokohp kan en nan pwuhk wet: mehmen me pahn kalaudehla kokohp kan en nan pwuhk wet kapatahiong mehkot, Koht pahn ketin kaloke kapatahiong kalokolok kan me ntinting nan pwuhk wet.
\XREF{}{{\XO 22:18: }{\XT{Deud. 4.2; 12.32.}}}

\VS{19}Oh mehmen me pahn katikitikihala kihsang mehkot nan kokohp kan en nan pwuhk wet, Koht pahn ketikihsang pwaise nin tuhkehn komour, oh pweise ong ni Kahnimw Sarawio me koasoiepe wiawiher nan pwuhk wet.


\par }{\PP \VS{20}Me kin ketikihda sapwellime kadehdehiong mepwukat, kin mahsanih, “Ei mehlel pwoat! I pahn mwadang leledo!”

\par }{\PP Eri, en pweida. Kaun Sises, komw ketidohla!


\par }{\PP \VS{21}Kalahngan en atail Kaun Sises en ieiang kumwail koaros.


\par }