\NormalFont\ShortTitle{KOLOSE}

{\MTB Nein Pohl Kisinlikou ong Mehn

\par }{\MT KOLOSE

\par }{\IS Oaralap en Kisinlikou wet

\par }{\IP {\BK{Nein Pohl kisinlikou ong mehn Kolose}} ntingdiong mwomwohdisohn Kolose, kahnimw ehu nan Eisia Tikitik, me mi ni palimesehn Episos. Kaidehk Pohl me kauwada mwomwohdiso wet, ahpw e mi nan irepen wasa me Pohl kin pwukoahki doadoahk ie, ni eh kin kadar tohndoadoahk sang Episos, poahsoan kaunen wehi me kisehn wehin Rom nan Eisia. Pohl rongada me mie sounpadahk likamw ekei nan mwomwohdisohn Kolose me kin padahk kehlailki me dene aramas uhdahn pahn kin kaudokohng “ngehn akan me kakaun oh manaman,” pwe en kak marainki Koht oh alehdi komour unsek. Sounpadahk pwukat pil kin kahski me dene aramas uhdahn pahn wia tiahk kei, duwehte sirkumsais, oh kapwaiada koasoandi kan me pid kisin mwenge ape.

\par }{\IP Pohl ntingihedi kisinlikou kiset pwe en uhkihong sounpadahk likamw pwukat duwen padahk mehlel en souleng. Poahsoan en eh pasapeng iei duwen Krais eh sapwellimaniki manaman unsek en ketikihong kitail komour, oh duwen tiahk oh lamalam teikan ar kin kadohwankitailweisang rehn Krais. Pwehki Krais, Koht ketin kapikada mehkoaros, oh pwehki ih mehkoaros pahn pil kasapahldohng rehn Koht. Pwehki atail miniminiong Kraiste me kitail pahn mourkihla. Mwuhr, Pohl ahpw kawehwehda katepen padahk kesempwal wet ong mouren me pwoson akan.

\par }{\IP Tehk mwahu duwen Onesimus eh iang Dikikus me wa kohla kisinlikou kiset. Onesimus, iei ladu men me Pohl kapwurelahng rehn eh soumas Pailimwon, emen tohn mwomwohdisohn Kolose. Ih me Pohl ntingihekihda nah
{\BK{kisinlikou ong Pailimwon}}.

\par }{\IOT Audepen ni Oaralap

\par }{\IO Tepin kisinlikou 1.1-8

\par }{\IO Duwen Krais oh sapwellime doadoahk 1.9—2.19

\par }{\IO Mour kapw rehn Krais 2.20—4.6

\par }{\IO Kaimwiseklahn kisinlikou 4.7-18



\par }\ChapOne{1}{\PP \VerseOne{1}Sang Pohl me wiahla wahnpoaron en Krais Sises pwehki kupwur en Koht, oh sang riatail souleng Timoty—


\par }{\PP \VS{2}Ong sapwellimen Koht aramas akan me kin koukousoan nan Kolose, riat souleng kan me kin loalopwoat oh miniminiong Krais:

\par }{\PP Samatail Koht en ketikihong kumwail kalahngan oh popohl.


\par }{\SH Kapakap en Kapingkalahngan
\par }
{\PP \VS{3}Se kin poaden kapingkalahngan ong Koht, Semen atail Kaun Sises Krais, ni at kin kapakapkin kumwail.

\VS{4}Pwe se rongehr duwen amwail pwoson Krais Sises, oh amwail limpoak ong sapwellimen Koht aramas akan koaros.

\VS{5}Ni ahnsou me mahsen mehlelo, iei Rongamwahu, lelohngkumwailehr, kumwail pil rongehr duwen koapworopwor me e kihong kumwail. Eri, amwail pwoson oh limpoak kin poahsoankihda dahme kumwail kin koapworopworki, me nekinek mwahu ong kumwail nanleng.

\VS{6}Rongamwahu kin wahdo kapai kan, oh e kin lolohkseli wasa koaros nin sampah; duwehte eh pil wiawihier nanpwungamwail sangete ni rahn me kumwail tepin rongada kalahngan en Koht oh wehwehkihla mwahu duwe.

\VS{7}Kumwail padahngkiher duwen sapwellimen Koht kupwurkalahngan sang rehn Epapras, kompoakepatail ladu, tohndoadoahk loalopwoat emen me sewesewesei kumwail ni doadoahk en Krais.
\XREF{}{{\XO 1:7: }{\XT{Kol. 4.12; Pail. 23.}}}

\VS{8}Iei ih me koasoiaiong kiht duwen limpoak me Ngehn Sarawio ketikihongkumwailehr.


\par }{\PP \VS{9}Pwehki sang ni kahrepe wet, se kin poaden kapakapkin kumwail ahnsou koaros, sangete ni ahnsou me se rongada duwen kumwail. Se kin peki Koht en ketin audehkinkumwailda kupwure iangahki erpit koaros oh marain sang rehn Ngehno.

\VS{10}Eri, kumwail ahpw pahn kak momour nin duwen me Kaun-o kin ketin kupwurki, oh pil wiewia dahme e kin ketin kupwurperenki. Amwail mour pahn kasalehda wa mwahu ni soangen doadoahk mwahu koaros, oh kumwail pil pahn kekeirda ni amwail marainkihla Koht.

\VS{11}Se pil peki kumwail en kehlailkihda soangen kehlail koaros me kin pwilisang ni sapwellime roson lingan, pwe kumwail en kak nannanti nan apwal akan koaros ni kanengamah,

\VS{12}oh perenki amwail kapinga Koht, me ketin kaitarkumwaillahr, pwe kumwail en iang ahneki dahme Koht ketin nekinekid ong sapwellime aramas akan nan wehin marain.

\VS{13}E ketin kapitkitailsang pahn manaman en rotorot, oh ketin kahreikitaildohng nan wehin Sapwellime Iehros kompoak,

\VS{14}iei ih me ketin kasaledengkitailla me wehwehki e ketin lapwahsang dipatail kan.
\XREF{}{{\XO 1:14: }{\XT{Ep. 1.7.}}}


\par }{\SH Duwen Krais oh Sapwellime Doadoahk
\par }
{\PP \VS{15}Krais me kasalepen Koht me soh sansal; iei ih me mesenih oh lapalap sang soahng kan koaros me kepikipikda.
\XREF{}{{\XO 1:15: }{\XT{Kupw. 7.26.}}}

\VS{16}Pwehki Krais Koht ketin kapikada soahng koaros me mi nanleng oh sampah, mehkan me sansal oh pil mehkan me soh sansal, iangahki ngehn manaman akan, ngehn me kaun akan, ngehn me soumas akan, oh ngehn me lapalap akan. Eri, Koht ketin kapikada audepen lahng oh sampah rehn Krais oh pil pwehki ih.

\VS{17}Krais ketiketier mwohn mehkoaros, oh mehkoaros kin soandi mwahu pwehki ih.

\VS{18}Ih me tapwin paliwere, iei mwomwohdiso; oh mouren waro kin pwilisang reh. Ih me mesenih, me iasadasangehr mehla, pwe ihete me kohmwowehn mehkoaros.
\XREF{}{{\XO 1:18: }{\XT{Ep. 1.22-23.}}}

\VS{19}Eri, ih duwen kupwur en Koht, pwe sapwellimeo en sapwellimanki uhdahn roson unsek en Seme.

\VS{20}Oh Koht pil ketin kupwukupwure en ketin kasapahldohng audepen lahng oh sampah ong pein ih sang rehn Sapwellimeo. Eri, sang ni pwoulahn sapwellimeo nin lohpwu popohl en Koht pwarodohngkitailehr, oh ih duwen eh pil ketin kasapahldohngehr reh mehkoaros nin sampah oh pil nanleng.
\XREF{}{{\XO 1:20: }{\XT{Ep. 2.16.}}}


\par }{\PP \VS{21}Mahso kumwail dohsang Koht, oh pwehki amwail wiewia sapwung kan oh lamalam suwed akan, kumwail wialahr imwintihti en Koht.

\VS{22}A met, sang ni pwoulahn kahlep en Sapwellime Iehros, Koht ketin wiahkinkumwaillahr kompoakepah, pwe en kasarawihkumwailla, kamwakeleikumwailda, kamineikumwailla, oh kahredohng kumwail mwohn silangi.

\VS{23}Ahpw mehlel kumwail en nantihong oh loalopwoatohng poahsoan mehlelo, oh dehr kesehla koapworopworo me kumwail aleier ni amwail rongadahr rongamwahwo. Iei rongamwahu wet me padahkpe wiawihongehr aramas akan koaros nin sampah, oh me ngehi, Pohl, pil wialahr ladupe.


\par }{\SH En Pohl Doadoahk ong Mwomwohdiso
\par }
{\PP \VS{24}Eri met, I perenki ei lokolongkin kumwail, pwehki sang ni lokolok en paliwereiet I kin iang sewese kaunsekala dahme luhwehdi sang sapwellimen Krais lokolok kan pwehki paliwere, me iei mwomwohdiso.

\VS{25}Oh Koht ketikidohr pwaisei pwe I en papah mwomwohdiso oh sewesei kumwail. Eri, iei ei doadoahk: I en kalohkiseli sapwellime mahsen unsek,

\VS{26}me pein ih ketin karirihala sang aramas akan koaros sang nin tepin kawa; ahpw met e ketin kasalehiong sapwellime aramas akan.

\VS{27}Pwe iei met duwen kupwur en Koht: pwe en ketin kehsehki sapwellime aramas akan duwen sapwellime kupwur rir wet me inenen kapai oh lingan, me e ketin nekinekidohng aramas koaros. Eri, iet sapwellime kupwur rir: Krais kin ketiket loalamwail, met wehwehki me kumwail pahn ahnekipene sapwellimen Koht lingan.

\VS{28}Eri, se kin kalohkiwei duwen Krais ong aramas koaros; se kin panawih oh padahkih aramas koaros nin duwen soangen loalokong koaros me se kakohng, pwe re en koahiengkihla arail miniminiong Krais, oh pakahrdohng mwohn silangin Koht.

\VS{29}I kin wia doadoahk laud oh apwal pwe I en kapwaiada ei kohwa wet. I kin doadoahngki sapwellimen Krais roson lapalap me kin doadoahk loalei.




\par }\Chap{2}{\PP \VerseOne{1}I men ndaiong kumwail duwen ei doadoahk laud kin kumwail, iangahki mehn Laodisia kan, oh pil meteikan koaros me saikinte kilang ie.

\VS{2}I kin wia doadoahk wet pwe re en kak nan kapehd kehlail, oh re en patpene ni limpoak pwe ih duwen arail pahn ahnekipene koapworopwor unsek me kin pwilisang ni atail marainkihla me mehlelo. Eri, irail pahn ese sapwellimen Koht kupwur riro, me iei Krais.

\VS{3}Iei ih me kak kasalehda sapwellimen Koht kapai rir kan koaros me kin pwilisang ni sapwellimen Koht erpit oh kupwurokong unsek.


\par }{\PP \VS{4}Eri, I men ndaiong kumwail: kumwail dehr mweidohng emen en pitihekin kumwail akamai likamw kan, mehnda ma ngoararail kan me mwahu.

\VS{5}Pwe I kin ieiang kumwail ni pali ngehn, mehnda ma I sohte kin mihmi rehmwail ni paliwar; oh I perenki ei rong duwen amwail tengeteng oh kehlail oh miniminpene ni amwail pwoson Krais.


\par }{\SH Mour Unsek Rehn Krais
\par }
{\PP \VS{6}Nin duwen amwail wiahkilahr Krais Sises amwail Kaun, kumwail en weweidki ih ni amwail miniminiong ih.

\VS{7}Mourimwail en poadidiong reh, en pil kekeirkihda ih, oh amwail pwoson en kin kehlailla mehlel nin duwen me kumwail padahngkiher; oh kumwail en audaudki kapingkalahngan.


\par }{\PP \VS{8}Eri, kumwail kanahieng pwe emen de pitihkinkumwaildi loalokong widing mwahl en aramas akan, me re kin alehdi sang ni padahk kodoudou en mehn kawa ko, oh sang rehn ngehn suwed akan me kin kakaun wasa nin sampah, a kaidehn sang rehn Krais.

\VS{9}Pwe Krais kin ieiaski roson unsek en Koht ni eh wia-aramasala;

\VS{10}oh kumwail pil iang pwaisanki roson wet ni amwail miniminiong ih; pwe ih me ketin kaunda soangen ngehn koaros me kakaun oh manaman.


\par }{\PP \VS{11}Eri, ni amwail miniminiong Krais kumwail sirkumsaislahr, kaidehk sirkumsais me aramas kin wia, ahpw sirkumsais me Krais kin wia, me kasaledekihkitailla sang manaman en paliwaratail dipan akan.

\VS{12}Pwe ni amwail papidaislahr, kumwail iangalahr Krais seridi; oh ni amwail papidaislahr, kumwail pil iangehr Krais iasada sang mehla, pwehki amwail pwoson sapwellimen Koht manamano me ketin kaiasada ih sang mehla.
\XREF{}{{\XO 2:12: }{\XT{Rom 6.4.}}}

\VS{13}Mahso kumwail mehkilahr dipamwail kan ni pali ngehn, oh pil pwehki amwail sohte ahneki Kosonnedo. Ahpw met, Koht ketikihongehr Krais mour iangahkin kumwail. Koht ketin kupwur mahkikihongkitailehr dipatail kan koaros.
\XREF{}{{\XO 2:13: }{\XT{Ep. 2.1-5.}}}

\VS{14}E ketin kasohrehla neitail doaropwehn pweipwand akan me kin uhwong kitail, iangahki kosonnedpe kan; e ketin kasohrehla douluhl doaropwe wet ni eh ketin posdahng nin lohpwuwo.
\XREF{}{{\XO 2:14: }{\XT{Ep. 2.15.}}}

\VS{15}Oh nin lohpwuwo Krais ketin kasohrehla manaman en ngehn akan me kakaun oh manaman; e ketin kasaleirailda mwohn pokon sansal pwe aramas akan en ese me pein ih poweiraildier oh kaliduwihirailla.


\par }{\PP \VS{16}Eri, kaleke emen wiahda kosonned me pahn pid dahme kumwail en kang de nim, de iren rahn sarawi kan, de kaudok en maram pwul kan, de rahnen Sapad kan.
\XREF{}{{\XO 2:16: }{\XT{Rom 14.1-6.}}}

\VS{17}Soahng pwukat koaros mwetehn soahng me pahn pwarodo, a uhdahn waro, iei Krais.

\VS{18}Kaleke emen pil kauweikumwailla, ni eh kin kosekosehiong pein ih me e me lapalap, pwehki kaudiahl kei me kohiengehr, oh ni eh kin mwomwmwomwen aktikitik likamw oh pwongih tohnleng kan. Soangen aramas menet kin aklapalapki pein eh lamalam, ahpw ni mehlel sohte kahrepe.

\VS{19}E sohte kin poadidiong Krais, me tapwin mwomwohdiso. Pahn manaman en Krais waro pwon kin momour oh tengetengkipene kakone kan oh selin nan paliwar akan; oh e kin kekeirda nin duwen kupwur en Koht.
\XREF{}{{\XO 2:19: }{\XT{Ep. 4.16.}}}


\par }{\SH Mehla oh Mour Rehn Krais
\par }
{\PP \VS{20}Eri, kumwail iangehr Krais pwoula, oh met kumwail saledeksangehr manaman en ngehn akan me kakaun nanleng oh sampah. Eri, dahme kahrehda likamwete kumwail pil kin momour nin duwen aramas en sampah wet? Dahme kahrehda kumwail kin peikikihong soangen kosonned me duwehte mepwukat:

\VS{21}“Kumwail dehr doadoahngki men,” “Kumwail dehr song men,” de “Kumwail dehr sair men”?

\VS{22}Ni en aramas ar kin doadoahngki soahng pwukat, re kin diarada me sohte katepe; pwe soahng pwukat iei kosonned en aramas oh padahk en aramas.

\VS{23}Aramas kin lemeleme me irail kan me wiahda kosonned pwukat me erpit, ahpw soh, re mwomwen idingohng aramas en pwongih tohnleng kan, de mwomwen mpahi likamw, de wia kaisihsol likamw en paliwar; ahpw uhdahn sohte kateparail ni ar pahn kakaun ineng en paliwaratail.




\par }\Chap{3}{\PP \VerseOne{1}Kumwail iangehr Krais iasada. Eri, kumwail kainenehda amwail lamalam akan ong ni mehkan me mi nanleng, wasa me Krais kin ketiket ie pohn mwoale ni palimaun en Koht.
\XREF{}{{\XO 3:1: }{\XT{Mel. 110.1.}}}

\VS{2}Kumwail perenki medemedewe duwen soahng kan me mi wasao, kaidehn mehkan me mi sampah wet.

\VS{3}Pwe kumwail melahr, oh mourimwail iangehr Krais nekinekla rehn Koht.

\VS{4}Amwail mour mehlel, iei Krais; oh ni eh pahn sansalada, kumwail pil pahn iang sansalada oh iang ahneki sapwellime lingan!


\par }{\SH Mour Mering oh Mour Kapw
\par }
{\PP \VS{5}Eri, kumwail uhdahn pahn kemehla ineng kan en sampah me kin wie doadoahk loalamwail, eri, iet akan; kamwahl, sarsuwed, ineng suwed, oh noahrok kepwe (pwe noahrok kepwe iei ehu soangen kaudok ong dikedik en eni kan).

\VS{6}Eri, pwehki soahng pwukat engieng en Koht pahn lelohng irail kan me sohte kin peikiong.

\VS{7}Pein kumwail momourkiher soahng pwukat mahso, ni ahnsou me soangen ineng pwukat kin kakaun mourimwail kan.


\par }{\PP \VS{8}Eri, met kumwail uhdahn pahn mweisang soahng pwukat koaros: iei lingeringer, ineng suwed oh kailok. Lokaiahn kailok de samin en dehr pwilisang nan awamwail kan.

\VS{9}Kumwail dehr kin kine likamw nanpwungamwail, pwe kumwail pwilikidier mour mering en mahso iangahki eh wiewia kan;
\XREF{}{{\XO 3:9: }{\XT{Ep. 4.22.}}}

\VS{10}oh met kumwail pwuhriongehr nan likoun mour kapw en aramas kapw. Iei aramas kapw me Koht, Sounwiepe, kin ketin onohne sapahl ahnsou koaros nin duwen pein sapwellime roson, pwe en ketin kamakamarainihekin kumwail duwen pein ih.
\XREF{}{{\XO 3:10: }{\XT{Ep. 4.24; b Sen. 1.26.}}}

\VS{11}Eri, pwehki met, solahr mehkot mie me kin katohrepeseng mehn liki oh mehn Suhs, me sirkumsaisla de sohte sirkumsaisla kan, me rotorot akan, de mehn wai kan, lidu de me saledek kan; ahpw Krais ketin oarepene mehkoaros; pwe ihte Krais me kesempwal: ih me soahng koaros oh e kin ketiket nan mehkoaros.


\par }{\PP \VS{12}Kumwail sapwellimen Koht aramas; e ketin loalloalei kumwail oh ketin pilkumwailda pwe en sapwellimanikinkumwailla. Ihme kahrehda kumwail en limpoak ong me mi nan apwal akan, kadek, mpahi oh karakarahk, aktikitik oh kanengamah.
\XREF{}{{\XO 3:12: }{\XT{Ep. 4.2.}}}

\VS{13}Kumwail en sawaspene oh mahkpene nanpwungamwail, ni emen rehmwail eh pahn kin kaulime emen. Kumwail uhdahn pahn mahkpene nanpwungamwail, nin duwen Kaun-o eh ketin mahkohngkumwailehr.
\XREF{}{{\XO 3:13: }{\XT{Ep. 4.32.}}}

\VS{14}Eri, kumwail kapatahiong soahng pwukat limpoak, pwe ih me kin kapatapene oh oarepene mehkoaros pwe en wiahla ehu ni mehlel.

\VS{15}Popohl en Krais en kin kakaun nan mohngiongimwail kan, pwe ong ni popohl wet me Koht ketin malipehkinkumwailpene pwe kumwail en wiahla warteieu. Eri, kumwail en kin kasapahlkalahngan ong Koht.

\VS{16}Eri, mahsen en Krais oh kapai kan koaros en rongamwahu en kadireikumwailla. Kumwail padahkpene oh pil peneupene nanpwungamwail ni soangen loalokong koaros. Kumwail koulki koulen kaudok oh koul sarawi kan; kumwail kouliong Koht, kapinga ih nan mohngiongimwail kan.
\XREF{}{{\XO 3:16: }{\XT{Ep. 5.19-20.}}}

\VS{17}Eri, soahng koaros me kumwail pahn kin wia de nda, en wiawi ni mwaren Kaun Sises, oh kumwail en pil kapikapinga Koht Sahm ni mwaren Sises.


\par }{\SH Nanpwungmwahupenehn Souleng nan Mour Kapw
\par }
{\PP \VS{18}Kumwail lih akan, kumwail peikiong amwail pwoud kan, pwe ih me kumwail uhdahn pahn wia nin duwen tiahk en souleng.
\XREF{}{{\XO 3:18: }{\XT{Ep. 5.22; 1 Pit. 3.1.}}}


\par }{\PP \VS{19}Kumwail ohl akan, kumwail en poakohng amwail pwoud kan, oh dehr lemeiong irail.
\XREF{}{{\XO 3:19: }{\XT{Ep. 5.25; 1 Pit. 3.7.}}}


\par }{\PP \VS{20}Kumwail seri kan, iei amwail pwukoa nin duwen tiahk en souleng: kumwail pahn kin peikiong amwail pahpa oh nohno kan, pwe iei me Koht kin ketin kupwurperenki.
\XREF{}{{\XO 3:20: }{\XT{Ep. 6.1.}}}


\par }{\PP \VS{21}Kumwail pahpa oh nohno kan, kumwail dehr kamwakara mwahl noumwail seri kan, pwe re dehr mworusala.
\XREF{}{{\XO 3:21: }{\XT{Ep. 6.4.}}}


\par }{\PP \VS{22}Kumwail lidu kan, kumwail peikiong amwail soumas akan ni soahng koaros, kaidehn ni ahnsou me re kin mahmahsanih kumwail pwe kumwail en ale keniken rehrail, ahpw kumwail wia sang nan mohngiong mehlel, pwehki amwail wauneki Kaun-o.
\XREF{}{{\XO 3:22: }{\XT{Ep. 6.5-8.}}}

\VS{23}Sohte lipilipil soahng da me kumwail kin wia, kumwail loalenohng duwehte ma kumwail wie doadoahk ong Kaun-o, ahpw kaidehn ong aramas.

\VS{24}Kumwail en tamataman me Kaun-o pahn ketin katingih kumwail; kumwail ahpw pahn ale dahme e ketin nekinekidohng sapwellime aramas akan, pwe Krais, iei ih Kaun mehlel me kumwail kin papah.

\VS{25}A me kin wia sapwung kan, sohte lipilipil ihs ih, pahn pein pwukoahki sapwung me e wiahda, pwe Koht kin ketin kadeik aramas koaros duwepenehte.
\XREF{}{{\XO 3:25: }{\XT{Deud. 10.17; Ep. 6.9.}}}




\par }\Chap{4}{\PP \VerseOne{1}Kumwail soumas akan, kumwail en pwung oh pahrek ni soahng koaros me kumwail kin wiahiong noumwail lidu kan. Tamataman me kumwail pil ahneki emen soumas me ketiket nanleng.
\XREF{}{{\XO 4:1: }{\XT{Ep. 6.9.}}}


\par }{\SH Padahk kan
\par }
{\PP \VS{2}Kumwail ngidingidiong amwail kapakap, oh kumwail mwasamwasahn oh kapinga Koht ni amwail kin kapakap.

\VS{3}Oh pil ni ahnsowohte kumwail pil kapakapkin kiht, pwe Koht en ketikihong kiht ahnsou mwahu en padahkihwei sapwellime mahseno, pwe se en kalohkiseli sapwellime kupwur rir duwen Krais. Pwe ihme kahrehda I mihmihki nan imweteng.

\VS{4}Eri, kumwail kapakap pwe I en kak kawehwe ni sansal, nin duwen me konehng I en kin wia.


\par }{\PP \VS{5}Kumwail kanahieng amwail wiewia kan mwohn irail kan me seupwoson, oh isaneki doadoahngki amwail ahnsou mwahu kan.
\XREF{}{{\XO 4:5: }{\XT{Ep. 5.16.}}}

\VS{6}Amwail koasoi mwohn aramas en katapan oh kansenamwahu; oh kumwail uhdahn pahn ese duwen amwail pahn sapeng koaros ni pwung.
\XREF{}{{\XO 4:6: }{\XT{Kupw. 8.12.}}}


\par }{\SH Kaimwiseklahn Rahnmwahu kan
\par }
{\PP \VS{7}Riatail kompoak Dikikus, iangat ladu nan doadoahk en Kaun-o me inenen loalopwoat, pahn koasoiaiong kumwail soahng koaros duwen irei.
\XREF{}{{\XO 4:7: }{\XT{Wie. 20.4; 2 Tim. 4.12.}}}
\XREF{}{{\XO 4:7: }{\XT{Ep. 6.21-22.}}}

\VS{8}Ihme kahrehda I kadarkihwei rehmwail, pwe en kaparankumwailda ni eh pahn koasoiaiong kumwail duwen irat.

\VS{9}Onesimus me pahn iang, kompoakepatail oh riatail souleng me pil kin loalopwoat, iei ih me kisehmwail. Ira ahpw pahn koasoiaiong kumwail duwen soahng koaros me kin wiawi wasaht.
\XREF{}{{\XO 4:9: }{\XT{Pail. 10-12.}}}


\par }{\PP \VS{10}Aristarkus, me iang ie selidi, e pil kadarowei eh rahnmwahu ong kumwail; iangahki Mark, rien Parnapas. (Kumwail aleier koasoiepen duwen amwail pahn kasamwo Mark, ma e pahn pwarowei rehmwail.)
\XREF{}{{\XO 4:10: }{\XT{Wie. 19.29; 27.2; Pail. 24; b Wie. 12.12, 25; 13.13; 15.37-39.}}}

\VS{11}Sosua, me pil adaneki Sustus, pil kadarowohng kumwail eh rahnmwahu. Irail me silimenette sang rehn mehn Suhs me soulenglahr, ih irail me kin iang ie doadoahkohng Wehin Koht; oh irail inenen wia sawas laud ong ie.


\par }{\PP \VS{12}Rahnmwahu sang Epapras, pil emen kisehmwail, oh ladun Krais Sises. E kin ngidingidki eh kapakapkin kumwail, pekipeki pwe Koht en ketin kolokol kumwail pwe kumwail en tengeteng nan amwail pwoson, nin duwen souleng me koahieklahr oh unseklahr mehlel kei, ni peik unsek ong kupwur en Koht.
\XREF{}{{\XO 4:12: }{\XT{Kol. 1.7; Pail. 23.}}}

\VS{13}Pein ngehi kak kadehdehda duwen eh doadoahk laud kin kumwail, iangahki aramas akan nan Laodisia oh Ierapolis.

\VS{14}Luk, kompoakepatail toahkte, oh Demas, ira pil kadarowohng kumwail ara rahnmwahu.
\XREF{}{{\XO 4:14: }{\XT{2 Tim. 4.11; Pail. 24; b 2 Tim. 4.10; Pail. 24.}}}


\par }{\PP \VS{15}Kumwail kihong riatail souleng kan nan Laodisia at rahnmwahu, oh pil ong Nimpa oh pil tohn mwomwohdiso me kin pokonpene nan imwe.

\VS{16}Mwurin amwail pahn wadek kisinlikou kiset, kumwail pahn kadarowohng tohn mwomwohdisohn Laodisia pwe irail en pil iang wadek. Oh kumwail pil iang wadek kisinlikou me mwomwohdisohn Laodisia pahn kadarodohng kumwail.

\VS{17}Oh kumwail padahkihong Arkipus: “Ke uhdahn pahn kapwaiada pwaisomw doadoahk nan doadoahk en Kaun-o.”
\XREF{}{{\XO 4:17: }{\XT{Pail. 2.}}}


\par }{\PP \VS{18}Eri, sang ni mengin pehiet, I ntingihdier:
{\BK{ei rahnmwahu sang ngehi, Pohl.}} Kumwail dehr manokehla ei selmete kat!

\par }{\PP Kalahngan en Koht en ieiang kumwail.


\par }