\NormalFont\ShortTitle{2 DESELONIKA}

{\MT Nein Pohl Kisinlikou Keriau ong Mehn Deselonika

\par }{\IS Oaralap en Kisinlikou wet

\par }{\IP Salelepek duwen ketido keriapak en Krais wiewiawihte nan mwomwohdisohn Deselonika, kahrehda pingiping laud nanpwungen souleng kan.
{\BK{Nein Pohl kisinlikou keriau ong mehn Deselonika}} pidada lamalam en tohn mwomwohdiso me dene rahn en ketido sapahl en Krais leledohr. Pohl kapwungala lamalam wet ni eh koasoia me mwohn ketido keriapak en Krais suwed en aramas akan pahn ukla mehlel pahn kaweidpen mehmen me pahn adaneki “Me Suwedo,” me pahn uhwong oh pelianda Krais.

\par }{\IP Wahnpoaron Pohl inenen padahk kehlailkihong mehn Deselonika pwe re en kin dadaur tengeteng nan ar pwoson, mehnda ma re kin lelohng nan apwal oh lokolok; re en kin doadoahk duwehte ih oh ienge tohndoadoahk kan, oh re en dadaur nan ar wiewia mwahu kan.

\par }{\IOT Audepe ni Oaralap

\par }{\IO Tepin kisinlikou 1.1-2

\par }{\IO Kadeik ni ketidohn Krais 1.3-12

\par }{\IO Padahk duwen ketidohn Krais 2.1-17

\par }{\IO Peneu ong duwen mour en souleng 3.1-15

\par }{\IO Kaimwiseklahn kisinlikou 3.16-18



\par }\ChapOne{1}{\PP \VerseOne{1}Sang Pohl, Sailas, oh Timoty—Ong tohn mwomwohdisohn Deselonika, me Samatail Koht oh atail Kaun Sises Krais ketin sapwellimaniki:
\XREF{}{{\XO 1:1: }{\XT{Wie. 17.1.}}}


\par }{\PP \VS{2}Koht Sahm oh atail Kaun Sises Krais en ketikihong kumwail kalahngan oh popohl


\par }{\SH Kadeik ni Ketidohn Krais
\par }
{\PP \VS{3}Riat ko, se uhdahn pahn kapingkalahngkihong Koht ni ahnsou koaros pwehki kumwail. Me inenen konehng se en wia met, pwehki amwail pwoson eh kin kekeirda mehlel oh amwail limpoakpene nanpwungamwail eh kin wie lalaudla mehlel.

\VS{4}Iei kahrepe wet me se kin suweikin kumwail nan sapwellimen Koht mwomwohdiso kan. Se kin suweiki duwen amwail pwoson oh kanengamah nan kamakam akan koaros oh pil lokolok kan me kin lelohng kumwail.


\par }{\PP \VS{5}Ih met kadehdepen sapwellimen Koht kadeik pwung, pwehki ni imwilahn soahng pwukat kumwail pahn warohng towehla sapwellime Wehi me kumwail kin lokolongki.

\VS{6}Pwe Koht pahn ketin wia me pwung; e pahn ketin kaloke irail kan me kin kalokei kumwail,

\VS{7}oh e pil pahn ketin kamaiauda kumwail kan me kin mihmi pahn lokolok, oh pil iangahkin kiht. E pahn ketin wia met ni en Kaun Sises eh pahn ketido sang nanleng, iangahki sapwellime tohnleng manaman akan,

\VS{8}oh pil iangahki mpwulen kisiniei, pwe en kaloke irail kan me pohnsehse Koht oh irail kan me sohte kin peikiong Rongamwahu en Kaun Sises.

\VS{9}Irail pahn lokolongki kalokolok en mehla soutuk, me wehwehki re pahn tohrohreweisang mwohn silangin Kaun-o oh sang sapwellime manaman lingan,
\XREF{}{{\XO 1:9: }{\XT{Ais. 2.10.}}}

\VS{10}ni Rahn me e pahn ketido pwe sapwellime aramas akan koaros en kalinganahda, oh me pwoson akan koaros en wauneki. Eri, kumwail pil pahn iang mi nanpwungarail pwehki amwail kamehlele mahseno me se padahkihong kumwail.


\par }{\PP \VS{11}Iei kahrepe wet me se kin poaden kapakapkin kumwail. Se kin peki rehn Koht en ketin kaitarkumwailla ong ni mour me e ketin malipeikumwaildohng loale. Eri, Koht en ketikihong kumwail sapwellime manaman, pwe en kapwaiada amwail ineng en wia me mwahu oh kaunsekala amwail doadoahk en pwoson.

\VS{12}Eri, ih duwen met amwail pahn kalinganahda mwaren atail Kaun Sises, oh amwail pahn linganla reh, sang ni kalahngan en atail Koht oh atail Kaun Sises Krais.




\par }\Chap{2}{\SH Aramas Suwedo
\par }
{\PP \VerseOne{1}Eri, duwen ketidohn atail Kaun Sises Krais, oh duwen atail pahn pokonpene reh: riat ko, I peki rehmwail,
\XREF{}{{\XO 2:1: }{\XT{1 Des. 4.15-17.}}}

\VS{2}kumwail dehr mwadang sawehwehda nan amwail madamadau de kedirepwkihda koasoi kan me dene Rahnen Kaun-o leledohr. Mweinele mie me salelepekda oh kihkihong me kiht me wia koasoi wet nan at kokohp de padahk, de koasoia soahng wet nan nait kisinlikou.

\VS{3}Kumwail dehr mweidohng emen en pitihkin kumwail soangen lokaia pwukat. Pwehki Rahno sohte pahn kohdo lao kaimwiseklahn Uhpene koaros pahn wiawi oh Aramas Suwedo pahn pwarodo, me pahn pekaserlahng nan ehl.

\VS{4}E pahn pelianda mehkoaros me aramas kin pwongih, oh mehkoaros me aramas kin wiahki me sarawi. E pahn kasapwiladahng pein ih pohn mehkoaros, oh e pil pahn pedolong nan tehnpas en Koht oh mwohndi, kosekose me ih Koht.
\XREF{}{{\XO 2:4: }{\XT{Dan. 11.36; Esek. 28.2.}}}


\par }{\PP \VS{5}Ia duwe, kumwail sohte tamanda ni ei kin mihmi rehmwail, duwen ei padahkihongkumwailehr mepwukat koaros?

\VS{6}Ahpw mie mehkot me kin keremwpwahla soahng wet en wiawi met, oh kumwail eseier dahkot mwo. Eri, ni ahnsawi, Aramas Suwedo pahn pwarodo.

\VS{7}Ahpw eh Suwed Riro kin wie doadoahk ahnsou wet, a me pahn wiawio sohte pahn pwarada lao me kolokolo pahn kemwekidsang.

\VS{8}Eri, iei ahnsou me Aramas Suwedo pahn pwarodo, oh Kaun Sises pahn ketin kemehkihla angin silangi, oh kamwmwomwkihla sapwellime roson ni eh pahn ketido.
\XREF{}{{\XO 2:8: }{\XT{Ais. 11.4.}}}

\VS{9}Aramas Suwedo pahn pwarkihdo manaman en Sehdan oh wiahda soangen manaman koaros oh pil kilel likamw oh kapwuriamwei kei.
\XREF{}{{\XO 2:9: }{\XT{Mad. 24.24.}}}

\VS{10}Oh e pahn pitiheki soangen widing koaros irail kan me pahn lekdekla. Re pahn lekdekla pwehki ar sohte kasamwo oh poakohng me mehlelo pwe re en kak mourkihla.

\VS{11}Pwehki met, Koht ketin poaronehdo manaman en sapwung pwe en doadoahk loalarail pwe re en kamehlele me likamw.

\VS{12}Eri, iei imwilahn met: irail koaros me sohte kamehlele me mehlelo, ahpw kin perenki dihp, re pahn lekdekla.


\par }{\SH Kumwail Pilipildahng Mour Soutuk
\par }
{\PP \VS{13}Riat ko, se uhdahn pahn kapingkalahngankihong Koht ni ahnsou koaros pwehki kumwail me Kaun-o kin ketin loalloale. Pwe Koht ketin pilkumwailda pwe kumwail en wiahla mesenih me pahn mourkihla manaman en Ngehn Sarawi, oh pwehki amwail pwoson me mehlelo, pwe pein ih en sapwellimanikin kumwail.

\VS{14}Eri, Koht ketin malipeikumwaildohng nan kalahngan wet pwehki Rongamwahu me se padahkihongkumwailehr. E pil ketin malipeikumwaildo pwe kumwail en tungoalenki pwaisamwail nan lingaling en atail Kaun Sises Krais.

\VS{15}Eri, riat ko, kumwail kehlail oh tengeteng ong me mehlel ko me se padahkihongkumwailehr nan at padahk kan oh pil nan nait kisinlikou kan.


\par }{\PP \VS{16}Pein atail Kaun Sises Krais, oh Koht Samatail, me kin ketin loalloalei kitail, oh pwehki sapwellime kalahngan e ketikidohng kitail roson soutuk oh koapworopwor kehlail,

\VS{17}en ketin audehkihda mohngiongimwail sapwellime roson, oh en ketin kakehlaikumwailda pwe kumwail en kak wia oh koasoia mehkoaros me mwahu.




\par }\Chap{3}{\SH Kapakapkin Kiht
\par }
{\PP \VerseOne{1}Eri, riat ko, kumwail kapakapkin kiht, pwe mahsen en Kaun-o en wonlahte mwowe oh mwadang lohkseli oh ale kaping, nin duwen me wiawiher nanpwungamwail.

\VS{2}Kumwail pil kapakapkin kiht pwe Koht en ketin kapitkitasang ni me suwed oh pil sang aramas suwed kan. Pwe kaidehn aramas koaros kin kamehlele mahseno.


\par }{\PP \VS{3}Ahpw Kaun-o me ketin loalopwoat. E pahn ketin kakehlaka oh nekinekidkumwailsang Aramas Suwedo.

\VS{4}Eri, Kaun-o kin kupwurehda pwe se en koapworopworkin kumwail; se koapworopworki me kumwail kin wiewia, oh pil pahn nantihong wiewia mehkan me se kin padahkihong kumwail.


\par }{\PP \VS{5}Kaun-o en ketin kaweid mohngiongimwail pwe kumwail en poakohng Koht oh nantihong alehdi kanengamah ong apwal me Krais kin ketikihong kitail.


\par }{\SH Pwukoa ong Doadoahk
\par }
{\PP \VS{6}Riat ko, ni mwaren atail Kaun Sises Krais se padahkiwohng kumwail en kalekeikumwailsang souleng kan me mouren pohnkahke, me sohte kin idawehn peneu kan me se kin panawihekin irail.

\VS{7}Pein kumwail ese mwahu dahme kumwail uhdahn pahn kin wia pwe kumwail en alasang kiht. Eri, se sohte kin mwomwohd mwahl ni at mihmi rehmwail.

\VS{8}Se sohte kin ale mehkot sang rehn emen ni at sohte kin pwain. Ahpw se wiahier doadoahk laud ni rahn oh nipwong pwe se en dehr kedirapwa emen kumwail.

\VS{9}Se kin wia met, kaidehn pwehki sohte at pwungen ale sawas sang rehmwail, ahpw pwe kumwail en kahlemengih kiht.

\VS{10}Ni at mihmi rehmwail se kin ndaiong kumwail, “Mehmen me sohte men doadoahk, a en dehr iang tungoal.”


\par }{\PP \VS{11}Se koasoia met pwehki at rong me dene mie aramas ekei nanpwungamwail me kin mwomwohd mwahl, me sohte kin wia mehkot, ahpw kin kedirepwe en aramas teikan ar doadoahk.

\VS{12}Eri, ni mwaren atail Kaun Sises Krais se koasoanediong aramas pwukat oh koangngoangehkin irail: re en weweidki mour pwung oh doadoahk pwe re en kak pein koadoakihada ar mour.


\par }{\PP \VS{13}A kumwail, riat ko, kumwail dehr pwangahki wiewia mwahu.

\VS{14}Mwein mie rehmwail me sohte pahn peikiong kosonned wet me se kadarowohng kumwail nan nait kisinlikou kiset. Eri, ma mie, a kumwail kilelehdi, oh dehr miniminiong, pwe en namenekla.

\VS{15}Kumwail dehr wiahki amwail imwintihti, ahpw kumwail panawih nin duwen riamwail souleng.


\par }{\SH Imwilahn Mahsen kan
\par }
{\PP \VS{16}Pein Kaun-o, me iei pwarer en atail popohl, en ketikihong kumwail popohl ahnsou koaros oh ni soahng koaros. Kaun-o en ketiket rehmwail koaros.


\par }{\PP \VS{17}Sang ni pein mengin pehiet me I ntingihedi met:
{\BK{Rahnmwahu wet sang Pohl.}} Iei duwen ei kin sainih mengin pehien met.


\par }{\PP \VS{18}Kalahngan en atail Kaun Sises Krais en ieiang kumwail koaros.


\par }