\NormalFont\ShortTitle{OSEIA}

{\MT Pwuhken OSEIA

\par }{\IS Oaralap en Pwuhk wet

\par }{\IP Soukohp Oseia wia eh kapahrek kan ni wehin paliepeng en Israel, mwurin soukohp Eimwos, oh erein ahnsou apwal mwohn ohlahn Sameria ni pahr 721 mwohn Krais. E kin pwunodki kowahlap en aramas akan ar kin pwongih dikediek en eni kan oh ar soaloalopwoatohng Koht. Oseia karasahda mwahu en aramas akan ar soaloalopwoatohng Koht sang ni duwen eh pwoud eh soaloalopwoatohng oh kesehla ih. Nin duwen eh pwoud, Komer, eh soaloalopwoatohng, ih duwen sapwellimen Koht aramas akan ar kesehla Kaun-o. Pwehki met, kadeik pahn lelohng Israel. Ahpw ni imwilah, sapwellimen Koht limpoak ong sapwellime kan pahn pweidahte, oh e pahn ketin kasapahldo wehio reh, oh ketin onehda sapahl nanpwungara. Eri, mahsen en limpoak wet kamwakidada nan kapehd en aramas: “Israel, ia duwen ei pahn kak keseiukala? Ia duwen ei pahn kak likidmelieiukala? Mohngiongi sohte kak wia met! Ei limpoakohng uhk me nohn laud” (11.8).

\par }{\IOT Audepe ni Oaralap

\par }{\IO Duwen en Oseia eh pwopwoud oh eh peneinei 1.1—3.5

\par }{\IO Mahsen me uhwong Israel 4.1—13.16

\par }{\IO Mahsen en wiliakapwala oh inou 14.1-9



\par }\ChapOne{1}{\PP \VerseOne{1}Iet mahsen me KAUN-O ketikihong Oseia, nein Peeri, ni ahnsou me Usaia, Sodam, Ahas, oh Esekaia wia nanmwarkien Suda, oh Seropoham, nein Sehoas wia nanmwarkien Israel.\XREF{}{{\XO 1:1: }{\XT{2 Nan. 15.1-7;2 Kron. 26.1-23; b 2 Nan. 15.32-38; 2 Kron. 27.1-8; c 2 Nan. 16.1-20; 2 Kron. 28.1-27; d 2 Nan. 18.1—20.21; 2 Kron. 29.1—32.33; e 2 Nan. 14.23-29.}}}


\par }{\SH En Oseia eh Werek oh nah Seri kan
\par }
{\PP \VS{2}Ni ahnsou me KAUN-O tepin mahseniong Oseia, pwehn patohwanohng mehn Israel kan, e mahsanihong Oseia, “Kohwei oh pwoudikihda emen lihen. Omw pwoud sohte pahn loalopwoatohng uhk, oh noumw seri kan pahn suwed duwehte liho. Duwehte nei aramas akan ar keseielahr oh solahr loalopwoatohng ie.”


\par }{\PP \VS{3}Oseia eri pwoudikihda Komer, nein Diplaim. Liho eri liseianda oh naitikihada pwutak emen.

\VS{4}KAUN-O eri mahsanihong Oseia, “Kihong ede ‘Sesreel,’ pwehki eh sohte pahn werei mwohn ei pahn kaloke nanmwarkien Israel pwehki dipen kamaramas akan me seme kahlap Sehu wiadahr nan Sesreel.\FTNT{a}{{\FR 1:4: }{\FK{SESREEL:
}}{\FT{Iei wasa me Sehu kemehla ie nanmwarkien Israel oh sapwellime peneinei koaros, pwe pein ih oh nah seri kan en wiahla nanmwarkien Israel (tehk 2 Nan. 9-10).}}} I pahn katokihedi mwehin nanmwarkien kadaudok en Sehu kan pohn Israel.
\XREF{}{{\XO 1:4: }{\XT{2 Nan. 10.11.}}}

\VS{5}Oh ni ahnsowo, I pahn kauwehla kehlail en sounpei en Israel nan Wahun Sesreel.”


\par }{\PP \VS{6}Komer ahpw pwurehng liseianda oh naitikihada serepein men. KAUN-O eri mahsanihong Oseia, “Kihong eden serepein en ‘Sempoak,’ pwe I solahr pahn poakohng de mahkohng aramas en Israel.

\VS{7}Ahpw I pahn kasalehiong ei limpoak mehn Suda kan. Ngehi, KAUN-O, ar Koht, pahn doareirailla, ahpw kaidehn sang ni mahwen, de kedlahs, de kesik ketieu, de oahs akan oh soundakepe kan.”


\par }{\PP \VS{8}Mwurin nah serepeino eh mweisangehr dihdi, Komer ahpw pwurehng liseianda oh naitikihada pil emen pwutak.

\VS{9}KAUN-O ahpw mahsanihong Oseia, “Kihong ede ‘Kaidehk-Nei-Aramas,’ pwehki mehn Israel kan kaidehk nei aramas oh kaidehk ar Koht ngehi.”


\par }{\SH Israel pahn Onohnda Sapahl
\par }
{\PP \VS{10}Mehn Israel kan pahn rasehng pihken ni oaroahr, ngedersang uwen me kak wadawad de sosohng. Eri met, Koht mahsanihong irail, “Kaidehk kumwail nei aramas,” ahpw ahnsou ehu kohkohdo me e pahn mahsanihong irail, “Kumwail serien Koht ieias!”\XREF{}{{\XO 1:10: }{\XT{Rom 9.26.}}}

\VS{11}Mehn Suda oh Israel ahpw pahn pwurehng wiahla ehu. Irail pahn pilada kaun tehmen ong pein irail, oh re pahn pwurehng keirda oh paiamwahula nan sapwarailo. Ei, rahnen Sesreel\FTNT{b}{{\FR 1:11: }{\FK{SESREEL:
}}{\FT{Ahd wet ni mahsen en Ipru wehwehki “Koht ketin kamwarak” oh e kahrehiong irail mahso en lemeleme duwen ar pahn kekeirda oh kepwehpwehla.}}} pahn wia rahn lapalap ehu!




\par }\Chap{2}{\MM \VerseOne{1}Eri, kihong eden iengomwail mehn Israel kan “Sapwellimen Koht Aramas” oh “Me Kaun-o ketin Poakohng.”


\par }{\SH Soaloalopwoat en Komer—Soaloalopwoat en Israel
\par }
{\PP \VS{2}Samwa ko, wia pekipek ngidingid ong amwail nohno—mehnda ma e solahr wia ei pwoud, de I pil solahr wia eh pwoud. Peki reh ni ngidingid en pwilikihdi eh kamwahl oh nenek.

\VS{3}Ma e sohte pahn pwilikihdi, I pahn kakilisawihada duwehte rahn me e ipwidi. I pahn wiahiong en duwehla sapwtehn oh sahpw madekeng ehu, oh e pahn mehkihla eh men nimpil.

\VS{4-5}I sohte pahn mahkohng nah seri kan; iei irail serien lihen netiki paliwere men me soh namenek. Pein liho koasoia, “I pahn pwakihewei ei kerir kan—re kin kihong ie kisin mwenge oh pihl, likou wunen sihpw oh likou linen, lehn olip oh wain.”


\par }{\PP \VS{6}Eri, I pahn kelehkipene kehl tekatek ehu. I pahn kapilkipene kehl ehu, pwe en sohte kak pwediei.

\VS{7}E pahn song pwakihseli eh kerir kan, ahpw e sohte pahn kak lellahng rehrail. E pahn rapahkin irail, ahpw e sohte pahn diar. Eri, e pahn koasoia, “I pahn pwuralahng rehn uhdahn ei pwoudo, pwe ni ei kin mihmi reho mwahusang met.”


\par }{\PP \VS{8}Liho sohte kin pohnese me ngehi me kihong mwenge, wain, lehn olip, iangahki kohl oh silper me e wiahkihla mehn pwongih Paal.
\FTNT{c}{{\FR 2:8: }{\FK{PAAL:
}}{\FT{Met iei mwaren koht emen en mehn Kenan, me re kin wiahki koht en kaparapar emen.}}}

\VS{9}Eri, ni ahnsoun rahk I pahn kapwurehsang mwenge oh wain me I kihongehr, oh I pil pahn kapwurehsang likou wunen sihpw oh likou linen kan me I kihongehr pwe en wiahkihda eh likou.

\VS{10}I pahn kakilisawihada mwohn mesen eh kerir kan, oh sohte me pahn kak doarehla sang pahn ei manaman.

\VS{11}I pahn irehdi eh peren mwahl akan—eh kamadipw en pahr akan, oh rahn lapalap en sounpwong kan, oh soangen kaperen kan me e kin wia ni rahnen Sapad koaros, iangahki eh pokon en tiahk en kaudok likamw akan.

\VS{12}I pahn kauwehla eh mwetin wain kan oh pil eh tuhke pik kan, me e koasoia me eh kerir kan me mwarkihong pwehki eh kin papah irail. I pahn wiahiong eh mwetin wain kan oh tuhke lingan akan en wiahla nanwel; eri, mahn lawalo kan pahn kamwomwirailla.

\VS{13}I pahn kaloke pwehki ahnsou kan me e kin manokeiehla, ni eh isik warpwohmwahu ong Paal oh kapwatahkihda paliwere kisin takai kesempwal akan pwe en pwakihala eh kerir kan. KAUN-O me mahmahsen.


\par }{\SH Kupwurlimpoak en KAUN-O ong Sapwellime Aramas akan
\par }
{\PP \VS{14}Eri, I pahn kapwurelahng liho nan sapwtehn. Ih wasao me I pahn pwurehng kalowehkihda ei koasoien limpoak.

\VS{15}I pahn kapwurehiong mwetin wain akan me e ahneki mahs oh wiahkihla Wahun Kahpwal wenihmwen koapworopwor ehu. E pahn rong ie wasao duwehte me e kin wia ni eh pwulopwul, ni ahnsou me e kohsang Isip.\XREF{}{{\XO 2:15: }{\XT{Sos. 7.24-26.}}}

\VS{16}Ih eri pahn pwurehng ekerkin ie eh pwoud—e solahr pahn pwurehng ekerkin ie eh Paal.\FTNT{d}{{\FR 2:16: }{\FK{PAAL:
}}{\FT{Iei mwaren koht en mehn liki men me wehwehki “Kaun”; e pil wehwehki “ohl pwopwoud.”}}}

\VS{17}I sohte pahn pwurehng mweidohng en nda eden Paal kohkohlahte.


\par }{\PP \VS{18}Eri, ni ahnsowo I pahn wiahda inou ehu ong mahn lawalo oh menpihr kan, pwe re en dehr kahpwalihala nei aramas akan. I pahn kasohrehsang tehtehn mahwen koaros nan wehiet—kedlahs oh kesik ketieu koaros—oh mweidohng nei aramas akan re en momour ni popohl oh onepek mwahu.


\par }{\BB \par }
{\Q \VS{19}Israel, I pahn wiahkinuhkala ei pwoud;

\par }{\QB I pahn mehlel oh loalopwoat;

\par }{\QB I pahn kasalehiong uhk limpoak poatopoat oh kupwurkalahngan

\par }{\QB oh wiahkinuhkala nei kohkohlahte.


\par }{\Q \VS{20}I pahn kapwaiada ei inou oh wiahkinuhkala nei,

\par }{\QB ke ahpw pahn esehla me ngehi KAUN-O.


\par }{\Q \VS{21-22}Ni ahnsowo I pahn sapeng kapakap akan en nei aramas Israel.\FTNT{e}{{\FR 2:21-22: }{\FK{ISRAEL:
}}{\FT{Nan pwuhk me kawehwehsang ni mahsen en Ipru me Israel iei pil Sesreel (tehk 14.1,11).}}}

\par }{\QB I pahn kamwerehdi keteu pohn sampah,

\par }{\QB oh sampah ahpw pahn kapwarehda wahnsahpw, wahn wain, oh olip kan.


\par }{\Q \VS{23}I pahn kauwada nei aramas akan nan sahpwo oh kapaiairailda.

\par }{\Q I pahn poakohng irail kan me adaneki “Sempoak,”

\par }{\QB oh irail kan me adaneki “Kaidehk-Nei-Aramas”

\par }{\QB I pahn mahsanih, “Kumwail me nei aramas,”

\par }{\QB oh re pahn sapengki, “Komwi me at Koht.”\XREF{}{{\XO 2:23: }{\XT{Rom 9.25; 1 Pit. 2.10.}}}




\par }\Chap{3}{\SH Oseia oh Lih Soaloalopwoat men
\par }
{\PP \VerseOne{1}KAUN-O ketin mahsanihong ie, “Kohwei oh kasalehiong omw limpoak ong lih emen me wiewia dipen kamwahl ong eh kerir. Ke pahn poakohng duwehte ei wie poakepoakehte mehn Israel kan, mehndahte ar sohpeiongehr koht teikan oh mwahuki meirongkihong dikedik en eni kan wahn wain madekeng.”\FTNT{f}{{\FR 3:1: }{\FK{WAHN WAIN MADEKENG:
}}{\FT{Mehn liki kan kin meirongkihong ar koht akan wahn wain madekeng, oh re kamehlele me koht pwukat pahn kihong irail wahnsahpw ngeder.}}}


\par }{\PP \VS{2}Ngehi eri pwainkihda liho mwohni silper eisek limau oh edin parli isuh.

\VS{3}I ahpw padahkihong me e pahn mihmi awiawih ie ahnsou reirei oh sohte netiki paliwere de kamwahl; oh erein ahnsowo I pahn awiawih.

\VS{4}Eri, met wehwehki me ahnsou reirei mehn Israel kan pahn momour ni sohte ar nanmwarki de sounkaweid, ni sohte wia meirong de pwongih uhr takai sarawi kan, sohte dikedik en eni de sansal akan mehn kosetipw.

\VS{5}Ahpw ahnsou ehu pahn kohdo me mehn Israel kan pahn pwurehng sohpeiong KAUN-O, ar Koht oh ong kadaudok en Depit, ar nanmwarki. Re ahpw pahn lemmwikihla KAUN-O oh ale sapwellime kisakis mwahu kan.




\par }\Chap{4}{\SH Sapwellimen KAUN-O Iren Kopwung ong Israel
\par }
{\PP \VerseOne{1}Mie sapwellimen KAUN-O iren kopwung ong aramas akan me kin koukousoan nan sahpw wet. Rong, Israel, rong dahme e mahsanih: “Sohte loalopwoat oh limpoak nan sahpw wet, oh re sohte pohnese me ngehi Koht.

\VS{2}Aramas akan kin wiahda inou oh kauwehla; re kin lokaia likamw, kamaramas, pirap, oh kin kamwahl. Ar wiewia suwed kan laudlahr, oh re kin kalap kemehla aramas.

\VS{3}Eri, met pahn kahrehda sahpw wet eh pahn madekengda, oh soahng koaros me kin momour loale pahn mehla. Mahn oh menpihr koaros, oh pil mwahmw akan, pahn mehla.”


\par }{\SH Sapwellimen KAUN-O Iren Kopwung ong Samworo kan
\par }
{\PP \VS{4}KAUN-O ahpw mahsanih, “Kumwail dehr kedipa de lipwoare aramas akan, pwe ei nsensuwed kin uhwong kumwail samworo kan.

\VS{5}Amwail doadoahk nin rahn oh nipwong sohte katepe, pil duwehte doadoahk en soukohp akan. Eri, I pahn kauwehla inamwail Israel.

\VS{6}Nei aramas akan pahn melahr pwehki ar pohnsehseielahr. Kumwail samworo kan sohte men pohnese ie oh soikala ei padahk. Ihme kahrehda ei soaingkumwailla oh sohte pohnese noumwail pwutak kan pwe re dehr wiahla nei samworo.


\par }{\PP \VS{7}“Uwen tohtohlahn kumwail samworo kan, iei pil uwen tohtohlahn amwail kin wia dihp ong ie. I pahn wekidohng waupamwail en wiahla mehn kanamenekpamwail.

\VS{8}Kumwail kin kepwehpwehkihla dipen nei aramas akan, oh kin painohng irail en kalaudehla diparail kan.

\VS{9}Eri, kalokolok me konehng aramas pwukat pil pahn lelohng kumwail. I pahn kalokei kumwail oh dupukohng kumwail suwed akan me kumwail kin wia.

\VS{10}Ni amwail pahn kang pweisamwail sang ni meirong kan, kumwail sohte pahn medkihla. Kumwail pahn pwongih koht en kaparapar akan, ahpw kumwail sohte pahn neitik, pwehki amwail sohpeisang ie pwe kumwail en idawehn koht teikan.”


\par }{\SH KAUN-O ketin Keriahla Kaudok en me Rotorot akan
\par }
{\PP \VS{11}KAUN-O eri mahsanih, “Wain, me kapw oh mering kasalongelahr pepehm mwahu en nei aramas akan!

\VS{12}Re kin peki kisin lepin tuhke kis en kasalehiong irail kaudiahl akan! Kisin lepin tuhke kis kin kasalehiong irail dahme re men ese! Re keseielahr. Re duwehte lih emen me kin wiahla lihen netiki paliwere; re pangalahr pein irail ong koht teikan.

\VS{13}Re kin wia meirong wasa sarawi kan pohn kumwen nahna kan, oh pohn dohl akan re kin isik warpwohmwahu pahn tuhke reirei oh losolos akan, pwehki mweteh eh inenen kansenamwahu!

\par }{\PP “Ni imwilah, noumwail serepein kan kin wiahla lihen netiki paliwere, oh en noumwail pwutak kan ar pwoud kan kin wiahda dipen kamwahl.

\VS{14}Ahpw I sohte pahn kaloke irail pwehki mepwukat, pwehki pein kumwail pil kin iang lihen netiki paliwere kan en tehnpas sarawio,\FTNT{g}{{\FR 4:14: }{\FK{TEHNPAS SARAWIO:
}}{\FT{Soangen lih pwukat kin mi nan tehnpas sarawi en mehn Kenan kan, wasa me re kin pwongih ie koht en kaparapar kan. Re kamehlele ma re wia nsenen pwopwoud ong lih pwukat pahn kahrehda ar mwaht akan pahn kaselel oh re pahn naineki mahn tohto.}}} oh iang irail wia meirong en me rotorot akan. Nin duwen me lepin padahk audapano koasoia, ‘Aramas me sohte arail mehn pepehm pahn ohla.’


\par }{\PP \VS{15}“Mehnda ma kumwail mehn Israel kan sohte kin loalopwoatohng ie, a Suda en dehr iang dipaneki soangen dihp wet. Dehr iang kaudok nan Kilkal de Pedapen,\FTNT{h}{{\FR 4:15: }{\FK{PEDAPEN:
}}{\FT{Ahd wet wehwehki “imwen me suwed” de “imwen pwongih dikedik en eni” oh nan ire tikitik wet Pedapen iei pil Pedel, ahd ehu me wehwehki “tehnpas en Koht.” Pil tehk 10.8.}}} de wiahda inou wasao ni mwaren Koht ieias.

\VS{16}Mehn Israel kan keptakailahr duwehte ahs akan. Eri, ia duwen ei pahn kamwenge duwehte sihmpwul kan nan mohs akan?

\VS{17}Mehn Israel kan milahr pahn manaman en dikedik en eni kan. Re en wia nsenarail.

\VS{18}Mwurin ar kin sakaukihla wain, re kin nsenamwahukihla wiewia tiahk en netiki paliwararail, re kin men ale saroh sang ale wahu.

\VS{19}Re pahn ipirekla duwehte kisinieng, oh re pahn namenengkihla ar meirong en me rotorot akan.




\par }\Chap{5}{\PP \VerseOne{1}“Kumwail samworo kan, kumwail rong! Kumwail mehn Israel kan, kumwail rong kanahieng! Kumwail kisehn nanmwarki kan, kumwail pil iang rong! Kumwail kin pweisanki kapwung meteikan— eri, kapwungpamwail pahn wiawi! Kumwail wialahr lidip ehu nan Mispa, uhk ehu me kohdiong pohn Nahna Tapor,

\VS{2}pwoahr loal ehu nan kahnimw Akasia, oh I pahn kaloke kumwail koaros.

\VS{3}I wehwehki ia mwomwen Israel—e sohte kak ruksang ie. E solahr loalopwoatohng ie, oh nah aramas akan solahr konehng re en kaudokiong ie.”


\par }{\SH Oseia Kehkehlingki Suwed en Pwongih Dikedik en Eni
\par }
{\PP \VS{4}Dihp me aramas akan wiadahr kahrehda arail solahr pwurodohng rehn arail Koht. Pwongih dikedik en eni katengeiraillahr, oh re sohte kin pohnese KAUN-O.

\VS{5}Pohnmwahsohn Israel wia mehn kadeikparail. Diparail kan kahrehiong ar dipekelekel oh pwupwudi; oh mehn Suda kan kin iang irail pwupwudi.

\VS{6}Re kin ale neirail sihpw oh kou kan wiahki arail mehn meirong ong KAUN-O, ahpw met sohte pahn katepe. Re sohte pahn kak diarada KAUN-O, pwe e ketin likidmelieiraillahr.

\VS{7}Re solahr loalopwoatohng KAUN-O; neirail seri kan solahr wia sapwellime. Eri met, sapwarail akan pahn mwadangete mwomwla.


\par }{\SH Mahwen Nanpwungen Suda oh Israel
\par }
{\PP \VS{8}Kumwail peuk sowi nan Kipea! Pakairpen keper en wiawi nan Rama! Wia weriwer en mahwen nan Pedapen!\FTNT{i}{{\FR 5:8: }{\FT{Tehk 4-15.}}} Kumwail ohl en Pensamin kan, kumwail wenewohng nan mahwen!

\VS{9}Rahnen kalokoloko samwodohr, oh Israel pahn ohla. Kumwail mehn Israel kan, kumwail en ese me met uhdahn pahn pweida.


\par }{\PP \VS{10}KAUN-O eri mahsanih, “I engieng pwehki kaunen Suda kan ar mahweniong Israel oh pirapahsang sapwe. Eri, I pahn kamwerediong pohrail kalokolok rasehng lapake ehu.

\VS{11}Israel milahr nan apwal. E luhsangehr sahpw akan me uhdahn doakedoake en sapweniki, pwehki eh ngidingidki en repen sawas rehn irail kan me sohte kak sewese.

\VS{12}Eri, I pahn ketikihdo mwomwla pohn Israel oh ong aramas akan en Suda.


\par }{\PP \VS{13}“Ni ahnsou me Israel kilangehr uwen soumwahu me e ahneki, oh ahnsou me Suda kilangehr pein eh ohla kan, Israel ahpw kohla Asiria pwehn peki sawas rehn nanmwarki lapalapo, ahpw e sohte kak kamwahwihirailla de kamowehdi ar ohla kan.

\VS{14}I pahn mahweniong mehn Israel oh Suda, rasehng laion emen. Pein ngehi pahn kapisetikihirailpeseng oh keseirailla. Ni ei pahn wurahdekirailla, sohte emen pahn kak doareirailla.


\par }{\PP \VS{15}“I pahn kesehla nei aramas akan lao arail lokolok pahn itar pwainla diparail kan oh pahn pwurodo rapahkin ie. Pwehki arail lokolok, ele re pahn song rapahkin ie.”




\par }\Chap{6}{\SH En Aramas akan Wiliakapwala Likamw
\par }
{\PP \VerseOne{1}Aramas akan ahpw koasoia, “Kitail pwuralahng rehn KAUN-O. E ketin kauweikitaillahr, ahpw ni mehlel, e pahn kamwahwihkitailla. E ketikihongkitailehr lipwen ohla kei, ahpw e pahn kidimpene atail ohla kan, kaidehn?

\VS{2}Mwurin rahn riau de siluh e pahn kakehleikitailda. Eri, kitail ahpw pahn momour mwohn silangi.

\VS{3}Kitail en song en wehwehki KAUN-O. E pahn ketido rehtail. Met me mehlel, rasehng duwen mehlel en dakadahn ketipin nimenseng koaros, rasehng duwen mehlel en keteu eh kin kalamwurih sampah.”


\par }{\PP \VS{4}Ahpw KAUN-O mahsanih, “Israel oh Suda, dahme I en wiahiong kumwa? Amwa limpoakohng ie me mwadang en sohrala, rasehng toaik en nimenseng; pil rasehng pwoaik, me kin mwadang sohrala nimenseng kan.

\VS{5}Ihme kahrehda ei kadarowohng kumwail nei soukohp kan me pahn kasalehiong kumwail ei mahsen en kopwung oh mahsen en kau. Dahme I anahne sang rehmwail me sansal oh dehde:

\VS{6}I anahne amwail limpoak poatopoat, kaidehn amwail meirong en mahn akan. I anahne nei aramas akan en wehwehkin ie sang ar pahn wiahiong ie meirong isihs kan.\XREF{}{{\XO 6:6: }{\XT{Mad. 9.13; 12.7.}}}


\par }{\PP \VS{7}“Ahpw mwadangete mwurin ar pedolong nan sahpwo nan Adam, re kauwehla inou me I wiahiong irail.

\VS{8}Kilead iei kahnimw ehu me diren aramas suwed oh sounkam aramas mi loale.

\VS{9}Samworo kan rasehng pwihnen pirap ehu me kin rukuruk awiawih aramas pwe re en poar powe. Re pil kin kemehla aramas nanial en kolahng wasa sarawien Sekem. Oh re kin wia soahng suwed ni ar nsenki!

\VS{10}I mahsaniher soahng suwed ehu nan Israel: nei aramas akan kasaminelahr pein irail ni ar kin pwongih dikedik en eni kan.


\par }{\PP \VS{11}“A duwen kumwail mehn Suda kan, I pil kileledier ahnsou me I pahn kalokei kumwail pwehki amwail wiewia suwed kan.




\par }\Chap{7}{\PP \VerseOne{1}“Ahnsou koaros me I kin kupwurehda I en kamwahwihala nei aramas en Israel kan oh pwurehng kapaiairailda, ihte me I kin mahsanih duwen arail suwed oh arail wiewia suwed kan. Ekeite kin widiwidinge ekei; re kin wehdpeseng ihmw kan oh pedolong pirap loale; re kin pirapa aramas akan nanial akan.

\VS{2}Re soh mwahn kin medemedewe me I pahn kupwukupwurehte suwed pwukat koaros; ahpw diparail kan kapilirailpenehr, oh I sohte kak en sohte mahsanih irail.”


\par }{\SH Koasoandi Suwed nan Tehnpesen Nanmwarki
\par }
{\PP \VS{3}KAUN-O ketin mahsanih, “Aramas akan kin pitiheki nanmwarkio oh sapwellime lapalap akan ar koasoandi suwed kan.

\VS{4}Irail koaros sounpangala aramas oh soaloalopwoat. Ar kailok kin lullul rasehng kisiniei nan uhmw, me sounumwun pilawa sohte kin arihpeseng lao re pahn kihdiong pilawa loale.

\VS{5}Ni rahnen kamadipw en wahu ong nanmwarki re kin kasakawihkihla nanmwarki oh sapwellime lapalap akan wain oh kahrehiong ar kin mwomwen pweipweila.

\VS{6}Ei, re kin okohngki ar koasoandi suwed kan rasehng kisiniei. Pwohng ehu pwon ar lingeringer kin wie okohk, oh nimenseng e ahpw kin lulpeseng.


\par }{\PP \VS{7}“Nan karakar en ar lingeringer re kin kemehla ar kaun akan. Ar nanmwarki kan kin kamakamala emen mwurin emen, ahpw sohte emen me kin wia kapakap en peki sawas rehi.”


\par }{\SH Israel oh Wehi kan
\par }
{\PP \VS{8}KAUN-O ketin mahsanih, “Mehn Israel rasehng lopwon en pilawa me apalihte umwda. Re kin koapworopworki wehi kan me kapilirailpene

\VS{9}ahpw sasairki me koapworopworki mehn liki kin pirapahsang ar kehl. Arail rahn akan wadawadedier, ahpw re sohte mwahn ese.

\VS{10}Aklapalap en mehn Israel wie weriwer uhwong irail. Mehndahte mehkoaros me wiawiher, re sohte mwahn pwurodo rehi, KAUN-O, ar Koht.

\VS{11}Israel kin likilikepipseli rasehng mwuroi pweipwei men; keieu nah aramas akan peki sawas sang Isip, oh mwuhr re tangalahng Asiria!

\VS{12}Ahpw I pahn kihpeseng ei uhk oh saikiraildi rasehng menpihr ni ar kin pipihr kohwei. I pahn kalokehkin irail ar wiewia suwed kan.


\par }{\PP \VS{13}“Meid suwediong irail! Re keseielahr oh kahngohdiong ie. Re pahn kamwomwmwomwla. I men komourirailla, ahpw ar pwongih ie me likamw.

\VS{14}Re sohte kin kapakapohng ie sang nan kapehdirail, ahpw re kin pwupwudiong nanpwel oh weriwer duwehte me rotorot akan kin wia. Ni ar kin kapakapki wahnsahpw oh wain, re kin kalipwelipwehda kilirail kan duwehte me rotorot akan. Ia uwen ar kahngohdi!

\VS{15}Mehndahte eh ngehi me apwalihirailda oh ketikihong ar kehlail, ahpw re kin wia ar koasoandi suwed en uhwong ie.

\VS{16}Re usehlahte ar sohpeisang ie oh sohpeiong koht men me sohte eh manaman. Re duwehte arep pirek me sohte me kak koapworopworki me e kak kasikihedi mehkot. Pwehki ar kaun akan ar kin koasoi en aklapalap, re pahn mehkihla kedlahs, oh mehn Isip kan pahn kouruhrkin irail.”




\par }\Chap{8}{\SH KAUN-O Kadeikada Israel pwehki Tiahk en Pwongih Dikedik en Eni
\par }
{\PP \VerseOne{1}KAUN-O ketin mahsanih, “Kumwail peuk sowi! Imwintihti kan pipihrdohng nan sapweiet rasehng ikel kan! Nei aramas akan kauwelahr inou me I wiahiongirailehr oh kahngohdiong ei padahk kan.

\VS{2}Mehndahte ar wiahkin ie ar Koht oh kin nda me nei aramas irail oh me dene re ese ie,

\VS{3}re keselahr dahme pwung. Pwehki met ar imwintihti kan pahn pwakihirail.


\par }{\PP \VS{4}“Nei aramas akan kin pilada ar nanmwarki, ahpw pein irail me kin pilada. Re kin kasapwilada kaun akan, ahpw kaidehn ngehi me kamanahla. Re kin ale neirail kohl oh silper oh wiahkihda dikedik en eni—mehn kamwomwala pein irail.

\VS{5}I kalahdeki kouwol kohl me mehn Sameria kan kin pwongih. I uhdahn engieng kowahlap pahrail. Ia erein ar pahn wiewia ar tiahk en pwongih kouwol kohlo?

\VS{6}Sounsuk mete kan en Israel me wiahda kouwolo, oh kaidehn koht emen mwo! Kouwol kohl me kaudok kin wiawihong nan Sameria pahn kamweremweredi!

\VS{7}Ma re padok kisinieng, re pahn dolung melimel! Mwetin wihd ehu me sohte wa sohte pahn kak kihda pilawa. Ahpw ma e pil kihda pilawa, mehn liki kan pahn kangasang.

\VS{8}Israel duwelahr wehi teikan oh pil solahr katepe duwehte einpwoat ohla ieu.

\VS{9}Mehn Israel kin wiewia pein nsenarail, rasehng keptakai en ahs lawalo. Re repen sawas rehn mehn Asiria oh pwainohng wehi teikan en sinsile irail.

\VS{10}Ahpw met I pahn ketikinirailpene oh kaloke irail. Re pahn mwadangete kosokoskiseli medek ni ahnsou me nanmwarkien Asiria pahn kaloke irail.


\par }{\PP \VS{11}“Uwen tohtohn pei sarawi me mehn Israel kan kauwada mehn lapwahda diparail kan, iei pil duwen tohtohlahn wasahn arail wiewia ie dihp!

\VS{12}I ntingihedi padahk tohtohie ong aramas akan, ahpw re soikala wiahki mehkot me re sahn oh en mehn liki.

\VS{13}Re kin wiahiong ie meirong oh kin kangala uduk en meirong kan. Ahpw ngehi, KAUN-O, I sohte kupwurperenkin irail, oh met I pahn kupwukupwurehte diparail oh kalokehkin irail; I pahn kapwureiraillahng nan Isip!


\par }{\PP \VS{14}“Mehn Israel kan kauwadahr tehnpas kei, ahpw re manokelahr Sounkapikiraildao. Mehn Suda kauwadahr kahnimw kei me kehl kehlail. Ahpw I pahn kadarodo kisiniei me pahn isikedi tehnpesen nanmwarki kan oh arail kahnimw kan.”




\par }\Chap{9}{\SH Oseia Kohpada Kalokolok ong Israel
\par }
{\PP \VerseOne{1}Kumwail mehn Israel kan, kumwail tokedihsang amwail kamadipw me duwehte en me rotorot akan. Kumwail sohpeisangehr amwail Koht oh soaloalopwoatalahr. Wasa koaros nan sahpwet kumwail netikihla paliwaramwail kan duwehte lihen netiki paliwararail kan ong koht Paal oh poakohng wahnsahpw me kumwail kin kosekose me iei ih me e pwainkihong paliwaramwail kan!

\VS{2}Ahpw kereniongehr wahnsahpw oh lehn olip pahn sohla itar, oh wain pahn sohrala.

\VS{3}Mehn Israel kan solahr pahn mihmi nan sapwen KAUN-O, re pahn pwurala Isip oh tungoale mwenge keinepwi\FTNT{j}{{\FR 9:3: }{\FK{MWENGE KEINEPWI:
}}{\FT{Kosonned en Moses keinapwih soangen mwenge kei me dene kin kasaminehla aramas ong kaudok (tehk Lip. 11).}}} kan nan Asiria.


\par }{\PP \VS{4}Nan sapwen liki pwuko, re sohte pahn kak meirongkihong KAUN-O wain de patohwandahng ar meirong. Arail tungoal kisin mwenge kan pahn kasaminehla koaros me pahn tungoale, duwehte kisin tungoal me aramas kin tungoale ni ahnsoun mehla. Re pahn tungoalehte kisin tungoal pwukat pwe re en dehr duhpek; sohte ehu soangen kisin tungoal pwukat pahn wisiklahng nan Tehnpas Sarawio pwehn wia mehn meirong ong KAUN-O.

\VS{5}Eri, ni ahnsou me rahn sarawi kan me pilipildahr ong kawauwih KAUN-O pahn leledo, dahme re pahn wia?

\VS{6}Ni ahnsou me kahpwalo pahn leledo oh aramas akan mwarahkpeseng, mehn Isip kan pahn kihrailpene—kihrailpene pwe re en seridi wasao nan Mempis! Neirail silper oh wasa kan me imwarail kan kokouda ie pahn dipwidipwla oh tuhke tekatek pahn wosada ie.


\par }{\PP \VS{7}Ahnsoun kalokoloko leledohr, ahnsou me aramas akan pahn ale dahme konehng irail. Ni ahnsou me met pahn wiawi, Israel pahn ese! Kumwail kin nda, “Soukohp menet me pweipwei. Ohl menet me ngenen Koht tiadahr powe me sahliel.” Kumwail aramas akan uhdahn kailongkin ie pwehki dipamwail kan eh nohn laud.\XREF{}{{\XO 9:7: }{\XT{Luk 21.22.}}}

\VS{8}Koht ketin kadariehdo nin duwen soukohp men pwe I en kehkehlikihong sapwellime aramas akan en Israel. Ahpw wasa koaros me I kin kohla ie, kumwail kin song en lidipih ie rasehng menpihr men. Nan sahpw me uhdahn nin limen Koht, aramas akan iei irail me en soukohp akan ar imwintihti.

\VS{9}Re uhdahn suwed mehlel ni soahng kan me re kin wia, duwehte ahnsou me re mihmi nan Kipea.\FTNT{k}{{\FR 9:9: }{\FK{KIPEA:
}}{\FT{Mehn Israel kei me kisehn kadaudok en Pensamin angkehlailiong en mehn Lipai men eh pekehi; met kahrehda mahwen eh wiawihkihda oh kereniong kamwomwala mehn Pensamin kan (tehk S.K 19-21).}}} Koht pahn ketin tamanda diparail oh kalokehkin irail.\XREF{}{{\XO 9:9: }{\XT{S.K 19.1-30.}}}


\par }{\SH Dipen Israel oh Wahn Dipe kan
\par }
{\PP \VS{10}KAUN-O ketin mahsanih, “Ni ei tepin diarada Israel, e rasehng ei diarada wahn wain me kekeirda nan sapwtehn. Ni ei tepin mahsanihada amwail pahpa kahlap ako, e rasehng ei mahsanihada keieun rahk en wahn pik eh matehr. Ahpw ni ar leledo nin Nahna Peor, re ahpw tapihada kaudokiong Paal oh re mwadangete sautla duwehla koht kan me re kin poakohng.\XREF{}{{\XO 9:10: }{\XT{Nempe 25.1-5.}}}

\VS{11}En Israel eh lapalap pahn pipihrla rasehng mehnpihr men, oh solahr seri pahn ipwidi rehrail, solahr lih pahn liseian, solahr lih me pahn ahpada.

\VS{12}Ahpw mehnda ma re pil neitik seri, I pahn ketikihsang seri kan oh sohte emen pahn mourla. Ni ei pahn kin kesehla aramas pwukat, mehkot suwed pahn kin lelohng irail.”


\par }{\PP \VS{13}Maing KAUN, I kak patohwan kilang neirail seri kan ar poaridi oh kamakamala.

\VS{14}Dahme I en peki pwe komwi en wiahiong aramas pwukat? Komwi ketin kadepwenihala lih akan! Komwi ketin kupwurehda pwe re en dehr kak pwurehng kadihdihada neirail seri kan!


\par }{\SH Sapwellimen KAUN-O Kopwung ong Israel
\par }
{\PP \VS{15}KAUN-O mahsanih, “Ar wiewia suwed koaros tepida nan Kilkal. Ih wasao me I tepida kalahdkinirailla. Oh pwehki suwed kan me re wiadahr, I pahn koakoahirailsang nan sahpweiet. I solahr pahn poakohng irail; arail kaun koaros kahngohdiongielahr.

\VS{16}Mehn Israel kan rasehng kisin tuhke pwoat me kalowe kan mengidahr oh solahr wah. Re sohte pahn neitik seri, ahpw mehnda ma re pil neitik, ahpw I pahn kemehla seri kan me re poakohng.”


\par }{\SH Soukohpo Koasoia duwen Israel
\par }
{\PP \VS{17}Koht me I kin papah pahn soikala sapwellime aramas akan, pwehki ar sohte kin rong. Re pahn saruwaruhla nanpwungen wehi kan.




\par }\Chap{10}{\PP \VerseOne{1}Mehn Israel kan rasehng tuhkehn wain me wahn mehlel. Ni ar pai eh laudla mehlel, re pil katohtowehla pei sarawi kan. Ni sapwarailo eh kapwarehda wahnsahpw tohtohla, re pil kalinganahla uhr takai sarawi kan me re kin pwongih.

\VS{2}Aramas akan me nan kapehd likamw pahn lokolongki diparail kan met. Koht pahn ketin karangkehdi arail pei sarawi kan oh kamwomwala arail uhr takai sarawi kan.


\par }{\PP \VS{3}Aramas pwukat pahn mwadang ndinda, “Sohte at nanmwarki pwehki at sohte masak KAUN-O. Ahpw ia katepen nanmwarki men ong kitail?”

\VS{4}Re kin wia koasoi me sohte audepe oh wiahda inou likamw akan oh inou lap soh katepe kan. Pwuhng sapahreklahr, e wie kekeirda rasehng dihpw pwoisin nan pwehl deideida kan.


\par }{\PP \VS{5}Aramas akan me wie koukousoan nan kahnimw en Sameria pahn masepwehkada oh pahn mwahmwahieiki pwupwulahn kouwol kohl me mi nan Pedel. Irail oh samworo kan me kin papah dikedik en enio pahn sengisengki dikediko. Re pahn weriwer ni ahnsou me eh lingan pahn sohrasang.

\VS{6}Dikediko pahn wisiklahng Asiria pwehn wia kisakis ehu ong nanmwarki lapalapo. Israel pahn namenekla oh sarohdi pwehki kaweid me e idawehnlahr.

\VS{7}Eh nanmwarki pahn wisiksang, rasehng kisin diperen tuhke nan pihl.

\VS{8}Wasahn kaudok kan pohn dohlen Apen,\FTNT{l}{{\FR 10:8: }{\FK{APEN:
}}{\FT{Ahd wet wehwehki “suwed” de “tiahk en pwongih dikedik en eni” oh nan ire tikitik wet Apen pil wehwehki kahnimw en Pedel, ahd ehu me wehwehki “tehnpas en Koht.” Pil tehk 4.15 oh 5.8.}}} wasa me mehn Israel kin kaudokiong dikedik en eni kan ie, pahn kamwomwmwomwla. Kisin tuhke tekatek oh dihpw pahn wosala pohn arail pei sarawi kan. Aramas akan pahn likwerkilahng nin nahna kan, ndinda, “Karukihkitala!” oh ong dohl akan, “Kumwail pwainkitedi!”\XREF{}{{\XO 10:8: }{\XT{Luk 23.30; Kaud. 6.16.}}}


\par }{\SH KAUN-O ketin wia Kadeikpen Israel
\par }
{\PP \VS{9}KAUN-O ketin mahsanih, “Mehn Israel kan sohte tokedihsang wiewia dihpiong ie sang ni ahnsou me re dipadahr nan Kipea.\FTNT{m}{{\FR 10:9: }{\FK{KIPEA:
}}{\FT{Tehk 9.9.}}} Eri, mahwen pahn lelohng irail nan Kipea.
\XREF{}{{\XO 10:9: }{\XT{S.K 19.1-30.}}}

\VS{10}I pahn mahweniong aramas dipan pwukat oh kaloke irail. Wehi kan pahn ehupene oh uhwong irail, oh re pahn ale kalokepen diparail ngeder kan.


\par }{\PP \VS{11}“Mahs Israel rasehng kou pwulopwul men me kaiahndahr, me onopadahr pwehn koakoa wahn wihd ni wasahn koakoahk. Ahpw I kupwuredahr I en ketikidiong mehn wisik ehu pohn tepinwere kaselel oh pirehiong sahl akan pwehn wia doadoahk laud. I kupwurehda Suda en apih mehn deipwel oh Israel en apih mehn kamwarakpeseng pwehl kan.

\VS{12}I ahpw mahsanih, ‘Kumwail deipwelihada pein amwail pwehl kapw, kumwail padokedi pwung, oh dolung pai kan me amwail loalopwoatohng ie pahn kapwarehda. E lelehr ahnsoun amwail pahn pwurodo rehi, amwail Koht, oh I ahpw pahn ketido oh kamwerehdi pai kan pohmwail.’\XREF{}{{\XO 10:12: }{\XT{Ser. 4.3.}}}

\VS{13}Ahpw ih me kumwail wia, kumwail padokedi me suwed oh dolung wah. Kumwail kangalahr wahn amwail likamw.

\par }{\PP “Pwehki amwail koapworopworki waramwail werennansapw en mahwen kan oh noumwail sounpei tohto,

\VS{14}mahwen pahn lelohng aramas akan, oh amwail kelen mahwen koaros pahn ohla. E pahn duwehte rahn me Nanmwarki Salman kauwehla kahinmw Pedarpel nan mahwen, oh nohno kan oh neirail seri kan tiatihdi kamakamala.

\VS{15}Ih met me pahn wiawihong kumwail mehn Pedel, pwehki suwed laud me kumwail wiadahr. Nanmwarkien Israel pahn mwadangete mehla ahnsou me mahweno pahn tepida.”




\par }\Chap{11}{\SH Sapwellimen Koht Limpoakohng Sapwellime Aramas Kahngohdi kan
\par }
{\PP \VerseOne{1}KAUN-O ketin mahsanih,

\par }{\Q “Ni ahnsou me Israel wia seri men, iei ahnsou me I poakohng;

\par }{\QB oh I likwerihodo sang nan Isip oh kahdaneki nei pwutak.\XREF{}{{\XO 11:1: }{\XT{Eks. 4.22; Mad. 2.15.}}}


\par }{\Q \VS{2}Ahpw uwen ei wia sahm men ong ih,

\par }{\QB iei uwen eh sohpeiweisangieier.

\par }{\Q Nei aramas akan meirongohng Paal;

\par }{\QB re pil isikohng dikedik en eni kan warpwohmwhu.


\par }{\Q \VS{3}Ahpw ngehi me kaiahnehkihda mehn Israel kan alu.

\par }{\Q I tupwengeirailda,

\par }{\QB ahpw re sohte pohnese ei kin apwahpwalih irail.


\par }{\Q \VS{4}I kaiahnehkiniraildohng rehi kadek oh limpoak.

\par }{\QB I pwekirailda oh pwoaleiraildi;

\par }{\QB I pil keipwekedi oh kamwenge irail.


\par }{\BB \par }
{\PP \VS{5}“Ahpw re kahng sohpeidohng ie, ihme re pahn pwurkilahng Isip, oh Asiria pahn kaunirailda.

\VS{6}Mahwen laud pahn lelohng ar kahnimw kan oh kauwehla ar ewen kehl kan. Nei aramas akan ahpw pahn mwomwkihla arail idawehnla pein nsenarail kan.

\VS{7}Re nannantihongete ar sohpeisang ie. Re ahpw pahn sengiseng pwehki mehn wisik toutou me mi pohrail, sohte emen me pahn pwekadahsang pohrail.


\par }{\BB \par }
{\Q \VS{8}“Mehn Israel kan, ia duwen ei pahn kak keseikumwailla?

\par }{\QB Ia duwen ei pahn kak likidmelieikumwailla?

\par }{\Q Ia duwe, I pahn kak kamwomwkumwailla, duwehte me I wiahiong Adma,

\par }{\QB de wiahiong kumwail soahng me I wiahiong Sepoim?

\par }{\Q Mohngiongiet sohte pahn mweidohng I en wia soahng wet!

\par }{\QB Ei poakohng kumwail me inenen laud.\XREF{}{{\XO 11:8: }{\XT{Deud. 29.23.}}}


\par }{\Q \VS{9}I sohte pahn kalokei kumwail ni ei engieng,

\par }{\QB I sohte pahn pwurehng kamwomwala Israel.

\par }{\Q Pwe ngehi me Koht, kaidehn aramas,

\par }{\QB ngehi, Koht me sarawi, kin ieiang kumwail.

\par }{\Q I sohte pahn ketido rehmwail nan ei engieng.


\par }{\BB \par }
{\PP \VS{10}“Nei aramas akan pahn idawehniehdo ni ei pahn ngiringir rasehng laion men ong ar imwintihti kan. Re pahn mwadangodo rehi sang palikapi.

\VS{11}Re pahn kohdo sang Isip, marahra duwehte menpihr, oh sang Asiria, marahra duwehte mwuroi. I pahn kapwureiraildo nan uhdakarail. Ngehi, KAUN-O, me mahmahsen.”


\par }{\SH Israel oh Suda Pakadeida
\par }
{\PP \VS{12}KAUN-O ketin mahsanih, “Mehn Israel kan kapilkiniepenehr likamw oh widing, oh mehn Suda nannantihlahte ar kahngohdiong ie, ar Koht loalopwoat oh sarawi.




\Chap{12}\VerseOne{1}Mehkoaros me mehn Israel kan kin wia sang nimenseng lel nipwong sohte katepe oh mehn kamwomwala wasa. Tiahk en pang oh mwekid en eikek laudlahr rehrail. Re kin wiahda inou lap akan ong Asiria oh wia pesines ong mehn Isip kan.”


\par }{\PP \VS{2}Mie sapwellimen KAUN-O kadip ehu me uhwong mehn Suda; e pahn pil ketin kalokehki Israel mwekid en nah aramas akan. E pahn ketin dupukohng irail mehkan me re wiadahr.

\VS{3}Ar pahpa kahlap Seikop peiong rie Esau nindokon ara mihmihte nan kapehd en inarao; ni Seikop eh laudla, e peiong Koht—\XREF{}{{\XO 12:3: }{\XT{Sen. 25.26.}}}\XREF{}{{\XO 12:3: }{\XT{Sen 32.24-26.}}}

\VS{4}e peiong tohnleng men oh powehdi. E ahpw sengiseng oh peki ehu kupwuramwahu. Koht ketido rehn at pahpa kahlap Seikop nan Pedel oh mahseniong.\XREF{}{{\XO 12:4: }{\XT{Sen. 28.10-22.}}}

\VS{5}Iei ih KAUN-O, Koht Wasa Lapalap—KAUN-O iei lengleng me aramas pahn kaudokiong.

\VS{6}Eri met, kumwail kadaudok en Seikop kan, kumwail likih amwail Koht oh pwurodo reh. Kumwail en loalopwoat oh pwung, oh kanengamah awiawih amwail Koht ni sapwellime mwekid kan.


\par }{\SH Pil ekei Mahsen en Kadeik
\par }
{\PP \VS{7}KAUN-O ketin mahsanih, “Mehn Israel kan duwehte mehn Kenan kan me likamw; re kin mwahuki pitihki aramas akan mehn tenek sapwung.

\VS{8}Re ahpw kin nda, ‘Se me kepwehpwe, lapalahn pai se wiadahr. Oh sohte emen kak kedipahkin kiht me se kepwehpwehkihla at widing.’

\VS{9}Ahpw ngehi, KAUN-O, amwail Koht me waikumwaildo sang Isip, I pahn kupwurehda pwe kumwail en pwurehng kousoan nan impwal, duwehte me kumwail kin wia ni ahnsou me I ketido rehmwail nan sapwtehno.\XREF{}{{\XO 12:9: }{\XT{Lip. 23.42-43.}}}


\par }{\PP \VS{10}“I mahseniongehr soukohp kan oh ketikihongirailehr kaudiahl tohto, oh ketikihong soukohp kan kehkehlik kan pwe re en kihong nei aramas akan.

\VS{11}Ahpw re pwongipwongihete dikedik en eni kan nan Kilead, oh irail kan me kin pwongih dikedik kan pahn mehla. Kouwol kan kin meirongla nan Kilkal, oh pei sarawi kan wasao pahn duwehla koasoakoasoak en takai nan wasa patapat akan.”


\par }{\PP \VS{12}At pahpa kahlap Seikop sopolahngehr Mesopodamia. E doadoahkohng ohl emen wasao oh apwalih nah pelin sihpw kan pwehn alehki eh pwoud.\XREF{}{{\XO 12:12: }{\XT{Sen. 29.1-20.}}}

\VS{13}KAUN-O ketin kadarala soukohp men pwehn kapitala mehn Israel kan sang nan ar mour en lidu nan Isip oh en apwalih irail.
\XREF{}{{\XO 12:13: }{\XT{Eks. 12.50-51.}}}

\VS{14}Mehn Israel ahpw kahngiangidahr mehlel KAUN-O; re konehng mehla pwehki diparail kan. KAUN-O pahn ketin kaloke irail pwehki ar kasohwauwihala.




\par }\Chap{13}{\SH Imwilahn Kadeik ong Israel
\par }
{\PP \VerseOne{1}Mahs, ni ahnsou me kadaudok en Epraim kin lokaia, kadaudok teikan kin masepwehkada; re kin wauneki Epraim. Ahpw aramas akan wiahda dihp ni ar kin kaudokiong Paal, oh met kahrehda ar pahn mehla.

\VS{2}Re nannantihlahte wiewia dihp ni ar kin wiewia sansal mete kan pwe re en kaudokiong—me iei dikedik en eni me wiawihkihda silper, me madamadau en aramas me koasoanehdi mwomwarail, oh pehn aramas me wiahda. Oh re ahpw kin nda, “Kumwail meirong ong irail!” Ia duwen aramas ar pahn metik dikedik en eni pwuko— dikedik en eni me mwomwen kouwol!

\VS{3}Eri, aramas pwukat pahn sohrala rasehng pwoaik en menseng, rasehng pwoaik me kin sohrala ni dakadahn ketipin. Re pahn duwehte weren wihd me kisinieng kin ipirasang nan wasahn kamwakele wahn wihd, rasehng ediniei me kin kusdahsang wasahn kakusala ediniei.


\par }{\PP \VS{4}KAUN-O eri mahsanih, “Ngehi me KAUN-O, amwail Koht, me kahreikumwailsang nan Isip. Sohte amwail Koht, pwe ngehi kelehpw. Ngehite me wia sounkomourpamwail.

\VS{5}I kin apwahpwalih kumwail nan sapwtehn madekeng.\XREF{}{{\XO 13:5: }{\XT{Deud. 8.11-17.}}}

\VS{6}Ahpw ni amwail pedolong nan sahpw kaselelo, kumwail mwenge oh medla, kumwail ahpw aklapalapala oh manokeiehla.

\VS{7}Ihme I pahn poar pohmwail, rasehng laion men, I pahn rukula limwahn alamwail oh awiawih kumwail, rasehng lepard men.

\VS{8}I pahn poar pohmwail, rasehng pehr lih men me wah kan salongasangehr, oh tehrkumwailpeseng. I pahn kangkumwailla wasaohte me I kolkumwaildi ie, oh kapisetikihkumwailpeseng, rasehng mahn lawalo men.


\par }{\PP \VS{9}“Mehn Israel kan, I uhdahn pahn kamwomwkumwailla! Eri, ihs me pahn kak sewesei kumwail?

\VS{10}Kumwail pekiher emen nanmwarki oh pil sounkaweid kei. Eri, ia duwen ar pahn kak doarehla amwail wehi?\XREF{}{{\XO 13:10: }{\XT{1 Sam. 8.5-6.}}}

\VS{11}Sang nan ei engieng I ketikihongkumwailehr nanmwarki kei, oh sang nan ei engieng mwuledek I kapwureirailsang rehmwail.\XREF{}{{\XO 13:11: }{\XT{1 Sam. 10.17-24; b 1 Sam. 15.26.}}}


\par }{\PP \VS{12}“Dipen Israel oh pwukoape ntingdier, oh pwuhk pwukat nekineklahr mwahu.

\VS{13}Mie en mehn Israel ar ahnsou mwahu en mourla, irail ahpw sohte alehdi, pwehki ar nohn pweipwei—re rasehng seri pwelel men me pahn ipwidier, ahpw kahng pedoisang nan kapehd en ine.

\VS{14}Eri, I sohte pahn doarehsang aramas pwukat nan wasahn me melahr akan, de kapitirailsang pahn manaman en mehla. Mehla, wahdo omw soumwahu suwed kan! Wasahn me melahr akan, wahdo omw mehn kamwomwala wasa! Pwe I solahr pahn poakehla aramas pwukat.
\XREF{}{{\XO 13:14: }{\XT{1 Kor. 15.55.}}}

\VS{15}Mehnda ma Israel pahn keirda, rasehng dipwen nansapw, ahpw I pahn kadarodo kisinieng karakar en palimese sang nan sapwtehn, oh e pahn kamadahda eh utuhn pihl oh pwarer kan. E pahn kasohrehla mehkoaros me kesempwal.

\VS{16}Sameria uhdahn pahn ale lokolok, pwehki eh kahngohdiong ie. Nah aramas akan pahn mehkihla mahwen; arail imwintihti kan pahn katepwekehdi seri pwelel kan nanpwel, oh tehrpeseng kapehd en lih liseian kan.”




\par }\Chap{14}{\SH En Oseia eh Pekipek ong mehn Israel kan
\par }
{\PP \VerseOne{1}Kumwail mehn Israel kan, kumwail pwurodohng rehn KAUN-O, amwail Koht. Kumwail dipekelekelkiher dipamwail kan oh pwupwukidier.

\VS{2}Eri, pwurodohng rehn amwail Koht oh meirongkihong kapakap wet: “Komw kupwur mahkikihong kiht dipat koaros oh ketin karonge at kapakap wet; eri, se ahpw pahn kapinga mwaromwi nin duwen me se inoukihdar.

\VS{3}Asiria sohte mwahn kak kapitkitala, oh oahs en mahwen kan sohte kak doareikitala. Se solahr pahn pwurehng ndaiong dikedik en eni kan me irail me at Koht. Maing KAUN, komwi ketin kasalehiong omwi kupwurkalahngan ong irail kan me sohte sawasaparail.”


\par }{\SH KAUN-O ketin Inoukihong Israel Mour Kapw
\par }
{\PP \VS{4}KAUN-O ketin mahsanih,

\par }{\Q “I pahn kapwuredohng ie nei aramas akan.

\par }{\Q I pahn poakohng irail ni mohngiongi unsek,

\par }{\QB pwe I solahr kin engieng pahrail.


\par }{\Q \VS{5}I pahn wiahiong mehn Israel akan

\par }{\QB duwehte keteu pohn sahpw madekeng.

\par }{\Q Eri, irail ahpw pahn masalpeseng rasehng wahnrohs kan;

\par }{\QB kalowerail kan pahn teng,

\par }{\QB rasehng tuhke kan en Lepanon.


\par }{\Q \VS{6}Re pahn momourki mour kapw ehu,

\par }{\QB oh lingan, rasehng tuhke olip kan.

\par }{\Q Re pahn pwohmwahu,

\par }{\QB rasehng tuhke sidar kan en Lepanon.


\par }{\Q \VS{7}Re pil pahn pwurehng mi pahn epwelpei.

\par }{\Q Re pahn kairada ar wahnsahpw akan,

\par }{\QB oh pahn weuwa, rasehng mwetin wain ehu.

\par }{\QB Re pahn ndand duwehte ndand en wain en Lepanon.


\par }{\Q \VS{8}Mehn Israel kan solahr pahn dukiong dikedik en eni kan;

\par }{\QB I pahn sapeng ar kapakap oh apwalih irail.

\par }{\Q Re pahn mi pahn mwetehi, rasehng tuhke losolos pwoat,

\par }{\QB pwe arail kapai koaros kin pwilsang rehi.


\par }{\SH Kaimwiseklahn Pwuhk wet
\par }
{\PP \VS{9}Irail me kupwurokong kan en wehwehki dahme ntingdier wasaht, oh pil kesempwalki. Sapwellimen KAUN-O ahl akan me pwung, oh aramas pwung kan kin weid loale; ahpw me dipan akan kin dipekelekel oh pwupwudi pwehki re sohte kin idawehn.


\par }