\NormalFont\ShortTitle{MELKAHKAHN MELKAHKA KAN}

{\MT MELKAHKAHN MELKAHKA KAN

\par }{\IS Oaralap en Pwuhk wet

\par }{\IP Pwuhken
{\BK{Melkahkahn Melkahka Kan
}} iei pwuken koulen limpoak kei; pali laud mi ni mwomwen koul kei me ohl emen kin wiahiong lih emen, oh me liho kin wiahiong ohlo. Nan ekei kawehwehpen pwuhk wet, e kin adaneki
{\BK{Melkahkahn Solomon}}, pwehki mwaren Solomon eh ntinting ni tepin pwuhk wet ni mahsen en Ipru.

\par }{\IP Pak tohto mehn Suhs akan kin kawehwehda melkahka pwukat oh wiahki audepe sansal en nanpwungen Koht oh sapwellime aramas akan; oh souleng tohto pil kin wiahki audepe sansal en nanpwungen Krais oh sapwellime Mwomwohdiso.

\par }{\IOT Audepe ni Oaralap

\par }{\IO Keieun Melkahka 1.1—2.7

\par }{\IO Keriaun Melkahka 2.8—3.5

\par }{\IO Kesiluhn Melkahka 3.6—5.1

\par }{\IO Kapahieun Melkahka 5.2—6.3

\par }{\IO Kelimaun Melkahka 6.4—8.4

\par }{\IO Keweneun Melkahka 8.5-14



\par }\ChapOne{1}{\PP \VerseOne{1}En Solomon melkahka me keieu kaselel.\XREF{}{{\XO 1:1: }{\XT{1 Nan. 4.32.}}}


\par }{\SH Keieun Melkahka
\par }
{\SP Liho

\par }{\Q \VS{2}Komw kin metik wasa koaros ni paliwereiet;

\par }{\QB omwi limpoak me inenen iou sang wain.


\par }{\Q \VS{3}Mwaromwi kin katamandohng ie pwohmwahu en kalepemwi;

\par }{\QB sohte lih emen kak katokihedi eh limpoakohng komwi.


\par }{\Q \VS{4}Komwi ketikiniehda, kita eri tangdoaui;

\par }{\QB komwi en wiahla ei nanmwarki oh ketikiniehla nan sapwellimomwi pere.

\par }{\Q Kita pahn pereperenpene,

\par }{\QB sak wain, oh kalakalapwungki ata limpoak.

\par }{\QB Iei me lih koaros kin limpoak kihong komwi!


\par }{\Q \VS{5}Lihen Serusalem kan, I me toantoal ahpw masamwahu,

\par }{\QB toantoal rasehng impwal kan nan sapwtehn en Kedar,

\par }{\QB ahpw kaselel rasehng kahdeng kaselel kan nan tehnpesen Solomon.


\par }{\Q \VS{6}Kumwail dehr wiahkin ie me I me sakanakan pwehki pohn kiliet,

\par }{\QB pwe karakar en ketipin me kahrehda.

\par }{\Q Riei ko me lingeringerda pahi

\par }{\QB oh itonehng ie I en doadoahk nan mwetin wain.

\par }{\QB Ihme kahrehda sohla ei ahnsoun apwalih paliwereiet.


\par }{\Q \VS{7}Ei mwohnlimpoak, ndahdo mahs,

\par }{\QB Ia wasa me komw pahn kamwenge ie noumwi sihpw kan?

\par }{\QB Ia wasa re pahn rukusang ie karakar en ketipin ninsouwas?

\par }{\Q Dahme I en rapahkinkomwihki

\par }{\QB nanpwungen silepen sihpw teikan?


\par }{\SP Ohlo

\par }{\Q \VS{8}Kowe me keieu kaselel nanpwaungen lih akan,

\par }{\Q ia duwe, ke sohte ese wasao?

\par }{\QB Idawehnowei pelin sihpwo;

\par }{\QB rapahkihda wasa me noumw kuht kan pahn mwenge ie

\par }{\QB limwahn impwal kan en silepen sihpw kan.


\par }{\BB \par }
{\Q \VS{9}Kowe, ei mwohnlimpoak, ohl akan kin mwasimwasingkin uhk,

\par }{\QB rasehng oahs wol akan ar kin inangih oahs lih kaselel me kin tangahki tehnweren Parao werennansapw en mahwen kan.


\par }{\Q \VS{10}Pitenmoangomw lingan pohn likin sepomw

\par }{\QB oh mwotoudi ni tepinweromw rasehng kisin takai kesempwal kan.


\par }{\Q \VS{11}Se pahn wiahiong uhk ehu elin sihn kohl me silper pahn kapwata.


\par }{\SP Liho

\par }{\Q \VS{12}Ei nanmwarki ketin kipekip nan mwoale,

\par }{\QB oh pwohmwahu en ei leh kipehdi wasa.


\par }{\Q \VS{13}Ei mwohnlimpoak pwohtik pwohmwahu en mir

\par }{\QB ni eh kipekip pohn ei dihdi kat.


\par }{\Q \VS{14}Ei mwohnlimpoak rasehng rohs en nansapw akan

\par }{\QB me kin masal nan mwetin wain kan nan Engkedi.


\par }{\SP Ohlo

\par }{\Q \VS{15}Ia uwen omw kaselel, ei mwohnlimpoak;

\par }{\QB ia uwen poaren mesomw kan eh lingalingki omw limpoak!


\par }{\SP Liho

\par }{\Q \VS{16}Soangen omwi silang mwahu, ei mwohnlimpoak;

\par }{\QB ia uwen omwi kin kaparanihiehda!

\par }{\Q Dihpw kan pahn wia ata peht;


\par }{\QB \VS{17}tuhke sidar me pahn wia lohlo en imwata,

\par }{\QB oh tuhke saiprus me pahn wia denso.




\par }\PoetryChap{2}{\Q \VerseOne{1}Ihte I wia kisin wahnrohs en nansapw en Saron,

\par }{\QB kiepw pwoat nan wahu.


\par }{\SP Ohlo

\par }{\Q \VS{2}Rasehng kiepw ehu nanpwungen dihpw tekatek kan,

\par }{\QB iei duwen ei mwohnlimpoak nanpwungen lih akan.


\par }{\SP Liho

\par }{\Q \VS{3}Rasehng tuhke apel pwoat nanpwungen tuhke kan en nanwel,

\par }{\QB iei duwen ei karasahiong ei mwohnlimpoak ong ohl teikan.

\par }{\Q I kin perenki mwomwohd pahn mweteh,

\par }{\QB oh wah kan me inenen mem nan ewei.


\par }{\Q \VS{4}E waielahng nan eh perehn kamadipw

\par }{\QB oh apihada pohi pilaik en limpoak.


\par }{\Q \VS{5}Pwurehng kakehlakahkiniehda wahn wain madekeng kan

\par }{\QB oh katinahkiniehda apel kan!

\par }{\QB Pwe I luwetkihla ei limlimpoak.


\par }{\Q \VS{6}Peh palimeing mihmi pahn moangei,

\par }{\QB oh peh palimaun kin damwedamwer ie.


\par }{\Q \VS{7}Lihen Serusalem kan, kumwail inoukihong ie,

\par }{\QB kumwail kahukihla ni mwaren tie marahra kan oh kasel kan

\par }{\QB me kumwail sohte pahn kedirapwahla at limpoak.


\par }{\SH Keriahun Melkahka
\par }
{\SP Liho

\par }{\Q \VS{8}I rong ngilen ei mwohnlimpoak.

\par }{\Q E tangatang kohdo pohn nahna kan,

\par }{\QB tangatang kodohng ie pohn kisin dohl kan.


\par }{\Q \VS{9}Ei mwohnlimpoak rasehng kasel men,

\par }{\QB rasehng tie wol pwulopwul men.

\par }{\Q E kesikesihnen limwahn kehlo.

\par }{\Q E kilikilengdo nan wenihmwtoko,

\par }{\QB e mwasamwasahn ie ni didwehweho.


\par }{\Q \VS{10}Ei mwohnlimpoak koasoiong ie.

\par }{\SP Ohlo

\par }{\Q Nna, keido ei mwohnlimpoak;

\par }{\QB ei mwohnlimpoak, kohdo iang ie.


\par }{\Q \VS{11}Ahnsoun kopou imwiseklahr; keteu tokedier;


\par }{\QB \VS{12}wahnrohs kan masalpesengier nansapw akan.

\par }{\Q Met iei ahnsoun kokoul,

\par }{\QB ngilen mwuroi kin peipeido sang nan mwaht akan.


\par }{\Q \VS{13}Wahntuhke pik kan tepidahr mat;

\par }{\QB nan wehwe direkilahr pwohtik pwohmwahu en masal en wain akan.

\par }{\Q Nna, keido ei mwohnlimpoak;

\par }{\QB ei mwohnlimpoak, kohdo iang ie.


\par }{\Q \VS{14}Ke rasehng mwuroi men me kin rukuruk

\par }{\QB nan pwoaren paip.

\par }{\Q Mweidohng ie I en kilang kaselel en mesomwen

\par }{\QB oh rong ngilamwahu en ngilomwen.


\par }{\BB \par }
{\Q \VS{15}Kumwail saikedi kidi en wel kan, kisin kidi en wel kan,

\par }{\QB mwohn ar pahn kauwehla at mwetin waino ni eh pahn masalpeseng.


\par }{\SP Liho

\par }{\Q \VS{16}Ei mwohnlimpoak iei ahi, oh ngehi me ah.

\par }{\Q E kin kamwenge nah pelin sihpw kan nanpwungen kiepw kan


\par }{\QB \VS{17}lao lel engitik en nimenseng eh kin ipido

\par }{\QB oh rotorot kin sohrala.

\par }{\Q Pwurodo, ei mwohnlimpoak, rasehng kasel men,

\par }{\QB rasehng tie wol en nanwel pohn nahna kan en Peder.




\par }\PoetryChap{3}{\Q \VerseOne{1}Pwohng koaros ni ei kin wonohn nan ei peht

\par }{\QB I kin ouraman ei mwohnlimpoako;

\par }{\QB I kin raparapahki, I ahpw sohte kak diar.


\par }{\Q \VS{2}I kin kohkohseli nan kahnimwo,

\par }{\QB nan ahl akan oh nanpwungen ihmw kan.

\par }{\Q I rapahki ei mwohnlimpoako,

\par }{\QB I rapahki, I ahpw sohte kak diar.


\par }{\Q \VS{3}Silepen kahnimwo kei ahpw kasaingiehdi ni ar doudouseli;

\par }{\QB I ahpw idek rehrail, “Kumwail sohte kilang ei mwohnlimpoako?”


\par }{\Q \VS{4}I alulahsangirailte, ngehi eri tuhwong.

\par }{\Q I ahpw pwoalehdi, sohte men kadarala

\par }{\QB lao I walahng nan imwen ineio,

\par }{\QB walahng nan pere me I ipwidi ieo.


\par }{\BB \par }
{\Q \VS{5}Lihen Serusalem kan, kumwail inoukihong ie;

\par }{\QB kumwail kahukihla ni mwaren tie marahra kan oh kasel kan

\par }{\QB me kumwail sohte pahn kadirapwahla at limpoak.


\par }{\SH Kesiluwen Melkahka
\par }
{\SP Liho

\par }{\Q \VS{6}Dahkot met me kohkohdahsang nan sapwtehn likamwete uhr en ediniei,

\par }{\QB me pwohn warpwohmwahu oh mir,

\par }{\QB warpwohmwahu me sounnetinet kan kin netikihla?


\par }{\Q \VS{7}Solomon ketiket kohdo, e ket pohn sapwellime rohpapiso;

\par }{\QB sounpei wenehk me wia silepe

\par }{\QB sounpei me keieu wadawad nan Israel.


\par }{\Q \VS{8}Irail koaros koahiek en doadoahngki kedlahs;

\par }{\QB irail koaros iei sounpei wadawad ekei nan mahwen.

\par }{\Q Emenemen irail tehtehki kedlahs,

\par }{\QB mehn sile mwekid suwed kan en nipwong.


\par }{\Q \VS{9}Nanmwarki Solomon ket pohn mwoale me kin ro,

\par }{\QB me wiawihkihda tuhke keieu kaselel.


\par }{\Q \VS{10}Silper me kidim uhr kan;

\par }{\QB oh likou me deiadki kohl me mi powe.

\par }{\Q Irepen wasahn mwomwohd kan kidikidki likou poh ntahn mwel,

\par }{\QB me lihen Serusalem kan kin samanih pahda ni keneinei.


\par }{\Q \VS{11}Lihen Saion kan, kumwail patohdo iang udiahl Nanmwarki Solomon.

\par }{\Q E ketin kapwatki nihn me ine patohwandahng pohn tapwi,

\par }{\QB ni rahn me e ketin kapwopwoudo,

\par }{\QB ni rahnen sapwellime keremwel.




\par }\Chap{4}{\SP Ohlo

\par }{\Q \VerseOne{1}Soangen omw kaselel, ei mwohnlimpoak!

\par }{\Q Ia uwen poaren mesomw kan eh wie lingalingki limpoak pahn omw koaduhpwel.

\par }{\Q Pitenmoangomw rasehng pelin kuht

\par }{\QB me kin wie lusulus kohdi pohn kisin dohl kan en Kilead.


\par }{\Q \VS{2}Ngihmw kan pwetepwet rasehng sihpw kan

\par }{\QB me ahpwtehn seisei oh wideud.

\par }{\Q Sohte mehpwoat me kohsang;

\par }{\QB koaros pahrek mwahu.


\par }{\Q \VS{3}Kilinewomwen rasehng silik weitahta;

\par }{\QB ia uwen kaselel ni omw kin koasoi.

\par }{\Q Likin sepomw kan pwukapwuk pahn omw koaduhpwel.


\par }{\Q \VS{4}Tepinweromw pwonopwon oh mendendel

\par }{\QB rasehng sapwellimen Depit imwen douliko,

\par }{\QB oh omw elin kapwat ni tepinweromw rasehng mehn sansar kid.


\par }{\Q \VS{5}Omw dihdi kan rasehng kasel kan,

\par }{\QB mpweren tie me mwengemwengeseli nanpwungen kiepw kan.


\par }{\Q \VS{6}I pahn mihmi pohn kisin dohl en mir,

\par }{\QB pohn dohl en warpwohmwahu,

\par }{\QB lao engitik en nimenseng ipido

\par }{\QB oh rotorot sohrala.


\par }{\Q \VS{7}Soangen omw masamwahu, ei mwohnlimpoak;

\par }{\QB ia uwen omw kaselel!


\par }{\BB \par }
{\Q \VS{8}Nna, ei lih kamwohd, kita mweselsang pohn Nahna Lepanon kan;

\par }{\QB kita kohkohlahsang Lepanon.

\par }{\Q Kita kohdihla sang pohn kumwen Nahna Amana,

\par }{\QB sang pohn Nahna Senir oh Nahna Ermon,

\par }{\QB wasa me laion oh lepard kan kin koukousoan ie.


\par }{\Q \VS{9}Nan mesomwen, ei mwohnlimpoak oh ei lih kamwohd,

\par }{\QB oh mwaromw elin kapwat en pahn tepinweromwen

\par }{\QB kauwelahr mohngiongi.


\par }{\Q \VS{10}Omw limpoak kin kaperenihiehda,

\par }{\QB ei mwohnlimpoak, oh ei lih kamwohd.

\par }{\Q Omw limpoak iou sang wain;

\par }{\QB omw leh pwohtik pwohmwahu sang soangen mehn doal leh koaros.


\par }{\Q \VS{11}Ei mwohnlimpoak, nemen kilin ewomwen rasehng mem en sukehn loangalap;

\par }{\QB lowomwen iei milik oh sukehn loangalap nan eweiet.

\par }{\Q Omw likou kan duwehte pwohtik pwohmwahu koaros en Lepanon.


\par }{\BB \par }
{\Q \VS{12}Ei mwohnlimpoak, ei lih kamwohd, iei mwaht rir ehu,

\par }{\QB mwetuwel ehu me kelpene, pwarer ehu me rir sang aramas koaros;


\par }{\QB \VS{13}iei wasa me kisin tuhke kan kin pweida mwahu ie.

\par }{\Q Re kin keirda rasehng soangen tuhke me kin adaneki pwohmakraneid

\par }{\QB oh wah me keieu kaselel.

\par }{\Q duwehte henna oh nard,


\par }{\QB \VS{14}sapron, kalamus, oh sinamon,

\par }{\QB de soangen warpwohmwahu koaros kin ohla mwahl wasao.

\par }{\Q Mir oh aloes kin keirda wasao

\par }{\QB iangahki soangen leh keieu pwohmwahu koaros.


\par }{\Q \VS{15}Pwarer kei kin kalamwurih mwetuwelo,

\par }{\QB pwilipwil en pihl sang

\par }{\QB ni piletik kan me kin pwilipwildihdo sang pohn Nahnahn Lepanon kan.


\par }{\SP Liho

\par }{\Q \VS{16}Pirida, kisinieng en Paliepeng.

\par }{\Q Kisinieng en Palieir, ipido nan ei mwahtet;

\par }{\QB kadirehkihla pwohtik pwohmwahu nan wehwe.

\par }{\Q Mweidohng ei mwohnlimpoak en mwemweit nan eh mwetuwel

\par }{\QB oh en konote wah me keieu kaselel.




\par }\Chap{5}{\SP Ohlo

\par }{\Q \VerseOne{1}Ei mwohnlimpoak, oh ei lih kamwohd,

\par }{\QB I pedolongehr nan ei mwetuwel.

\par }{\Q I dandar ei warpwohmwahu oh mir;

\par }{\QB I kangkang ei sukehn loangalap;

\par }{\QB I niminim kenei wain oh milik.

\par }{\SP Lihen Serusalem kan

\par }{\Q Kumwa konot, kumwa me limpoakpene, oh konokonot wain

\par }{\QB lao kumwa luhmwuhmwkihla sapwellimamwa limpoak!


\par }{\SH Kapahiun Melkahka
\par }
{\SP Liho

\par }{\Q \VS{2}Nindokon ei memeir, mohngiongi wie pepehd.

\par }{\QB I ouraman duwen ei mwohnlimpoak eh letelet ni wenihmwo.

\par }{\SP Ohlo

\par }{\Q Lao kompoakepahi, oh ei mwohnlimpoak,

\par }{\QB mweidohng ie mahs pwe I en pedolong.

\par }{\Q Moangeiet wisekesengkilahr pwoaik en ninsohrahn

\par }{\QB oh pitenmoangei kat pil wisekesengkilahr lemwulemwur en ninsohrahn.


\par }{\SP Liho

\par }{\Q \VS{3}I kihsangehr ei likou kan;

\par }{\QB dahme I pahn pwurehng likoukihda?

\par }{\Q I widendahr nehi kat;

\par }{\QB dahme I pahn pwurehng kasaminehkihla?


\par }{\BB \par }
{\Q \VS{4}Ei mwohnlimpoak doake wenihmwo,

\par }{\QB oh loalei mwekidkihda eh mihmi limwahi.


\par }{\QB \VS{5}I onopadahr I en kasamwohlong loale.

\par }{\Q Pehi kat pwohtik pwohmwahuki mir,

\par }{\QB sendin pehi kat wisekesengki pilen mir,

\par }{\QB ni ei kapir mehn kepir en wenihmwo.


\par }{\Q \VS{6}Ngehi eri ritingada wenihmwo ong ei mwohnlimpoako,

\par }{\QB ahpw e solahr mie, e samwalahr.

\par }{\Q Ia uwen ei men rong ngile!

\par }{\Q I rapahki, I ahpw sohte diar;

\par }{\QB I likwerih, ahpw sohte me sapeng.


\par }{\BB \par }
{\Q \VS{7}Silepen kahnimwo diariehda ni ar doudouseli;

\par }{\QB re poakihiehdi oh kauweiehla;

\par }{\QB sounsilasil ko ni ewen kelen kahnimwo tehrasang ei koaduhpwel.


\par }{\Q \VS{8}Lihen Serusalem kan, kumwail inoukihong ie,

\par }{\QB ma kumwail diar ei mwohnlimpoako,

\par }{\QB kumwail pahn ndaiong me I luwetkilahr ei limpoak.


\par }{\SP Lihen Serusalem kan

\par }{\Q \VS{9}Kowe, me keieu kaselel nanpwungen lih akan koaros,

\par }{\QB ia duwe, omw mwohnlimpoako, e wekisang ohl teikan koaros?

\par }{\Q Dahme nohn kaselel reh

\par }{\QB me se en wiahkihong uhk at inou?


\par }{\SP Liho

\par }{\Q \VS{10}Ei mwohnlimpoako me silang mwahu oh kehlail;

\par }{\QB ih me keieu wadawad nanpwungen mwahnakapw nen.


\par }{\Q \VS{11}Silangio me pwukapwuk oh medendel;

\par }{\QB pitenmoange pikosalap,

\par }{\QB toantoal duwehte menpihr me adaneki reipen.


\par }{\Q \VS{12}Pwoaren silangio me kaselel rasehng mwuroi kan limwahn piletik,

\par }{\QB mwuroi me duhduhki pilen milik oh kesikesihnen limwahn piletik.


\par }{\Q \VS{13}Likinsepe inenen kaselel rasehng mwetuwel ehu

\par }{\QB me diren rohs oh warpwohmwahu.

\par }{\Q Kilin ewe rasehng kiepw,

\par }{\QB wisekesengki pilen mir.


\par }{\Q \VS{14}Peh kan me kaselel

\par }{\QB oh kisin takai kesempwal mi nan nah rihng kan.

\par }{\Q Paliwere rasehng aipori medendel,

\par }{\QB me kisin takai kesempwal me adaneki sapir kin kapwata.


\par }{\Q \VS{15}Denge kan rasehng uhren alapasder riapwoat

\par }{\QB me uhdahsang pohn poahsoan kohl.

\par }{\Q Paliwere me roson, rasehng Nahnahn Lepanon kan

\par }{\QB oh tuhke sidar reirei kan me mi wasao.


\par }{\Q \VS{16}Ewe me mem ni ei kin metik;

\par }{\QB mehkoaros reh kin kaparanihiehda.

\par }{\Q Lihen Serusalem kan,

\par }{\QB ih duwen met mwomwen ei mwohnlimpoako.




\par }\Chap{6}{\SP Lihen Serusalem kan

\par }{\Q \VerseOne{1}Kowe, lih keieu kaselel nanpwungen lih akan koaros,

\par }{\QB ia wasa me omw mohnlimpoako kohla ie?

\par }{\Q Ndahdo mahs, mehnia ahl me e keidla ie,

\par }{\QB pwe se en seweseiuk iang rapahki.


\par }{\SP Liho

\par }{\Q \VS{2}Ei mwohnlimpoako samwalahr nan eh mwetuwelo,

\par }{\QB wasa me tuhke palsam kan kin keirda ie.

\par }{\Q E kamwekamwenge nah pelin sihpw kan nan mwetuwelo

\par }{\QB oh dandar kiepw kan.


\par }{\Q \VS{3}Ei mwohnlimpoako iei ahi, oh ngehi me ah;

\par }{\QB e kin kamwenge nah sihpw kan nanpwungen kiepw akan.


\par }{\SH Kelimaun Melkahka
\par }
{\SP Ohlo

\par }{\Q \VS{4}Ei mwohnlimpoak, ke inenen masamwahu rasehng Tirsa,

\par }{\QB kaselel rasehng kahnimw en Serusalem.

\par }{\QB oh mehn kapeudiahl lingan rasehng kahnimw laud pwukat.


\par }{\Q \VS{5}Sohpeiweisang ie,

\par }{\QB pwe pwoaren mesomw kan kaloweiedier.

\par }{\Q Pitenmoangomw kan rasehng pelin kuht

\par }{\QB me lusulus kohdi pohn kisin dohl akan en Kilead.


\par }{\Q \VS{6}Ngihmw kan pwetepwet rasehng pelin sihpw ehu

\par }{\QB me ahpwtehn wideud.

\par }{\Q Sohte apwoat me kohsang;

\par }{\QB koaros me pahrek.


\par }{\Q \VS{7}Likinsepomw kan pwukapwuk pahn omw koaduhpwel.


\par }{\Q \VS{8}Nanmwarkio en sapwellimaniki likend wenehk, pekehi weliakan,

\par }{\QB peinakapw tohto me soh kak wadawad!


\par }{\Q \VS{9}Ahpw mehtemen me I poakepoake,

\par }{\QB oh eh kaselel rasehng lingan en mwuroi men.

\par }{\Q Ih iehros emen rehn eh nohno,

\par }{\QB seri soisoi rehn eh nohno.

\par }{\Q Lih koaros kin kilang oh kapinga;

\par }{\QB lih nanmwarki kan oh pekehi kan kin wia arail koulen kapinga ih.


\par }{\BB \par }
{\Q \VS{10}Ihs memenet me mese rasehng lingen ketipin?

\par }{\Q E inenen masamwahu oh kaselel,

\par }{\QB rasehng ketipin de maram.


\par }{\Q \VS{11}I kohdihla nan mwetuwel en almond kan

\par }{\QB pwe I en kilang kisin tuhke pwulopwul kan nan wahwo,

\par }{\QB pwe I en kilang tehntuhkehn wain me ahpwtehn pwerla kan

\par }{\QB oh tuhke pwohmakraneid me masalehr kan.


\par }{\Q \VS{12}I wie rerrer, pwehki omw kahrehiong ie I en tihwohkihla limpoak

\par }{\QB rasehng soundak werennansapw en mahwen eh kin ngoangkihla mahwen.


\par }{\SP Lihen Serusalem kan

\par }{\Q \VS{13}Pwurodo, pwurodo, kowe serepein en Sulam,

\par }{\Q pwe se en kilikilang omw kahlek.

\par }{\SP Liho

\par }{\Q Dahme kumwail men kilang kin ie

\par }{\QB ni ei kin kahkahlek nanpwungen sounpoudiahl akan?




\par }\Chap{7}{\SP Ohlo

\par }{\Q \VerseOne{1}Ia uwen kaselel en serepein men kowehn!

\par }{\QB Ia uwen kaselel en nehmw kan nan omw sandel kan.

\par }{\Q Kaselel en tepindengomw kan

\par }{\QB likamwete mengin pehn sounmahlen koahiek emen.


\par }{\Q \VS{2}Mie pwohl ehu wasao,

\par }{\QB me wain pwohmwahu sohte kin nekisang loale.

\par }{\Q Kapakap en wiht ehu mie wasao,

\par }{\QB me kiepw kan kapilpene.


\par }{\Q \VS{3}Omw dihdi kan rasehng mpwer en tie ehu,

\par }{\QB rasehng kasel riemen.


\par }{\Q \VS{4}Tepinweromw rasehng wasahn doulik aipori ehu.

\par }{\Q Pwoaren mesomw kan rasehng pwarer kan nan kahnimw Espon,

\par }{\QB limwahn wenihmwen kelen kahnimw lapalapo.

\par }{\Q Tumwomwen me inenen kaselel rasehng wasahn doulik en Lepanon

\par }{\QB me uh sallahng Damaskus.


\par }{\Q \VS{5}Moangomwen inenda rasehng Nahna Karmel.

\par }{\Q Lingan en omw ingihngen piripir rasehng silik me keieu kaselel;

\par }{\QB me lingene kakete kalowehdi kupwur en nanmwarki men.


\par }{\BB \par }
{\Q \VS{6}Ia uwen omw kaselel;

\par }{\QB ia uwen unseklahn kaperen en omw limpoak!


\par }{\Q \VS{7}Mwekid en paliweromw inenen kaselel rasehng nih pwoat,

\par }{\QB omw dihdi kan rasehng dunen nih tik.


\par }{\Q \VS{8}I pahn douda nan niho

\par }{\QB oh dolung wah kan.

\par }{\Q Omw dihdi kan rasehng dunen kreip ong ie,

\par }{\QB omw esingek rasehng pwohtik pwohmwahu en apel,


\par }{\QB \VS{9}oh ewomw rasehng wain me keieu iou.

\par }{\SP Liho

\par }{\Q Eri, waino en pwiliwohng rehn ei mwohnlimpoak,

\par }{\QB pwilipwilwei pohn kilin ewe oh ngih kan.


\par }{\Q \VS{10}Ei mwohnlimpoako kin ahnekin ie, oh kin inangih ie.


\par }{\Q \VS{11}Kohdo ei mwohnlimpoak, kita kohdahla mahs nansapwo

\par }{\QB oh pweidi nan kisin kahnimw tikitik kan.


\par }{\Q \VS{12}Kita pahn sangkenei pirida nimenseng oh kilang mwetin wain kan

\par }{\QB pwe kita en kilang ma re keirdahr,

\par }{\QB ma re masalehr,

\par }{\QB ma tuhke pwohmakraneid ko masalehr.

\par }{\Q I ahpw pahn kihong uhk ei limpoak wasao.


\par }{\Q \VS{13}Ke pahn kak ned pwohtik pwohmwahu en wahntuhke mandreik\FTNT{a}{{\FR 7:13: }{\FK{MANDREIK:
}}{\FT{Tehk nan kawehwepen lepin mahsen kan.}}} kan,

\par }{\QB oh wahntuhke pwohmwahu koaros mie limwahn ata wenihmwo.

\par }{\Q Kompoakepahi, I nekinekid ong uhk

\par }{\QB soahng kaperen kan en mahs oh me kapw.




\par }\PoetryChap{8}{\Q \VerseOne{1}Ia uwen ei men kowe me riei pwutak,

\par }{\QB me ineio kadihdihada.

\par }{\Q Eri, ni ei pahn tuhwong uhk nanial,

\par }{\QB I pahn kak en metik uhk oh sohte emen pahn suwedki.


\par }{\Q \VS{2}I pahn waiukala nan imwen inei,

\par }{\QB wasa me ke pahn padahkihong ie duwen limpoak.

\par }{\Q I pahn kihong uhk wain me doal warpwohmwahu,

\par }{\QB wain me wiawihdahsang pwohmakraneid kan.


\par }{\BB \par }
{\Q \VS{3}Pehmw palimeing mi pahn moangei,

\par }{\QB oh pehmw palimaun kin damwedamwer ie.


\par }{\BB \par }
{\Q \VS{4}Kumwail lihen Serusalem kan, kumwail inoukihong ie,

\par }{\QB me kumwail sohte pahn kadirapwahla at limpoak.


\par }{\SH Keweneun Melkahka
\par }
{\SP Lihen Serusalem kan

\par }{\Q \VS{5}Ihs memenet me kohkohdohsang nan sapwtehn,

\par }{\QB kolokol pehn eh mwohnlimpoak?

\par }{\SP Liho

\par }{\Q I panginuhkada pahn tuhke apelo,

\par }{\QB wasa me ke ipwidi ieo.


\par }{\Q \VS{6}Ritingedi mohngiongomw sang limpoak en emen tohrohr;

\par }{\QB ngehi kelehpw me ke pahn kin pwoalehdi.

\par }{\Q Kehlail en limpoak duwehte mehla;

\par }{\QB ineng en limpoak rasehng kehlail en mehla.

\par }{\Q E kin luluda

\par }{\QB oh kamwasikahla wasa rasehng kisiniei kehlail.


\par }{\Q \VS{7}Sohte pihl kak kakunla;

\par }{\QB sohte lapake kak pwillahng powe.

\par }{\Q Ahpw ma emen pahn song en pwainkihda limpoak reken eh kepwe,

\par }{\QB e pahn mwamwahlla pahn aramas koaros.


\par }{\SP Rien Liho Pwutak kan

\par }{\Q \VS{8}Mie riat serepein men,

\par }{\QB oh eh dihdi kan wie tikitikte.

\par }{\Q Dahme se pahn wiahiong

\par }{\QB ma mwahnakapw men pahn peki en pwoudiki?


\par }{\Q \VS{9}Ma ih dihd ehu,

\par }{\QB se pahn kauwadahng wasahn doulik silper ehu.

\par }{\Q Ahpw ma ih ewen kehl ehu,

\par }{\QB se pahn didihkipene tuhke sidar.


\par }{\SP Liho

\par }{\Q \VS{10}Ngehi dihd ehu,

\par }{\QB oh ei dihdi kan me wia wasahn doulik.

\par }{\Q Ei mwohnlimpoako kin dehdehki

\par }{\QB pwe I kin diar ei nsenamwahu oh popohl reh.


\par }{\SP Ohlo

\par }{\Q \VS{11}Solomon sapwellimaniki mwetin wain ehu

\par }{\QB nan tehnpas me adaneki Paal Amon.

\par }{\Q Mie soumwet kei me kohwahkihong;

\par }{\QB emenemen irail kin pwainkihong uwen mwohni silper kid.


\par }{\Q \VS{12}Me mwahu, Solomon en sapwellimaniki mwohni silper kido,

\par }{\QB oh soumwet kan en pwaiskihsang mwohni silper riepwikio;

\par }{\Q a ngehi, I tungoalenki mwetin wain tohrohr ehu me uhdahn pein ahi!


\par }{\BB \par }
{\Q \VS{13}Ei mwohnlimpoak, I men rong ngilomw sang nan mwetuwelo;

\par }{\QB kompoakepahi kan awiawih pwe re en rong omw pahn lokaia.


\par }{\SP Liho

\par }{\Q \VS{14}Keido mahs, ei mwohnlimpoak, duwehte kasel men,

\par }{\QB duwehte tie wol pwulopwul men pohn nahna kan,

\par }{\QB wasa me warpwohmwahu kan kin keirda ie.


\par }