\NormalFont\ShortTitle{KALESIA}

{\MTB Nein Pohl Kisinlikou ong Mehn

\par }{\MT KALESIA

\par }{\IS Oaralap en Kisinlikou wet

\par }{\IP Nindokon Rongamwahu eh wie lolohkseli oh paraparala rehn aramas akan me kaidehk mehn Suhs, iren peidek ehu ahpw pwarada duwen ma aramas emen uhdahn pahn peikiong Kosonned en Moses pwe en wia souleng mehlel men. Pohl koasoanehdi me irair wet sohte uhdahn konehng—pwe poahsoan mehlelte en mour rehn Sises Krais, iei pwoson Krais, me aramas koaros kin pwungkihla rehn Koht. Ahpw nan mwomwohdiso kan en Kalesia, wehi ehu me kisehn wehin Rom nan Eisia, mie aramas ekei me uhwong Pohl oh kin kosekose me dene aramas uhdahn pahn kapwaiada Kosonned en Moses pwe en pil pwungla rehn Koht.

\par }{\IP {\BK{Nein Pohl Kisinlikou ong Mehn Kalesia}} ntingdier pwe en kasapahldohng nan pwoson mehlel oh mouren souleng mehlel irail ko me weweidkiher padahk sapwung wet. Pohl tepkihda doarepen eh pwungen adaneki wahnpoaron en Sises Krais sang irail ko me kin kahski dene kaidehk ih wahnpoaron mehlel men. E ahpw kehlailki me eh malipilip ong doadoahk en wahnpoaron pwilisang rehn Koht, kaidehkin sang ni manaman en aramas, oh eh doadoahk en wahnpoaron uhdahn pahn kin wiawi rehn mehn liki kan, oh ekei pak pil rehn mehn Suhs akan. Mwuhr e ahpw kawehwehda duwen aramas akan ar kin pwungla rehn Koht sangete ni pwoson. Ni kaimwiseklahn ire laud kan en kisinlikou kiset, Pohl kasalehda pwe mouren souleng kin pwilisang ni limpoak me kin poahsoankihda pwoson Krais.

\par }{\IOT Audepe ni Oaralap

\par }{\IO Tepin kisinlikou 1.1-10

\par }{\IO En Pohl eh manaman duwen wahnpoaron men 1.11—2.21

\par }{\IO Rongamwahu duwen kalahngan en Koht 3.1—4.31

\par }{\IO En souleng kan ar saledek oh pwukoa 5.1—6.10

\par }{\IO Kaimwiseklahn kisinlikou 6.11-18



\par }\ChapOne{1}{\PP \VerseOne{1}Sang Pohl, me eh malipilip ong wahnpoaron sohte tepisang rehn aramas de sang ni paeker en aramas, ahpw sang rehn Sises Krais oh Koht Sahm me ketin kaiasada Sises sang mehla.

\VS{2}Riatail souleng koaros me mihmi met pil iang rahnmwahu ong tohn mwomwohdiso kan en Kalesia:


\par }{\PP \VS{3}Samatail Koht oh atail Kaun Sises Krais en ketikihong kumwail kalahngan oh popohl.


\par }{\PP \VS{4}Pwe en kasaledengkitailla ni ahnsou suwed wet, oh sang ni eh ketin peikiong kupwur en Samatail Koht, Krais ketin meirongkihla pein ih pwehki dipatail kan.

\VS{5}Lingan en kohwong Koht sang met oh pil kohkohlahte! Amen.


\par }{\SH Rongamwahuteieu
\par }
{\PP \VS{6}I inenen pwuriamweikinkumwailla pwehki amwail mwadang en kesehla ih me ketin malipehkinkumwaildo kalahngan en Krais, oh iangalahr ehu rongamwahu tohrohr.

\VS{7}Eri, ni mehlel, sohte pil ehu rongamwahu tohrohr mie, ahpw I koasoia met pwehki mie ekei aramas me kapingkumwaildahr, oh kin songosong en kawekala rongamwahu en Krais.

\VS{8}Eri, mehnda ma pil kiht, de tohnleng men sang nanleng, me pahn padahkihong kumwail ehu rongamwahu me pahn tohrohrasang rongamwahwo me se padahkihongkumwailehr; a e konehng en riahla oh lekdekla nan ehl!

\VS{9}Se koasoiaier mahs, oh met I pil pahn pwurehng koasoia: mehmen me pahn padahkihong kumwail ehu rongamwahu tohrohrasang me kumwail aleier, a en pil riahla oh lekdekla nan ehl!


\par }{\PP \VS{10}Eri, ia duwe, met wehwehki me I men repen keniken rehn aramas akan? Soh kowahlap! Pwe Koht me I men repen keniken reh! Ia duwe, met pahn wehwehki me I men ndandla rehn aramas akan? Ma iei met me I kin inengieng, eri, kaidehn ngehi ladun Krais men.


\par }{\SH Duwen Pohl eh Wiahla Wahnpoaron
\par }
{\PP \VS{11}Riei ko, I men ndaiong kumwail met: rongamwahu me I kin padapadahngkiseli, kaidehk sang rehn aramas.

\VS{12}I pil sohte ale sang rehn aramas emen, oh pil sohte emen aramas me padahkihong ie. Ahpw pein Sises Krais me ketin kasalehiong ie.


\par }{\PP \VS{13}Pein kumwail rongehr koasoiepen ei mour ni ahnsou me I poadidiong lamalam en mehn Suhs ako, duwen ei kin inenen kaloke mwomwohdisohn Koht, oh wia uwen ei kak en kamwomwala.
\XREF{}{{\XO 1:13: }{\XT{Wie. 8.3; 22.4-5; 26.9-11.}}}

\VS{14}Ngehi me keieu rehn iengei mehn Suhs akan me se wia dihteieu nan tiahk en palien lamalam en mehn Suhs, oh ngehi me keieu poadidiong poadopoad akan en samatail kahlap ako.
\XREF{}{{\XO 1:14: }{\XT{Wie. 22.3.}}}


\par }{\PP \VS{15}Ahpw sang ni sapwellime kalahngan, Koht ketin piliehda mwohn ei saikinte ipwidi, oh ketin malipe ie pwe I en papah ih. Eri, ni eh ketin kupwurehda
\XREF{}{{\XO 1:15: }{\XT{Wie. 9.3-6; 22.6-10; 26.13-18.}}}

\VS{16}en ketin kasalehiong ie Sapwellime Iehros, pwe I en kalohkiwohng mehn liki kan rongamwahu duwen ih, I sohte pwarek aramas emen pwe en kaweidkin ie met,

\VS{17}oh I pil sohte pwarala Serusalem pwe I en tuhwong irail ko me wialahr wahnpoaron mwohi. Ahpw I mwadangete kohla Arepia, oh mwuhr I ahpw pwurodo Damaskus.

\VS{18}Eri, mwurin sounpar siluh I ahpw kohdahla Serusalem pwe I en tuhwong Piter, oh I mihmihki reh wihk riau.
\XREF{}{{\XO 1:18: }{\XT{Wie. 9.26-30.}}}

\VS{19}I sohte tuhwong wahnpoaron teiko, pwe ihte Seims, rien Kaun-o.


\par }{\PP \VS{20}Eri, mehlel pwoat met. Mwohn silangin Koht I sohte likamw!


\par }{\PP \VS{21}Eri, mwuhr, I ahpw pil kohkohseli nan Siria oh Silisia.

\VS{22}Ni ahnsowo souleng kan en mwomwohdisohn Krais nan Sudia saikinte kilang ie.

\VS{23}A ihte me re ese, me re rongasang meteikan, dene “Ohlo me kin kalokei kitail mahso, iei ih me kin padapadahngkiseli pwosono me e song en kamwomwala mahso!”

\VS{24}Eri, re ahpw kapikapinga Koht pwehki ngehi.




\par }\Chap{2}{\SH Pohl oh Wahnpoaron Teiko
\par }
{\PP \VerseOne{1}Eri, mwurin sounpar eisek pahieu I ahpw pil iang Parnapas pwuralahng Serusalem, oh I pil kahrehda Taitus.
\XREF{}{{\XO 2:1: }{\XT{Wie. 11.30; 15.2.}}}

\VS{2}Eri, iet kahrepe: Koht ketin kasalehiong ie I en pwarala wasao. Eri, ni ei towehda mihting en kaun akan, I kawehwehiong irail duwen mahsen en rongamwahwo me I kin padahkihong mehn liki kan, pwe katepen ei doadoahk en mahso oh pil met en sansal mwahu.

\VS{3}Eri, re ahpw sohte itonehng iengei Taitus en sirkumsaisla, mehnda ma ih mehn Krihs men.

\VS{4}Ahpw ekei aramas me mwomwehda me irail souleng kei oh iangala pwihno, re mwahukihte Taitus en sirkumsaisla. Aramas pwukat wailong duwehte lipoarok kei, pwe re en kak kilang duwen saledek me kitail ahneki ni atail kin miniminiong Krais Sises. Irail mwahuki kitail en wiahla lidu kei.

\VS{5}Eri, se sohte mwahn dukiong irail, pwe se men mehlel en rongamwahwo en mihmihte rehmwail.


\par }{\PP \VS{6}Ahpw irail akan me likamwete kaunen mwomwohdiso—I nda met pwehki ei sohte katapanki pwaisarailo, pwe Koht sohte kin ketin lipilipilki aramas. Kaun ako sohte mwahn padahkihong ie mehkot kapw.
\XREF{}{{\XO 2:6: }{\XT{Deud. 10.17.}}}

\VS{7}Eri soh, re dehdehki me Koht ketikihongieier ei pwukoahn padahkihong mehn liki kan rongamwahu, nin duwen eh pil ketikihong Piter eh pwukoahn padahkihong mehn Suhs kan rongamwahu.

\VS{8}Pwe sang ni manaman en Koht I wialahr wahnpoaron men ong mehn liki kan, duwehte Piter eh wiahla wahnpoaron men ong mehn Suhs akan.

\VS{9}Eri, Seims, Piter, oh Sohn, me likamwete irail kaun ekei, re kadehdehda me Koht ketikihong ie ei pwukoa doadoahk wet. Irail eri itipehiong ngehi oh Parnapas, kilel en at iang pwukoahki doadoahkohte. Eri, kiht koaros pwungkipene me se pahn doadoahk nanpwungen mehn liki kan, oh irail pahn doadoahk nanpwungen mehn Suhs akan.

\VS{10}Ihte me re peki reht: se en tamataman me semwehmwe kan me mi nanpwungarail; iei met me I inenen doadoahk laudki mehlel I en kapwaiada.


\par }{\SH Pohl Lipwoare Piter nan Andiok
\par }
{\PP \VS{11}Eri, ni ahnsou me Piter pwarodohng Andiok, I ahpw pelianda mwohn pokono, pwehki eh sapwung me sansal.

\VS{12}Pwe mwohn en ohl ekei me pekederdo sang rehn Seims ar pwarodo, Piter wie sakasak rehn mehn liki kan me soulenglahr. Ahpw mwurin en ohl pwukat ar pwarodohr, e sohla iang sak rehrail, pwehki eh masak irail ko me mwahuki mehn liki kan en sirkumaisla.

\VS{13}Pil riatail mehn Suhs me soulenglahr akan, re pil iang Piter masepwehkada, oh pwehki ar masepwehkada, Parnapas pil iang masepwehkada.

\VS{14}Eri, ni ei diarada me irail sohte weweidki ahl pwung nin duwen mehlel en rongamwahwo, I ahpw padahkihong Piter mwohrail koaros, “Komwi uhdahn mehn Suhs men, ahpw komwi momourki tiahk en mehn liki kan, a kaidehn tiahk en mehn Suhs. Eri, ia duwen omwi kak idingohng mehn liki kan en wia tiahk en mehn Suhs akan?”


\par }{\SH Mehn Suhs oh mehn Liki kan kin Mourkihla Pwoson
\par }
{\PP \VS{15}Kitail uhdahn mehn Suhs, kaidehn mehn liki me dipan.

\VS{16}Ahpw, kitail ese me aramas emen kin pwungla rehn Koht sangete ni eh pwoson Sises Krais, ahpw kaidehn sang ni eh kin kapwaiada audepen Kosonned en Moseso. Pil kitail, kitail pwosonla Sises Krais pwe kitail en pwungla rehn Koht sang ni atail pwoson Krais, ahpw kaidehn sang ni atail kapwaiada audepen Kosonnedo. Pwe sohte emen kak pwungla rehn Koht sang ni eh kin kapwaiada audepen Kosonnedo.
\XREF{}{{\XO 2:16: }{\XT{Mel. 143.2; Rom 3.20; b Rom 3.22.}}}

\VS{17}Eri, ma nan atail kin songosong en pwungla rehn Koht sang ni atail pwoson Krais, ahpw kadierekda me kitail aramas dipan ekei duwehte mehn liki kan; ia duwe, met pahn wehwehki me Krais kin papah dihp? Soh kowahlap!

\VS{18}Ma I pwurehng kauwada me I kauwelahr mahso, met pahn kadehdehda me I kin wiahda sapwung.

\VS{19}Eri, nin duwen Kosonnedo, ngehi mehla men—pein Kosonnedo kemeielahr—pwe I en kak momourki Koht. I iangehr Krais pwoula ni sapwellime lohpwuwo,

\VS{20}pwe met, kaidehn ngehi me momour, ahpw Krais me ketin ieias loalei. Eri, mour wet me I momourki met, I momourki sang ni ei pwoson sapwellimen Koht Iehroso, me ketin loalloale ie oh meirongkihong Koht pein ih pwehki ngehi.

\VS{21}I sohte kin soikeweisang rehi kalahngan en Koht. Ahpw ma mie aramas emen me pwungla rehn Koht sang ni Kosonnedo, eri, met pahn wehwehki me en Krais eh pwoula mehkot mwahl!




\par }\Chap{3}{\SH Kosonned de Pwoson
\par }
{\PP \VerseOne{1}Mehn Kalesia kan, kumwail me pweipwei! Ihs me karotongeikumwaillahr? Me inenen sansal mwahu mwohn masamwail kan mwomwen pwoulahn Sises Krais nin lohpwuwo!

\VS{2}Eri, kumwail en ndaiong ie: ma kumwail aleier Ngenen Koht sang ni amwail kapwaiada audepen Kosonnedo, de sang ni amwail rongorong oh pwoson rongamwahwo?

\VS{3}Ia uwen amwail pweipwei! Kumwail tepkihda Ngenen Koht; eri, met kumwail men kaimwisengkihla pein amwail manaman?

\VS{4}Ia duwe, me kumwail pehmehr nan amwail souleng sohte katepe? Mehlel mie katepe!

\VS{5}Ni en Koht eh ketikihong kumwail Ngehno oh ketin wiahda manaman akan nanpwungamwail, ia duwe, e ketin wiahda mepwukat pwehki amwail kin kapwaiada audepen Kosonnedo, de pwehki sang ni amwail rong oh pwoson rongamwahwo?


\par }{\PP \VS{6}E pahn duwehte dahme Pwuhk Sarawi mahsanih duwen Eipraam: dene “E pwoson Koht, oh pwehki eh pwoson, Koht ketin kupwurehla pwe en pwungla reh.”
\XREF{}{{\XO 3:6: }{\XT{Sen. 15.6; Rom 4.3.}}}

\VS{7}Eri, kumwail uhdahn pahn wehwehki mwahu me irail kan me ahneki pwoson, iei irail me uhdahn kadaudok en Eipraam.
\XREF{}{{\XO 3:7: }{\XT{Rom 4.16.}}}

\VS{8}Pwuhk Sarawi pil kohpadahr mahso me Koht pahn ketin kapwungala mehn liki kan pwehki ar pwoson. Eri, Pwuhk Sarawi padahkihong Eipraam rongamwahwo mahso: “Pwehki kowe me Koht pahn ketin kapaiahkihda aramas koaros nin sampah.”
\XREF{}{{\XO 3:8: }{\XT{Sen. 12.3.}}}

\VS{9}Eri, Eipraam ahpw pwosonla, oh Koht ketin kapaiahda. Eri, irail koaros me kin pwosonla, Koht pil pahn ketin kapaiairailda, nin duwen eh pil ketin kapaiahda Eipraam.


\par }{\PP \VS{10}Irail koaros me kin koapworopworki arail kapwaiada Kosonnedo, re kin mihmi pahn keria ehu. Pwuhk Sarawi mahsanih, “Mehmen me sohte kin kapwaiada soahng koaros me ntingdier nan pwuken Kosonnedo, en riahla!”
\XREF{}{{\XO 3:10: }{\XT{Deud. 27.26 (LXX).}}}

\VS{11}Eri, me inenen sansal mwahu me sohte mwahn aramas emen kin pwungla rehn Koht pwehki Kosonnedo, pwe Pwuhk Sarawi pil mahsanih, “Me pwungla rehn Koht sang ni pwoson, iei ih me pahn mourla.”
\XREF{}{{\XO 3:11: }{\XT{Apak. 2.4.}}}

\VS{12}Ahpw Kosonnedo sohte poahsoankihda pwoson, pwe Pwuhk Sarawi pil mahsanih, “Mehmen me kin
{\BK{kapwaiada}} audepen Kosonnedo koaros, iei ih me pahn momourki Kosonnedo.”
\XREF{}{{\XO 3:12: }{\XT{Lip. 18.5.}}}


\par }{\PP \VS{13}Eri, Krais ketin kapitkitailsang ni keriapen Kosonnedo, ni eh ketin ale ong pein ih keriao. Nin duwen me Pwuhk Sarawi mahsanih, “Mehmen me langadahr nin tuhke, e pahn riahla.”
\XREF{}{{\XO 3:13: }{\XT{Deud. 21.23.}}}

\VS{14}Krais ketin wia met pwe kapaio me Koht ketin inoukihong Eipraam en pil kohieng mehn liki kan sang rehn Krais Sises, pwe kitail, sang ni pwoson, kitail en kak ale Ngehn Sarawio me Koht ketin inoukidahr.


\par }{\SH Kosonned oh Inou
\par }
{\PP \VS{15}Riei ko, I pahn doadoahngki apwoat karasaras me pahn wehwehiong kumwail: ma aramas riemen pahn inoukipene mehkot oh sainih kadehdepe, eri sohte emen kak kauwehla kadehde wet de kapatahiong mehkot.

\VS{16}Eri, Koht ketin wiahda inou kei ong Eipraam oh kadaudokeo. E sohte mahsanih, “oh kadaudoke kan,” me wehwehki aramas tohto. A e mahsanih, “oh kadaudokomw,” me wehwehki aramastehmen, iei ih Krais.

\VS{17}Eri, iet wehwehn: Koht ketin wiahiong Eipraam inou lap ehu, oh pil ketin inoukihdi me pein ih pahn ketin kapwaiada. Eri, Kosonnedo me poadada sounpar pahpwiki silihsek mwuri, sohte kak kauwehla inou lapo, de kasohrehla sapwellimen Koht inowo.
\XREF{}{{\XO 3:17: }{\XT{Eks. 12.40.}}}

\VS{18}Pwe ma me Koht kin ketikihong aramas kin poahsoankihda Kosonnedo, eri, met pahn wehwehki me e sohte poahsoankihda sapwellime inou. Ahpw Koht ketikihong Eipraam sohsowo pwehki sapwellime inowo.
\XREF{}{{\XO 3:18: }{\XT{Rom 4.14.}}}


\par }{\PP \VS{19}Eri, dahme kahrehda Kosonnedo wiawihkihda? E kapatapat ong inowo pwe en kasalehda dahkot sapwung, oh en mihmi lao lel kadaudok en Eipraamo me inowo wiawihongehr eh pahn pwarodo. Koht ketikihong tohnleng kan Kosonnedo pwe re en patohwando, ahpw aramas emen me wia wiliepe ong aramas akan.

\VS{20}Eri, pwehki Koht eh wiewia kelehpw sapwellime doadoahk e sohte kin ketin anahne wiliepe.


\par }{\SH Kahrepen Kosonnedo
\par }
{\PP \VS{21}1 Eri, ia duwe, met pahn wehwehki me Kosonnedo kin uhwong sapwellimen Koht inou kan? Soh kowahlap! Pwe ma kosonned ehu wiawihda me kak komourala aramas, eri, aramas pahn kak pwungla rehn Koht ni ar pahn kapwaiada kosonnedo.

\VS{22}Ahpw Pwuhk Sarawi mahsanih me sampah pwon mihmiher pahn manaman en dihp, pwe irail kan me pwoson en ale kapaipen inowo me Koht kin ketikihong pwehki pwoson Krais.


\par }{\PP \VS{23}Eri, mwohn pwoson eh saikinte pwarodo, Kosonnedo ritingedier kitail koaros rasehng me selidi kei, lao lel pwoson wet eh pahn sansalda.

\VS{24}Eri, Kosonnedo me kakaun kitail lao lel en Krais eh ketido, pwe kitail en pwungkihla pwoson rehn Koht.

\VS{25}Eri met, pwehki pwoson eh leledohr, Kosonnedo solahr pahn kakaun kitail.


\par }{\PP \VS{26}Pwe kumwail koaros wialahr sapwellimen Koht seri sang ni pwoson oh miniminiong Krais Sises.

\VS{27}Pwe kumwail papidaislahr ni miniminiong Krais oh aleier mouren Krais rehmwail.

\VS{28}Ihme kahrehda sohte wekpeseng en nanpwungen mehn Suhs akan oh mehn liki kan, nanpwungen me selidi kan oh me saledek kan, nanpwungen ohl akan oh lih akan; kumwail koaros wialahr ehu ni amwail miniminong Krais Sises.

\VS{29}Ma kumwail sapwellimen Krais, eri, kumwail kadaudok en Eipraam, oh kumwail pahn ale dahme Koht ketin inoukidahr.
\XREF{}{{\XO 3:29: }{\XT{Rom 4.13.}}}




\par }\Chap{4}{\PP \VerseOne{1}Eri, I pahn uselahte met: pwutak emen me pahn ale sohsohn eh pahpa kin duwehte ladu men ni eh tikitik, mehnda ma e ahneki soahng koaros.

\VS{2}Ni eh tikitik, mie aramas ekei me kin apwahpwalih ih oh eh sohso lao lel ahnsou me eh pahpa koasoanehdier en doadoahngki.

\VS{3}Pil duwehte kitail, ni atail saikinte soulengla, kitail wia lidun ngehn akan me kin kaunda sampah pokon.

\VS{4}A ni ahnsou me konehng eh lelehr, Koht ketin poaronehdo Sapwellime Iehros, me ketido oh ipwidi sang lih emen, oh ketiketier pahn Kosonned en mehn Suhs akan,

\VS{5}pwe en kasaledekala irail kan me pil mihmi pahn Kosonnedo, pwe kitail en kak wiahla sapwellimen Koht.
\XREF{}{{\XO 4:5: }{\XT{Rom 8.15-17.}}}


\par }{\PP \VS{6}Eri, Koht ketin poaronedohng Ngenen Sapwellime Iehros nan mohngiongitail pwe en kasalehda me kumwail wialahr sapwellime; eri, Ngehno me kin ketin mahsanih, “Ipa, Ipa.”

\VS{7}Eri, kumwail solahr wia lidu, ahpw uhdahn sapwellime, oh pwehki amwail wialahr sapwellime, Koht pahn ketikihong kumwail mehkoaros me pein ih ketin nekinekid ong sapwellime kan.


\par }{\SH Duwen Pohl eh Nsenohki Apwalih mehn Kalesia kan
\par }
{\PP \VS{8}Mahso kumwail sehse duwen Koht, oh kumwail pil wialahr lidun mehkan me kaidehn koht.

\VS{9}Ahpw met, ni amwail eselahr duwen Koht, ahpw mehlel Koht eh ketin mwahngihkumwaillahr, eri, ia duwen amwail pahn pwuralahng pahn manaman en ngehn samin oh luwet akan me kin kakaun wasa? Dahme kumwail men pwurehng wiahkihla ar lidu?

\VS{10}Kumwail kin kesempwalki soangen rahn tohrohr kan, sounpwong kan, irair en ahnsou kan, oh sounpar akan.

\VS{11}I perkinkumwaildahr, pwe ei doadoahk kan koaros rehmwail de wiahla doadoahk mwahl.


\par }{\PP \VS{12}Riei ko, I peki ni ngidingid kumwail en duwehte ngehi, pwe I pil duwehte kumwail. Kumwail sohte wiahiong ie mehkot sapwung.

\VS{13}Kumwail tamanda kahrepen ei kalohkiong kumwail rongamwahu mahso, pwehki ei soumwahu.

\VS{14}Ahpw kumwail sohte wia kauwe ie de keseiehla, mehnda ma paliwereiet eh mwomwsuwedlahr mwohmwail. Ahpw soh, kumwail kasamwo ie duwehte sapwellimen Koht tohnleng men, pil duwehte amwail pahn kasamwo Krais Sises.

\VS{15}Kumwail inenen perenkihda mahso! A dahme wiawi ahnsou wet! Pein ngehi kak kadehde duwen kumwail: me mahso, ma e kak wiawi, kumwail kapitasangehr pwoaren masamwail kan, oh kihong ie.

\VS{16}A ia duwe, I wialahr amwail imwintihti pwehki ei koasoiaiong kumwail me mehlelo?


\par }{\PP \VS{17}Aramas pwuko pil kasalehda ar nsenohkin kumwail, ahpw arail nsenoh sohte mwahu. Ihte me re kin nsenohki re en katohreikitailpeseng, pwe kumwail en iangirailla.

\VS{18}Eri, e pahn inenen mwahu mehlel ma kumwail pahn nsenohki soahng mwahu kan ahnsou koaros, a kaidehkte ni ahnsou me I pahn mihmi rehmwail.

\VS{19}Nei seri kompoake kan, I pil pwurehng weiweirek en neitingkin kumwail lao lel mouren Krais eh pahn tengedi loalamwail.

\VS{20}Ia uwen ei men mi rehmwail ahnsou wet, pwe I en wekidala ngilei nin duwen me pahn konehng kumwail, pwe I inenen pwunodkin kumwail mehlel!


\par }{\SH Karasaras en Akar oh Sara
\par }
{\PP \VS{21}I men idek rehmwail kan me kin men uhpah Kosonnedo: kumwail sohte kin rong dahme Kosonnedo mahsanih?

\VS{22}E mahsanih me Eipraam naineki pwutak riemen, emen sang rehn lih lidu men oh emen sang rehn lih maiauda men.
\XREF{}{{\XO 4:22: }{\XT{Sen. 16.15; b Sen. 21.2.}}}

\VS{23}Nah pwutak me ipwidi sang lih liduwo, e ipwidi nin duwen aramas, ahpw nah pwutak me ipwidi sang lih maiaudao, ipwidi nin duwen sapwellimen Koht inou.

\VS{24}Met karasaras pwoat: lih riemeno kak wehwehki inou lap riau. Me nah seri ipwidiong nan mouren lidu iei Akar, oh lih menet wehwehki inou lapo me wiawihda nin Nahna Sainai.

\VS{25}Eri, Akar wehwehki Nahna Sainai me mihmi nan Arepia, oh e pil wehwehki Serusalem en ahnsou wet, me wia lidu men iangahki towe kan koaros.

\VS{26}Ahpw Serusalem en nanleng me saledek, iei ih atail nohno.

\VS{27}Pwe Pwuhk Sarawi mahsanih,

\par }{\Q “Ke en pereperen, kowe lih me sohte noumw seri!

\par }{\QB Ngisingiski oh weriwerki omw peren, kowe me sohte mwahn pehm medek en neitik!

\par }{\Q Pwe lih emen me eh pwoud keselahr pahn naineki seri

\par }{\QB tohtohsang lih emen me kin mihmihte rehn eh pwoud.”
\XREF{}{{\XO 4:27: }{\XT{Ais. 54.1.}}}


\par }{\PP \VS{28}Eri met, kumwail riei ko, kumwail serien Koht kei pwehki sapwellime inou—me duwehte Aisek.

\VS{29}Ni ahnsowo, pwutako me ipwidi nin duwen aramas, e kin kaloke pwutako me ipwidi pwehki Ngenen Koht; oh ih pil duwen met.
\XREF{}{{\XO 4:29: }{\XT{Sen. 21.9.}}}

\VS{30}A dahme Pwuhk Sarawi mahsanih? E mahsanih, “Kesehla liduwo oh nah serio, pwe nein liduwo sohte pahn iang nein me maiauda seri sohsohki sohsohn eh pahpa.”
\XREF{}{{\XO 4:30: }{\XT{Sen. 21.10.}}}

\VS{31}Eri, riei ko, kaidehn kitail serien lih liduwo, pwe serien lih maiaudao.




\par }\Chap{5}{\SH Kumwail Kolokol Amwail Saledek
\par }
{\PP \VerseOne{1}Kitail maiaudahr—Krais ketin kamaiaweikitailda. Eri, kumwail tengeteng nan amwail saledek, oh dehr pwurehng wie liduhla.


\par }{\PP \VS{2}Eri, ngehi Pohl I padahkihong kumwail met: ma kumwail mweidala pwe kumwail en sirkumsaisla, met pahn wehwehki me sohte mwahn katepen Krais ong kumwail.

\VS{3}I men pwurehng kadehdehiong mehmen me mweidala en sirkumsaisla: e uhdahn pahn kapwaiada audepen Kosonnedo pwon.

\VS{4}Irail kan rehmwail me kin songosong pwungla rehn Koht sang ni arail kin kapwaiada audepen Kosonnedo, pein irail mweisangehr Krais, re milahr likin kalahngan en Koht.

\VS{5}A kitail, kitail kin koapworopworki Koht, me kin ketin kapwungkinkitailla reh manaman en sapwellime Ngehn pwehki atail pwoson; eri, ih met me kitail kin kasikasik.

\VS{6}Pwe ma kitail miniminiong Krais Sises, sohte katepen atail pahn sirkumsaisla de sohte sirkumsaisla, pwe ih me katapanen, pwoson me kin doadoahngki limpoak.


\par }{\PP \VS{7}Eri, amwail mouren souleng pweida mwahu mahso; a ihs me irehdihsang kumwail en peikiong me mehlelo? Ia duwen eh kaweid ong kumwail?

\VS{8}Soangen kaweid wet sohte kin pwilsang rehn Koht me kin ketin malipeikumwaildo.

\VS{9}Kisin ihs kis kampwosepeseng nesen pilawa ieu pwon.
\XREF{}{{\XO 5:9: }{\XT{1 Kor. 5.6.}}}

\VS{10}Ahpw I koapworopworkin kumwail. Pwehki atail miniminiong Kaun-o, I kin koapworopworki me amwail lamalam sohte pahn weksang ei lamalam, oh aramas me kin kapikaping kumwail, sohte lipilipil ihs ih, e pahn ale kalokolok sang rehn Koht.


\par }{\PP \VS{11}Ahpw, duwen pein ngehi, riei ko, ma I pil usehla padapadahngkiseli me sirkumsais me kesempwal, a dahme aramas akan wie kalokalokehkiniehte? Pwe ma met me mehlel, eri, ei padahk duwen lohpwuwen Krais sohte pahn wia mehn kamwakar ehu.

\VS{12}Duwen irail kan me kin kapikapingkin kumwail pwehki ar mwahuki kumwail en sirkumsaisla, eri, re en wiahiong pein irail me laudsang; re en pil lekehsang usolarail kan.


\par }{\PP \VS{13}Eri, duwen kumwail, riei ko, kumwail malipilipdohngehr en saledek. Ahpw amwail saledek wet en dehr kamangaiong ineng en paliwar en kaunkumwailda. Ahpw limpoak en kahrehiong amwail pahn uhpahpene nanpwungamwail.

\VS{14}Pwe audepen Kosonnedo pwon kin wia oaralap ehute: Poakohng mehn mpomw duwen omw kin poakohng pein uhk.”
\XREF{}{{\XO 5:14: }{\XT{Lip. 19.18.}}}

\VS{15}A ma kumwail pahn kin pekehkehpene nanpwungamwail duwehte mahn lawalo kan, eri, kumwail kanahieng pwe kumwail de mwomwla.


\par }{\SH Ngehno oh Ahnepen Aramas
\par }
{\PP \VS{16}Eri, met I men koasoia: kumwail weweidki Ngehno, oh dehr kin kapwaiada ahnepen aramas.

\VS{17}Pwe ahnepen aramas kin uhwong Ngehno, oh Ngehno kin uhwong ahnepen aramas, oh soahng riau pwukat kin imwintihtipene; eri, met wehwehki me kumwail sohte kak wia dahme kumwail inengieng.
\XREF{}{{\XO 5:17: }{\XT{Rom 7.15-23.}}}

\VS{18}Ma Ngehno me kahluwei kumwail, eri, kumwail sohte pahn mihmi pahn Kosonnedo.


\par }{\PP \VS{19}Eri, wiewia kan nin duwen ahnepen aramas me sansal, iet akan: nenek oh kamwahl, tiahk samin,

\VS{20}pwongih dikedik en eni kan, oh wunahni; kailok, akatat, luwak, lingeringer, oh akamai, saminimin, mehwo,

\VS{21}peirin, sakaula, oh soahng teikan me duwehte mepwukat. I ndaiong kumwail met duwehte ei ndaiongkumwailehr mahs: irail kan me kin wia soahng pwukat sohte pahn iang sohsohki Wehin Koht.


\par }{\PP \VS{22}A iet akan wahn Ngehno: limpoak, peren, popohl, kanengamah, kadek, loalopwoat,

\VS{23}opampap, oh liksang me suwed. Sohte kosonned ehu me kin uhwong mepwukat.

\VS{24}Eri, sapwellimen Krais Sises akan kemelahr pein ahneparail, iangahki tiahk suwed oh ineng suwed akan.

\VS{25}Ngehno ketikihongkitailehr mour; eri, e uhdahn pahn ketin kakaun mouritail.

\VS{26}Kitail en dehr aklapalap de kamwakara emen, de peirinpene.




\par }\Chap{6}{\SH Sawaskipene Wisik Toutou kan
\par }
{\PP \VerseOne{1}Riei ko, ma mie emen rehmwail me lohdiong nan sapwung ehu, kumwail kan me poadidi ni ngehn, kumwail kapwungala. Ahpw kumwail pahn kamantik, oh mwasamwasahn pein kumwail, pwe kumwail de pil lohdiong pahn songosong.

\VS{2}Kumwail sawaskipene amwail wisik toutou kan, pwe ih duwen amwail pahn kapwaiada kosonned en Krais.

\VS{3}Ma emen lemeleme me ih mehkot, ni eh sohte mehkot ih, eri, e kin pitipitih pein ih.

\VS{4}Emenemen en pein kasakasawih pein eh wiewia kan. Ma eh wiewia kan me mwahu, eri, e kak pohnmwahsohki; a ieremen e kapahrekiong en meteikan ar wiewia kan.

\VS{5}Pwe emenemen kitail koaros uhdahn pahn pein wa eh wisik.


\par }{\PP \VS{6}Me kin ale padahkpen rongamwahu, en kihong eh sounpadahko ekis kisehn eh pai kan.


\par }{\PP \VS{7}Kumwail dehr pitih pein kumwail; pwe sohte emen kak pitih Koht. Pwe mehkot me aramas pahn padokedi, ihme e pahn dolung.

\VS{8}Ma e padokedi nan mwetuwel en paliwere ineng en paliwar, e pahn dolungasang mehla; a ma e padokedi nan mwetuwel en Ngehn, e pahn dolungasang rehn Ngehno mour soutuk.

\VS{9}Eri, kitail dehr pwangahki atail wiewia mwahu kan; pwe ma kitail sohte pahn pwangahkihda, ahnsou pahn leledo kitail ahpw pahn dolung.

\VS{10}Eri, nindokon eh mie atail ahnsou, kitail en wia mwahu ong aramas koaros; ahpw mehlel ong irail kan me kisehn atail pwoson.


\par }{\SH Kaimwiseklahn Kehkehlik kei oh Rahnmwahu
\par }
{\PP \VS{11}Kumwail kilang mesennting laud pwukat me I ntingkiwohng kumwail sang ni pein mengin pehiet!

\VS{12}Irail kan me kin men adamwahula rehmwail oh men suweiki liksansal mwahu, iei irail me songosong itonehng kumwail en sirkumsaisla. Ahpw re kin wia met pwe re en dehr kin iang kamakam pwehki lohpwuwen Krais.

\VS{13}Pwe pil irail kan me sirkumsaislahr sohte kin kapwaiada Kosonnedo; irail men kumwail en sirkumsaisla pwe re en kak suweiki me paliwaramwail kan iang wia tiahk wet.

\VS{14}A duwen ngehi, I pahn suweikihte duwen lohpwuwen atail Kaun Sises Krais; pwehki lohpwu wet sampah mehsangieier, oh I mehsangehr sampah.

\VS{15}Sohte mwahn katepen ma emen sirkumsaisla de soh. Ihte me mie katepe en wiliakapwala.

\VS{16}Eri, ong irail kan me kin weweidki padahk pwoatet, popohl oh kalahngan en ieiang irail—irail oh pil sapwellimen Koht akan koaros!


\par }{\PP \VS{17}Eri, pwe I en kaimwisekala: sang met kohla emen en dehr kedirapwahkin ie duwen tiahk en sirkumsais; pwe lipwen wowoki kan me mi ni paliwereiet kasalehda me ngehi ladun Sises.


\par }{\PP \VS{18}Riei ko, kalahngan en atail Kaun Sises Krais en ieiang kumwail koaros. Amen.


\par }