\NormalFont\ShortTitle{TAITUS}

{\MTB Nein Pohl Kisinlikou ong

\par }{\MT TAITUS

\par }{\IS Oaralap en Kisinlikou wet

\par }{\IP Taitus, mehn liki pwulopwul men me soulenglahr, ahpw wiahla iengen Pohl oh sawasepe nan eh doadoahk en kapahrengkiseli Rongamwahu.
{\BK{Nein Pohl Kisinlikou ong Taitus}} pekederlahng Krihd, wasa me Pohl koasoanehdi Taitus en mihmi ie pwe en koasoanehdi ire kei me anahnepe mie. Iren pwunod siluh me audedahr kisinlikou kiset.

\par }{\IP Keieu, Pohl katamanki Taitus soangen aramas me pahn ale pwukoahn kaweid de apwahpwalih mwomwohdiso, ahpw mehlel pwehki mour suwed en mehn Krihd tohto. Mwuri, Pohl pil kaweidki Taitus duwen eh pahn kin kihwei padahk nan mwomwohdiso ong soangen pwihn kei, duwehte ohl mah kan, lih mah kan (me pahn uhd padahkih peinakapw kan), mwahnakapw akan, oh lidu kan. Oh pil mwuri, Pohl kaweidki Taitus duwen mouren souleng, ahpw mehlel duwen kesempwalpen popohl oh meleilei, duwen mweisang kailok, akamai, oh saminimin nanpwungen tohn mwomwohdiso.

\par }{\IOT Audepe ni Oaralap

\par }{\IO Tepin kisinlikou 1.1-4

\par }{\IO Sounkaweid en mwomwohdiso 1.5-16

\par }{\IO Pwukoa kan en soangen pwihn kan nan mwomwohdiso 2.1-15

\par }{\IO Mahsen en koangngoang kei oh peneu kei 3.1-11

\par }{\IO Kaimwiseklahn kisinlikou 3.12-15



\par }\ChapOne{1}{\PP \VerseOne{1}Sang Pohl, ladun Koht oh wahnpoaron en Sises Krais.

\par }{\PP I pilipildahr oh pekederdohr pwe I en sewese pwoson en sapwellimen Koht me pilipil kan, oh kahluwa irail ong nan me mehlel me sansaldahr sang nan atail lamalam,

\VS{2}me poahsoankidahr koapworopwor en mour soutuk. Koht, me sohte kin ketin likamw, ketin inoukihongkitailehr mour wet mwohn tepin kawa;

\VS{3}oh ni ahnsou me konehng e pil ketin kasalehda nan sapwellime mahsen. E pil ketin likihongieier mahsen wet; eri, I kin kalohkiseli ni poaron en Koht, atail Sounkomour.


\par }{\PP \VS{4}I ntingkiwohng uhk, Taitus, nei pwutak mehlel nan pwoson me kita ahnekipene:

\par }{\PP Koht Samatail, oh Krais Sises atail Sounkomour en ketikihong uhk kalahngan oh popohl.
\XREF{}{{\XO 1:4: }{\XT{2 Kor. 8.23; Kal. 2.3; 2 Tim. 4.10.}}}


\par }{\SH En Taitus eh Doadoahk nan Krihd
\par }
{\PP \VS{5}I pwilkinuhkedi nan Krihd pwe ke en kapwungala soahng koaros me anahnepe mie en wiawi, oh ke en idihada ekei me mah kan en mwomwohdiso nan kahnimw kan koaros. Tamataman ei koasoien peneu kan:

\VS{6}duwen me mah men eh uhdahn pahn pwung; duwen eh pahn pwoudiki lihtehmen, oh duwen nah seri kan ar uhdahn pahn souleng oh sohte kin tiahk suwed de sapeik.
\XREF{}{{\XO 1:6: }{\XT{1 Tim. 3.2-7.}}}

\VS{7}Pwehki sounkaweid en mwomwohdiso menet eh pahn apwahpwalih sapwellimen Koht doadoahk, e uhdahn pahn kin mour mwakelekel. E sohte pahn aklapalap, de Pwurien ikem, de kamam sakau, de lemei, de noahrok mwohni.

\VS{8}E pahn kin kasamwo aramas koaros, oh pwungki soahng koaros me mwahu. E uhdahn pahn kak kakaun pein ih, pwung, sarawi, oh kanahieng pein ih.

\VS{9}E uhdahn pahn kin tengeteng ni mahseno, me likilikpe mie, oh me pil pahrekiong padahk mehlel. Iei duwen met eh pahn kak kakehlakahki meteikan padahk mehlel, oh pil kasalehda sapwung en irail kan me kin uhwong padahk wet.


\par }{\PP \VS{10}Pwe mie aramas tohto me kin pelianda oh pitiheki meteikan ar lokaia soh-katepe, ahpw mehlel irail kan me soulenglahr sang ni pelien lamalam en mehn Suhs akan.

\VS{11}Me inenen konehng ke en katokihedi arail lokaia, pwehki ar kin kapingkihda peneinei kan ar padahk sapwung kan. Kahrepen ar wia met me kanamenek, pwehki re kin alehki mwohni.

\VS{12}Pein mehn Krihd men, kisehn arail soukohp ako, me nda, “Mehn Krihd kan kin kalap likamw, re rasehng mahn suwed kan, re kin pohnkahke oh kapehd en mwenge.”

\VS{13}Eri, mehlel pwoat met. Ihme kahrehda ke uhdahn pahn lipwoare irail, pwe irail en kak ahneki pwoson kehlail,

\VS{14}oh tokedihsang arail koapworopworki poadopoad en mehn Suhs akan, oh en aramas akan ar kosonned akan me kin kohsang rehn irail kan me keselahr me mehlelo.

\VS{15}Soahng koaros me inenen mwakelekel ong irail kan me mwakelekel; ahpw sohte okotme me pahn mwakelekel ong irail kan me samin oh me sohte pwoson, pwehki arail madamadau kan oh kadeikpen loalarail kan saminlahr.

\VS{16}Irail kin kosekose me re kin ese Koht, ahpw arail wiewia kan sohte pahrekiong me re kin koasoia. Irail kin ahneki kailok oh sapeik, oh re sohte kak wia mehkot mwahu.




\par }\Chap{2}{\SH Padahk Mehlel
\par }
{\PP \VerseOne{1}Eri, ke uhdahn pahn padahkihong irail mehkan me kin pwilisang ni padahk mehlel.

\VS{2}Padahkihong ohl mah kan re en ese kaunda pein irail, inen, oh re en kanahieng pein irail. Irail en pil kehlail nan arail pwoson, limpoak, oh nannanti nan ar apwal akan.

\VS{3}Pil duwehte ong lih mah kan, padahkihong irail re en kin mour nin duwen me konehng lih poadidi kan. Re dehr kin karaun likamw, de kin men wia lidun wain. Re en kin kihwei padahk mwahu,

\VS{4}pwe re en kak kaiahnehda peinakapw akan pwe re en poakohng arail pwoud kan oh neirail seri kan,

\VS{5}re en kin kanahieng pein irail pwe re en min, re en wiahla lih wiewia mwahu en nan ihmw oh peikiong arail pwoud kan; pwe emen dehr lahlahwehki mahseno sang rehn Koht.


\par }{\PP \VS{6}Pil duwehte ong mwahnakapw akan, koangngoangehkin irail re en ese kaunda pein irail.

\VS{7}Ahpw mwohn mehkoaros, ke en wia mehn kahlemengih ehu ni wiewia mwahu. Ke en pil kin inen oh mehlel nan omw padahk.

\VS{8}Ke en kin doadoahngki lokaia mehlel me soh kaupe, pwe omw imwintihti kan en namenengkihla ar sohte kak diar kaupe ieu ong kitail.


\par }{\PP \VS{9}Ladu kan en kin peikiong arail soumas akan, oh kaparanihirailda ni soahng koaros. Re dehr kin peliankinirailda ar koasoi kan,

\VS{10}de pirapahsang irail mehkot. Ahpw re en kasalehda arail mour mwahu oh loalopwoat ahnsou koaros, pwe aramas akan en kilang ar wiewia kan oh kapingahki atail padahk duwen Koht, atail Sounkomour.


\par }{\PP \VS{11}Pwe Koht ketin kasalehda sapwellime kalahngan pwe en komourala aramas koaros.

\VS{12}Kalahngan wet kin padahkihong kitail en kesehla mouren seupwoson Koht oh ineng suwed en sampah, oh ese kaunda nsenarail, oh momourki mour pwung oh sarawi nin sampah wet,

\VS{13}ni atail pahn awiawih Rahnen kapaio me kitail kin kasikasik, ni ahnsou me lingan en atail Koht lapalap oh Sounkomour Sises Krais pahn pwarada.

\VS{14}E ketin tounmeteikihla pein ih pwehki kitail, pwe en kapitkitailsang soahng suwed koaros oh kamineikitailda pwe kitail en wiahla sapwellime kelehpw oh ngoangkihte wiewia me mwahu.
\XREF{}{{\XO 2:14: }{\XT{Mel. 130.8; b Eks. 19.5; Deud. 4.20; 7.6; 14.2; 1 Pit. 2.9.}}}


\par }{\PP \VS{15}Eri, ke en padahkihong irail mepwukat, oh doadoahngki omw manaman unsek ni omw pahn kin kakehlaka oh lipwoare irail kan me kin rong uhk. Ke dehr wia mehkot me pahn kahrehiong aramas akan re en mwamwahlkin uhk.




\par }\Chap{3}{\SH Wiewiahn Souleng
\par }
{\PP \VerseOne{1}Eri, katamanki omw kohwa aramas akan re en dukiong arail kaun akan oh soumas akan, re en peikiong irail, oh kapwaiada soahng koaros me mwahu.

\VS{2}Padahkihong irail re en dehr kauwe emen, ahpw re en kin meleilei oh kadek, oh ahnsou koaros re en kin kasalehda saramwahu ong aramas koaros.

\VS{3}Pwe mahso pein kitail me pweipwei, sapeik, oh sapwung. Kitail wia lidun ineng suwed kan oh soangen peren mwahl koaros. Kitail pil ahnekiher lamalam oh ineng en kauwehla meteikan oh peirin; meteikan kin kailongkin kitail, oh kitail pil kin kailongkin irail.

\VS{4}Eri soh, ni ahnsou me kalahngan en Koht atail Sounkomour oh sapwellime limpoak pwarodo,

\VS{5}e ketin komourkitailla. Kaidehn pwehki soangen doadoahk mwahu ehu me pein kitail wiadahr, ahpw pwehki sang ni pein sapwellime kupwurkalahngan me e ketin kupwurehkinkitailla oh komourkinkitailla sang ni ipwsapahl oh mour kapw me Ngehn Sarawi ketikihong kitail ni eh ketin kamwakeleikitailda.

\VS{6}Koht ketin kapwilodohng pohtail reken sapwellime Ngehn Sarawi sang rehn Sises Krais atail Sounkomour,

\VS{7}pwe sang ni sapwellime kalahngan kitail en kak pwungla rehn Koht oh alehdi mour soutuk me kitail kasikasik.

\VS{8}Met koasoi mehlel pwoat.

\par }{\PP Eri, I men ke en padahngki ire pwukat ni kehlail ong irail kan me kin pwoson Koht, pwe re en nsenohki mweidohng ar ahnsou kan ong ni wia doadoahk mwahu. Mepwukat me mwahu oh katapan ong aramas koaros.

\VS{9}Ahpw kalekeiukasang akupwung mwahl akan, oh irekdohn eden samatail kahlap ako, oh akamai kan, oh uhkipene Kosonnedo. Sohte mwahn katepen soahng pwukat.

\VS{10}Panawih pak riapak de silipak aramas me kin kahrehda saminimin; eri, mwuri, piseksang.

\VS{11}Pwe ke ese soangen aramas wet suwedlahr, oh dipe kan kin kasalehda me ih me sapwung.


\par }{\SH Kaimwiseklahn Peneu kan
\par }
{\PP \VS{12}Ni ei pahn kadarowohng uhk Artemas de Dikikus, ke en wia uwen omw kak pwe ke en leledohng rehi nan Nikapolis, pwe I koasoanedier me I pahn mihmi wasao ni ahnsoun kopou.
\XREF{}{{\XO 3:12: }{\XT{Wie. 20.4; Ep. 6.21-22; Kol. 4.7-8; 2 Tim. 4.12.}}}

\VS{13}Pil wia uwen omw kak en sewese Senas, sounsawaspen pelien kosonned, oh Apolos, pwe ira en kak tapihada ara seiloak kan, oh ke en kilang ma soahng koaros me ira anahne mieier.
\XREF{}{{\XO 3:13: }{\XT{Wie. 18.24; 1 Kor. 16.12.}}}

\VS{14}Padahkihong ata kohwa aramas akan re en pein kaiahnekin irail re en mweidohng arail ahnsou ong ni wia doadoahk mwahu, oh ong ni ar anahn mehlel kan; pwe re dehr momourki mour me sohte katepe.


\par }{\PP \VS{15}Irail koaros me mihmi rehi, re kadarowohng uhk ar rahnmwahu ong riatail souleng kan. Ke ahpw pil kihong at rahnmwahu ong riatail souleng kan.

\par }{\PP Kalahngan en Koht en ketin ieiang kumwail koaros.


\par }